
— Acum poţi să pleci, îi zise blind 
Kiirosawa, 

Corrigan se uită la el uluit. 

— Cum adică să plec? 

— De aici înainte șalupa apartine Armatei 
Imperiale japoneze. Pleacă! Nu vei päti 
nimic dacă vei coopera cu soldatii 
japonezi! 


Mai întii s-a zvonit că vine războiul. 

Dar pe sudica și insorita insulă Santa Maria viața 
continuă să curgă neschimbată. O existență care, 
conform severului părinte Goode era însă plină 
de păcate lumești și necredinţă în Dumnezeu, 
Intre timp, nepoata sa, Rachel, încearcă din 
răsputeri să se opună atracției irezistibile și de-a 
dreptul obsesive pe care io provoacă Patrick 
Corrigan, betivan, cartofor și scandalagiu notoriu 
al micii comunități de pe insulă. 

Apoi războiul deveni brusc real, 

Singapore, simbol al Imperiului Britanic, căzu, iar 
japonezii debarcară şi pe Santa Maria, 

Astfel, dintr-o dată, insula deveni un vulcan de 
violenţă, trădare și eroism neașteptat. 


* 


Un best-seller al celebrului autor 


Colin Falconer. 


ISBN 973-082010-5-0 


Colin Falconer 
BANZAI 


COLIN FALCONER 


auţărul romanului de succes VENIN, 
o poveste plină de intrigi şi pasitihi dezlănțuite în plin război 


Colin Falconer s-a născut la Londra în 1953. Este gazetar şi a 
coluborat la multe reviste şi ziare naţionale. A călătorit mult în 
Europa și Asia de Sud-Est, iar acum locuieşte în Australia de 


Vest. Este autorul unui thriller foarte upreciat, VENIN. 


COLIN FALCONER 


BANZAI 


Traducere de Alexandra Petrea 


DEATHWATCH 
by 


Colin Falconer 


Editor ALDO PRESS s.r.l., Bucureşti 


Prima ediţie a apărut în românește sub titlul „Ceasul morții“ 


Copyright 
© 1997. Toate drepturile asupra ediției în limba română aparțin 
ALDO PRESS s.r.l. 
Reproducerea sau transmiterea, chiar şi fragmentară, 
sub orice formă sau prin orice mijloace cunoscute sau viitoare, 


este permisă numai cu acordul scris al editorului 


Copyright 
© 199], Colin Falconer 


Tehnoredactare 
PETROSOFT 


Informaţii și comenzi ramburs: 
C. P. 76-161, Bucureşti, 77450, România 


ISBN 973-98200-5-0 


Dedic această carte lui John şi Arthur 
care m-au îndemnat să scriu 


PROLOG 


noiembrie 1939 


— Japonezii n-au cum să cucerească Singapore. Este 
inexpugnabil. 

Bărbatul înalt cu păr grizonat zâmbi reţinut ofițerului dis- 
trictual din fața lui. 

— Desigur. Dar trebuie să fim pregătiți pentru orice si- 
tuaţie. 

— Vă puteţi baza pe mine, domnule. Voi face tot ce-mi 
stă în putinţă. 

— Eşti un om de nădejde. Am adus un document pe care 
ar fi bine să-l citeşti. Se referă la sarcinile de bază ale fiecărui 
membru al Pazei de Coastă. Conţine câteva extrase din Jane's 
Fighting, Ships!. Te vor ajuta să identifici vapoarele şi avioa- 
nele. 

— Vă mulțumesc, domnule. 

— Viteza este foarte importantă într-o operaţiune de 
acest gen. Va trebui să instalezi o tabără cu vedere la trecătorile 
vestice. Ai sarcina să raportezi imediat orice mișcare. 

— Da, sigur. 

— Bineînţeles, nu este nici un pericol. Dacă japonezii au 
de gând să facă vreo manevră, adevărata bătălie se va da proba- 
bil în Malaya. 


1 Binecunoscut catalog naval ce prezintă vasele de luptă şi caracteris- 
ticile lor (n.t.) 

Ofiţerul districtual era îmbrăcat doar într-o cămașă kaki 
şi pantaloni scurți. Cu toate acestea, tâmplele şi gâtul erau scăl- 
date de sudoare. În micuțul birou, căldura devenise de nesupor- 
tat. 

Se întoarse și privi pe fereastră albastrul metalic al apelor 
din golful White Bone!. În depărtare, se zărea spuma albă a ta- 
lazurilor, pe recif. 

Era în perioada musonului din 1939. Palmierii impună- 
tori se legănau încet, sub adierea vântului de nord-est, iar lumi- 
na difuză a goeletelor şi şalupelor ancorate în port tremura la 
suprafața oceanului, reflectându-se în oglinda golfului. 

În grădină, vrăbiile se învolburau şi ciripeau printre ra- 
murile copacilor încinși de razele soarelui. 

— Nu-ţi prea vine să crezi că războiul ar putea atinge 
aceste ape liniștite. 

— Chiar credeţi că este posibil, domnule? întrebă tână- 
rul, în cele din urmă. 

— Să sperăm că nu, Manning. Dar trebuie să fim realişti. 
Imperiul Britanic nu poate duce un război pe două fronturi. Mai 
ales dacă fraţii? din Europa nu se potolesc. 

— N-o să vă dezamăgim, domnule! 

— Bun! 

Bărbatul mai în vârstă se uită la ceas. 

— EI, și acum ce-ai zice să bem ceva? Pe urmă o să-ți 
dau mai multe amănunte în legătură cu preţioasa staţie radio. 


1 Os alb (engl.) (n.t.) 
2 Se referă la germani, înrudiţi ca origine cu englezii (n.1.) 


PARTEA ÎNTÂI 


. Chiar şi acum este o enigmă pentru mine faptul că 
bărbați şi femei atât de diferiți unii de alții au dovedit un 
asemenea curaj ieșit din comun. A fost cel mai cumplit război 
purtat vreodată pe aceste insule idilice. Cu toate acestea, pen- 
tru scurt timp, o mână de oameni care în împrejurări obișnuite 
se urau au descoperit o cauză comună şi aŭ fost gata să se sa- 
crifice. De ce au făcut-o oare? Pentru țară? Nici unul dintre ei 
nu putea fi considerat patriot. Mă îndoiesc că voi înțelege vreo- 
dată. Ba, mai mult, sunt convins că nici ei înşişi nu şi-au dat 
seama de vârtejul emotiilor care-i cuprinsese. 


Din jurnalul lui Ian Manning, Paza de Coastă, Santa 
Maria, februarie—octombrie 1942 


Decembrie 1941 


După părerea Părintelui Goode, cel mai mare rău pe ca- 
re-l făcuse Corrigan fusese acela că-i sedusese îngrijitoarea în 
timpul slujbei de duminică. 

Era o dimineaţă fierbinte, dominată de musonul din 1941. 
În interiorul misiunii catolice din Santa Maria, credincioşii in- 
tonau fără tragere de inimă încă un vers din imnul preferat al 
Părintelui Goode. 

— Înainte, soldaţi ai Creştinătăţii... 

Bum! 

Afară, ceva greu se izbi de pereţii de bambus ai bisericii. 
Părintele Goode îşi. ridică privirile de pe clape, încruntându-se. 
Degetele sale continuau să mişte strunele pianului dezacordat. 

— Mărşăluind ca la război... 

Bum! 

Altă izbitură şi peretele subțire crăpă vizibil. Rachel Goode 
avu o ezitare în timp ce conducea corul. Își îndreptă privirile în- 
tr-o parte, nervoasă. Cântecul se auzea acum ca un murmur 
pentru că localnicii adunaţi în biserică se întrebau în gând de 
unde proveneau sunetele de afară. 

Părintelui Goode i se părea că unii dintre ei se aşteptau 
din clipă-n clipă să-l vadă pe Dumnezeu însuși. 

— "Ținând crucea lui Cristos, înaintând... 

Bum, bum, bum... 

Membrii parohiei din Santa Maria amuţiră cu ochii hol- 
baţi de uimire. Chiar şi vocea lui Rachel Goode se redusese la 
un murmur de-abia auzit. Doar Părintele Goode, bătând cu mâi- 
nile în clape, îşi zbiera fals imnul. 

— Cristoase, Părinte Ceresc, du-ne să-l înfruntăm pe cel 
viclean. 

Bum, bum, bum... BUM! 

La uh moment dat, Părintele Goode își dădu seama că 
rămăsese singurul care cânta. Era hotărât să termine. Îşi vărsă 
supărarea pe clapele pianului. 

— INAINTE, SOOOLDAȚI CREȘTINI, MĂRȘĂLU- 
IND CA LA RĂZBOI ... 

BUM, BUM, BUM... 

Părintele Goode se ridică privind nemulțumit adunarea și 
se îndreptă hotărât spre uşă. Oricine era cel care-i întrerupsese 
Devoţiunea față de Creator va avea de înfruntat mânia sa dez- 
lănțuită.. 

Păşi în soarele cald al dimineţii, îmbrăcat în sutana nea- 
grà, lungă, se uită pe furiș în jur și se duse către colțul bisericii. 
Era pregătit pentru orice, cu excepţia priveliştii care-l aştepta 
când ajunse acolo. 

Doar cu o săptămână în urmă, o creştinase pe Mary, în- 
prijitoarea lui. O altă oiță neagră salvată din ghearele Necuratu- 
lui. Fusese deosebit de mândru de această realizare, ținând cont 
de trecutul lui Mary. 

O spălase de păcate cu propriile sale mâini. O ocazie im- 
presionantă, ce mai, în ciuda sugestiilor imbecile ale lui Manning, 
care-l sfătuise să folosească o perie de scânduri. 

Şi acum uite ce făcea! Îşi ridicase poalele în jurul taliei şi 
își încolăcise picioarele obscen în jurul bucilor goale ale lui 
Corrigan. 

Cu un gest reflex, Părintele Goode puse mâna pe crucea 
de argint de la gâtul său. 

Preacurveau. Pe pământ sfințit. Părintele Goode simţi că 
se sufocă de furie, iar obrajii i se aprinseră ca para focului. 
Deschise gura fără vreun sunet şi îşi încordă mâinile. 

* Faţa lui Mary era întoarsă către el. Ținea ochii închişi, iar 
drăgălașii săi obraji maronii se schimonosiră de plăcere. Des- 
chise gura. Gemea. 

Părintele Goode începu să scrâșnească din dinți. Se spri- 
jinea de biserica lui şi gemea. Târfa! 

— Diavole! strigă el. O să te trăsnească Dumnezeu! 

Mary se albi la față. Deschise ochii şi se holbă la el în- 
grozită. Îl apucă de păr pe Corrigan. În cele din urmă, bărbatul 
îşi înălță privirea şi îl văzu pe Părintele Goode. O zări de ase- 
menea și pe tânăra lui nepoată, care stătea cu gura căscată, în 
spatele unchiului ei. 

Corrigan rânji. 

— "Neaţa, vicare! zise el vesel, văzându-și mai departe 
de treabă. 

Aceasta este ultima picătură. 


— Este un ticălos şi un alcoolic. Prezența lui permanentă 
în mijlocul nostru face de râs comunitatea albilor de pe insulă. 
Exemplul său zădărniceşte eforturile noastre de a-i scoate din 
întuneric pe aceşti oameni primitivi și de a le arăta lumina creş- 
tinismului. De aceea consider că este responsabilitatea dum- 
neavoastră — ba nu, chiar datoria dumneavoastră — să-l izgo- 
niți de aici prin orice mijloace posibile. 

Ian McLaren Manning ascultă acest discurs cu o nervozi- 
tate crescândă. Nu era genul de om căruia să i se spună ce are 
de făcut. Se strădui să-şi tempereze mânia şi să vorbească pe un 
ton cât mai potolit. 

Îşi încordă mâinile pe mânerele scaunului de trestie, în- 
cercând să se controleze, și-i zâmbi rece preotului. 

— Nu vi se pare că ar fi o măsură prea drastică? zise el 
în cele din urmă. 

— Domnule Manning, și Isus Cristos a fost drastic când 
a alungat negustorii din Templu 

Manning râse aspru. 

— Indiferent de părerea dumneavoastră personală despre 
Patrick Corrigan, nu se poate spune că este un criminal. Are şi 
el drepturile lui, la fel ca și ceilalţi. Nu-l putem alunga de pe 
insulă numai pentru că nu suntem de acord cu preceptele lui 
morale. 

Cei doi bărbați se aflau pe veranda Misiunii Catolice, în 
timp ce torentele musonului se revărsau asupra cocotierilor. 

— Atentarea la bunele moravuri este mai mult decât un 
obicei prost, zise Părintele Goode. Acest om reprezintă un peri- 
col pentru fiecare femeie din comunitatea noastră. Trebuie să 
facem ceva. 

Manning își descoperi un aliat neaşteptat. 

— Mă tem că sunt de acord cu domnul Manning, zise 
Rachel Goode, apărând deodată în spatele lor pe verandă. Cred 
că-l judeci prea aspru pe domnul Corrigan. Fiecare om are câte 
ceva bun în el. Chiar tu ai spus-o. 

— Dumnezeu ştie cât de mult am încercat să-l ajut pe acest 
om, răspunse preotul. 

Dar renunţă în cele din urmă să se. scuze, dojenit blând 
de nepoata sa. l 

— Deci ce s-a întâmplat cu Mary? întrebă Manning: 

— Am iertat-o de păcate şi ‘añ trimis% în satul ei, îi ex- 
plică Părintele Goode. 

— Nu credeți că v-aţi purtat cam dur cu ea? 

— Au mai existat şi alte motive, zise Părintele Goode 
stacojiu la față. 

— Nu mi se pare deloc că ar fi vina mea, prietene! 

— Susţinea mereu că era o concepție imaculată, continuă 
Părintele. Goode. Oricum, se vedea cât de colo că paternitatea 
nu aparținea Divinităţii, ci domnului Corrigan. În timp ce noi 
ne rugam pentru sufletul păcătos, el ademenea una dintre oițele 
turmei noastre trăgând-o după el în mocirla necredinței. Cristos 
să aibă milă de sufletul lui. 

— Amin! zise Rachel. 

Stătură în linişte câtva timp. Singurele sunete erau pică- 
turile de ploaie care continuau să cadă pe treptele de lemn şi 
vuietul înăbuşit al musonului năpustit asupra junglei şi munţilor 
din nord. 

— Părinte, am venit aici să discutăm o problemă mult 
mai gravă. 

— Ce poate fi mai grav decât păcatul? 

Manning se făcu că nu bagă în seamă această remarcă. 

— Am primit instrucțiuni să evacuez insula în caz: că 
Singapore va fi cucerit de japonezi. Ar fi înțelept să vă pregătiți 
de plecare pentru orice eventualitate. 

— Nu voi părăsi Santa Maria, domnule Manning. Aici se 
află munca mea de-o viață. Nu pot s-o abandonez. 

Manning se foi pe scaun. 

— Cred că ar fi bine să vă gândiţi înainte să luați o ase- 
menea hotărâre. Dacă japonezii ajung cumva până aici, nimeni 
nu vă poate garanta că o să respecte drepturile dumneavoastră 
de civil şi om al Domnului. 

— M-am gândit deja la toate aspectele. Răspunsul meu 
rămâne neschimbat. 

Manning încuviință din cap. Deşi i se părea că preotul este 
enervant și tiranic nų putea să nu-i admire,curajul şi caracterul 
lui integru. Se întoarse către Rachel, 

— Presupun că măcar dumneavoastră veți pleca. 

— Ba nu, domnule Manning. Voi rămâne aici, cu unchiul 
meu, să-l ajut. Aceşti oameni simpli se află în grija noastră. Nu 
putem să-i părăsim la cel mai mic semn de pericol. 

— Domnişoară Goode, vă sfătuiesc cu insistență să vă 
schimbaţi părerea. Din tot ce am aflat până acum, înaintarea 
japonezilor de-a lungul peninsulei Malaya a fost marcată de 
atrocități și sălbăticii ieşite din comun. Guvernatorul arhipela- 
gului ne-a sfătuit să evacuăm femeile şi copiii. 

— Nu, domnule Manning, îi răspunse Rachel. 

Manning sesiză o voință de fier dirrcolo de vocea ei blân- 
dă. 

— Toți suntem egali în ochii Domnului. Soarta mea va fi 
în mâinile lui Dumnezeu. 

Manning se întoarse către Părintele Goode. 

— Părinte, trebuie să înţelegi! 

— Ne aflăm aici pentru a înfăptui lucrarea Divinităţii, 
domnule Manning. Sorţii războiului nu ne privesc. 

Manning înălță din umeri şi se ridică în picioare. 

— Sper să nu regretaţi această hotărâre, le spuse blând. 
Şi acum este timpul să plec. La revedere, domnule.. 

— La revedere, domnişoară Goode! 

Îşi puse gluga albă şi pelerina de ploaie şi cobori pe trep- 
te să-şi ia bicicleta sprijinită de stâlpii de lemn. Se săltă în șa şi 
pedală încet prin perdeaua de ploaie către Vancoro. 

Cele două figuri de pe verandă îl urmăriră până când îl 
pierdură din priviri. Rachel Goode se întoarse către unchiul ei. 

— Chiar suntem în pericol aici? întrebă liniștită. 

Părintele Goode scutură din cap. 

— Nu, Rachel, bineînţeles că nu. Singapore nu va cădea 
niciodată. Războiul nu va ajunge până în părțile acestea. 


2 


În general, se ştia că Rachel Goode devenise un subiect 
de discuție şi reverie pentru fiecare negustor alb și ofițer care 
vizita Santa Maria, mai ales de când împlinise şaisprezece ani 
Era, fără îndoială, cea mai frumoasă femeie albă de pe insulă, 
deși se pare că făcea totul să-şi ascundă calităţile. 

Părul negru ca pana corbului strâns la spate într-un coc îi 
dădea aspectul aspru şi înțepat al unei învățătoare. Deşi de-abia 
făcuse douăzeci de ani, părea mult mai matură. 

Ori de câte ori se aventura afară, își ascundea fața sub o 
pălărie cu boruri late, acoperită cu voal, care, câteodată, o ajuta 
să mascheze frumusețea obrajilor patricieni și gura ciudat de 
senzuală pentru o tânără atât de serioasă. 

Purta rochii albe, fără formă, închise cu nasturi până-n 
gât şi lungi până la gleznă, astfel încât unduirile corpului tânăr 
rămâneau un mister pentru toți bărbaţii. 

Dar, cu toate că încerca să-şi ascundă frumuseţea cu care 
o înzestrase natura, ochii o trădau întotdeauna; erau la fel de 
umbroşi şi verzui ca apele adânci ale golfului White Bone, pe 
malul căruia se afla bungalow-ul Misiunii Catolice. Străluceau 
ca un foc viu. Unii plantatori — şi soțiile lor — o priviseră de 
multe ori minunându-se. 


BANZAI 17 


Dar, indiferent ce pasiuni clocoteau în spatele acestor 
ochi, Dumnezeu şi Părintele Goode ştiau să le țină sub control. 

Rachel Goode se afla în grijă lui Matthew Goode de când 
avea zece ani. Ambii părinţi se înecaseră într-o după-amiază 
fierbinte de vară. Plecaseră în vacanţă în Cumberland, la Lake 
District în Anglia, şi fuseseră înghiţiți de liniştitele ape albastre 
ale lacului Windermere. Luaseră o bărcuţă cu vâsle şi pur şi 
simplu nu se mai întorseseră. Corpurile lor nu fuseseră găsite 
niciodată. Tot ce mai rămăsese ca dovadă a crudei lor sorți era 
şapca de tweed a tatălui ei, pe care Rachel o păstra și acum în- 
tr-un sertar lângă pat, şi un portret de familie îngălbenit datând 
din 1927. 

În acest timp, unchiul ei colinda îndepărtata Africă, sal- 
vând sufletele descendenților tribului Ctwayo. Când aflase tris- 
tele veşti, se întorsese imediat în Anglia să aibă grijă de nepoata 
orfană şi, cum nu mai existau alte rude care să se ocupe de fată, 
îşi asumase responsabilitatea educaţiei ei. Două luni mai târziu 
se întorsese în Natal, cu tânăra lui nepoată. 

A fost ultima dată când Rachel a văzut dealurile verzi şi 
răcoroase ale Angliei; de atunci a trăit în bungalow-urile Misiu- 
nii Catolice din ţinuturi fierbinţi şi ciudate. 

Matthew nu prea pomenea de părinţii ei. Îi sugerase de 
câteva ori că pieirea lor fusese consecința mâniei divine şi insi- 
nuase pe departe că tatăl ei avusese un caracter dur, desfrânat. 
(Rachel nu prea înțelesese de ce Dumnezeu găsise potrivit s-o 
includă şi pe mama ei în justificata lui pedeapsă, dar îşi păstrase 
nedumeririle pentru sine.) 

La început, se lăsase în grija unchiului ei, plină de recu- 
noştință că o luase sub aripa lui ocrotitoare într-o vreme când 
lumea se transformase pentru ea într-un loc întunecat şi singu- 
ratic. Învăţase să imite devoțiunea unchiului ei, devenind după 
un timp bucătăreasă, îngrijitoare, soră: medicală şi paracliser. 
Dar, cu timpul, înțelesese că nu avea nici o vocaţie şi începuse 
să pună sub semnul îndoielii acele noțiuni bisericeşti pe care 
fusese obligată să le accepte. 

Rușşinată şi disperată, începu să aibă vise. Vise satanice şi 
sălbatice, care o bântuiau a doua zi şi-i lăsau o senzaţie de neli- 
nişte şi dorințe neîmpliriite. De atunci aceste coşmaruri nu o 
mai părăsiră niciodată. Într-adevăr, câteodată se întreba, în mo- 
mentele întunecate gi pline de păcate ale nopţii, dacă nu cumva 
moștenise desfrânarea tatălui ei. Se gândea adesea când se va 
abate asupra sa mânia lui Dumnezeu. 

Dar anii au trecut în ritmul lânced şi tihnit al tropicelor, 
fără să se întâmple nimic. 

Pasiunile clocotitoare ale lui Rachel nu reușiseră să răz- 
bească la suprafață. Își vedea de treburile ei zilnice ca şi până 
atunci. Dovedise reale aptitudini ca soră medicală în micul spi- 
tal al Misiunii. Talentul său muzical îl făcuse pe unchiul ei să 
selecționeze câțiva copii de-ai băștinașilor pentru corul biseri- 
cii. Îi supraveghea pe băieții care se ocupau de bucătărie şi de 
câsă cu fermitate şi în acelaşi timp cu blândeţe. De accea, 
Matthew Goode simțea că-şi găsise un tovarăș ideal pentru un 
preot celibatar. 

În liniştea aparentă care-i înconjura, nu-şi dădeau seama 
de 1sunami care apăsa asupra lor. 


Era târziu după-amiază când sosi mesagerul. Rachel stă- 
tea pe un scaun de trestie în dormitorul ei, aflat în încăperile din 
spate ale bungalow-ului. Peste tot domnea o atmosferă umedă 
şi fierbinte. Afară torentele musonului se revărsau din cer. Sin- 
gurele sunete omeneşti erau gemetele înăbușite ale Părintelui 
Goode, care zăcea în dormitorul alăturat, luptându-se cu un nou 
atac de malarie. ' 

Mirosul veşmintelor mustind de umezeală se amesteca cu 
aromele frangipanilor înfloriți din vaza de pe noptieră. Un cru- 
cifix atâma pe perete, deasupra patului şi o lampă opacă lumina 
slab camera, reflectându-se pe duşumeaua lustruită, dată cu 
ceară. 

O Biblie stătea deschisă în poala lui Rachel, iar ea întor- 
cea paginile una după alta.. Matthew o însărcinase să aleagă lec- 

turile pentru slujba-de duminică înainte să fie cuprins de atacul 
său de febră. 

Deodată, noua îngrijitoare apăru în cadrul ușii. 

Rachel îşi ridică privirile surprinsă. 

— Ce este, Lelei? 

— Om venit din Marmare, don'şoară. Luluai îmbolnăvit 
grav. Spus să vină repede stăpânul. 

— O fi chiar atât de rău? Nici unchiul meu nu se simte 
bine. Nu se poate da jos din pat. 

— Spus că Luluai mort de tot dacă nu venit stăpânul. 

Rachel aruncă o privire spre ușă, dincolo de îngrijitoare. 
Un tânăr băştinaş stătea trist pe balcon: Apa se scurgea în pică- 
turi mici din coama lui de păr creț, formând o băltoacă în jur. 

— Cum a ajuns până aici? 

— A venit cu kedi, don'şoară. 

Kedi era numele pe care îl dădeau băștinaşii pirogelor cu 
trei locuri. Rachel clătină din cap. Va fi o călătorie foarte pri- 
mejdioasă pe o asemenea vreme. 

Se ridică încet în picioare şi se duse la ușă. Îl recunoscu 
pe tânăr. Se numea Wesu. Tatăl lui era Kumasi, lu/uai-ul —- 
căpetenia — satului său. 

— Kumasi este bolnav? îl întrebă Rachcl. 

Wesu dădu din cap. | 

— Eu temut pentru el, don'şoară. Poate muri de tot. 

— Ce are? 

— Burta care aparţine lui durut mult. Lui nu trebuit 
kai-kai, răspunse el. 

— Deci îl doare stomacul. Nu vrea să mănânce. 

Rachel clătină din cap. 

— Bun! zise ea. 

Apoi se îndreptă spre coridor și deschise ușa de la dormi- 
torul unchiului ei. 

Părintele Goode zăcea palid, îmbrăcat în cămaşa de noap- 
te, sub plasa de țânțari, tremurând şi arzând de febră. 

Era al doisprezecelea atac de malarie. Bolile tropicale îi 
doborau pe mai toți misionarii de Tà &cuatot. 

— Unchiule Matthew, şopti ea aplecându-se deasupra 
patului, eşti treaz? 

Părintele Goode se foi în somn. 

— Înfiorătoarea groapă! Aruncă-i în hău! 

Se apropie mai mult. 

— Unchiule, trebuie să plec. Unul dintre băștinașii de la 
Capul Marmari are nevoie de un doctor. Lelei o să aibă grijă de 
une. 

Părintele Goode oftă adânc. Își întoarse faţa către ea. Ţi- 
nea ochii deschişi, dar nu vedea nimic. 

— Dumnezeu îşi va revărsa mânia asupra păcătoşilor, zise 
e]. O, Sodoma! 

După care se afundă din nou într-un somn adânc. 

Rachel ieşi tiptil din cameră, închizând uşa în urma ei. 
Lelei aştepta afară. 

— Adu geanta neagră şi bicicleta Părintelui. Grăbeşte-te! 
exclamă ea. 

Lelei îşi rostogoli ochii. 

— Mergeţi dumneavoastră, don'şoară? 

— Când Dumnezeu ne cheamă, trebuie să ne supunem 
lui. 

— Nu, don'şoară, mai bine stat. Om de la guvern venit în 
barcă şi plecat cu el atunci. 

Dar Rachel îşi trăsese deja cizmele şi îşi strânsese rochia 
în jurul gleznelor. Trebuia să aibă o ţinută decentă pe bicicletă. 

— N-am timp să-l aştept pe domnul Manning. Poate să 
lipsească zile în şir. O să-l rog pe domnul Corrigan să mă ajute. 

Lelei îşi duse mâna la gură, de parcă Rachel ar fi rostit 
un blestem. 

— Nu, don'şoară! 

Rachel îi zâmbi liniştită, se ridică, îşi puse pălăria de pai 
cu boruri late și o legă sub bărbie. 

— Nu mai este nimeni disponibil. Domnul Corrigan are 
o şalupă. Voi fi mult mai în siguranță decât să merg cu o kedi pe 
vremea asta. 

— Dar, don'şoară! El nu bun deloc! El diabol, diabol. 

— Lelei, termină cu prostiile astea! Şi acum fă cum ţi-am 
spus şi adu geanta! Grăbeşte-te! 

Peste câteva minute, Lelei se aşeză pe balcon privind cum 
stăpâna ei înainta prin ploaie cu bicicleta. Tânărul băştinaș 
lipăia după ea, cărând geanta neagră. 

Se închină așa cum o învățase Părintele Goode şi băgă 
mâna în buzunar să controleze dacă avea tigva de poopono. 

Lelei fu cuprinsă de îngrijorare. Ştia că va da de necaz 
dacă stăpâna ei n-o să se întoarcă la timp. 


3 


După părerea Părintelui Goode, Punctul Comercial al lui 
Corrigan reprezenta o adevărată rușine pentru populația albă 
din Santa Maria. 

Bungalow-ul se deteriorase. Sticle goale de whisky ză- 
ceau aruncate în iarbă. Câteva şipci de lemn de pe verandă şi de 
pe treptele din față erau rupte sau lipseau. Acest magazin fusese 
singurul adăpost și mijloc de trai ale lui Patrick Corrigan în ul- 
timii cinci ani. Dar în acest timp ravagiile tropicelor se întipări- 
seră şi pe chipul său. 

Patrick Corrigan ar fi trebuit să fie un bărbat deosebit de 
chipeș. Deşi avea o faţă de boxer cu un nas rupt în mai multe 
locuri de pe urma nenumăratelor încăierări, bărbia neagră pă- 
trată și dinţii albi, puternici rămăseseră intacți. Coama deasă de 
păr negru, pe care şi-l tot dădea la o parte de pe frunte, îl făcea 
să aibă o înfățișare diavolescă, foarte apreciată și de nevestele 
negustorilor și de fetele băștinașilor. O buclă răzleață îi cădea în 
permanență deasupra ochilor, ca o virgulă. 

Indiferent care fuseseră vreodată talentele sale, acum fă- 
cea tot ce-i stătea în putință să le ascundă. Foarte rar realiza ceva 
util. Îşi petrecea majoritatea timpului jucând cărți în cartierul 
chinezesc al lui Sam Doo; erau foarte puţine ocaziile când 
catadicsea să se bărbierească sau să-și pună o cămaşă curată; de 
cele mai multe ori, umbla beat din zori și până-n noapte. Părea 
încântat să se ocupe de permanenta sa autodistrugere. Când 

voia, putea să fie deosebit de încântător; de obicei, se purta ca 
un urs încolțit în bârlog. Manning remarcase odată că, atunci 
când se înfuria, Corrigan părea diavolul întruchipat. Dar, când 
zâmbea, erai în stare să-i ierţi toate păcatele. 

În momentul de față, lui Corrigan nu-i prea ardea de zâm- 
bete. Se simţea plictisit şi obosit. Plictisit de ploaia fără sfârșit, 
sătul de tropice şi de întreaga lui viață. Se culcase cu toate 
fetele de pe insulă care meritau să fie băgate în seamă. Cât 
despre bărbaţi, nu îndrăznea nici unul să se pună cu el. 

Pe scurt, n-avea cu ce să-şi desăvârşească degradarea cu 
excepția unei sticle de gin Gilbey. Dar până şi asta era aproape 
goală. Pe Shamrock se mai aflau câteva, dar Sanei refuzase să 
iasă pe ploaie, deși o ameninţase cu bătaia. Probabil că va fi ne- 
voit să se ducă singur. 

Stătea în camera dogoritoare, sorbind ultimele picături ale 
lichidului uleios dintr-o ceaşcă de email. Simţea cum i se pre- 
linge transpiraţia pe gât, sub mânecile cămășii pătate de sudoa- 
re. Gustul aspru al băuturii se potrivea cu starea lui de spirit. 

În momentul acela o văzu și surprinderea se transformă 
în fascinaţie. Auzi clinchetul zglobiu al claxonului de la bici- 
cletă pe măsură ce-și făcea apariţia din perdeaua de ploaie, cu o 
mână pe ghidon, iar cu cealaltă pe o umbrelă neagră zdrenţuită. 
Un băștinaş în /ava-lava lipăia în spatele ei cu o geantă mare în 
braţe. 

Purta o rochie albă lungă de pânză, stropită de noroi, o 
pălărie voluminoasă de pai și pantalonași albi care-i ajungeau 
până la glezne. Clătină din cap uimit de această apariție în timp 
ce-o urmărea coborând de pe bicicletă şi alergând pe treptele 
verandei. 

După câteva clipe, o auzi bătând la ușa de la intrare. 

Corrigan se ridică de pe scaun și o porni agale pe coridor. 
Deschise uşa. Rachel stătea în prag cu apa scurgându-i-se de pe 
rochie pe podeaua goală de lemn. 

Corrigan încercă fără succes să prindă un țânțar care se 
înfrupta din gâtul lui. 

— Ei bine, ce dracu” vrei de la mine? exclamă. 

Rachel se încordă. N-o să se lase şocată de vocabularul 
lui. 

— Am venit să-ţi cer ajutorul, domnule Corrigan. 

Bărbatul rânji brusc. 

— Nu mai spune. Nu cumva vrei să ţin o predică la sluj- 
ba de duminică? 

Deschise gura şi râgâi prelung şi sonor. Fata strâmbă din 
nas dezpustată de mirosul băuturii. 

— Trebuie să ajung de urgență la Marmari. Unul dintre 
localnici este grav bolnav. 

Corrigan se scărpină în barba pe care n-o mai dăduse jos 
de trei zile, semn că era complet dezinteresat. 

— Ei şi ce? 

— Aş vrea să mă duci până acolo în șalupa dumitale. 
N-am cum să călătoresc în barca localnicilor pe o asemenea 
vreme. Cu Shamrock am putea ajunge în câteva ore. 

Rachel văzu o umbră maronie, îmbrăcată numai în /a- 
va-luva. Ştia că Corrigan trăieşte de aproape doi ani cu negresa 
Sanei. Încercă să-şi ascundă dezaprobarea. 

Corrigan remarcă încotro se uita şi rânji. 

— ŞI de ce crezi mă rog că aş vrea să te ajut? 

— Dacă nu doreşti să-ți mântuieşti sufletul, fă-o măcar 
ca să salvezi viața unui bătrân amărât. 

— Ce contează pentru mine un prăpădit de negrotei? 

— Poate ţi-aș putea oferi ceva mai substanţial în acest 
caz. 

Scoase din buzunarul de la fustă două bancnote de o liră 
şi le întinse sub nasul lui Corrigan. Era o sumă uriașă pentru 
sărăcăcioasa misiune. Dar, aşa cum îi plăcea să spună unchiului 
ei, Dumnezeu va avea grijă. 

Corrigan îşi frecă bărbia cu mâna, scoțând un sunet hâr- 
jâit. 

— Voi, catolicii ăştia, sunteți o adunătură tare ciudată! 

Rachel zâmbi palid. 

— Deci mă ajuţi? 

— Va fi un drum foarte dificil. 

Corrigan se holbă la ea și apoi la bani. 
— În ordine, dacă asta vrei într-adevăr. Dar cred că faci 
prea mult caz pentru un cioroi. 


Corrigan se uită pe fereastră, aplecându-se peste cârmă. 
Țărmul se zărea în întuneric ca o umbră neagră proiectată pe 
cerul purpuriu. Regreta deja că acceptase s-o ducă pe fata asta 
afi*isită la capul Marmari. 

Privi în jur. Rachel se cuibărise într-un colț al cabinei, 
lângă băștinaș, cu mâinile strânse în poală, albă de frică. Fusese 
o traversare furtunoasă, dar o suportase cu stoicism; Corrigan 
de-abia aștepta s-o vadă vomitând, dar până acum nu-i oferise 
această satisfacție. 

— Te simți bine? o întrebă el. 

Fata dădu din cap și se ridică tremurând în picioare, ți- 
nându-se cu mâna de marginea şalupei. 

— Ne apropiem? 

Faţa ei strălucea ca marmura în semiîntuneric. 

— Suntem în zona țărmului. Cred că mai avem încă un 
sfert de oră, răspunse Corrigan. Ţi-a fost rău? 

— Da, din când în când. 

— Este destul de plăcut în perioada musonului. 

— Trebuie să-i mulțumim Domnului că ne-a ajutat să 
traversăm, zise Rachel mecanic. 

— Nu prea văd de ce. N-a avut nici cel mai mic amestec 
în toate astea. În portul Sydney am văzut talazuri şi mai agitate. 
Îşi fixă privirile asupra lui Corrigan, aflat la cârmă. 

— Nu te temi de Dumnezeu, domnule Corrigan? 

— Mă tem doar de două lucruri pe lumea asta. De bărba- 
ţii înarmați şi de femeile bisericoase. 

Corrigan întinse mâna și luă o sticlă de Gilbey de pe raf- 
tul de lemn din spatele cârmei. Desfăcu dopul şi trase o duşcă 
zdravănă. 

— Domnule Corrigan, nu crezi că ar fi mai prudent pen- 
tru amândoi dacă te-ai abţine să bei cât timp manevrezi șalupa? 

Corrigan râgâi. 

Sunetul se amplifică în cabină ca un tunet. 

— Ia mai scuteşte-mă! 

— Mulţumesc, domnule Corrigan, zise Rachel. 

Apoi se întoarse la locul ei din colț şi începu să se roage 
în linişte. 


4 


Corrigan ancoră Shamrock în apele puţin adânci ale gol- 
fului de la Capul Marmari. Luna strălucea, învăluind într-o lu- 
mină ireală colibele umbroase ale satului întins sub bolta coco- 
tierilor. 

Murmurul motoarelor Diesel răsuna în imensitatea lagu- 
nei. Pe plajă, zări focurile aprinse şi siluetele băștinașilor adu- 
nați de-a lungul țărmului. 

Corrigan aruncă ancora în nisipul moale şi sări în apă. 
Rachel își ridică fusta, pregătindu-se să-l urmeze. 

— Fii atentă, o să-ţi rupi gâtul, zise Corrigan. 

Înainte să apuce să protesteze, simți cum o prinde de bra- 
te, o înălță peste marginea bărcii şi o aşeză în apă. 

— Domnule Corrigan, şuieră ea. 

Forța bărbatului o uimise. O ridicase fără efort, ca pe un 
copil. 

— Mă descurc şi singură! 

— Atunci fă dracului ce vrei! mormăi el şi se îndepărtă 
către plajă. 

Trecură prin mulțimea tăcută spre coliba lui Kumasi. So- 
ţia acestuia îi aştepta afară. Era mai tânără cu cel puțin treizeci 
de ani decât bărbatul ei; avea sânii goi, dar purta o /ava-lava 
înflorată în jurul mijlocului. Ea şi altă femeie pregăteau pânză 
tapa vopsită în albastru, pe veranda colibei. 

— Se pare că n-au prea multe speranțe, îi spuse Corri- 
gan: 

Rachel nu-i răspunse. 

Coliba lui Kumasi era construită în stil european. Fusese 
ridicată pe stâlpi, la câteva picioare de pământ, cu o verandă în 

jur. Avea cinci camere, despărțite de pereți din bambus, cu 
acoperișul țesut din frunze de palmier sago. 

Membrii familiei și prietenii se adunaseră în jurul bătrâ- 
nei căpetenii. ÎI așteptau să-şi dea sufletul. 

Luluai-ul avea în jur de şaizeci de ani. Faţa îi era zbârci- 
tă, iar ridurile se impregnaseră cu ncgreală în decursul anilor 
petrecuți în preajma focului. Părea suplu, cu o barbă cenușie, în 
formă de W, care-l făcea să semene cu un {ap jigărit. 

Zăcea gemând pe covoraşul de bambus, în mijlocul ca- 
merei. Era semiconștient, iar corpul său scăldat în propria-i su- 
doare semăna cu o ciocolată topită. 

Bășştinaşii se dădură la o parte, lăsându-i să treacă pe 
Rachel şi pe Corrigan.. Rachel îngenunche să-l examineze pe 
bătrân. 

Afară, o bibilică zbură peste trepte, de-a lungul verandei, 
lăsându-și excrementele pe podeaua crăpată. Altă pasăre își 
urmă perechea într-o mică scorbură ascunsă între grinzile neşle- 
fuite. 

Rachel îi puse diagnosticul în numai câteva minute. ÎI vă- 
zuse pe unchiul ei tratând și alte cazuri de apendicită la spitalul 
Misiunii, aşa că recunoscu cu ușurință simptomele. 

Se întoarse spre Wesu. 

— De cât timp este bolnav? îl întrebă ea. 

— Zace de la răsăritul soarelui, o lămuri băiatul. Gata, 
murit? 

— Nu, murmură Rachel fără prea multă convingere. Nu 
murit. 

— Aiurea, exclamă Corrigan undeva în spatele ei. 

Rachel căută în geanta ponosită din piele neagră. Avea 
eter, două bisturie, sulfamide, forceps, câteva aspirine şi catgut 
pentru cusutul rănilor. 

Destul pentru o operaţie de apendicită, dar totul era s-o 
facă. 

Palpă burta omului. Era foarte umflată; apendicele putea 
plesni din clipă-n clipă, răspândindu-și otrava în cavitatea abdo- 

minală. În timp ce-l consulta, bătrânul scoase un strigăt de du- 
rere, încordându-și mușchii. 

S-ar putea să fie deja prea târziu. Va trebui să-l opereze 
imediat. 

Se uită în jur la feţele întunecate care se zgâiau nerăbdă- 
toare peste umărul ei. Atmosfera era încordată. Se simţea nefo- 
lositoare; fără putere. 

Lipsea un singur chip. leşi din colibă şi o porni în jos, pe 
malul apei. Îl găsi pe Corrigan stând în nisip, cu sticla de gin 
Gilbey în poală. 

— Domnule Corrigan, am nevoie din nou de ajutorul du- 
mitale. 

Bărbatul se holbă la ea nervos. 

— Ce rost are? Gângania bătrână a păţit-o şi gata. Hai 
mai bine să ne întoarcem. 

— Ai de gând să mă ajuţi sau nu? 

— Şi de ce dracu” aş face-o? 

— Pentru că, dacă mă refuzi, nu vei primi cele două lire. 
Şi acum adună-te şi vino cu mine! 

Zicând acestea, Rachel îi întoarse spatele şi o luă înapoi. 
Corrigan rămase cu gura căscată. Trecuseră ani de zile de când 
o femeie nu mai îndrăznise să-i spună ce să facă. Îl şocase, ce 
mai! Şi când te gândeşti că era doar o fetiță. 

N-avea nici un motiv s-o ajute. De fapt, nu așa le fusese 
înțelegerea. 

Şi, cu toate acestea, fără să-şi dea seama de ce, se ridică 
şi o urmă. 


— Va trebui să-l anesteziem într-un fel. 

Stăteau unul lângă altul în căldura înăbuşitoare din coli- 
bă. În aer zumzăiau zeci de insecte. Rachel îi dăduse pe toţi 
afară cu excepția lui Corrigan, iar acum feţele întunecate se 
strânseseră la uşă, zgâindu-se înspăimântate. 

— Asta-i destul de simplu, spuse Corrigan. O lovitură în 
testicule şi gata. 

Râse răgușit. 

Fata nu-l băgă în seamă. Fiersese bisturiele în apa clo- 
cotită şi îşi frecase mâinile până când se înroşiseră. Aduseseră o 
lampă de pe Shamrock. O aşezară pe podeaua de pământ, lângă 
bătrân. 

Era gata să înceapă. 

Îi dădu lui Corrigan un tampon gros de tifon şi desfăcu 
sticluta cu eter. 

— Nu te apropia prea mult de lampă. Vaporii se aprind 
imediat. 

Corrigan își vâri mâinile sale uriașe în buzunar și o privi 
crunt. 

— Vrei să spui că este periculos? 

Rachel îl fixă fără să spună nimic. Corrigan o măsură şi 
el furios. Se holbară așa unul la altul timp de un minut. 
Corrigan cedă. Scoase o mână din buzunar şi luă sticla. 

— De câte ori se mişcă, vreau să torni eter pe tifon și să-i 
astupi nasul şi gura cu tamponul. 

Corrigan înmuie tifonul și înșurubă imediat capacul. Apoi 
aşeză tamponul pe fața bătrânului. După câteva clipe, încetă să 
se mai zbată. 

— Gata, dă-i drumul. Cred că nu vrei să-l sufoci, nu-i 
aşa? 

Corrigan ridică tifonul şi se strâmbă. 

— Doar nu-ţi închipui că o să supraviețuiască? 

— Se află în mâinile lui Dumnezeu, domnule Corrigan. 

— Mai bine i-ai tăia gâtul şi l-ai scăpa de suferințe. N-are 
nici o şansă amărâtul. Dacă nu moare din cauza hemoragiei, o 
să se infecteze. Uită-te la locul ăsta. 

Îşi roti privirile în jur. 

— Viaţa n-are preț. Este de datoria noastră să facem tot 
ce ne stă în putință s-o păstrăm. 

Rachel luă unul dintre bisturie. Lama sclipi în lumina 
lămpii. 

— Asta-i părerea ta. 

— Sper că nu ai un stomac sensibil. 


BANZAI 29 


— Nu mă impresionează să văd câteva picături de sânge, 
dacă la asta te referi. 

Rachel îngenunche lângă covorașul de bambus, cu bis- 
turiul în mâna dreaptă. Inspiră adânc şi despică pielea şi țesutul 
abdomenului cu lama ascuţită. Sângele se răspândi din incizie. 

Fata își îndreptă bisturiu] către el. 

— Să nu cumva să ți se facă rău, șuieră ea. 

Corrigan o aprobă din cap și se întoarse. 

— Mulţumesc, domnule Corrigan, zise Rachel și îşi văzu 
de treabă. 


— Ah, ce bine ar fi fost să vină unchiul meu! Sunt sigură 
că s-ar fi descurcat mai bine decât mine. 

În colibă se instalase o căldură umedă. Îi picura transpi- 
raţia de pe frunte. O picătură de sudoare i se prelinse pe nas, ră- 
mânând suspendată acolo; o şterse în grabă cu mâneca rochiei. 

Mâinile ei lungi şi palide erau pline de sânge. 

— Te descurci foarte bine, mormăi Corrigan. 

Rachel se îndreptă de spate şi își dădu la o parte cu cotul 
o şuviţă rebelă. 

Apoi se aplecă din nou asupra pacientului. Cu o mână 
ținea forcepsul să mențină rana deschisă, iar cu cealaltă apucă 
apendicele. Intestinele clipociră când le împinse mai încolo. 

— De-abia aștept să se termine odată! zise Corrigan. 

Acum organul umflat, de un roşu aprins, se vedea foarte 
clar. Rachel ştia că va trebui să taie prudent, dar cu o mână fer- 
mă. Dacă îl perfora, otrava se vărsa în cavitatea abdominală și 
omul nu mai avea nici o şansă. 

Desfăcu mai mult rana, ținând bisturiul strâns în mână. 

Ţac! 

Peste câteva minute, scoase la iveală o bucată alungită de 
țesut mânjită cu sânge închegat, ca un magician care face să 
apară un iepure dintr-un joben. O lăsă să cadă pe podea şi înce- 
pu să coasă rana cu fir de bumbac. 

— Arată ca un prezervativ folosit, zise Corrigan. 

Rachel simţi cum i-se aprind obrajii, dar îşi ținu capul 
plecat şi își văzu mai departe de treabă. O molie mică, cu aripi 
păroase, se vâri în rană, atrasă de lumina lămpii. Fata o extrase 
cu forcepsul. 

— O să prindă fluturi o săptămână în şir, comentă Corri- 
gan. 

Un mușchi se încordă în brațul bătrânului. Gemu încet. 

Corrigan mai turnă câteva picături de eter pe tifon şi îl 
puse pe fața omului. 

— Nu lăsa sticla deschisă! îl atenționă Rachel. Lampa va 
aprinde vaporii. O să ne arunci în aer. 

Corrigan bombăni, dar se supuse. 

— Prea multă agitație pentru un cioroi! 

— Când operezi un om așa cum am făcut eu, domnule 
Corrigan, nu poți să nu observi că este alcătuit din sânge, tesu- 
turi și oase, la fel ca şi un alb. În afară de asta, n-ai cum să tai 
curajul, virtutea sau dragostea oamenilor. Acestea sunt lucruri 
spirituale. Eu consider că cele mai importante părți ale unui om 
sunt cele care nu se văd. Și anume caracterul şi sufletul lui. 

— Am avut şi eu un câine cu caracter odată. A murit la 
fel ca şi ceilalți. În orice caz, este foarte frumos din partea ta să 
susții că toți suntem egali. Am observat cum te uitai la Sanei. 

Rachel se înroși la față. Nu-i răspunse. 

Ştia. că avea dreptate; cel puţin într-o anumită privință. 
Exista ceva în educaţia ei puritană care o făcea să se revolte la 
gândul convieţuirii dintre un om alb'şi o băștinașă. Era un re- 
flex al învățăturilor primite. 

Dar, în afară de asta, mai experimentase şi alt sentiment. 
Fusese atrasă de curând de latura mai puţin ortodoxă a vieții. 
Sau, aşa cum ar fi spus unchiul ei, fusese „momită de puternica 
seducţie a păcatului“. La fel ca şi Sodoma pentru soția lui Lot, 
simţea o atracţie hipnotică, dincolo de puterea ei de înţelegere, 
atunci când o privea pe Sanei. 

Îşi plecă ochii. Corrigan o fixă intens. Încercă să-şi alun- 
ge gândurile şi să se concentreze asupra muncii ei. 

Era aproape de asfințit când termină. O lumină palidă, 
gălbuie se strecură în colibă. 

— Acum este în mâinile Domnului, murmură. ea, tăind 
catgutul cu foarfeca strălucitoare de oțel. 

Corrigan își trecu mână peste față. Se simţea obosit, îm- 
bibat de gin. O sudoare rece îi scălda fruntea. 

— Mă bucur că s-a terminat, murmură el. Este prima oară 
când asist la o operaţie. 

Rachel zâmbi ostenită. 

— Dacă vrei să ştii, domnule Corrigan, pentru mine este 
prima oară când o fac. 


5 


Trecuse de amiază când Corrigan își reveni după expe- 
riența de noaptea trecută. Acum se simţea în stare să conducă 
Shamrock-ul înapoi la Vancoro. Rachel promise sătenilor că un- 
chiul ei va veni peste o săptămână să vadă cum îi merge lui Ku- 
masi. Bătrânul cra încă în viață, dar Rachel nu-şi făcea prea 
multe speranţe. 

Avea însă conştiinţa împăcată că încercase să-l salveze. 

Se aşeză tăcută în partea din față a şalupei, urmărindu-l 
pe Corrigan, care încerca să pornească motorul. Nu mai ploua. 
Era o zi frumoasă, senină. Apele adânci ale lagunei băteau în 
verde deschis, iar briza caldă adia de-a lungul golfului dinspre 
ocean. 

Pe țărm, Rachel zări penajul viu colorat al papagalilor 
printre frunzele verzi întunecate ale copacilor. 

În cele din urmă, motorul lui Shamrock tuși de două ori 
şi începu să trepideze sub pupa, zguduind liniştea lagunei. Cor- 
rigan ridică ancora de pe fundul nisipos și întoarse Shamrock-ul 
spre ocean. 

— Cât va dura până vom ajunge la Vancoro? 

Corrigan o privi cu ochii injectaţi de sânge. 

— Can trei ore, dacă vremea se menține așa. 

— Mulţumesc. 


32 COLIN FALCONER 


Corrigan se aplecă peste cârmă și dirijă Shamrock-ul în 
larg. Din când în când se uita peste umăr. Pe toţi sfinţii, nu arăta 
deloc rău. Piele frumoasă, un oval perfect al feţei. Dacă nu şi-ar 
mai prinde părul în cocul ăla oribil, ar suci capul tuturor. Corri- 
gan se întreba de ce voia cu tot dinadinsul să se urâțească. 

Încerca să-și imagineze cum ar arăta dezbrăcată. Imposi- 
bil să-și dea seama. Îi studie gleznele. Erau frumoase și delica- 
te, poate puțin cam umflate şi înroşite din cauza ţânţarilor care 
se înfruptau din venele ei albastre de englezoaică. Totuşi nu 
arătau deloc rău. 

Clătină din cap. Păcat că ţinea atât de mult să-şi păstreze 
virginitatea. 

Sigur, mai încercaseră şi alți bărbați. Unul dintre căpita- 
nii care se ocupau cu negoțul de perle îi povestise anul trecut că 
fusese invitat să ia cina cu Părintele Goode şi nepoata sa la Mi- 
siunea Catolică. În timp ce preotul își petrecuse majoritatea se- 
rii încercând să-l întoarcă la dreapta credință pe recalcitrantul 
lup de mare, el profitase de cele câteva clipe în care rămăsese 
singur cu Rachel, străduindu-se s-o ademenească în culcuşul 
lui. 

Rezultatul fusese dezastruos, iar Părintele Goode îl izgo- 
nise revoltat. Nu-l lăsase nici măcar să termine cafeaua. 

Corrigan zâmbi cu tristețe. Ea îl văzu și se arătă nedume- 
rită. 

Bărbatul îşi întoarse din nou privirea către ocean. 

Era o zi superbă: marea se întindea înaintea lor, strălu- 
cind la orizont, cu insulițele ei ca nişte umflături mici pe supra- 
faţa netedă liniştită. Aerul sărat se amesteca cu fumul șalupei, 
iar vântul aducea de pe uscat dulcea aromă tropicală a fructelor 
putrezite. 

Soarele fierbinte domina cerul senin. Un grup de delfini 
se jucau în jurul vasului, în timp ce barca despica valurile al- 
bastre. Suprafața oceanului era tulburată doar de mişcările 
bruște ale peştilor zburători. Păsări de mare pluteau la înălțime 
pe curenţii de aer. 

După un timp, Rachel se ridică și veni lângă Corrigan, la 
cârmă. 

— Aş vrea să-ți mulțumesc, zise ea. 

Corrigan dădu din umeri. 

— De ce? 

— M-ai ajutat să salvez viața unui om. 

— Dacă spui tu. Nu uita că-mi datorezi două foi. 

— Ştii, câteodată nu pricep cum un om ca tine se încăpățâ- 
nează să se distrugă consumând atâta alcool. Sunt convinsă că 
nu ţi-ar strica puţină disciplină ca să duci o viață decentă şi 
folositoare. 

— Zău? 

Corrigan îşi dădu la o parte bucla de păr dintre ochi şi 
întoarse capul într-o parte. Voia să-şi ascundă iritarea. 

— Da, presupun că aşa este. De fapt, domnule Corri- 
gan... 

Nu mai apucă să termine ce avea de spus. Motorul se îne- 
că deodată şi Shamrock coti brusc spre port. Rachel căzu într-o 
parte. Corrigan opri motorul şi alergă la pupa. 

Fata se ridică în picioare: 

— Ce s-a întâmplat? 

— De unde dracu” să ştiu? 

Rachel se încordă. Parcă ar fi lovit-o. Nu suporta să-l audă. 
înjurând. 

Corrigan se aplecase peste pupa. 

— Cred că trebuie să cobor şi să văd despre ce este vor- 
ba. 

Începu să se dezbrace. 

Rachel îl privea. 

Cunoștea foarte bine corpul omenesc. Văzuse destui băr- 
baţi dezbrăcați, zăcând pe mesele de operaţii şi în paturile spita- 
lelor, între cearşafurile umede, luptându-se cu atacurile de ma- 
larie sau febră tifoidă. 

Era încă şi mai obişnuită cu băştinaşii negri de pe insulă, 
care rareori purtau altceva decât o simplă lava-lava, costumaţia 
tipică locuitorilor acestor meleaguri. 

Cu toate acestea, privea şocată şi înspăimântată cum Cor- 
rigan îşi trăgea cămaşa peste cap. Îşi dădu seama că nu fusese 
niciodată singură cu un om îmbrăcat doar pe jumătate, iar im- 
plicația sexuală a situației o izbi ca o adevărată lovitură. 

Avea un bionz frumos, iar brațele şi pieptul erau acoperi- 
te de păr des, negru. Își imaginase că băutura îi slăbise şi-i îm- 
puţinase corpul, dar se înşelase. Trupul său musculos se prezen- 
ta cât se poate de bine. 

Ar fi vrut să-l atingă, fără să-şi explice de ce. 

Era copleşită de rușine. O agitație ameţitoare păru să iz- 
bucnească dinăuntrul ființei sale. Aproape că-şi pierduse echili- 
brul şi se sprijini de rama punţii. Nu se mai putea ţine pe pi- 
cioare. 

Corrigan o privi zâmbind cu subînțeles, de parcă i-ar fi 
citit gândurile. 

— Este mai bine să nu-mi scot pantalonii, rânji el. Nu 
vreau să te șochez cu podoaba mea. 

Se pregăti să sară peste bord. 

— Fii atent! exclamă Rachel. O să spun o rugăciune dacă 
vrei. 

— Ai face mai bine să mă păzeşti de rechini. 

Zicând aceasta, se aruncă în apa caldă, sclipitoare. Trase 
adânc aer în plămâni şi, cu o agilitate surprinzătoare, plonjă în 
adâncuri. Picioarele sale fâlfâiră câteva clipe, după care dispăru 
complet. 

Rachel stătea la pupa, privindu-i trupul întunecat prin apa 
verzuie. Își feri ochii de razele soarelui. Bule albe de aer fâlfâi- 
ră la suprafaţă. 

După un minut, ieși la suprafață, sorbind lacom aerul. 
Părul lui negru şi des i se lipise de frunte. 

— Ce s-a întâmplat? 

— S-a înfășurat o bucată de viţă în jurul elicei — îi răs- 
punse Corrigan. 

Inspiră încă o dată şi plonjă. 

Rachel se frecă la ochi. O deranja lumina soarelui, re- 
flectată în apă. Abia când se uită din nou, văzu rechinul. 

Umbra întunecată se mișca agil, în direcţia portului, la 
cincisprezece sau douăzeci de picioare adâncime. La început 
crezu că i se păruse doar, dar apoi apăru la babord, uriaș şi ame- 
nințător. Pentru o clipă, încercă să se convingă pe sine că nu 
este decât un delfin sau un purcel de mare. Dar, în timp ce re- 
chinul dădea târcoale prin apă, distinse capul în formă de cio- 
can şi i se opri inima în loc. Pe moment, fu incapabilă să facă 
vreo mişcare. Rămase cu ochii aţintiți la monstruoasa formă, 
paralizată de groază. 

Capul avea în jur de douăsprezece-cincisprezece picioare 
lungime. Era un exemplar uriaș. Se învârtea pe lângă pupa 
vasului, urmărind mișcările lui Corrigan în apă. Descrise un 
cerc, apropiindu-se şi mai mult. 

— Atenţie, rechini! zbieră Rachel. 

Începu să agite apa cu mâinile, încercând să-l prevină pe 
Corrigan. 

Rechinul simți vibrația şi deveni brusc foarte agitat. Încă 
un Cerc și mai aproape. 

Rachel se năpusti în cabină, căutând ceva cu care să go- 
nească groaznica arătare. Absolut nimic. 

Cuprinsă de panică, alergă înapoi la pupa, exact la timp. 
Văzu rechinul cotind către Shamrock. Despica apa cu coada și 
înotătoarea lui laterală. 

— Domnule Corrigan, atenţie, un rechin! Pentru numele 
lui Dumnezeu, domnule Corrigan! 

Agită din nou apa, disperată. Se zărea la câteva picioare 
adâncime. Tăia cu cuțitul vița încurcată în jurul elicei, fără să 
observe apropierea monstrului. 


Corrigan remarcă pentru prima oară o mişcare bruscă în 
apă, în jurul său, şi văzu:o formă întunecată alunecând pe lângă 
el. Apoi distinse foarte clar solzii cenușii, ca de cauciuc, și ca- 
pul hidos cu lobii alungiţi. Ochii mici, duşmănoși, scrutau ceața 
albăstruie din adâncuri. 

Când fu aproape gata să se năpustească asupra pradei, 
rechinul se îndepărtă brusc, derutat de úrra‘ întunecată a şalu- 

pei, mult mai mare decât cea a omului. Descrise încă un cerc, 
prudent. 

Corrigan nu intrase în panică. Ştia că rechinii erau laşi 
dacă nu simțeau miros de sânge. Dar, în acelaşi timp, acționau 
imprevizibil. Deşi, în general, îşi alegeau prada dintre cei bol- 
navi sau răniţi, poate că unul din o sută atacă pe nepândite, fără 
nici o motivație. 

Deodată se îndreptă din nou către el. Speriat de data 
aceasta, Corrigan îşi făcu vânt către suprafață, atingând cu căl- 
câiul nasul sensibil al peştelui. În mod normal, orice rechin s-ar 
fi speriat şi ar fi luat-o din loc, cel puțin un timp, până când ar fi 
reușit să iasă din apă. Dar acesta își răsuci capul într-o parte și 
se concentră asupra atacului. 

Dădu repede din mâini şi din picioare, grăbindu-se să ajun- 
gă la suprafață. 

Rachel îl văzu. Privea neputincioasă cum corpul lunguieț 
şi cenușiu al rechinului îl urmărea la mică distanţă. 

— Apucă-te de mâna mea! 

Se aplecă în afară, să-l prindă de braţe, când își scoase 
capul din apă într-un vârtej de spumă. Se înălță cu aproape ju- 
mătate de corp; îi prinse mâna şi Rachel fu cât pe ce să cadă în 
mare, alături dc el. Dar Corrigan se apucă cu cealaltă mână de 
marginea șalupei, înfipându-și degetele în lemn cu sălbăticie în 
timp ce-şi sălta piciorul drept. 

Când Rachel căzu pe spate, văzu rechinul ieșind pe ju- 
mătate din apă, cu corpul lui lunguieț şi cenușiu, strălucind în 
soare, cu gura deschisă, scoțându-și la iveală şirurile nesfârşite 
de dinţi ascuţiţi, albicioşi. Remarcă ochii negri, reci şi duşmă- 
noşi în extremitatea capului trunchiat. 

Groaznicele fălci sc închiseră ca o capcană de oțel. Sham- 
rock se clătină când rechinul se izbi de carena vasului. Se auzi o 
plesnitură ascuțită şi peştele căzu îndărăt în apă. 

Apoi fata se prăbuşi pe punte, mută de uimire. 

Nu putea să mai respire. 

Corrigan se întinse peste ea, cu trupul lui masiv; tremura 
din toate încheieturile şi respira întretăiat, șuierător. Deodată 

deschise ochii şi o văzu holbându-se la el. Faţa lui Rachel se 
afla la câţiva inch de a lui. Nici unul dintre ei nu schiță nici o 
mişcare timp de câteva momente bune. 

ÎI privea drept în ochi și era şocată de brusca intimitate a 
momentului. Nu-şi amintea să mai fi fost vreodată atât de 
aproape de o ființă omenească. Frica și încordarea din ultimele 
clipe o sleiseră de puteri. Ar fi vrut să-l îmbrățişeze. 

Corrigan fu cel care rupse vraja, rânjind. 

— Pariez că este pentru prima oară când ai un bărbat 
deasupra ta. 

Rachel se strădui să se ridice în picioare. Partea din față a 
rochiei mustea de apă. Fără să-şi dea seama de ce, se simțea 
umilită şi trădată. 

— Imbecilule, şuieră ea şi se ghemui tremurând în cabi- 


na. 


Capul în formă de ciocan dădu târcoale Shamrock-ului 
încă vreo două ore. Cu alga înfășurată în jurul elicei erau pur şi 
simplu înțepeniţi în loc, purtați către sud-est de curent. Corri- 
gan abordă situaţia cu stoicism. Aduse de sub punte altă sticlă 
de pin, se propti la pupa şi începu să bea. 

Soarele coborâse la asfintit deasupra oceanului întunecat 
când rechinul se hotări în sfârşit să plece în căutarca unei prăzi 
mai uşoare. În cele din urmă, Corrigan decise că putea să se 
aventureze fără nici o primejdie în apele oceanului; îi trebuiră 
câteva minute să elibereze axul elicei de rămășițele plantei. Cu 
apa curgând şiroaie de pe el, Corrigan porni motorul şi Sham- 
rock-ul o luă din loc către munții de pe Santa Maria, aflaţi la 
multe mile depărtare către sud. 

Apăruseră primele stele la orizont, înspre cst, când zum- 
zctul motoarelor se înteți într-un ritm constant, pe măsură ce 
înaintau într-un mic golf părăsit, mărginit de palmieri. 

— Unde ne aflăm, domnule Corrigan? întrebă Rachcl. 

Corrigan îşi scărpină ceafa de mușcături de țânțari. 

— Cam la zece mile nord de Vancoro. Am pierdut două 
ore din cauza rechinului şi am plutit până aproape de trecătoa- 

rea Sara. N-avem cum să ne întoarcem- la Vancoro. Se lasă 
noaptea. 

— Dar trebuie. Unchiul meu va fi îngrijorat. 

— Nu îndrăznesc să trec peste recif pe întuneric. Vom în- 
nopta aici. Dacă pornim devreme, o să fii acasă înainte de micul 
dejun. 

Rachel simţi cum i se strânge stomacul de frică la gândul 
că va petrece noaptea singură cu acest bărbat. 

— Dar nu se poate, protestă ea slab. 

— N-avem de ales. Haide, nu te îngrijora. Nu-i nimic de 
mâncare, dar ne-au mai rămas două sticle de gin. Poţi să tragi o 
dușcă să te mai linişteşti. 

Peste câteva minute, soarele cobori dincolo de vasta în- 
tindere a Oceanului Pacific. Se distingeau vag siluetele insulițe- 
lor sub cerul sidefiu. Norii de la orizont se schimbară din nuan- 
te de roz în roşu aprins, pălind în cele din urmă într-un stacojiu 
deschis. 

După un timp, cerul se întunecă, căpătând culoarea plum- 
bului topit. Noaptea opacă a tropicelor învălui Shamrock-ul. 

Corrigan apropie şalupa de țărm și aruncă ancora. Apoi 
opri motoarele. Aprinse lampa de gaz şi se întoarse s-o priveas- 
că. Rânjea. 

— Ei bine, asta este, domnişoară Goode. Prima ta noapte 
singură cu un bărbat. 

Rachel simţi cum i se albește fața. Se uita la ea ca un sa- 
tir. O cuprinse groaza ca în noaptea aceea când a rămas orfană. 
Era singură-singurică în beznă. 

- Ştia de ce nu-și continuaseră drumul spre Vancoro. 

Corrigan fusese cuprins de dorințe desfrânate. N-ar fi tre- 
buit să-l lase să se întindă peste ea. Unchiul ei avusese întot- 
deauna dreptate în privinţa Jui. Era incorigibil, complet lipsit de 
moralitate. 

Se afla la mila lui. Nu se îndoia de intenţiile sale. 

Avea de gând s-o violeze, mai mult ca sigur. 

Ian McLaren Manning se ținea cu ambele mâini de mar- 
ginea de tec a vasului Tulagi, contemplând apele din apropierea 
insulei Santa Maria. Boarea caldă a musonului îi răvăşea părul 
rar, castaniu deschis, și flutura steagul protectoratului insulelor 
Solomon, atârnat de catarg la pupa. 

Ofițerul districtual al insulei Santa Maria era un om de 
statură medie, trecut de treizeci şi cinci de ani. În Anglia suferi- 
se în permanență de afecțiuni respiratorii; postul său din Pacific 
îi salvase probabil viaţa. Trase adânc în piept aerul sărat, cerce- 
tând dunga verde-închisă a coastei, la intrarea în portul Vanco- 
ro. Marea părea calmă; tocmai atunci, pe negândite, apa 
împinse Tulagi, iar valurile se sparseră de vas. Talazurile agitate 
produceau un balans considerabil, agitând oceanul în mici vâr- 
tejuri. Către vest, undele mării se rostogoleau spre țărm şi îna- 
poi în larg. Mai aproape de port, două stânci teșite făceau să 
fiarbă apele, în timp ce căpitanul vasului 7u/ugi se îndrepta că- 
tre babord. Acestea erau Stâncile Amiralității. Două vârfuri 
cufundate sub linja de plutire de tunarii vaselor de război ale 
Majestății Sale în timpul manevrelor. De-abia vizibile la lumina 
zilei, reprezentau o mare primejdie pentru cei care ieşeau sau 
intrau în portul Vancoro. 

Jackie Swa, căpitanul vasului, manevră nava în direcţia 
nord-est. 

Șalupa suplă înfrunta vântul. Ajunse în punctul sudic al 
insulei, împinsă către vest de curent. Jackie strigă câteva ordine 
unuia dintre ajutoarele sale de pe punte şi cârmiră din nou, fă- 
când vasul să-scrâşnească din încheieturi în bătaia brizei.. 

În timp ce unduirea uleioasă a fluxului îi împingea spre 
înfometatul. banc albicios de corali din extremitatea insulei, un 
curent din sens opus prinse deodată Tulagi şi-l răsuci către est. 

Era un adevărat joc al morții cu vântul şi curenții în care 
trebuia să se prindă fiecare vas care intra în port. 

Peste un timp, se treziră din nou în ape liniștite, îndrep- 
tându-se către nord, spre Vancoro. Era cea mai întinsă așezare 

şi adăpostea Baza Oficială de pe Santa Maria. Tulagi intră în 
rada portului, mărginit de o fâşie albicioasă de plajă, cu 
palmieri unduioși, plecându-se în semn de bun venit în briza 
musonului de nord-vest. 

Jackie dirijă Tulagi printre două recifuri. Întinsul port 
Vancoro se deschidea în fața lor. Era un loc natural, înconjurat 
din ambele părți de uscat. Trecură de epava putrezită a Bella- 
mei, un alt vas al Guvernului, eșuat cu mult timp în urmă pe 
înșelătoarele recifuri de corali. 

Era greu de crezut că aceste ape liniștite şi uitate de lume 
vor fi tulburate în curând de bubuitul tunurilor. 

Veştile deveneau din ce în ce mai îngrijorătoare. Japone- 
zii cuceriseră peninsula Malaya şi se aflau acum la porţile ora- 
şului Singapore. Dacă le pica în mâini... Dar nu, imposibil! 
Churchill însuşi declarase că era inexpugnabil. 

Manning se holba trist la apele oceanului şi plângea soar- 
ta Angliei. În Europa, germanii dominau țările din vest, ațintin- 
du-și tunurile către înălțimile din Dover, iar avioanele lor Hein- 
kel întreprindeau raiduri nocturne pe coasta engleză. Plajele de 
la Brighton erau înconjurate cu sârmă ghimpată, iar Londra se 
cufundase sub camuflaj. Toate acestea i se păreau ireale, ca un 
coşmar de proporții fantastice. 

Îşi încordă mâinile pe marginea vasului. Simţi în inimă 
mușcătura ascuţită a regretului. Îi spuseseră că era prea bătrân 
pentru război. Ultima oară fusese prea tânăr. 

Îi era silă de slăbiciunea lui; de corpul subțiratic, fragil. 
Ura imaginea reflectată în oglindă pe când era un adolescent în- 
desat; se disprețuia și ca bărbat, când sănătatea sa fragilă îl fă- 
cea să se îmbolnăvească, destul de des. l 

Cu timpul, ajunsese să se disprețuiască din toate punctele 
de vedere. Un burlac între două vârste, pe o insulă uitată dă 
lume. O viaţă irosită. 

Către nord, zărea contururile familiare ale locuințelor. 
Clădirea din piatră a închisorii se ridica impunătoare pe pro- 
montoriul nordic cu pereţii ei goi din calcar, proiectați pe fun- 
dalul verzui ai junglei; marinarii o foloseau ca punct de reper. 

Mai jos, printre copacii casuariana, distingea bungalow-ul 
cu acoperiș roșu al clădirii Protectoratului, cu pereții săi zugră- 
viţi în alb, contrastând cu verdele luxuriant al golfului.-Pe mi- 
cuța pajiște maronie, la câţiva paşi de treptele principale, se 
înălța un catarg vopsit în alb. Steagul britanic flutura în vârful 
lui în bătaia brizei. 

Navigând către țărm, zăriră treptat şi celelalte aşezăminte 
ale orașului Vancoro. Mai întâi barăcile poliției, magazinul co- 
mercial din spatele lor, aproape ascuns printre cocotieri, şi aco- 
perişurile roşii ale satului. 

O barcă lunguiaţă se desprinse de țărm. Transporta un ca- 
poral însoțit de doi jandarmi localnici. Alături de ei se afla figu- 
ra familiară înveșmântată în sutană neagră, cu guler alb, peste 
care strălucea în soare un crucifix impresionant. 

Manning mormăi nemulțumit. De-abia aştepta să facă un 
duș rece şi.să bea o bere de la gheață. Ştia că prezența Părin- 
telui Goode îi va zădărnici aceste planuri. 

Jack Sua roti Tulagi, manevrându-l încet, de-a lungul 
țărmului. La comanda caporalului, jandarmii ridicară puştile. 
Apoi salutară prezentând armele. 

Manning se ridică în picioare, urmărindu-l pe Goode, 
care urca la bordul vasului. Oftă adânc si-l asteptă să se apró- 
pie. 

— Manning, exclamă preotul, cu vocea tremurându-i de 
emoție, slavă Domnului că te-ai întors. 

— Ce s-a întâmplat, prietene, ești palid ca o fantomă! 

— Nepoata mea! zise preotul. Ce grozăvie! A fost ucisă. 
Da, violată şi ucisă. 

În timp ce ancora, perdeaua de catifea a nopții se lăsa 
deasupra Pacificului. Se cățără pe marginea bărcii. Rachel auzi 
un clipocit când sări în apă. 

— Ai de gând să cobori din barcă, domnişoară? o întrebă 
Corrigan. 

— Cred că voi rămâne aici, zise Rachel ghemuită în ca- 
bină. 

Corrigan murmură ceva neinteligibil şi dispăru apoi în 
întuneric. 

Rachel își trase genunchii la piept şi fu cuprinsă de un 
tremurat puternic. Privi stelele adunate pe cer şi luna mare, 
argintie, ridicându-se deasupra oceanului. Mişcarea legănată a 
bărcii îi făcea greață. Focul de pe țărm părea atât de calm şi ten- 
tant. Își dădea seama că se va îmbolnăvi dacă rămânea acolo. 

Petrecu minute în șir încercând să se hotărască ce să facă. 
În barcă se afla în siguranță. Dacă se aventura pe țărm, era în 
mâna lui Corrigan. Pe de altă parte însă unele forme ale morții 
sunt preferabile răului de mare. 

Totuşi ezita. În cele din urmă, se hotărî. Îl auzi din nou 
pe Corrigan îndreptându-se către barcă. Rămase cufundată. în 
întuneric, ascultând clipocitul apei. Corrigan ajunse lângă şa- 
lupă. 

— Domnişoară? 

— Ce dorești? 

Vocea ei răsună ascuțit în liniștea.nopții. 

Văzu una dintre mâinile lui Corrigan încleştată pe mar- 
ginea bărcii. Părea neobișnuit de păroasă în lumina lunii. Deo- 
dată, o pereche de ochi reci, răutăcioșşi se holbară la ca. 

— Dă-mi cealaltă sticlă de gin! 

— Cred că n-ar mai trebui să bei. 

Se făcu linişte. Lui Corrigan îi alunecă mâna şi pentru o 
clipă dispăru. Șalupa se clătină din nou când se trase peste bord. 

— N-am nevoie de predici despre efectele distrugătoare 
ale băuturii. Vreau sticla. Ai de gând să mi-o dai sau trebuie să 
mi-o iau singur? 

Rachel se gândi că ar fi mai bine să nu-l înfurie. Dumne- 
zeu știe ce-ar fi putut face pentru băutură. Se duse în cabină şi 
găsi cealaltă sticlă plată. I-o dădu până la urmă, abținându-se cu 
greu să n-o azvârle în mare. 

— Ai de gând să rămâi aici? 

— Nu, cred că o să vin pe plajă, zise ea. 


BANZAI 43 


În orice caz, nu prea avea de ales. 

Strângându-și fusta în jurul genunchilor, se aşeză pe mar- 
ginea vasului, încercând să-şi treacă picioarele de partea cea- 
laltă, fără să-şi depărteze gleznele. Corrigan îi întinse mâna s-o 
ajute. 

— Mă descurc şi singură, mulțumesc. 

— N-ai decât! 

O pomi înapoi către plajă. 

Rachel încercă să-şi ridice glezna stângă, dar își prinse 
tivul rochiei într-un cui şi căzu cu capul în apă. 

Corrigan se întoarse şi izbucni în râs. 


— Ar trebui să-ți scoţi hainele astea ude. 

— Nu este nevoie, spuse Rachel ghemuindu-se lângă foc. 
Nu-mi este frig. 

Tremura și îi clănțăneau dinții în întuneric. 

Corrigan ridică din umeri, bombănind ca pentru sine. Mi- 
rosea a apă sărată şi a gin. O aromă masculină, pe care o găsea 
înspăimântătoare, dar în acelaşi timp incitantă. Prezenţa lui îi 
trezea senzații nebănuite. Se temea de puterea și statura sa im- 
pozantă. Totuşi ceva în sufletul ei îi spunea că forța bărbatului 
de lângă ea era un lucru liniştitor. 

O măcinau fel de fel de idei. Încercă să nu se mai gân- 
dească. 

Corrigan deşurubă capacul sticlei Gilbey şi o duse la gură. 
Îşi dădu capul pe spate și șterse buza sticlei cu mâneca. 

— Uite, trage şi tu o dușcă, o să te mai încălzeșşti. 

— Nu, mulţumesc! 

Încerca s-o îmbete. 

— Fă-o pentru sănătatea ta. Altfel o să mori. 

Rachel ezită. Îi era frig și foame. N-ar strica măcar o pi- 
cătură. Până la urmă întinse mâna şi luă sticla. Strâmbă din nas. 
Avea un miros înțepător. O duse la buze și sorbi. Îşi umplu gura 
şi gâtul cu lichidul arzător. Se înecă şi încercă să scuipe, dar 
băutura îi ajunsese deja în stomac. Se ridică şi trase aer în pient. 

— Ai grijă! exclamă Corrigan. 

Înşfăcă sticla înainte să-i scape din mână în nisip. Aştep- 
tă să-i treacă tusea, după care o plesni peste umăr. 
— Puțin mai tare decât vinul comunităţii, nu? 


Începuse să se răcească. Pânza udă îi atârna pe corp, iar 
slaba căldură degajată de foc nu reuşise s-o usuce. Efectele gi- 
nului se risipeau. N-ar mai fi vrut să bea după ce se înecase. 
Avea un gust groaznic, dar o încălzise puțin. Corrigan o con- 
vinsese să mai ia câteva guri. 

O urmărea,.dar nu-i distingea expresia feței în lumina pa- 
lidă, reflectată de foc. Ținea sticla de gin în braţe ca pe un co- 
pil. 

— Cred că trebuie să găsesc un loc unde să dorm, zise 
Rachel. 

— Rămâi aici, îi sugeră Corrigan. Este la fel de bine ca 
în oricare altă parte. Poţi să te vâri sub pătură cu mine, dacă 
doreşti. O să te încălzesc. 

Îşi mușcă buza și își încleştă degetele pe bucata de pled 
strâns în jurul ei. Încercă să vorbească, dar nu reuși. Trebuia să-i 
demonstreze că nu se temea. 

Se sculă în picioare şi merse clătinându-se până la trun- 
chiul unui palmier. Îşi dădu seama îngrozită că se îmbătase. Nu 
era obișnuită cu băuturile tari. Corrigan se ridică s-o ajute. 

— Mă descurc, îi zise Rachel. 

— Aşa spui mereu. 

Se întoarse şi o luă către plajă. Valurile argintii ale fluxu- 
lui înaintară pe nisip, ștergând urmele lăsate de fată. Nu se mai 
simţise niciodată atât de singură. 

Merse așa fără nici o ţintă vreo cincizeci de yarzi. Se uită 
înapoi. Se îndepărtase suficient. Chiar şi unchiul ei ar fi fost de 
acord cu asemenea distanță. Se ghemui la poalele unui cocotier 
şi îşi trase pătura subțire peste ea. 

Era atât de frig... 

Dumnezeul unchiului ei care i se păruse atât de puţin re- 
levant în ultimele luni căpăta noi semnificaţii. Începu să se roa- 
ge. 

De unde stătea, distingea conturul voluminos al corpului 
lui Corrigan, aşezat lângă foc, cu sticla de gin fixată în nisip, la 
îndemână. Răsucea o țigară. Din când în când, privea înspre ea 
şi clătina din cap, învârtind cărbunii cu un băț. 

Sunetul înjurăturilor sale bolborosite ajungea până la ea, 
purtat de aerul nopții, ca incantaţia unui ritual păgân. O rafală 
de vânt agită brusc flăcările, luminându-i fața. Avea nişte trăsă- 
turi întunecate, satanice. Se hotări să stea trează toată noaptea. 
Indiferent ce s-ar întâmpla, nu voia s-o găsească dormind. 

Îşi aminti din nou de dimineaţa aceea, lângă bungalow-ul 
bisericii, când îi descoperiseră pe el și pe Mary. Felul în care 
arăta femeia, fața ei contorsionată... fusese oribil bineînţeles, şi 
totuşi... Închise ochii, străduindu-se să-și alunge din minte 
imaginea. 

Şi-ar fi dorit să nu fi văzut nimic. Viziunea aceea exci- 
tantă nu încetase să o bântuie de atunci. 

Auzi un sunet. Corrigan se ridicase în picioare şi acum 
mergea către ea bălăbănindu-se. Į se opri respiraţia. 

Simţi cum i se înroşesc obrajii şi îşi aminti de forţa lui 
când o ridicase din barcă, la Marmari. Și de muşchii încordaţi 
de pe braţe şi piept când își scosese cămașa. Îşi dădu seama că 
nu avea cum să i se opună. N-ar fi avut nici un rost. 

Ar fi vrut să alerge, dar nu o ţineau picioarele. Se apropia 
tot mai mult. Rachel începuse deja să compună litania pe care 
i-o va recita unchiului ei când va ajunge la Vancoro. 

— S-a strecurat lângă mine când dormeam. N-am putut 
să fac nimic. Am încercat să mă lupt cu el. A fost imposibil. 

Corrigan stătea în picioare. Părea un adevărat uriaș. Silu- 
eta sa profilată pe cerul nopţii bloca razele lunii. 

— Ți-e frig? întrebă el. 

— Nu, mă simt bine. 

I se oprise vocea în gât. 

Se aşeză pe nisip, alături de ea. 

— Doar nu vrei să dormi singură aici. Hai, vino lângă 
mine! 

Rachel se temea să vorbească, de frică să nu-şi trădeze. 
spaima. Aşa că rămase tăcută şi nemișcată. 

Întinse mâna după ea. 

— Nu este bine ca o fată frumoasă ca tine să se ascundă: 
tot timpul. Afurisitul ăla de unchi al tău este de vină, nu-i aşa? 
Ei bine, acum nu trebuie să te mai îngrijorezi. N-o să afle nicio- 
dată. Ce-ai zice de-un mic sărut? 

— Domnule Corrigan! 

Deodată, avu o senzație ciudată, de parcă s-ar fi electro- 
cutat. Îi simți mâna mângâindu-i sânii și tresări şocată.și sur- 
prinsă. Apoi auzi o plesnitură ascuţită: 

Doamne Sfinte, îl lovise! Nu avusese această intenție; fu- 
sese un gest reflex. Se miră de propria ei îndrăzneală şi se feri 
de el îngrozită. 

— Pentru ce ai făcut asta? 

Părea sincer surprins. 

— Te rog, pleacă! şopti ea. 

— N-ai decât. N-am luat niciodată o femeie cu forţa, zise 
el. 

Se ridică puţin cam nesigur pe propriile mișcări. 

— Eşti o ființă tare ciudată, fără îndoială. 

Zicând acestea, îi întoarse spatele. Îl auzi pășind în întu- 
neric. Nisipul moale scârțâia sub picioarele sale goale. Rachel 
se holbă după el tremurând din tot corpul. 

Din focul aprins de Corrigan în sus pe plajă rămăseseră 
doar câţiva tăciuni. Răsturnă nisip peste cenuşă. Pe urmă, se 
aplecă și ridică pătura. Privi înspre fată bombănind. 

Apoi se întoarse. 

Rachel simţi că i se opreşte respiraţia. Târa pătura după 
el prin nisip. Poate că avea de gând s-o violeze şi pe urmă s-o su- 
grume, ca să nu poată spune nimănui ce-i făcuse. 

Scormoni nisipul din jur cu mâna dreaptă şi dădu de o 
piatră. Era destul de mare și grea. O scutură şi o strânse la piept. 
Dacă încerca să profite de ea, nu va ceda fără luptă. 

Se oprise lângă fată cu pătura în mâna dreaptă. După un 
timp — care lui Rachel i se păru o eternitate — se aplecă și o 
aruncă peste ea. 

— Ca să nu răcești, mormăi el pornind-o îndărăt. 

Rachel dădu drumul pietrei. Se întinse să ia pătura şi o 
trase înspre ea liniştită, plină de recunoștință. Îi dăduse singurul 
pled rămas disponibil. 

Îl văzu pe Corrigan cufundându-se în nisip, lângă focul 
stins. Se întinsese pe plajă fără să se miște. Rachel își lăsă capul 
pe nisip şi oftă adânc. 

Sânul ei fremăta și acum după ce i-l atinsese. Doamne 
Sfinte, pe unchiul Matthew l-ar apuca apoplexia dacă ar afla 
vreodată ce făcuse Corrigan. O atinsese, da, practic îi atinsese 
sânul. Şi-o făcuse intenționat, de parcă şi-ar fi închipuit că o 
să-i facă plăcere şi ei. Unchiul ei avea dreptate. Corrigan nu-și 
mai putea salva sufletul. 

Uşurarea care o simţise mai-nainte fu brusc înlocuită de 
furie. Bărbatul ăsta era lipsit de ruşine. A avut îndrăzneala să-i 
sugereze să... 

Privi bolta înstelată de deasupra ei. Inima-i bătea sălbatic 
în piept. Tremura din cap până-n picioare de frică şi de frig. 
Treptat furia făcu loc unui alt sentiment, atotcuprinzător şi 
neașteptat. 

Dezamăgirea. 

Manning stătea la biroul său cu fața către golf şi îşi tam- 
pona obrajii cu un prosop atârnat după gât. Picături de transpi- 
raţie străluceau ca niște mici pietre prețioase pe buza de sus. 
Asculta rugămințile tânguitoare ale Părintelui Goode din ce în 
ce mai iritat, bătând cu degetele-in masă. 

Timp de două zile şi două nopţi stătuse la bordul lui 
Tulagi în laguna Kia, scriind chitanţe până la două noaptea. Pe 
punte erau împrăștiate bucăți de hârtie, stofă și câțiva metri de 
sfoară cu care fuseseră legate monedele. Unii băștinași trebuiau 

să străbată distanțe mari să plătească taxele. Aşa că îi primea de 
îndată ce soseau în canoele lor. 

Fusese o călătorie lungă. Tulagi se legănase în bătaia 
vântului de nord-est, iar Manning era ud până la piele, obosit şi 
ars de soare. Începuse să i se cojească nasul. 

— Stai puţin, prietene, zise în cele din urmă, rezemân- 
du-se de spătarul scaunului şi împreunându-și mâinile sub cap. 
Nu este nici o dovadă care să susțină afirmaţiile tale. Poate că i 
s-a defectat şalupa. 

Părintele Goode îl fixa dojenitor pe Manning cu ochii săi 
negri. 

— Atunci de ce n-au trimis un băştinaş în kedi să ceară 
ajutor? 

Se aşeză la loc pe scaun, cu aerul unui avocat, care a scos 
la iveală o probă importantă a procesului. 

— Nu, îți spun eu că a violat-o. A violat-o şi a aruncat-o 
în apă, lăsând-o pradă rechinilor. 

— Uşurel, prietene! 

Ochii Părintelui Goode ardeau cuprinşi de o fervoare me- 
sianică. 

— Domnule Manning, știm cu toții ce fel de om este Cor- 
rigan. 

— Da, sunt bine informat în privința defectelor lui, dar 
asta nu înseamnă că este un criminal. 

Preotul izbi cu pumnul în birou, în ritmul vorbelor sale. 

— Un om care violează o femeie lipsită de apărare nu 
s-ar da în lături de la crimă. 

— Dacă te referi la Mary, eu unul nu cred că n-a avut și 
ea partea ei de vină. 

Un firicel de salivă apăru în colțul gurii preotului. 

— Imposibil. Doar am împărtășit-o cu mâna mea. Ascul- 
tă-mă pe mine, a fost viol! 

— Ei bine, dacă eşti în stare să-mi explici cum poate fi 
violată o femeie de șase ori în diferite ocazii, atunci sunt de acord 
cu tine! 

— Doresc să-ți faci datoria, domnule Manning! 

Manning ridică surprins din sprâncene. 

— Serios? 

— Da. Trebuie să pleci imediat la Marmari, cu Tulagi. 
S-ar putea să fie prea târziu totuşi. 

Manning dădu din cap, sugându-şi gânditor dinții din 
față. Constată cu mirare că-și încleştase mâinile pe spătarul 
scaunului. Se destinse, aşezându-și palmele pe birou, în fața sa, 
de parcă s-ar fi pregătit să descarce o armă. 

— Sigur, aşa voi face, prietene! De îndată ce se îmbună- 
tățeşte vremea. 

Părintele Goode își tamponă transpirația de pe frunte. 

— Vremea este cât se poate de bună. 

Manning dădu leneș din mână în direcția verandei. 

— Priveşte, prietene! 

Preotul se ridică şi se duse la ușa bungalow-ului. La ori- 
zont, nori negri ca cerneala se deplasau grăbiţi către nord-vest. 
Nicovalele lor întunecate se proiectau pe cerul albastru. 

Manning veni lângă el. 

— Se pare că o să mai plouă un pic, nu-i așa? 


Se luminase de ziuă când Rachel deschise ochii. Se trezi 
tresărind din somn, cu inima bătându-i să-i spargă pieptul. 

Îi zvâcnea capul de durere. Era ameţită. Picături de su- 
doare îi scăldau fruntea. Îi urla ceva în creier. Cuprinsă de re- 
mușcări, îşi dădu seama ce se întâmplase: ginul! 

Se uită în jos pe plajă. Goală? Oare unde dispăruse Cor- 
rigan? 

Peste câteva minute, apăru din pădure; ținea în mână un 
ciorchine uriaș de banane. 

Lui Rachel i se opri respirația când îl văzu. Nu era vorba 
doar de amintirea nopţii trecute; înotase şi era gol până la mij- 
loc, cu apa şiroindu-i pe corp ca nişte giuvaiere micuţe și strălu- 
citoare pe un scrin din mahon. Părul ud îi cădea peste ochi. 
Când o văzu, începu să rânjească. Trebuia totuşi să recunoască 
un lucru: pentru un satir și un imoral, arăta destul de bine. 

— Cum te simţi? 

Rachel dădu din cap cu tristețe. 

— Cred că am puţină febră. 

Corrigan râse. 

— Mai bine zis eşti mahmură. 

— Mahmură? 

— Prea-sfântul dumitale unchi ar fi cuprins de apoplexie, 
nu-i aşa? Uite, vrei o banană? 

Rachel refuză. Simţea că-i vine să vomite la gândul că 
trebuia să mănânce. Îl urmări pe Corrigan. Rupsese un fruct şi 
începuse să-l cojească. Părea vesel şi relaxat, ca şi când nu s-ar 
fi întâmplat nimic noaptea trecută. Sau poate că uitase deja, se 
gândi fata. Un om ca el considera incidentul o diversiune mino- 
ră într-un lung șir de păcate. 

— La ce te uiţi? 

Ridică una dintre pături. 

— Îți mulţumesc. 

— Oricum, n-aveam nevoie. A fost o noapte caldă, minți 
el. 

— Nu ţi-e sete? Este apă proaspătă pe vas. 

— Da, aş vrea, te rog! 

— Bine, răspunse el. 

Îl urmări cuprinsă de regret, în timp ce se deplasa către 
țărm. Ce păcat! În ciuda celor spuse de unchiul ei, domnul 
Corrigan dovedea nişte calități remarcabile. 


Navigau de mai bine de-o-oră când Corrigan se duse la 
proră, clipind în lumina orbitoare a soarelui. 

— Vezi ce-i acolo? 

Rachel urmări direcția indicată de degetul său. 

— O furtună, nu-i aşa? 

— Pare destul de departe, dar este posibil să se năpus- 
tească asupra noastră într-o jumătate de oră. 

Atârna la orizont funcbră şi sinistră. O margine neagră pe 
cerul senin al dimineții. 

— Cred că o să se stârnească un vânt puternic, zise Cor- 
rigan. 

— Konburu. Vântul- sălbatic dinspre nord-vest. N-aş vrea 
să fiu în plin ocean când o să se dezlănțuie. Ar fi mai bine s-o 
luăm din loc. 


Veni brusc ca noaptea tropicală. Nicovalele negre alc no- 
rilor acoperiră soarele care continua să se ridice pe cer. Îi învă- 
luiră umbrele, iar oceanul căpătă culoarea plumbului topit. 

Coamele înspumate ale valurilor se ridicară, spărgându-se 
de geamul cabinei, pe măsură ce furtuna avansa. 

— Ma bine ai grijă să nu-ţi zboare pălăria asta fistichie a 
ta. 

O rafală neașteptată de vânt clătină antena de pe catarg şi 
un val uriaş izbi prora zguduind vasul. 

— N-ar fi bine să trimitem un SOS? sugeră Rachel. 

— Ba da, dacă ar funcționa aparatul, îi răspunse Corri- 
gan. Oricum, nu ne-ar fi folosit la nimic. 

Un alt val se sparse peste proră și Shamrock se clătină 
greoi în apă. Tunetul bubui înfundat deasupra lor, amenințător 
ca răgetul unui tigru în noapte. Shamrock înfrunta talazuri din 
ce în ce mai mari, în timp ce primii stropi de ploaie răpăiau pe 
geam, amestecându-se cu apa sărată. 

— Leagă-ţi asta în jurul taliei, zise Corrigan înșfăcând 
doi colaci de funie groasă de pe punte. Îi aruncă unul lui Ra- 
chel. Înfăşură funia în jurul lui şi le prinse pe amândouă de câr- 
mă. 

Un val imens se sparse la proră şi Shamrock tremură. 
Apoi se pregăti să-l înfrunte pe următorul. În furia dezlănţuită a 
vântului, albastrul oceanului se transformase în numai câteva 
minute într-un monstru cenușiu, înspumegat. Acum marea iz- 
bea mica ambarcațiune cu atâta forță, încât prora se acoperise 
de talazuri, întunecând orizontul. Timp de câteva clipe; lumea 
deveni un uriaş zid de ape înspăimântător, ridicat dinaintea şa- 
lupei care își săltase vârful plonjând către următorul val. 

— Tot mai susții că Dumnezeul ăsta al tău este bun de 
ceva? strigă Corrigan. 

Rachel se albise la față în lumina difuză a furtunii. 

— Vrei să spun o rugăciune, domnule Corrigan? 

— Da, n-ar strica! îi răspunse Corrigan urlând cât îl ținea 
gura, în timp ce valurile se spărgeau de geam. Și ai grijă să fii mai 
convingătoare! 

Acum se întunecase de tot. Soarele fusese acoperit de 
nori negri groși. Coamele talazurilor străluceau ca fosforul. Tim- 
pul era măsurat de clipele scurse până la următorul val, cele 
câteva secunde prețioase în care Corrigan se lupta cu forța dez- 
lănțuită a apelor, înainte ca marea să se năpustească asupra lor 
şi să întoarcă Shamrock-ul cu chila în sus. 

De fiecare dată aveau impresia că următorul val îi va ni- 
mici, dar Shamrock reuşea să învingă marea, ieșind la suprafață 
cu apa șiroindu-i la proră, pârâind şi gemând sub greutatea li- 
chidului revărsat pe punte. 

Acum apa le ajunsese până la glezne. Rachel se apucă cu 
mâinile de marginea bărcii. Pielea ei udată de ploaie devenise 
aproape transparentă. Încă un val se prăbuşi asupra lor şi, pen- 
tru o clipă, marea acoperi puntea. Li se păru că trecuse aproape 
o eternitate până când Shamrock îşi recăpătă echilibrul. 

— Unde-i Dumnezeul ăla al dumitale, domnişoară Goode? 

Corrigan zbieră aruncându-şi capul pe spate. Râdea ca un 
nebun. 

Munţii de pe Santa Maria erau foarte aproape. Zăreau 
printre nori contururile lor uriașe și negre. 

Nu mai avea nici un rost să pompeze. Corrigan o lăsase 
pe Rachel să arunce apa din șalupă cu o cutie goală de melasă. 
Ştia că este un gest inutil, dar cel puţin avea o preocupare. O 
ajuta să-şi alunge frica. Muncea foarte conştiincios, cu mâinile 
reci tremurându-i de emoție. 

Corrigan căuta nerăbdător stâncile Amiralității. Simțea 
că se aflau pe aproape. Deocamdată, micuțul Shamrock înfrun- 
tase furtuna, dar partea cea mai grea era de aici înainte, până in- 
trau în portul Vancoro. Vârtejul creat de aceste formaţiuni se 
pierdea în spuma clocotitoare a mării. Încă o ridicătură alunecă 
pe sub ei şi munții de pe Santa Maria dispărură dinaintea lor. 

Apoi le auzi; dincolo de şuieratul vântului se distingea 
alt sunet adânc și regulat ca o lovitură de tun. Stâncile Amirali- 
tății. Dar unde, unde? 

Clipi în semiîntuneric, încercând să zărească ceva prin 
perdeaua de ploaie. Marea se înălța în jurul lor, ca un masiv zid 
cenușiu, limitând vizibilitatea la numai cincizeci de yarzi. Bu- 
buitul recifului se apropiase acum. 

Cristoase — își spuse Corrigan — aproape că plutim 
deasupra lor. 

Deodată, Shamrock fu săltat de un val; şi în clipa aceea 
un fulger despică orizontul la sud-vest. Atunci le văzu la numai 
o sută de yarzi în făța lor, alunecoase și cenușii, înconjurate de 
o fântână înspumegată de apă. Pe urmă dispărură ascunzân- 
du-se din nou în spatele zidurilor clocotitoare ale mării. 

Corrigan îndreptă instinctiv Shamrock-ul către tribord. 
Nu îndrăznea să-l răsucească prea mult și să înfrunte următorul 
val cu latura vasului. Unda uriașă trecu pe sub ei şi apoi se pră- 
buşiră pe coama valului, într-o scobitură uriașă. 

—— Sfinte Isuse! strigă Rachel căzând cu faţa în jos pe 
punte. 

Corrigan văzu fălcile strălucitoare ale recifului alunecând 
pe lângă marginea vasului, atât de aproape, încât le-ar fi putut 
atinge cu mâna. Apoi se năpusti asupra lor următorul val şi 
Shamrock se răsuci tremurând din toate încheieturile. Corrigan 
se strădui să țină cârma nemișcată, aşteptându-se din clipă-n 
clipă să audă scrâşnetul stâncii dedesubtul vasului. 

Acum! 

Corrigan îşi tinu respiraţia. 

Săltară brusc pe următorul talaz și Corrigan se întoarse şi 
văzu bulboana dintre stânci în spatele lor. 

Reuşiseră. 

Trebuia totuşi să găsească trecătoarea spre gura portului. 

Manevră Shamrock-ul aproape de însulă, într-un loc adă- 
postit şi, timp de câteva clipe, micuța șalupă pluti pe valuri. 
Aceste momente liniştite erau o adevărată binecuvântare față de 

clocotul furtunii. Apoi fluxul îi săltă împingându-i înainte în 
apele agitate. Vasul alunecă scârțâind pe crestele valurilor. 

Trecură pe lângă partea sudică a insulei, purtaţi către făl- 
cile monstruoase ale furtunii. Corrigan aşteptă un moment de 
răgaz, după care o răsuci din nou. Acum plutea dusă de curent 
spre intrarea portului. 

Dar Shamrock era plină cu apă şi se mișca prea încet. 

În câteva secunde, hula mării se năpusti asupra ei, revăr- 
sându-se în cabină și pe punte. 

Corrigan auzi un strigăt. În momentul acela, Rachel fu iz- 
bită de peretele de, apă şi degetele sale amorţite se încordară pe 
cârmă în timp ce Shamrock se cufundă în ocean cu vârful înainte. 

— Gata, se gândi Corrigan, ne scufundăm. S-a terminat cu 
noi. 

Dar, tocmai atunci, talazurile săltară vasul şi Shamrock se 
luptă să iasă din nou la suprafață, ca un taur la coridă, care re- 
fuză să se dea bătut. 

— Bravo, fetiţo!! strigă Corrigan. Din câte ştiu eu, femc- 
ile nu renunţă niciodată prea uşor. 

Râse triumfător şi se uită în jur după Rachel. 

Dar corabia era goală. 

Dispăruse. 


Rachel căzu pe burtă în apă, izbindu-se crunt de valuri. 
Pentru o clipă i se oprise respirația. Aproape instantaneu, liniş- 
tea ncaşteptată a mării o învălui din toate părţile. Ieși la supra- 
fată tușind şi înecându-se. Primul lucru pe care-l văzu fu Sham- 
rock, luptându-se cu apele înspumegate, întors să înfrunte ur- 
mătorul val. 

Încercă să înoate către vas, dar era inutil. Simţi cum o 
trăgea curentul în adâncuri, sorbindu-i rochia lungă de bumbac, 
lipită de corp. N-avea cum să reziste. Nu-i mai rămăsese nici o 
fărâmă de putere în braţe. 


1 În limba engleză, vapoarele și ambarcaţiunile sunt de genul feminin. 


(n.1.) 

Îşi aminti de lacul Windermere. Oare la fel se întâmplase 
şi cu părinţii ei? Apoi apa îi astupă gura și, simțindu-şi moartea 
aproape, făcu un ultim efort să ajungă la suprafață. 

Pentru o clipă, învinse vârtejul de ape, dar apoi un alt val 
se sparse deasupra ei şi îşi dădu seama că era pierdută. 

— Dumnezeu să aibă milă de sufletul meu! se rugă ea în 
gând, abandonându-se furiei oceanului. 

Rachel simți cum funia strânsă în jurul mijlocului o trage 
din apă. Deodată inspiră adânc aerul aspru în plămânii ei asfixi- 
ați şi, pe jumătate leşinată, îl zări ca prin ceață pe Corrigan cu o 
mână pe cârmă și cu cealaltă trăgând-o pe ea către barcă. 

Acum se afla la câțiva metri de Shamrock. Dădea inutil 
din mâini şi din picioare, răpusă de oboseală, în timp ce Corri- 
gan încerca s-o prindă. 

— Apucă-te odată de margine, femeie afurisită ce ești! 
zbieră el. 

Rachel reuși până la urmă să se agaţe cu degetele de 
balustrada de oțel. Îşi încleştă şi cealaltă mână şi se săltă înain- 
te, rostogolindu-se pe puntea şalupei. Se târî cu greu în cabină 
şi se întinse răsuflând sacadat pe podeaua inundată. Scuipa apă 
de mare şi pe gură şi pe nas. 

Acum se afla între cele două capete de stâncă, aşa că 
hula talazurilor și urletul sălbatic al vântului începuseră să sca- 
dă în intensitate. Fierbând ca într-o căldare, Shamrock intră în 
portul Vancoro şchiopătând printre recifuri. 

Rachel se ridică anevoios în picioare, zgâindu-se afară 
prin geamul cabinei. Malul era scăldat de undele albe, înspu- 
mate, dar dincolo de ele zărea micuța aşezare din Vancoro. 

— Îți mulțumesc, Doamne, murmură ea. 

Îi tremurau genunchii şi trebui să se ţină bine de margi- 
nea vasului ca să nu se prăbușească. Se uită la Corrigan. Rân- 
jea. 

— Ei bine, domnişoară, a meritat să-mi dai două lire, nu-i 
aşa? 


Rachel stătea în pat, îmbrăcată într-un capot alb lung din 
bumbac şi îşi făcea vânt cu o batistă. Unchiul ei se aşezase lân- 
gă ea. Își încreţise fruntea nedumerit şi preocupat. Trebuia să se 
lămurească dacă virtutea nepoatei sale rămăsese intactă; prețuia 
acest lucru aproape la fel de mult ca şi pe părinții creştinătăţii. 

„Era în dimineaţa imediat următoare după ce Shamrock 
apăruse pe neaşteptate. Ciclonul se retrăsese către sud-est; în 
acea zi, insulele se odihneau sub soarele tropical, de parcă vân- 
tul furios nici n-ar fi existat. 

În cameră domnea o atmosferă înăbuşitoare. Aerul deve- 
nise de nerespirat. 

— Vrei să spui că ai fost singură cu 2l tot timpul şi nu a 
încercat nici măcar o clipă să pună mâna pe tine? 

Rachel clătină din cap şi continuă să-și facă vânt cu bu- 
cata subțire de bumbac. Minţise puţin; deși Corrigan încercase, 
nu reușise, aşa că asta conta de fapt. Desigur, totul nu durase 
mai mult de o fracțiune de secundă. 

— Dumnezeu să fie binecuvântat, murmură Părintele 
Goode. 

Îşi tampona în zadar picăturile de transpirație de pe gât şi 
obraji. 

— Amin! 

— Trebuie să-ți spun, Rachel, că n-ai procedat bine. Con- 
sider că ai pus la încercare mila Domnului într-un mod necuge- 
tat. 

Rachel primi reproșul cu stoicism, zgâindu-se la unchiul 
ei liniştită și supusă. 

— Da, unchiule Matthew, zise ea. 

— Mă cutremur când mă gândesc ce s-ar fi putut întâm- 
pla — continuă el încurajat de atitudinea nepoatei sale. Domnul 
Manning era convins că ai fost asasinată. 

O bătu ușor pe mână, mulțumit că o făcuse să-şi dea 
seama de gravitatea gestului ei. 


BANZAI 57 


— Ştiu că ai procedat aşa cum ai crezut de cuviință, în 
spiritul moralei creştine. Dar nu ai apreciat corect ce fel de om 
este domnul Corrigan. 

— Dar, unchiule, eu cred că-l nedreptățești! 

Părintele Goode ridică din sprâncene, surprins de vehe- 
mența replicii sale. 

— Domnul Corrigan este o ruşine pentru comunitatea ci- 
vilizată de pe această insulă şi un păgân în ochii Domnului, zise 
el recitându-şi lecţia sa personală de catehism. 

— Da, recunosc că are multe defecte, spuse Rachel blând, 
iar unchiul ei clătină din cap, şocat de vorbele ei. Dar în adân- 
cul sufletului este un om cumsecade. Un adevărat diamant ne- 
șlefuit. 

Rachel se ridică din pat. Ochii îi străluceau ațâțați de o 
fervoare lăuntrică. 

-— Ah, dacă l-ai fi văzut în timpul furtunii, continuă ea. 
Mi-a salvat viața. S-a comportat... exemplar. 

Îşi dădu seama de ce spusese și se făcu stacojie la faţă. 
Unchiul ei se foi stânjenit pe marginea patului. Îl deranja cre- 
dința nepoatei sale în calitățile acestui om. 

— Se pare că te-a impresionat mult această experiență, 
remarcă el. 

Îşi studie nepoata. Se schimbase. Nu ştia în cc fel anume, 
dar... ochii îi străluceau mai tare şi părea veselă, zglobie. N-o 
mai văzuse niciodată într-o asemenca stare de spirit. Era un semn 
rău, fără îndoială. Va trebui să-i mai pună câteva întrebări. 

Dar în momentul acela, ușa se trânti de perete şi Lelei se 
năpusti în cameră îngrozită, cu ochii holbați. 

— Lelei? exclamă Părintele Goode. Ce s-a întâmplat, 
fetițo? 

= — Stăpâne, mai bine venit repede. 

— Ce este? 

— Stăpânul Corrigan. Femeia lui omorât pe el rău! 

Părintele Goode se ridică imediat în picioare şi o luă la 
fugă pe trepte. 

— Oh, Doamne Sfinte! murmură el, rostind cea mai pu- 
ternică rugăciune care-i veni în minte. 

Se opri privind fix înainte. Patrick Corrigan zăcea pe ve- 
randă cu faţa-n jos. Gemea şi era înconjurat de o baltă de sânge. 

Cuţitul intrase în braţul lui Corrigan sub încheietura umă- 
rului pe lângă os, îngropându-se în mușchiul lat. Era o rană 
urâtă, lată de trei inch, iar sângele care gâlpâia o făcea să arate 
şi mai înspăimântător. Din fericire pentru Corrigan, nu fuseseră 
atinse artere sau tendoanc. 

Părintele Goode şi Lelei îl târâră în dispensarul Misiunii. 

Preotul îi curăță rana, injectându-i un anestezic local şi 
începu să coasă pielea și mușchiul secționat. 

— Cum s-a întâmplat, domnule Corrigan? 

— Nu te priveşte! 

-— Dacă nu mă priveşte, n-ar fi trebuit să vii aici să te 
ajut! 

Corrigan mormăi. Zăcea pe masă, cu faţa-n jos cu capul 
rezemat de braţul drept. În cele din urmă, spuse: 

— Sanci este de vină! 

— Cum, o femeie a fost capabilă de așa ceva? 

— Da, ticăloasa! O să-i ard fundul când o s-o prind! 

— Presupun că n-o să-mi mărturisești de ce! 

— Presupui corect! 

Părintele Goode clătină din cap. Nu pricepea ce calități 
ascunse descoperise nepoata lui la acest om. Mirosea ca o 
cârciumă. Totuși, se gândi el, Dumnezeu se bucură şi mai mult 
când un păcătos se întoarce la dreapta credință. Deci era datoria 
lui să încerce. De fapt, ocazia se dovedea cât se poate de potri- 
vită. 

— Domnule Corrigan, te-ai gândit vreodată să îmbrăți- 
şezi din nou învățămintele creștineşti? 

— Nu! 

Se hotărî să mai facă o încercare. 

— Bănuiesc că ai auzit de Rai şi Iad? 

— Da, mi-ai mai pomenit de ele! 

— Şi unde ai prefera să ajungi? 

— Mai degrabă în Rai decât în Iad. 

Părintele Goode se lumină la față. Iată că mergea! 

— În cazul acesta, trebuie să fii un bun creştin. 

— Zău? 

— Dacă un om va veni după mine, lasă-l să se lepede de 
sine, să-și ia crucea și să mă urmeze. 

— Este din Evanghelia lui Matei, nu-i așa? 

Părintele Goode se holbă mirat la Corrigan. 

— Domnule Corrigan, nu mi-am imaginat că ai citit Bi- 
blia! 

— Timp de șaptesprezece ani mi s-au vârât pe gât predi- 
cile. Tatăl meu era foarte religios. 

— Atunci sper că-ţi dai seama ce important este să duci 
o viață pioasă. Reprezintă drumul cel mai sigur către Rai. 

— Uite, eu ştiu prea bine care este drumul spre Rai. Şi 
tare aş vrea să beau un pahar din el, chiar acum. 

Părintele Goode tăie catgutul şi se ridică în picioare în 
faţa lui Corrigan. Îl deranja și îl uimea faptul că ceilalţi oameni 
nu pricepeau logica esenţială a vieții. 

— Băutura nu reprezintă o soluție, domnule Cortigan! 

— Depinde cum priveşti lucrurile. 

Părintele Goode se uită întristat la Corrigan. Îşi împre- 
unasc sprâncenele negre stufoase, încruntat. 

— Crezi în Iad, domnule Corrigan? 

— Oh, da, cred cu toată convingerea. Bănuiesc că știu 
mai multe amănunte în legătură cu acest subiect decât cei care 
te ascultă debitând tâmpenii în fiecare duminică. 

Preotul păli, clătinându-se pe picioare. Blasfemia îi răsu- 
na în urechi ca o trompetă. 

— Domnule Corrigan! 

— Voi ăştia sunteți toți la fel. Vorbiţi despre suferinţă, 
dar habar n-aveţi ce înseamnă! 

— Isus a suferit pe cruce! 

— Da, numai nouă ore! 

Părintele Goode era cât pe ce să izbucnească în lacrimi. 

— Dar asta-i o blasfemie, domnule Corrigan! exclamă el 
răguşit și iritat. 

— Uite, cred că băștinașii iau lucrurile așa cum trebuie. 
Ei spun că un om şi-a făcut datoria în viață dacă și-a ascultat 
şeful, i-a respectat pe cei în vârstă și a avut grijă de ai săi. Mie 
unul mi se pare destul de just. Oricum, un om cu adevărat tică- 
los îşi merită soarta. 

— Puterea Domnului poate absolvi păcatele muritorilor. 

— Aşa spunea şi taică-meu. Se întorcea de la biserică 
spălat de păcate şi se năpustea cu cureaua asupra noastră. Era 
un ticălos şi nici o predică n-a reușit vreodată să-l schimbe. 

Părintele Goode clătină din cap. 

— Domnule Corrigan, eşti un om blestemat pe veci! 

Corrigan se ridică de pe masă. 

— Probabil că ai dreptate. De fapt, sunt convins. Și ca 
să-ți spun sincer, Părinte Goode, presupun că aşa trebuie să fie! 

— Dar Isus te iubeşte! 

— Înseamnă că este un imbecil afurisit! 

Buza inferioară a Părintelui Goode începu să tremure. 
Simţea că nu se mai poate controla. Se răsuci pe călcâie şi se 
grăbi să iasă pe verandă, să se liniştească. 

Corrigan auzi foşnetul sutanei în urma lui. Apoi răsună o 
voce. 

— Ar trebui să-l ierţi pe unchiul meu. Câteodată este 
cam exagerat. 

Corrigan întoarse capul. 

Era Rachel. Purta o rochie albă, lungă, iar părul ei negru, 
în loc să fie strâns în coc la spate, i se revărsa pe umeri. Lui 
Corrigan i se păru că sc parfumase. 

— De când stai aici? 

— Eram îngrijorată. Credeam că eşti rănit grav. 

Corrigan îşi ridică de pe podea cămaşa îmbibată de 
sânge. Băgă mâna în buzunar şi trânti pe banchetă două banc- 
note de o liră. 

— Mă simt perfect. Uite, mai bine dă-i banii ăștia bătrâ- 
nului Ştie-Tot. Nu vreau să spună că m-a îngrijit pe degeaba. 

Rachel se holbă la banii mototoliți. Avea impresia că-i 
mai văzuse undeva. 

— Dar este prea mult. 

— Nu-i nimic. Şi eu ţi-am luat prea mult pentru călătoria 
la Marmari. 

Rachel privi bandajul voluminos de pe umărul lui. 

— Ce s-a întâmplat? 

— Sanei. Afurisita asta de femeie m-a străpuns cu un cu- 
tit. Să vezi ce-o să păţească de la mine! O să-i trag o mamă de 
bătaie pe cinste. 

— Dar ce motiv a avut? 

— Ei bine, are niște principii morale mai mult decât ciu- 
date. Nu-i pasă dacă. mă încurc cu băștinaşele, dar presupun că 
pe tine te consideră o amenirițare. 

— Pe mine? se îmbujoră Rachel. Ce vrei să spui? 

— Mai bine întreab-o pe ea. Este o tâmpenie, într-adevăr, 
dar aşa sunt femeile. 

Corrigan plecă şi Rachel îl auzi tropăind pe treptele de 
lemn până când dispăru. 

Peste câteva clipe, Părintele Goode reveni în încăpere. 

— Omul acesta este sortit flăcărilor iadului, murmură el. 
Va încăpea pe mâinile Satanei. 

— Te înşeli, zise Rachel. 

Remarcă > ciudată undă de ezitare în vocea ei. Părintele 
Goode își privi nepoata. Două lacrimi mari i se prelingeau pe 
obraji. 

— Rachel, ce-i cu tine? 

— Nimic, nimic. Totul este în ordine, ca de obicei, spuse 
ca şi ieşi din cameră. 

Părintele Goode oftă. Câteodată, nepoata lui reprezenta 
un adevărat mister pentru el. Probabil fiindcă era femeie. 

Ian Manning studie cu binoclul strălucitoarele ape albas- 
tre ale golfului White Bone şi întinderea de cincizeci de mile a 
oceanului, până la Capul Tavu. 

Furtuna recentă măturase norii groși care acopereau în 
permanenţă insula îndepărtată. Acum se zărea foarte clar în 
contrast cu fundalul alb al norilor şi apele vineţii ale oceanului. 

Manning se cocoțase în vârful unui copac înalt. Era uri- 
aș, cu coajă netedă și frunze lucioase. Rădăcinile se întindeau 
de la ramuri, înfigându-se grotesc în pământ, unele dintre ele 
groase ca un trunchi de puiet. Manning îmbrățişă pomul cu un 
braţ, ţinând binoclul la ochi cu celălalt. 

— Da, este foarte potrivit, murmură încet ca pentru sine, 
chiar foarte potrivit. 

Îşi selecta locurile cu o grijă deosebită. Dacă va avea vreo- 
dată nevoie să le folosească, ştia că viaţa lui ar putea depinde de 
justețea alegerii sale de acum. 

Începuse deja să-și depoziteze provizii în ascunzători se- 
crete pe dealuri: carne conservată, saci cu orez, motorină, măr- 
furi pentru negoț, canistre cu benzină, şi chiar o ladă cu whisky. 
El şi forțele polițienești de pe insulă ar putea supraviețui luni de 
zile, poate chiar mult mai mult, cu ajutorul băştinaşilor. 

Manning începu să coboare cu grijă din pom. Când ajun- 
se jos, miasma aburindă şi înăbușitoare a junglei îl învălui din 
nou. Sudoarea începu să i se scurgă de pe frunte pe faţa încinsă. 

Se:lăsă pe vine respirând şuicrător în urma efortului 
făcut. Dar acum era complet absorbit de planurile sale. 

Locul pe care-l alesese îi va oferi o perspectivă amplă 
asupra Trecătorii — canalul îngust cu ape adânci dintre insulele 
Solomon. Dacă veneau japonezii, acesta era drumul pe care-l 
vor folosi să-şi împingă maşina de război către Australia şi Noua 
Zeelandă. 

Cărarea care i se deschidea înainte era acoperită cu -un 
strat de stâncă umedă. Deci era imposibil să lași vreo urmă. 
Chiar și luminișul părea întunecos şi posomorât. Bineînţeles, 
atmosfera plină de aburi îi va înrăutăți afecțiunea pulmonară. 
Acesta era prețul pe care va trebui să-l plătească pentru sigu- 

ranța oferită de desișul copacilor. Din aer, locul devenea practic 
invizibil, ascuns dincolo de nesfârşita boltă verzuie a junglei. 

Luminișul, la rândul lui, era înconjurat de o vegetaţie lu- 
xuriantă: liane încolăcite, orhidee albe şi coridoare înguste, pe 
unde soarele îşi filtra palid razele. Dacă japonezii porneau în 
urmărirea lui, iar Manning nu se îndoia nici o clipă c-o vor 
face, vor trebui să pătrundă în luminiş să-l găsească. 

Totul părea un joc ireal, fantastic. La urma urmei, Singa- 
pore se afla în drumul japonezilor, cu cei 80.000 de soldaţi bri- 
tanici ai săi, cu tunurile şi armele sale. Reprezenta mai mult ca 
sigur stânca de care se va sparge valul înaintării nipone. 

Dar, în caz că lucrurile luau altă întorsătură, lan McLaren 
Manning va putea cel puțin să-și dovedească atașamentul față 
de Patria Mamă. Va lupta pentru Anglia. Aştepta o astfel de 
ocazie. 


Oraşul chinezesc din Vancoro era alcătuit dintr-o adună- 
tură de colibe din lemn, cu pontoane de corali care înaintau 
până departe în apă. Goeletele stăteau aliniate la capătul cheiu- 
lui, încărcate cu scoici pentru troc, copră! şi mărfuri pentru 
negot. 

De-a lungul debarcaderelor se îngrămădeau magazinele 
care vindeau lămpi ieftine, cârlige de pescuit, mărgele, pipe şi 
conserve de carne. Dinăuntru răsuna clinchetul răsunător al mo- 
nedelor aruncate de chinezi în timp ce făceau negoț, se ciorovă- 
iau Și jucau fan-tan. 

Europenii veneau în Oraşul Chinezesc doar pentru două 
lucruri: să facă tranzacții comerciale, flecărind cu chinezii îm- 
brăcaţi în şorturi prea lungi, sau să bea în cârciuma lui Sam Doo. 

Sam Doo era proprietarul unui magazin aflat lângă chei, 
o clădire din fier forjat, cu acoperiş verde din tablă. În contrast 
cu soarele 'dogoritor de afară, înăuntru era răcoare și plăcut. În 
capătul celălalt al magazinului, dincolo de grămada de accesorii 
pentru ambarcaţiuni, colace de funie şi ancore galvanizate, se 


1 Miez uscat de nucă de cocos. (n.t.) 

zăreau câteva mese şi scaune vechi, care alcătuiau barul lui 
Sam Doo. 

Pereţii erau pavoazaţi cu reclame prăfuite de whisky şi 
bere şi cu poze grosolane, prezentând fete sumar îmbrăcate, 
toate învăluite într-un strat.gros de pulbere albicioasă. Mai exis- 
ta de asemenea şi colecția de trofee autohtone a lui Sam: bețe, 
scuturi și topoare de piatră, brățări de scoici şi o insignă cioplită 
din carapacea unei broaşte țestoase. Singurul ornament consta 
din două lanterne prăpădite din hârtie, care atârħau în. splen 
doarea barului, şi portretul Regelui, fixat pe peretele opus. 

Un vals răsuna ascuţit la gramofon. Sam Doo se mândrea 
foarte mult cu acest instrument muzical, deşi n-avea decât un 
disc, cu melodia „Mereu“. 

Sam era un chinez mititel cu pār lung şi tață zbârcită, de 
maimuţă; avea o aluniță în partea stângă a bărbiei, de care atâr- 
nau fire lungi, cenușii, alcătuind un fel de barbă ciudată. Îşi în- 
tâmpina clienții cu un zâmbet, dezvelindu-şi dinţii de aur, astăzi 
însă părea posomorât şi prost dispus. 

Şi avea toate motivele să fie-așa. Sam Doo bombăni când 
îl zări pe Corrigan traversând. strada către hotelul lui. În oricare 
altă zi ar fi fost încântat să-l vadă pe uriașul irlandez; suferea 
întotdeauna de sete şi chinezul de-abia aştepta să-i ia banii. 

Dar nu astăzi; nu în momentul acela, când plantatorul 
Heydrich stătea de partea cealaltă a camerei, pus pe ceartă. Va 
ieși scandal, mai mult ca sigur. Ştia că hotelul lui nu însemnă 
mare lucru.. Dar era tot ce avea şi reprezenta singurul aşezământ 
de acest fel din Vancoro. 

"Wolfgang Heydrich se zgâia la tabloul Regelui Eduard al 
VII-lea și ridicase paharul cu gin, toastând ironic. Niciodată nu 
se simțise atât de bine ca acum. De fapt se bucura să-i vadă pe 
englezi 'şifonându-și pantalonii albi ifnaculați în timp ce urmă- 
reau avansarea japonezilor de-a lungul peninsulei Malaya. 

În „Europa compatrioții săi îi îngenunchiaseră pe trufașii 
englezi și Wehrmacht-ul adulmeca la porțile Angliei ca-un 
Pinscher însetat de sânge. Ce bine ar fi ca Hitler să le dea drumul 
din lesă, se gândi el. 

Bucuros, fu cât pe ce să comande încă o sticlă de gin 
când îl văzu pe Corrigan. 

Heydrich şi irlandezul manifestau un profund dispreț 
unul față de-celălalt. Reuşeau să-și ascundă cu perversitate aces- 
te sentimente în spatele unei oarecare cordialități care nu făcea 
decât să le sporească ura. Duceau o viață uşoară şi se plictiseau; 
relația încordată dintre ei le oferea ocazia să-și mai scuture din 
când în când ennui-ul. 

Heydrich făcuse o serie de încercări nereușite, străduin- 
du-se s-o ademenească pe negresa lui Corrigan pe propria sa 
plantație de la Marakon. Nu numai că era cea mai frumoasă 
fată de pe insulă, dar ar fi reprezentat în acelaşi timp o satisfă- 
cătoare victorie psihologică. 

În ceea ce-l privește, Corrigan se făcuse că nu observă. Ştia 
că Sanei nu l-ar părăsi niciodată şi-l încânta să contemple gelo- 
zia grăsanului. Ba putea spune chiar că îl ațâța. 

— Corrigan! strigă Heydrich de parcă ar fi salutat un 
vechi prieten. Vino să bei ceva cu mine! 

Corrigan se proptise în uşă cu mâinile vârâte în buzuna- 
rele şortului. Nu era nici ora prânzului şi se îmbătase deja. Se 
clătină nesigur pe picioare. 

— Bine! încuviinţă el, îndreptându-se către Heydrich. 

Dacă Sam Doo anticipase mai devreme că va ieşi scan- 
dal, acum, după ce-l văzu pe Heydrich scoțând cărțile de joc, nu 
mai avea nici o îndoială. 

— Un joc simplu, așa, ca-ntre prieteni, îl auzi spunând 
pe Heydrich, dar nu ne împiedică nimeni să-l facem mai intere- 
sant. 

Scoase din buzunar un teanc de bancnote şi le trânti pe 
masă. 

Băuseră serios timp de aproape două ore, dar Heydrich 
avea avantajul că fusese treaz când începuseră. Sam Doo con- 
tinuă să şteargă paharele în spatele tejghelei. ÎI urmărea pe Cor- 
rigan, care scosese bombănind câteva bancnote mototolite din 
buzunarul şortului său și le aruncase pe masă. 

Sam Doo se apucă să strângă sticlele aliniate pe rafturi, 
ascunzându-le în dulapurile de sub bar. Cel puţin n-or să se 
spargă prea multe. 

Corrigan câştigă primele două jocuri, fără să-i ia prea mulți 
bani lui Heydrich. 

Avusese de fiecare dată două perechi şi o culoare, jar 
germanul renunțase. 

Dar, la a treia mână, Sam Doo îşi dădu seama ce-o să se 
întâmple şi începu să dosească și paharele. 

Corrigan luă cărțile de pe masă, aruncă trei şi trase un 
zece, un cinciar şi încă un as. Deci, în total, trei ași. 

Întinse mâna, ridică două bancnote de o liră și le lăsă să 
cadă în mijlocul mesei. Heydrich zâmbi. 

— Ai avut noroc, Corrigan, nu-i așa? 

— Hai să ne continuăm jocul mai bine, zise irlandezul. 

De-abia mai putea să vorbească. 

Sam Doo se deplasă în celălalt capăt al barului, ca să-i 
urmărească mai bine. Din locul acela, vedea perfect cărțile lui 
Heydrich. Doi regi și încă un as, un nouar şi un trei. Aruncă 
cele două cărți mici şi trase încă două din pachet. 

Un rege şi încă un nouar. 

Heydrich strănută, scoțând o uriașă batistă albă din buzu- 
narul vestei sale de bumbac. Se prefăcu că se şterge la nas şi 
după ce o puse la loc, îi apăru în mână un ful de aşi. Nouarul 
dispăruse, înlocuit de un as. 

Fusese o mişcare neîndemânatică, dar Corrigan era prea 
beat ca să observe: 

— Hai, licitează odată! murmură Corrigan. 

Heydrich puse pe masă o bancnotă de cinci lire. 

— Se pare că ai avut noroc, Corrigan, dar ce contează! 
Așa-i jocul. 

Corrigan nu făcu nici o mişcare timp de câteva minute. 
În cele din urmă, culese câteva bancnote din teancul de lângă el 
şi le lăsă să cadă în mijlocul mesei. 

— Te mai costă încă două, să văd dacă di dreptate. 

Heydrich zâmbi mieros şi împinse altă bancnotă de cinci 
lire spre mijlocul mesei. 

Corrigan contempla micuța grămadă de monede de lângă 
el. Ochii i se încețoşaseră din cauza băuturii. 

— Am crezut că este un joc ca între prieteni. Ştii că nu 
pot să-ți țin pasul. 

— Dar nu-i nevoie să-mi dai bani. Ce-ai zice să pui fata 
în gaj? 

— Ia-ţi banii, eu nu pariez pe ființe omenești. 

— M-am înșelat în privinţa ta, Corrigan! zise Heydrich 
râzând. Mi-am spus întotdeauna că ești lipsit de principii mora- 
le. În regulă, atunci o să accept o garanţie din partea ta. 

Scoase din haină un creion şi o bucată de hârtie şi le 
dădu lui Corrigan. Acesta mâzgăli suma pe spatele fițuicii şi se 
semnă. 

Heydrich o examină atent şi apoi, fără să-şi ia ochii de la 
Corrigan, trânti cărțile cu faţă-n sus. 

— Trei regi Şi doi aşi, zise el încet. Ful! 

Heydrich îşi trase bancnotele către el. Corrigan îl privi 
buimăcit. Sam Doo se întrebă dacă nu cumva tipul era prea beat 
să-și dea seama de un lucru atât de simplu şi evident. Fulul lui 
Heydrich făcea ca în pachet să fie cinci aşi în total. De fapt, îi 
trebuiră câteva momente să priceapă. După aceea, se repezi 
inainte şi îl înşfăcă pe Heydrich de guler, zburându-i un nasture 
de la cămașă. Sam Doo îl auzi rostogolindu-se pe podeaua de 
lemn. 

— Neamţ leneş şi împuţit ce eşti! 

Heydrich se făcu stacojiu la față. 

— a-ţi labele de pe mine, englez nenorocit! 

Sam Doo o luă la fugă. Când ajunse în capătul barului, 
auzi un sunet moale, înfundat, ca şi când cineva ar fi izbit cu 
pumnul într-o varză. Când întoarse capul, îl văzu pe Heydrich 
căzut pe spate, cu sângele şiroind din nas. 

A doua zi de dimineață, Manning se afla în biroul lui. 
Completa nişte rapoarte. Se pregătea să-și îndeplinească obosi- 
toarele sale îndatoriri. Deschise dosarul penal la o nouă filă şi 
îşi aşeză creionul în dreapta. 

Apoi oftă şi se rezemă de spătarul scaunului. 

Se uită pe fereastră şi se minună din nou de priveliştea 
care se profila dinaintea lui. Nu se sătura s-o admire. 

Dedesubt, vedea barăcile poliției, Misiunea Catolică şi 
micuța anexă a spitalului. Casele satului se ascundeau după pal- 
mieri, dincolo de golful care cotea spre uscat. Portul era presă- 
rat cu mici insulițe ca de smarald, iar apa avea nuanţe albicioa- 
se, rămase după musonul de nord-vest. În grădină, tufişurile de 
ibiscus cu flori stacojii, albe şi portocalii se îngrămădeau lângă 
fereastră. Un papagal roşu poposi pe unul dintre tufişuri, ciugu- 
lind nervos florile. 

O orhidee albă înflorise de partea cealaltă a grădinii, sub 
un copac cu crengile roşiatice. Un corb negru cu alb se aşezase 
pe o ramură, tulburând un mic stol de cacadu! albi care zburară 
croncănind supăraţi. 

În timp ce privea, un fluture enorm zbură peste pajiște şi 
ateriză liniştit, avea opt sau zece inch lungime transversal, iar 
aripile sale galben albăstrui erau neasemuit de frumoase. 

Manning, oftă satisfăcut; în astfel de momente simţea cât 
de mult iubea aceste insule. 

Deodată, ușa biroului se trânti de perete şi sergentul La- 
vella se năpusti în cameră. Tropăi să-i atragă atenția, cutremu- 
rând podeaua de bambus. Manning ştia că stâlpii erau mâncaţi 
de furnici. Într-o zi, Lavella o să dărâme clădirea peste el. 

Sergentul trecea drept un individ extraordinar. Mulți băş- 
tinași aveau o statură impresionantă, dar Lavella îi întrecea pe 
toți. Deşi nu era înalt, mușchii de la umeri, piept și spate ieşeau 


1 Specie de papagali. (n.t.) 

în evidență pe sub piele. Când mergea, lava-lava i se strângea 
pe coapse. 

În contrast cu fizicul lui perfect, Lavella avea o faţă de 
luptător; păr creţ şi negru, nas turtit, obraji zbârciţi şi dinți lipsă. 
Cei care-i mai rămăseseră semănau cu nişte pietre de mormânt. 
Era greu să-i dai o vârstă. La fel ca majoritatea jandarmilor lo- 
calnici, purta doar o lava-lava cu curea de piele și cataramă. 
Cel mai preţios lucru al său era însă pușca Lee-Enfield pe care 
o purta pe umăr, în timp ce patrula pe insulă, mărşăluind cu 
mândria feroce a gărzii de la White Hall. 

Reprezenta pentru el un simbol al autorității guvernului 
și, prin urmare, a sa proprie. Dar, cu toate că îndrăgea armele 
de foc, nu le înțelegea. Spre regretul lui Manning şi în ciuda în- 
demnurilor sale permanente, Lavella îşi amintea foarte rar să-şi 
curețe puşca. Manning se îndoia că afurisitul obiect ar mai func- 
ționa în caz de nevoie; poate că era mai bine așa — se gândi 
Manning — ştiind cât de impulsiv reacționa sergentul. 

Lavella îl privea nerăbdător. Manning se strădui cu păre- 
re de rău să se concentreze asupra sarcinilor sale imediate.. Du- 
pă-amiaza trecută se dăduse o luptă la cârciuma lui Sam Doo. 
din cartierul chinezesc. 

Era locul preferat al tuturor deochiaţilor din colonie, pre- 
cum şi al marinarilor localnici și al negustorilor din alte insule. 
Acolo se luaseră la harță Corrigan şi plantatorul austriac Hey- 
drich. Sergentul Lavella şi patru dintre oamenii săi de-abia reu- 
şiseră să-i scoată afară din bar şi să-i bage la închisoare. Chiar 
şi acolo continuasetă să se scuipe şi să se înjure unul pe altul. 

Manning se frecă la ochi plictisit, în timp ce Lavella, îşi 
dregea glasul, gata să înceapă. Aceasta reprezenta altă proble- 
mă încă nerezolvată. Lavella era impertinent. 

— Vrut uitat acum la prizonieri, kiap? zise el. 

Manning oftă. 

— Da. Eu uitat acum, sergent. 

Lavella ieşi din încăpere şi, peste câteva momente, doi 
dintre oamenii.săi apărură cu Corrigan și Heydrich. 

— Salut, Manning! îi zise Corrigan vesel. 

Manning se încruntă. Cei doi bărbaţi stăteau în picioare, 
în faţa biroului său, murdari şi nebărbieriţi, ca nişte băieţi de 
şcoală nedisciplinați. Corrigan părea sincer stânjenit. 

— Acum ce s-a mai întâmplat? îl întrebă Manning. Ai 
băut prea mult sau te-ai luat la bătaie? 

Manning se rezemă de spătarul scaunului și-i cercetă pe 
amândoi. Corrigan nu se bărbierise de mult timp, avea cămaşa 
sfâșiată şi pătată de sânge, dar își păstrase zâmbetul diavolesc. 
Ochii lui albaștri îi luminau trăsăturile frumoase, aşa că era greu 
să-ți dai seama în ce stare se afla. Manning simți cum îl cuprin- 
de regretul la gândul că acest om îşi irosea viața fără rost. 

Heydrich nu se compara nici pe departe cu el. Era scund, 
gras, cu păr blond, rar și o față strâmbă, de parcă cele două ju- 
mătăţi nu s-ar fi potrivit. Efectul fusese agravat de pumnii ad- 
ministraţi de Corrigan. Avea un ochi vânăt și umflat, îi crăpase- 
ră buzele şi îi lipsea un dinte de jos. 

Îți făcea impresia unui personaj comic, aşa cum stătea 
acolo, tremurând de furie. l 

— În ordine, îi spuse Manning sergentului Lavella. Ci- 
teşte acuzaţiile! 

Sergentul Lavella se ridică şi începu să recite evenimen- 
tele din noaptea trecută. 

— Mult după apus de soare, eu şi alți jandarmi mers Sam 
Doo. Bărbat solid zdrobit celălalt. Eu, jandarmi, toți intrat. Ăsta 
cu păr negru avut acest individ cu păr alb pe masă și lovit în 
cap, uite așa. 

Lavella făcu o mică demonstraţie, izbind cu pumnul în 
palmă. 

— Păr alb zbierat aşa: aaaah, aaah! Eu jandarmi dus, 
bang-bang individ cu păr negru, noi speriat omorât de tot păr 
alb. Venit mult poliţie, noi toți bang-bang individ cu părul 
negru, el zbierat, el lovit toți foarte rău. 

După ce Lavella îşi încheie scurta pantomimă, Manning 
îşi îndreptă atenția asupra lui Corrigan. 

— Ai ceva de spus în apărarea ta? 

Corrigan nu părea prea tulburat de recitalul lui Lavella. 

— Presupun că așa s-a întâmplat. Sunt puţin cam ametit. 
Am băut destul de mult. 

Manning încercă să fie cât mai aspru. 

— Vrei să insinuezi că băutura a declanșat acest episod 
neplăcut? 

Corrigan se încordă, trăgându-și bărbia înainte, sfidător. 

— Nu, n-are nici o legătură cu băutura. Ticălosul ăsta 
m-a insultat. 

Heydrich :zbucni. 

— Minte! El a fost cel care m-a atacat. Doar sunt atâția 
martori. Este complet țicnit! 

— Țicnit? Ascultă jivină nememică... 

— Tăceți din gură! Amândoi! 

Lui Manning îi venea foarte greu să-şi păstreze calmul. 
Mâna sergentului Lavella atinse nervos arma de la brâu. Man- 
ning îl opri cu o privire. Asta-i mai lipsea, o încăierare cu îm- 
pușcături la el în birou. 

Speriat de Corrigan, Heydrich încetă şi se dădu la o parte 
din raza de acțiune a pumnilor săi. 

— Ce-ar fi să-mi povesteşti cum s-a întâmplat. Vreau să 
aud şi versiunea ta! 

— Jucam cărți. Exagerasem cu băutura amândoi. S-a 
apucat să-l ridice în slăvi pe Hitler şi ne-am luat la hartă. M-a fă- 
cut englez nenorocit, așa că a încasat-o. 

— De ce, pentru că ţi-a spus că ești un nenorocit? 

— Nu, nu asta m-a deranjat. Dar nu permit nimănui să 
mă cateporisească drept englez. 

Manning își țuguie buzele gânditor. 

— Ce-a spus domnul Heydrich despre Hitler, Corrigan? 

— Că este un fel de superman și că va cuceri Europa. 
[Exact atunci am exclamat rahat şi el m-a făcut englez nenoro- 
cit. 

Heydrich fu cât pe ce să explodeze de furie şi începu să 
tremure. 

— Minte! A inventat totul! Jucam cărți. M-a atacat pen- 
tru că aveam mai mult noroc decât el. Este nebun de legat, ar 
trebui închis undeva. 

Picături strălucitoare de salivă se împrăştiară pe biroul 
lui Manning. Acesta le privi dezgustat. Heydrich era austriac, 
aşa că îl supraveghease îndeaproape tot timpul. Dar acum, cu 
japonezii la ușă, se întreba dacă ar fi fost înțelept să-l închidă 
într-un lagăr în Australia. 

După câteva clipe, Manning se foi pe scaun și i se adresă 
lui Lavella. 

— Este vreun martor? 

Lavella încuviință din cap și ieși. În următoarea jumătate 
de oră, nu mai puțin de cinci clienți de-ai lui Sam Doo jurară că 
îl văzuseră pe Corrigan ridicând mâna. Sam Doo, proprietarul, 
ceruse vehement să fie despăgubit, deși Manning se temea că 
Lavella şi oamenii săi produseseră cele mai multe pagube. 
Oricum, nu încăpea nici o îndoială asupra vinovăţiei lui Corri- 
gan. 

Manning se sprijini cu coatele de birou şi îl fixă pe uria- 
şul irlandez cu răbdarea unui profesor în fața unui elev recalci- 
trant. 

— Ce-o să mă fac eu cu tine, Patrick? 

Ca reprezentant al Coroanei Britanice pentru Pacificul de 
Vest, Manning avea puteri depline. Îndeplinea funcţiile de ma- 
gistrat, comandant al poliției, temnicer şef, procuror, trezorier şi 
ofițer vamal. Pe Santa Maria, cuvântul său reprezenta legea și 
prestigiul lui îl egala aproape pe cel al lui Dumnezeu. Dacă ar fi 
vrut, ar fi putut să-l azvârle în temniță pe Corrigan pentru vreo 
trei luni. Bineînţeles, Corrigan ar fi avut dreptul să înainteze o 
plângere reprezentantului din insulele Fiji, dar, până să se anu- 
leze hotărârea, ar fi trecut deja trei luni. 

— Cazul este cât se poate de clar, zise Heydrich, întreru- 
pând gândurile lui Manning. Trebuie să-l pedepsești pe acest 
om! 

Nu procedase înțelept. 

Ian McLaren Manning nu era genul de om căruia să-i 
atragi atenţia asupra îndatoririlor sale. Acum era se pare a doua 
oară, după multe luni de zile, când cineva de pe insulă se încu- 
meta să-i dea sfaturi. Un om liniştit de felul lui, Manning avea 
multe pe cap. În primul rând, nu-i înghițea pe nemți și faptul că 
Heydrich era austriac cântărea destul de mult în ochii săi. 

Tatăl lui Manning fusese ucis în bătălia de pe Somme. 

— Poftim? întrebă el pe un ton glacial. 

— A încălcat legea. Trebuie să-l bagi la închisoare. 

Manning își sugea dinții gânditor. Corrigan era fără îndo- 
ială un bețiv, un jucător înrăit şi un fustangiu, dar duritatea lui 
încântătoare îi stârnea fără să vrea admiraţia. Gândul că i-ar fi 
dat satisfacţie lui Heydrich să-l vadă pe irlandez în închisoare îl 
umplu de revoltă. 

Hotărârea lui Manning se baza mai mult pe un impuls de 
moment decât pe o judecată raţională, aşa că zâmbi când se ho- 
tări să deschidă gura. 

— Cazul este închis. 

Corrigan își dădu capul pe spate şi izbucni în râs. 

— Dar nu se poate, protestă Heydrich. Este un criminal! 
Ce fel de dreptate mai este şi asta? 

Manning, dădu indiferent din mână în direcţia lui Hey- 
drich. 

— Hai, scoate-i afară! îi spuse el sergentului Lavella. 

— Voi raporta superiorilor tăi! zbieră Heydrich în timp 
ce Lavella îl împingea de la spate. Este revoltător! 

Uşa se închise cu o bufnitură în spatele lor. 

Trăsăturile uscăţive ale lui Manning se lățiră într-un zâm- 
bet. Nu prea avea des ocazia să împartă dreptatea fără să țină 
cont de fapte. Acesta reprezenta unul dintre avantajele poziției 
sale.. Era un peşte mare într-un lac mic. 

Tocmai atunci auzi o izbitură, pe verandă, urmată de stri- 
găte. Manning sări în picioare şi alergă la ușă. Heydrich zăcea în- 
tins în faţa scărilor bungalow-ului, cu sângele prelingându-i-se 
din nas. 

— Afurisiţii ăștia de nemți! exclamă Corrigan, care se 
aplecase peste el. Au impresia că sunt stăpâni peste tot. 

Sergentul Lavella scoase revolverul. Manning îl înșfăcă 
şi-l aruncă în tufiş. Apoi îl apucă pe Corrigan de braț și îl-trase 
către clădire, pe cărarea care ducea spre închisoare. 

— Şapte zile, hotărî el, împingându-l cu blândeţe pe 
Corrigan. Şi află că eşti un idiot! 

Când izbucnise războiul în 1939, lan Manning ceruse să 
se înroleze în armată, dar, din cauza vârstei şi a afecțiunii sale 
pulmonare, fusese respins. Dar, la puţin timp după aceea, îl 
contactaseră Forţele Navale Britanice şi primise gradul de căpi- 
tan în cadrul unei unități nou-create a Pazei de Coastă. 

Ca parte a rețelei de observaţie în jurul Protectoratului 
Britanic din Pacific, trebuia să acţioneze în spatele liniilor japo- 
neze, urmărind mişcările dușmanului de-a lungul coastei, în caz 
că insula era invadată. Când primise această însărcinare, o consi- 
derase un fel de compensare a mândriei sale; dar acum se dove- 
dea a fi cât se poate de reală. 

Se aşeză la biroul său cu vedere spre golful White Bone, 
ținând mesajul radio în mâna dreaptă. Sosisc cu aproape o săp- 
tămână în urmă și îl citise de nu ştiu câte ori. Cu toate acestea, i 
se părea ireal. 

Singapore nu mai rezista mult. Trebuia să evacueze ime- 
diat toți europenii. Urmau să fie îmbarcați la bordul Melindei 
— un vas al companiei fraților Levers — până la Tulagi şi de 
acolo la Sydney. 

Viteza înaintării japoneze îi uimise pe toți: În ziua de 
Crăciun, armatele nipone intraseră în Hong Kong. Pe 3 ianuarie 
cuceriseră Manilla. Pe 23 căzuse insula Noua Britanie. 

La 1 februarie, se aflau la porţile oraşului Singapore, inex- 
pugnabila fortăreață a Asiei, simbolul supremației coloniale în 
Orientul Îndepărtat. 

Uimirea fu repede înlocuită cu frica. Negustorii, planta- 
torii şi oficialitățile se pregăteau să fugă din fața valului armatei 
nipone. Veșştile referitoare la atrocitățile japonezilor în Malaya 
provocaseră panică în rândurile populaţiei albe. 

Acum Melinda se afla ancorată în capătul digului, încon- 
jurată de ambarcaţiuni mici, care se grăbeau s-o întâmpine. 
Mormane de bagaje zăceau pe chei, iar plaja cra plină de gru- 
puri de băștinași veniți să privească spectacolul. 

În dimineața aceasta, atmosfera încinsă de pe dig căpăta- 
se adevărate accente de isterie. Se creaseră discuţii contradicto- 
rii în privinţa cantității de bagaje admise la bord și de vreo două 
ori se iscaseră încăierări. Un misionar îl lovise în nas pe un 
plantator și căpitanul vasului fusese agresat de soția unui ingi- 
ner. 

Pentru Ian Manning, care fusese învățat că autocontrolul 
era cea mai înaltă virtute umană și că englezii trebuiau să se 
comporte ca atare, evenimentele din dimineaţa acelei zile fuse- 
seră o experiență salutară. Până acum, nu mai avusese de-a face 
cu teroarea dezlănțuită și învățase foarte repede că nu avea cum 
s-0 stăpânească. 

După aproape cincizeci de ani de dominație, Imperiul 
Britanic părăsea insulele Solomon, iar priveliștea îl umplea de 
dezgust pe Manning. 

În cele din urmă, se spălase pe mâini de întreaga afacere 
și plecase de pe chei, lăsându-i pe albii agitaţi în haosul creat de 
ci înşişi. Avea de rezolvat propriile sale probleme. -Se retrăsese 
în biroul său, de unde răzbăteau strigătele și înjurăturile de afa- 
ră, purtate de briza mării. 

Manning clătină din cap. Se întreba ce gândeau oare băș- 
tinașii. 

Mâine, toți europenii vor fi plecați. Mă rog, aproape toți. 
Părintele Goode şi nepoata lui rezistaseră tuturor rugăminţilor 
sale. La fel ca şi Corrigan de altfel, deși din cu totul alte moti- 
ve. Nu-i păsa de nimic, inclusiv de război. Mai era şi Heydrich, 
retras pe plantaţia lui de la Marakon. Manning regreta acum că 
nu-l băgase într-un lagăr când avusese ocazia. 

Pentru toți ceilalți, neliniştea se sfârşise. Pentru Manning 
însă războiul de-abia începea. 

Alesese trei locuri posibile şi depozitase provizii în peş- 
terile secrete de pe dealurile și din munții dinspre nord. În cu- 
rând va trebui să se retragă. 

Acum timpul se scurgea plin de primejdii şi singurătate. 
Îşi dădea seama că şansele lui de supraviețuire erau minime și, 
în adâncul sufletului, simţea un ghimpe de emoție şi nerăbdare. 

Pe urmă, va intra cu adevărat în război. 

Se apropie de birou şi scoase nişte fotografii din sertar. 
Erau îngălbenite și crăpate de vreme: mama lui, cei doi frați din 
Chelmsford şi o soră din Southampton. Le rupse în bucăţi şi le 
aruncă în coșul de gunoi. 

Cărţile de coduri şi toate celelalte dosare trebuiau arse, 
bineînțeles. Dar cea mai mare problemă o reprezenta staţia 
radio. Era un emiţător 3B, cu receptor şi căşti. Urma să fie îm- 
pachetat în trei cutii metalice, mari cât o valiză. Funcţiona cu o 
baterie de maşină care alimenta un mic motoraș. Toate acestea 
cântăreau în jur de șaptezeci de livre. Într-un fel sau altul tre- 
buia s-o transporte peste dealuri. 

Se cufundase în detalii şi probleme logistice când auzi 
deodată uruitul îndepărtat al unui motor. Trepidaţiile sale se in- 
tensificau și scădeau duse de vânt..La început, crezu că era o 
altă șalupă îndepărtându-se către port, dar apoi îşi dădu seama 
că sunetul venea dinspre nord. 

leşi pe verandă şi privi pe cer cu mâna la ochi, ferindu-se 
de soarele orbitor al amiezii. 

O cărare ducea către clădire, unduind printre copacii ro- 
şiatici; în spatele lor, pământul se ridica spre dealurile împădu- 
rite. La câţiva iarzi, dincolo de bungalow, zece muncitori plan- 
tau casuariene pe pământul gol şi săpau şanţuri pentru colecta- 
rea apei de ploaie. Și ei se opriseră. Cercetau cerul nedumeriți. 

În depărtare, se înălțau munții cu spinările lor de bazalt, 
întinzându-se pe toată lungimea insulei. Deasupra lor, Manning 
zări un punct negru deplasându-se în direcția aşezării Vancoro. 


BANZAI 77 


Treptat se mări, căpătând silueta dizgrațioasă a unui hi- 
droavion. La început, Manning se gândi că era mai mult ca 
sigur un Catalina RAP, dar apoi îşi dădu seama că ar fi fost im- 
posibil. 

Cea mai apropiată bază aeriană Catalina se afla la Tulagi. 
Departe către sud. Or hidroavionul se apropia dinspre nord-vest. 
Deodată își înclină aripile şi începu să coboare spre Vancoro. În 
momentul acela, Manning se lămuri. 

— Doamne Sfinte! murmură el. 

Sări pe fereastră şi o rupse la fugă pe cărare în direcția 
portului. 

Până să ajungă Manning, Kawanisi se lăsase deasupra 
cocotierilor de pe marginea golfului şi începuse să arunce bom- 
bele, apropiindu-se de Vancoro dinspre sud-vest. Băștinașii il 
priveau veseli şi curioşi. 

— Fugiţi! zbieră Manning localnicilor înşirați pe margi- 
nca apei. Fugiţi, pentru numele lui Dumnezeu. 

Se holbau la el fără să priceapă nimic. 

Pe chei, europenii îngrămădiți la intrarea pe vas se întor- 
ceau pe țărir. Manning auzi strigăte și o văzu pe femeia care îl 
agresase pe căpitanul Melindei împiedicându-se şi căzând cu 
capul în apă. 

Manning se năpusti asupra unui grup de băștinași şi înce- 
pu să-i împingă înapoi către copacii casuarianu. 

— Fugiţi, fir-ați să fiți! zbieră el. 

Uimiţi, unii dintre ei se lăsară duși spre liziera pădurii, 
uitându-se totuși peste umăr la hidroavion. 

Manning își dădu seama că japonezii vor ataca mai întâi 
vasul. Reprezenta o pradă ușoară. Fără tunuri, cu steagul flutu- 
rând pe catarg. Apoi, pe neaşteptate, Manning auzi răpăitul unei 
mitraliere. 

Incredibil, cineva din Tulagi avusese inspiraţia să echipe- 
ze vasul cu o veche mitralieră Vickers. Doi membri ai echipa- 

jului Melindei rămăseseră la bord, manevrând arma. Cartonul 
de pe aripa hidroavionului fu sfâșiat de gloanțe. 

Uruitul motoarelor Kawanisi devenise asurzitor acum. 
Apoi distinse alt sunet, un şuierat ascuţit, ori de câte ori bombe- 
le atingeau pământul. 

Manning privi în sus. Văzu silueta pilotului în spatele 
bordului. 

— Ticăloşilor! strigă el. Ticăloşi afurisiţi! 

Dar zumzetul motorului îi acoperea vocea. 

Prima bombă lovi digul la o sută de yarzi de locul în care 
stătea, prăbuşindu-l la pământ. Până atunci nu-şi imaginase că 
un sunet putea provoca durere fizică. Dar, când explodă, o 
săgetare ascuţită i se înfipse în timpane şi îşi duse mâinile la 
urechi, încercând să estompeze zgomotul asurzitor. Simţea pă- 
mântul tremurându-i sub picioare de parcă întreg globul ar fi 
fost pata să se dezintegreze. O trombă de nisip şi pietricele mici 
îi împroşcă spatele şi picioarele. 

Se trânti pe jos, lipindu-și faţa de cheiul care se cutremu- 
ra sub bombe și apoi auzi tot mai aproape strigăte de spaimă și 
durere. 

Când privi din nou, Oraşul Chinezesc se transformase 
într-o grămadă fumepândă de tablă şi fier forjat Digul era se- 
mănat cu cadavre. Una dintre bombe explodase în mijlocul che- 
iului, secerând un grup de băștinași care fugeau spre.sat. Mare 
parte din palmieri fuseseră despicați în două, iar acum zăceau 
pe drum sau pe jumătate scufundați în apă. 

Manning se ridică în genunchi. Prin fumul negru, îl zări 
pe sergentul Lavella alergând spre el. 

— Du-i pe toți de aici! îi strigă Manning. Grăbește-te! 

Sergentul Lavella încuviință din cap şi se îndreptă tră- 
gând sălbatic cu revolverul în acr, să atragă atenţia. 

În celălalt capăt al cheiului, hidroavionul Kawanisi în- 
toarse încet botul său turtit şi se pregăti pentru cel de-al doilea 
atac. Manning îl urmărea sufocat de ură și groază. 

Deodată îşi aminti de antena de pe clădirea oficială. Va 
dezvălui poziția stației radio. Poate că pilotul n-o observase 
până atunci. 

Sări în picioare şi începu să alerge pe cărare, în direcția 
colibei cu acoperiş de stuf. 


Manning simţea cum îi clocoteşte sângele. De-abia mai 
trăgea aerul în plămânii încinși. Se clătină pe picioare. Aproape 
că nu mai rezista să alerge. Respira sacadat, dar continua să 
fupă. 

Mai avea de parcurs încă vreo cincizeci de yarzi când 
bombardierul începu cel de-al doilea atac. Uruitul motoarelor 
Kuwanisi răsună pe dealuri. Se răspândea cu o viteză uimitoare 
peste bolta verde a junglei din fața lui. 

Deodată își dădu seama că n-o să reușească. Va fi prins 
pe teren deschis, în raza de acțiune a hidroavionului. Trebuia să 
se adăpostească. 

La numai douăzeci de metri înaintea lui se răspândiră în 
aer bulgări de pământ. Trăgeau cu mitraliera. Manning înțepeni 
în loc, paralizat de frică. 

Privea fascinat cum rotocoale blestemate de praf zburător 
se apropiau ca un bolid încins. 

Aproape. Din ce în ce mai aproape. 


14 


Ceva îl lovi puternic în piept, proiectându-l în tufișuri. 
Manning, se rostogoli.la nesfârșit pe iarbă și hidroavional urui 
deasupra lui, răpăind din mitralieră. 

I se întuneca seră privirile. 

Durase probabil doar o fracțiune de secundă. Când des- 
chise ochii, zăcea pe spate, zgâindu-se la cerul gol. Nu mai pu- 
tea respira. 

Undeva, auzea pe cineva strigând la el. 

Trase adânc aer în piept și se rostogoli într-o parte. Deo- 
dată se trezi față-n faţă cu un chip necunoscut. 

Era Corrigan. 

— Te simţi bine? 

Manning dădu din cap. Încă nu se încumeta să deschidă 
gura. Se sprijini pe coate şi privi către port. În timp ce se uita, 
Kawanisi descrise un cerc deasupra așezării. Apoi îşi îndreptă 
aripile, luând-o înapoi, spre nord. Aburi de glicol ieșeau din 
motoarele sale; marinarii rcuşiseră până la urmă să-l nimereas- 
că. 

Manning se întoarse către Corrigan. 

— Mi-ai salvat viața! 

— Te rog să nu-mi mulțumești! 

— Nici n-aveam de gând. Și nici nu intenționez să te 
întreb cum de-ai scăpat din puşcărie. 


Era devreme după-amiază. O pânză de fum negru atârna 
deasupra satului Vancoro. Orașul chinezesc fusese ras de pe 
suprafața pământului; nu mai rămăsese ríimic din el, decât o 
masă carbonizată de metal şi cherestea. 

În chip miraculos, Melinda suferise pagube minore. Luaţi 
probabil prin surprindere de focurile mitralierei, japonezii îşi 
lansaseră bombele mai departe. Tulagi, ambarcaţiunea lui Man- 
ning, deşi avariată, era încă în stare de plutire. 

În schimb, se înregistraseră multe pierderi omeneşti. Trci- 
sprezece băştinaşi zăceau fără suflare, ca şi doi chinezi — moar- 
tea îi găsise în cârciuma lui Sam Doo, unde îşi băuscră minţile. 

Cei care manevraseră mitraliera Vickers salvaseră proba- 
bil staţia radio. Deşi casa din bambus era plină de schije, apara- 
tul funcţiona. Cu motorul avariat, pilotul japonez fusese obligat 
să abandoneze atacul. 

Curajul celor doi marinari cu mitraliera îi costase viața. 
Şi ei zăceau acum pe chei, lângă Melinda. Corpurile lor erau 
acoperite cu o husă însângerată. 

Alți cincisprezece băștinași; fuseseră răniţi în timpul ata- 
cului și Manning îi îmbarcase la bordul Melindei pentru a-i 
duce la Tulagi. Apariția neaşteptată a bombardierului grăbise 

plecarea. Melinda era acum gata de drum. Pe țărm zăceau mor- 
mane de cutii şi bagaje. 

Manning se întoarse de la fereastră. Vântul sufla blând 
prin crăpăturile din pereții de bambus, acolo unde fuseseră stră- 
pungi de gloanțe. 

— Vrei să bei ceva? întrebă Manninp. 

Corrigan rânji. 

— Ai nişte gin? 

— Pot să-ți ofer o băutură mai fină. 

Manning întinse mâna şi scoase din birou o sticlă de whis- 
ky Glenfield Scotch. O cumpărase de la un negustor, acum un 
an. O ţinuse pentru o ocazie specială. 

Turnă trei degete în câte două pahare din sticlă şi-i dădu 
unul lui Corrigan. Se simţea ciudat de încântat. Teroarea din 
ultimele două ore îşi lăsase un sentiment de uşurare şi mulțumi- 
re; se temuse întotdeauna că o să clacheze când va fi confruntat 
cu o criză. În schimb descoperise o tărie de caracter care-l 
uimea. 

— În sănătatea ta, Patrick! 

— La fel. Să ai noroc! 

Corrigan dădu whisky-ul peste cap dintr-o înghiţitură, de 
parcă ar fi fost o bere slabă. Se strâmbă şi întinse paharul. 

— Nu vreau să par nerecunoscător, zise Manning, dar 
cum ai reușit să ieşi din închisoare? 

Corrigan ridică din umeri. 

— Am o cheie. 

— Aha... 

— Nu pari surprins. 

— Nimic din ceea ce faci-tu nu mă mai surprinde. 

— Când un om stă atât de mult la pârnaie ca mine, nu 
poate să-şi permită să nu mai iasă din când în când” Uneori 
noaptea, trebuia să mă strecor afară, să-mi cumpăr de băut. Aşa 
că, acum câteva luni, i-am spus sergentului Lavella c-o să-i ard 
una dacă nu-mi face rost de o cheie. M-a ascultat. Doar îi ştii pe 
amărâții ăştia. Nu sunt obișnuiți să spună nu unui alb. 

Manning zâmbi fără să vrea. 

— Ai făcut o treabă bună. Altfel n-aş mai fi fost aici acum. 

Îi umplu paharul lui Corrigan. 

— Ei bine, se pare că războiul ne-a ajuns din urmă. 

— M-da! 

— Ce-ai de gând să faci? 

— Nimic, bineînţeles! 

Trase încă o dușcă. 

— N-am nici o treabă cu războiul ăsta afurisit. Oricum, 
eu sunt un pacifist convins. 

— Zău, nu mi-am dat seama! 

Corrigan trecu cu vederea ironia. 

— N-o să se schimbe nimic. Dacă japonezii mă lasă-n 
pace, o să-i las și eu pe ei. 

Goli paharul. Manning clătină din cap. Omul rezista gro- 
zav la băutură: 

— Nu repreţi că n-ai plecât cu ceilalți? 

— Nu, de ce-aş face-o? exclamă Corrigan. Dar tu ce pla- 
nuri ai? Am auzit că vrei să te ascunzi în junglă! 

— N-ar trebui să crezi tot ce auzi, Patrick! zise Manning 
vesel. 

Îi dădu lui Corrigan sticla de whisky. 

— Uite. Poţi s-o păstrezi! 

Corrigan rânji încântat. 

—- Am ştiut întotdeauna că eşti un om generos, Manning. 

Luă sticla şi-i întinse mâna sa uriașă. 

— Îţi urez noroc, spuse scuturând brațul lui Manning. 

Apoi o luă spre deal, către Vancoro. 


Imediat după apusul soarelui, Manning era gata de plecare. 

Serpentul Lavella ar fi vrut să ia cu el toate dosarele, cu 
copii cu tot. După părerea lui, puşca şi copiile la indigo simbo- 
lizau amândouă în mod egal puterea şi autoritatea; nu concepea 
să lase în mâinile japonezilor duplicatul procesului din 1936, 
când o femeie din Rendora insultase papagalul unei fete din 
Marmari. Pentru el era la fel de grav ca şi atunci când ar fi în- 
mânat japonezilor planurile de apărare ale Pacificului de Sud. 

Manning socotise că le-ar fi trebuit cincisprezece local- 
nici pentru transportul cutiilor cu documente inutile; aproape 
tot atât de mulți ca şi pentru căratul prețioasei stații radio. De 
dragul moralei, hotărâse să facă un compromis. Îngropase cuti- 
ile pe dealurile din apropierea așezării Vancoro. Acolo se aflau 
la adăpost de ochii cercetători ai japonezilor. 

Apoi Manning își concentrase atenția asupra stației radio. 

Era un emițător AWA, tip 3BZ. Putea fi dus în patru cutii 
separate, dar îi trebuiau oameni în plus pentru căratul bateriilor, 
motorului şi benzinei. Toate cântăreau destul de mult. Manning 
fusese nevoit să aleagă încă douăzeci de băștinași. 

În cele din urmă; procesiunea fu gata de drum. Sergentul 
Lavella avea în subordine șase jandarmi bronzaţi, cu puştile pe 
umăr; chiar şi Chomu, bucătarul, stătea drepți, cu cratiţele și 
polonicele atârnate de umeri. Aşteptau toți nerăbdători să pri- 
mească ordinul de plecare din partea lui Manning. 

Acesta stătea pe pajiște şi-l urmărea pe sergentul Lavella, 
care cobora steagul de pe catarg pentru ultima oară. Când ter- 
mină, îl împături cu grijă şi-l întinse solemn lui Manning. 

Englezul îl puse în bagaj şi apoi se îndreptă câțiva paşi să 
privească golful. Pe chei şi la debarcader erau înşirate mormane 
de bagaje, aşa cum fuseseră lăsate cu o zi înainte după plecarea 
în grabă a Melindei. 

Două cratere masive se căscau de-a lungul debarcaderu- 
lui, ca nişte răni. De partea cealaltă a satului, Manning zări câ- 
teva grămezi peticite zăcând pe pământ, lângă clădirea spitalu- 
lui, acoperite cu pături. 

Manning se cutremură; se întreba ce se va întâmpla cu 
oamenii simpli din Santa Maria. Ei nu ştiau ce înseamnă războ- 
iul albilor, nu-și imaginau cât de groaznic putea să fie. 

Se întoarse cu spatele şi, făcându-i semn sergentului La- 
vella, dădu ordinul de plecare. Astfel, mica procesiune începu 
lungul marş către dealuri. 

După aproape cincizeci de ani, britanicii părăseau Van- 
coro. 


PARTEA A DOUA 

Liniile cenuşii compacte ale distrugătorului se profilau 
pe catifeaua neagră a cerului tropical, iar mustaţa albă a valu- 
rilor strălucea fantomatic şi fosforescent în lumina lunii. Pe 
punte, locotenentul Mashita Tashiro scruta orizontul de est în 
direcţia îndepărtatelor insule Solomon şi contempla prima pată 
violetă a zorilor. | 

Peste câteva clipe, distrugătorul va părăsi convoiul şi-i va 
duce pe insula Santa Maria. Va avea parte în sfârşit de luptă. 

— Încă puţin, Kurosawa-san, încă puţin, zise Tashiro rân- 
jind nerăbdător. După toată această aşteptare, vom intra în sfâr- 
şit în focul războiului. 

Noriko Kurosawa stătea pe punte, alături de el; era mai 
tânăr decât Tashiro şi mult prea prudent pentru un războinic 
adevărat, îşi spuse acesta. Kurosawa își scoase ochelarii şi-i şter- 
se meticulos cu batista. Gestul acesta însemna că se gândeşte. 
Nu va răspunde până ce nu-i punea la loc pe nas. 

— Văd că eşti tare nerăbdător, Tashiro-san. 

— Fiecare tânăr trebuie să se călească în focul luptei. Nu 
simţi cum clocotește tot globul? 

Kurosawa dădu încet din cap. 

— Ba da, simt, dar nu trebuie să-i subestimăm pe ameri- 
cani. Până acum i-am luat prin surprindere. La un moment dat 
îşi vor aduna forțele şi vor opune rezistenţă. Sunt un inamic de 
temut şi bătăliile vor fi sângeroase. 

— O să-i zdrobim la fel ca pe englezi la Singapore. 

Kurosawa tăcu, păstrându-şi gândurile pentru sine. Mult 
timp, se mulțumi să privească orizontul îndepărtat. Nori negri 
se răspândiseră pe tot cerul, îngrămădiți unul peste altul. Trep- 
tat fâşii galbene subțiri începuseră să tivească norii pe măsură 
ce soarele se ridica pe cer. 

O săgeată aurie despică deodată violetul palid al boltei 
cereşti; nuanțe pastelate de albastru, cenușiu și purpuriu incen- 
diară norii așezați pe întunecimea oceanului. Lumini aurii scli- 
peau la orizont ca nişte lanterne, cercetând fiecare ungher al ce- 
rului. Culorile pastelate dispăruseră; şi, pe negândite, un roşu 
aprins ca para focului apăru în depărtare. Întreaga lume fu inun- 
dată pentru o clipă în culoarea sângelui. Purpuriul atotcuprinză- 
tor se reflecta pe valul de pe proră, pe carena cenușie de oțel a 
vasului, pe gurile tunului, pe punte, pe fețele lor. 

Se ridica încet deasupra insulei Bougainville, întinzându- 
şi degetele însângerate peste vârfurile rozalii ale norilor. 

— Priveşte, şopti Tashiro. Este un semn bun. Răsare soa- 
rele! 


Timp de cinci luni, războiul care se dezlănțuise în Pacifi- 
cul de Sud ipnorase mica aşezare de la Vancoro. Din când în 
când mai zbura la joasă altitudine câte un Kawanisi sau un Zero 
cu soarele roșu pictat pe fuselajul argintiu. În rest, viața rămăse- 
se neschimbată. Dar dimineaţa aceea urma să răscolească totul. 
În zori, se profilă silueta distrugătorului japonez. Plutea greoi şi 
amenințător în apele albastre ale lagunei. Războiul ajunsese în 
sfârşit la Santa Maria. 

O companie de soldaţi japonezi debarcă pe țărm din două 
şalupe. Mărşăluiră pe poteca dintre copacii casuariana, îndrep- 
tându-se spre clădirea oficială. Odată ajunși acolo, ridicară steagul 
Soarelui Răsare deasupra pajiştilor sălbatice ale bungalow-ului, 
unde timp de cincizeci de ani fluturase tricolorul britanic roșu, 
alb şi albastru. 

Patrick Corrigan îi privea dezinteresat. Apoi porni către 
debarcader, așa cum făcea în fiecare dimineață de aproape două 

săptămâni, să meşterească motorul Diesel de pe Shamrock şi să 
aştepte venirea japonezilor. 

La Misiunea Catolică, Matthew şi Rachel Goode se pre- 
păteau şi ei de vizită. 

Nu avură de așteptat prea mult. 


Părintele Goode îi primi pe japonezi îmbrăcât în haine 
preoțești. 

Numărară opt uniforme; șase soldaţi şi doi ofițeri. Purtau 
caschete tropicale, haine kaki, pantaloni scurți şi moletiere. Sol- 
daţii mărşăluiau doi câte doi, ca la paradă, cu puştile atârnate de 
umeri. 

Părintele Goode îi studie pe cei doi ofițeri. Unul dintre ei 
avea o față netedă, aproape bronzată, calmă sub cascheta cafe- 
nie. Îşi tunsese părul foarte scurt şi purta ochelari cu rame groa- 
se de baga. Semăna cu una dintre caricaturile pe care Părintele 
Goode le văzuse în ziarele englezeşti, cu o singură excepție însă. 
Pe chipul său se oglindea o inteligență calmă. Preotul îşi dădu 
seama că și l-ar putea face aliat. 

Celălalt ofiţer era aproape cu un cap mai înalt. Păşea bă- 
tos şi arogant. Avea o sabie încinsă peste şolduri și își încleștase 
una dintre mâini pe plăsele. 

Cel înalt părea să fie superior în grad. Mergea cu o jumă- 
tate de pas înainte, cu ochii ațintiți asupra preotului. Strigă un 
ordin şi coloana de soldați se opri la câțiva pași de treptele prin- 
cipale ale bungalow-ului. 

Părintele Goode afişă zâmbetul său îngăduitor ca la sluj- 
ba de duminică și cobori să-i întâmpine. 

— Sunt Părintele Matthew Goode, zise el cu mâinile îm- 
preunate pe piept, într-un gest de pioasă devoțiune. Vă aştep- 
tam. Nepoata mea a pregătit niște ceai. N-aţi vrea să vă așezați 
şi să serviţi o ceașcă? 

Dacă locotenentul Mashita Tashiro ar fi înțeles acest 
scurt discurs, ar fi rămas probabil uimit. Cum nu pricepea însă 
nici o iotă, trecu pe lângă preot şi intră în bungalow. 

Părintele Goode îl privi dezgustat. Exact cum anticipase. 

Nişte barbari. 

Rachel veni alături de el. 

— Ce caută oare? 

— Draga mea, n-am nici cea mai mică idee! 

— Vă rog, scuzati, spuse Kurosawa în engleză. 

Vocea lui cu accent pronunţat era blândă ca a unei femei. 

— Este necesar. Îmi pare rău. 

Părintele Goode îi zâmbi îngăduitor și mirat în acelaşi 
timp. Nu se așteptase ca un japonez să fie inițiat în misterele 
limbii sale materne. 

— Oh, vorbiţi englezeşte! 

— Eu studiat un an la Universitate în America, Michi- 
gan. 

— Atunci poate c-ați putea explica celuilalt domn când o 
să iasă din... 

Părintele Goode făcu semn cu capul către bungalow. 

Eu sunt un trimis al Domnului. Nu mă interesează răz- 


boiul. 

Kurosawa nu-i răspunse. Înțepenise într-o poziție inco- 
modă. Soarele fierbinte al amiezii se reflecta în lentilele groase 
ale ochelarilor săi. 

— Poate că ați dori să serviţi nişte ceai cu noi, îl invită 
Rachel. 

Hotărâseră dinainte să nu se lase intimidaţi de japonezi. 
Părintele Goode îi spusese lui Rachel că trebuiau să se poarte la 
fel de politicos cu ei ca şi cu oricare alt oaspete. 

— Mai ales că, adăugase el, frica n-ar face decât să tre- 
zească instinctele animalice ale acestor indivizi. 

Locotenentul Kurosawa ezită. Deși îşi revenise din uimi- 
rea provocată de această primire neașteptată, nu ştia dacă Ta- 
shiro i-ar fi permis să accepte invitaţia. Pe de altă parte însă, îşi 
dădu seama că ar fi nepoliticos să refuze. 

— Este mult prea cald să stăm afară, spuse Părintele 
Goode. Poftiti pe verandă. 

— Mulţumesc, răspunse Kurosawa şi-l urmă pe preot. 

În bungalow fuseseră aranjate patru scaune de trestie şi o 
măsuţă. Pe ea se afla o tavă de argint cu zece plăcinte galbene, 
o farfurie de sticlă plină cu gem proaspăt de stafide și un delicat 
ceainic de porțelan. 

Din bungalow, Rachel auzi pocnetul unui sertar trântit pe 
podea. Schimbă câteva priviri cu unchiul ei. Se pare că Tashiro 
percheziționa locuința Misiunii cu o înverșunare inutilă de alt- 
fel. 

— Vă rog să luaţi loc, zise Părintele Goode. Nepoata mea 
a făcut nişte plăcinte. Nu vreţi să gustați? 


Locotenentul Kurosawa stătea bățos pe scaunul de tres- 
tie, între Rachel şi Părintele Goode, cu cascheta într-o mână și 
ceașca rozalie de porțelan chinezesc plină cu ceai fierbinte în 
cealaltă. În viața civilă era un om deosebit de politicos, iar acum 
nu ştia să se poarte ca un cuceritor. 

Când Tashiro apăru pe verandă, Kurosawa așeză grăbit 
ceașca pe tava de argint și sări în picioare. 

Tashiro se uită la farfuria cu mâncare, luă o plăcintă și o 
băgă pe toată în gură. Constatând că nu era pe gustul lui, o scui- 
pă imediat pe duşumeaua goală. 

Preotul îl privi mut de uimire. 

— Cine sunt ăştia? îl întrebă Tashiro pe Kurosawa în jd- 
poneză. Englezi? 

— El este preot catolic, iar ea este nepoata lui. Spun că 
doresc să rămână neutri. 

— Ştii ceva de kiap-ul! englez? 

Kurosawa se întoarse către Părintele Goode. 

— Locotenentul Tashiro doreşte să afle locul de ascunză- 
toare al kiap-ului. Unii localnici afirmă că n-a părăsit insula. 


! Comandant, în dialectul băștinașilor. (n.£.) 

— Eu unul, habar n-am, minţi Părintele Goode. Din câte 
ştiu, a plecat la bordul Melindei, în februarie. Domnul Corrigan 
şi austriacul Heydrich sunt singurii albi rămaşi aici. 

Îşi cobori vocea, vorbind pe un ton conspirativ. 

— Băştinaşii spun probabil ce şi-ar fi dorit să fie adevă- 
rat. Se atașaseră mult de el. 

Kurosawa îi traduse aceste informații lui Tashiro. Tână- 
rul ofițer se gândi o clipă. 

—- Anunţă-i că sunt sub parolă, zise el. 

După care se întoarse şi o luă înapoi pe cărare. 

— Ce-a spus? îl întrebă Părintele Goode pe Kurosawa. 

— Tashiro-san m-a informat că sunteţi sub parolă. 

— Cum adică? se interesă fata. 

— Nu veti păţi nimic dacă cooperați cu armata japoneză. 
Acum sunteţi supușii Împăratului. 

— Noi îl avem pe Dumnezeul nostru, exclamă preotul 
pios. Și el nu aparţine acestei lumi. 

— Şi Împăratul este un zeu, le răspunse Kurosawa. 

După aceea, făcu o plecăciune şi îşi puse la loc cascheta. 
În timp ce alerga să-l ajungă pe Tashiro, Părintele Goode se 
gândea la blasfemia pe care tocmai o auzise. 

— Păgânii! pufni el. Nu sunt cu nimic mai buni decât 
băștinașii pe care tocmai i-au cucerit. 

— Dar nu pe băştinaşi i-au cucerit, îi reaminti Rachel cu 
blândețe, ci pe noi. 

Părintele Goode se încruntă și privi soldaţii mărşăluind 
cadențat. 

— Mă întreb unde se duc, zise el. 

— Către țărm, răspunse Rachel. Se pare că acum o să-l 
viziteze pe domnul Corrigan. 

— Hm, acolo n-or să primească nici ceai şi nici plăcinte, 
mai mult ca sigur. 

Părintele Goode pufni pe nas în timp ce intra în casă. 

Deasupra golfului, fregatele! se învârteau în înaltul ceru- 
lui, coborând din când în când pe apele verzi-albăstrui să înșfa- 
ce câte un pește. După câtva timp, li se alătură un pescăruș al- 
bastru. Penele sale, o frumoasă combinaţie de alb pur și verde 
metalic, străluceau pe fundalul cerului de cobalt. Zvâcni şi 
plonjă în apă, într-o răbufnire de spumă argintie. 

Shamrock era ancorată la chei, iar valurile mici, mânate 
de briza blândă, se spărgeau de carena şalupei. Corrigan scoase 
câteva scânduri de pe punte şi se aplecase asupra capotei moto- 
rului, ținând în mână o cheie de 5/8 şi o cârpă îmbibată de ulei. 
Clipind din ochi în lumina soarelui, îi zări venind în jos pe deal, 
dinspre Misiune. 

Înjură pe înfundate şi se rezemă de marginea vasului, 
așteptându-i resemnat. 

Erau vreo zece soldaţi şi doi ofițeri. Mărşăluiau câte doi 
pe ponton. Cizmele lor greoaie zguduiau scândurile. Corrigan 
se îndreptă de spate şi scuipă în apă. Îşi şterse mâinile de cârpa 
unsuroasă şi o aruncă într-un colț. 

Corrigan nu înghițea indivizii îmbrăcaţi în uniformă, in- 
diferent de culoarea pielii lor, iar cei pe care-i vedea în dimi- 
neața aceea îi adânceau această repulsie. Mai ales ofițerul din 
frunte. 'Ținea mâna încordată pe sabia de ceremonie prinsă la 
șold, iar fața sa era o mască de o violenţă reținută. Corrigan re- 
cunoscu imediat genul şi sesiză primejdia. 

La comanda ofițerului, plutonul se opri la câțiva yarzi de 
Shamrock. 

— Bună dimineața, rahați micuți şi galbeni! îi salută Cor- 
rigan vesel. 

Cel mai scund dintre cei doi ofițeri făcu un pas înainte și 
spuse în engleză: 

— Tu ești Corrigan? 

Corrigan mormăi: 


! Păsări palmipede din mările tropicale. (n.r.) 

— Deci vorbeşti englezeşte! 

— Sunt locotenentul Kurosawa. Acesta este locotenentul 
Tashiro din Armata Japoneză. Acum vom urca la bordul ambar- 
cațiunii tale. 

— Oricum nu pot să vă opresc! 

Cel numit Tashiro sări pe punte aterizând cu agilitate, 
fără să-şi dezlipească mâna de pe sabie. Se îndreptă către Corri- 
gan, fixându-l pe sub caschetă cu ochii lui negri şi reci. 

— Bine aţi venit! exclamă Corrigan. 

Kurosawa îl urmă pe Tashiro. 

— Noi luat acum insula în numele Împăratului. Tu acum 
supus japonez. 

— Sunt impresionat. 

Corrigan întoarse capul să-l studieze pe cel numit Kuro- 
sawa. Părea nervos. „Se vede cât de colo că este un tip cu şcoa- 
lă, gândi Corrigan. N-am de ce să mă îngrijorez în privința lui.“ 

Tashiro intră în micuțul salon al navei. 

Shamrock avea o singură cabină sub timonerie. Era în- 
gustă şi îmbâcsită cu fum de la motor şi miros de santină!. Mo- 
bilierul sărăcăcios era format dintr-un pat nefăcut și o măsuţă 
înghesuită într-un colț. Acolo zăceau hârtii și sticle goale de 
gin, rostogolite pe podea. 

Tashiro îşi încreți nasul dezgustat. 

Corrigan îl urmărea cu braţele la piept, calm şi indife- 
rent. 

—- Prietenul tău caută ceva anume? îl întrebă el pe Kuro- 
sawa. | 

— Tashiro-san caută armă. 

— N-am, sunt pacifist de felul meu. 

— Eşti englez? îl chestionă Kurosawa. 

— Nu, fir-ar ai dracului de englezi să fie! se înfurie Cor- 
rigan. Sunt irlandez! 

Se auzi o izbitură din direcția cabinei. 


1! Fundul calei. (n.1.) 


92 COLIN FALCONER 


Tashiro scosese sertarele de la masă şi le.aruncase pe po- 
dea. 

— Sper că prietenul tău o să facă curat după aceea! 

Kurosawa nu-i răspunse. Corrigan îl privea pe Tashiro cum 
răvășea hârtiile şi jurnalele de bord. Mai întâi le cerceta şi apoi le 
azvârlea peste tot. Corrigan îşi încleștă fălcile, încercând să-şi 
domolească furia. 

În cele din urmă, Tashiro ieşi pe punte şi se postă dinain- 
tea lui Corrigan. Se holbă la el încordat şi disprețuitor. Corrigan 
îl fixă şi el zâmbind ştrengăreşte. 

— Ce dorești, piticanie? 

Lovitura bruscă şi neașteptată îl luă complet prin surprin- 
dere pe Corrigan. Zări o fracțiune de secundă revolverul din 
mâna lui Tashiro, înainte să-l lovească între picioare. 

Corrigan se prăbuşi pe punte cu răsuflarea tăiată. 

Durerea se răspândi în tot corpul. Nu mai putea să rezis- 
te. Se făcu ghem şi încercă să tragă aer în piept. Nu reușea de- 
loc să-și domolească valurile de agonie care-l inundau din cap 
până-n picioare. 

Distinse voci strigând aproape, deşi el le auzea ca de la o 
mare depărtare. Îşi dădu seama că Tashiro și Kurosawa se certau. 

Trecură câteva minute până să deschidă ochii. Tashiro 
stătea lângă el, cu revolverul atârnându-i în mâna dreaptă. Pri- 
virile îi sclipeau de mânie. 

Lătră ceva în japoneză. 

— Acum trebuie să te ridici, traduse Kurosawa, aflat în 
spatele lui. 

Părea speriat. 

Tashiro îl împinse cu piciorul. 

Corrigan se săltă în genunchi şi apoi se ridică încet în pi- 
cioare, agățându-se cu mâinile de marginea vasului. Îi venea 
ameţeală şi-i era greață. Se gândi c-o să vomite şi încercă să se 
stăpânească. N-o să-i ofere asemenea satisfacție acestui ticălos. 

Îi tremurau picioarele. 

Prietenul tău este un adevărat erou, îi zise el lui Kuro- 
MAWI. 

— Îmi pare rău, se scuză ofițerul japonez. 

Corrigan ştia că vorbeşte sincer. 

— Tashiro-san om foarte dur. El spus că trebuie să te în- 
vete să respecţi un ofițer japonez. 

Corrigan merse clătinându-se până în cabină şi căută 
printre hârtiile împrăștiate pe podea. Fiecare mişcare îl făcea să 
geamă de durere. Găsi ce căuta şi ieşi pe punte. 

— Acesta este pașaportul meu, mormăi el. Sunt irlandez, 
fir-ați voi ai dracului! 

Se holbă la Tashiro. 

— Adică neutru, pricepi? N-am nici o treabă cu războiul 
vostru afurisit. 

Tashiro îi smulse pașaportul şi-l studie timp de câteva cli- 
pe. Apoi îl aruncă pe punte şi lătră un ordin către Kurosawa. 

— 'Tashiro-san dorit să afle unde se ascunde /iap-ul en- 


glez. 

— Cred că la Sydney. 

— Rahat! 

— Frumos te-a mai învățat să vorbeşti profesorul tău de 
engleză! 


Kurosawa clătină din cap. 

— Preotul englez spunea şi el că nu mai este pe insulă. 
Dar unii băştinaşi sunt de altă părere. 

— Eu l-aş crede pe preot în locul vostru. Trimisul Dom- 
nului nu minte niciodată! 

Kurosawa se întoarse spre Tashiro şi-i traduse ce spusese 
Corrigan. Tashiro îl măsură din priviri şi-i ordonă: 

— Acum poţi să pleci, îi zise blând Kurosawa. 

Corrigan se uită la el uimit. 

— Cum adică să plec? 

— De aici înainte, şalupa aparține Armatei Imperiale Ja- 
poneze. Pleacă! Nu vei păți mimic dacă vei coopera cu soldații 
japonezi! 

— Barca aceasta este a mea. Cu ea îmi câștig existența. 
Dacă vă imaginați că puteți veni aici s-o luaţi aşa, pe degeaba, 
atunci... 

Kurosawa îl privi nervos pe Tashiro şi traduse. 

— Tashiro-san spune că dacă nu pleci în secunda asta, va 
fi obligat să te împuște. 

Ca şi când ar fi vrut să-şi facă cunoscută intenţia, Tashiro 
trase piedica revolverului. Corrigan simți cum clocotește de mâ- 
nie şi își încleştă pumnii. Pentru o clipă, se gândi dacă ar merita 
oare să riște. Cu un pumn, i-ar turti mutra acestei brute... poate 
că ar avea timp să-i smulgă pistolul şi să-l lichideze. 

Apoi îşi mută privirile spre Kurosawa şi plutonul de sol- 
daţi înşirați pe dig. Da, poate că i-ar arde una, dar va fi o victo- 
rie inutilă. Ultima pe lumea asta. 

Nu avea de ales. Ridică încet paşaportul, strâmbându-se 
de durere, şi o luă în direcţia debarcaderului. În timp ce mergea, 
îşi spuse în gând că într-o zi o să i-o plătească locotenentului 
Tashiro. 

Japonezii transformaseră clădirea oficială în cartierul ge- 
neral al ofițerilor. Toate relicvele colonialismului britanic — 
cum ar fi culegerile de poezii ale lui Dryden și Shakespeare, 
tablourile Regelui care împodobeau pereţii — fuseseră făcute 
bucăţi şi arse. 

Se instalase sârmă ghimpată în jurul locuinţei şi se puse- 
seră gărzi duble ca protecţie împotriva-sabotajelor. 

Biroul lui Manning devenise acum sediul de comandă al 
colonelului Nakamura. Acesta era cemandantul trupelor japo- 
neze de pe insulă. Semăna cu un taur, cu ochi mici și negri, 
mustață întunecată şi mers de luptător. Nakamura era avid de 
glorie, la fel ca Tashiro. 

În prima noapte, locotenentul Tashiro nota în jurnalu! 
său: Am cucerit insula Santa Maria. Pretutindeni, armatele 
noastre zdrobesc orice încercare de rezistență de-a lungul Paci- 
ficului. Acum nimic nu ne mai poate sta în cale. 

Mai târziu, îmbrăcat numai în pantaloni scurţi, cu corpul 
scăldat de sudoare, Tashiro îngenunche pe covorașul de bambus 

din fața tabloului Împăratului Hirohito, aşezat pe o măsuță mică 
lângă pat şi, atingând covorașul cu fruntea, își dedică încă o 
dată viaţa Împăratului şi Japoniei. 

Se citea pe fața sa cât era de concentrat. Avea trăsături 
frumos cizelate, o bărbie pătrată, caracteristică samurailor, și 
ochi adânci ca două vâltori negre, care străluceau intens. Doar 
cei care visează vreodată la glorie și măreție le pricepeau sclipi- 
rea. Părul negru, rar îl făcea să semene cu un călugăr. 

Mashita Tashiro era mulţumit. În sfârşit începuse războ- 
iul şi pentru el. 

În timp ce se instruia la școala de cadeți, se temea că lu- 
crurile vor evolua prea rapid; că războiul se va termina în câte- 
va luni şi nu va mai apuca să fie trimis pe front. Îi era groază că 
va rămâne un simplu spectator în cel mai mare şi glorios mo- 
ment istoric din istoria Japoniei. 

Îşi amintea de dimineaţa aceea rece din iarna lui 1941 
când auzise la radio vocea căpitanului Hiraide în liniştea zori- 
lor. 

— Urmează un anunț din partea Flotei Armatei Impe- 
riale. Astăzi, 8 decembrie, înainte de răsăritul soarelui, Marina 
Imperială a executat un îndrăzneț raid aerian asupra flotei aerie- 
ne americane staționate în Hawai. 

Se afla acasă, în permisie. În noaptea aceea își îmbrăcase 
uniforma de cadet şi se dusese cu tatăl său în fața Palatului Im- 
perial din Tokio. Mii de copii umpluseră străzile, îndreptân- 
du-se spre porțile palatului să sărbătorească victoria. Fiecare 
purta în mână câte un felinar din hârtie în formă de glob. 

Tashiro era mândru și invidios în acelaşi timp. Mândru că 
făcea parte din armata japoneză care adusese atâta glorie Împă- 
ratului; şi invidios pentru că nu participase la nici o luptă. 

Apoi, la jumătatea lui februarie, căzu Singapore. Se pre- 
daseră peste o sută de mii de englezi, indieni și australieni, zgu- 
duind aproape două sute de ani de dominație vestică în Asia. 
Această victorie reprezenta pentru Tashiro o dovadă de necon- 
testat a influenței Japoniei în lume și a lui Yamoto-Damashii — 

spiritul invincibil al niponilor. De fapt, ţara lui nu cunoscuse 
gustul înfrângerii de trei sute de ani. 

Acum, în apartamentul său din bungalow-ul Reședinţei, 
se pregăti pentru devoţiunea de seară. Scoase cu grijă dopul 
negru din lemn de santal al tubului de bambus și puse tămâie 
înăuntru. Îl aşeză dinaintea tabloului înrămat al Împăratului şi-l 
aprinse. Mirosul dulce îmbălsămă deodată camera. 

Mângâie duios tubul şi își aminti de ziua când i-l dăruise 
tatăl său. Fusese în timpul ultimei sale vizite acasă, cu câteva 
zile înainte să fie trimis cu unitatea sa în insulele Solomon. 

Familia lui locuia la Ogama, în prefectura Saitama, în 
nord-vestul orașului Tokio. În ziua aceea fusese groaznic de 
cald în compartimentele metalice ale trenului. Aerul vibra în 
zumzetul evantaielor din hârtie cu care femeile în mirokasa îşi 
răcoreau fețele. 

Își aminti că multe compartimente nu mai aveau ban- 
chete; încă de atunci războiul începuse să secătuiască economia 
fragilă a ţării şi guvernul rechiziționa pentru armată toate mate- 
riile prime disponibile. Tashiro fusese nevoit să se ghemuiască 
pe podeaua trenului. 

Familia lui avea o căsuță din lemn cu acoperiş cenușiu. 
Uşile glisante zăngăniră când intră înăuntru. Tatăl său stătea cu 
picioarele încrucişate pe tatami. Cânta la shogi. Faţa sa nu trădă 
nici cea mai mică emoție când își înălță privirile şi îl văzu. Se 
ridică solemn să-l întâmpine şi se salutară amândoi. Apoi, Ta- 
shiro îngenunche şi primi binecuvântarea părintelui său în ma- 
niera tradițională a samurailor. 

Tatăl lui părea un bărbat impunător; deşi nu cra înalt, 
înfățișarea sa degaja forță şi disciplină. În ciuda celor șaptezeci 
de ani, stătea drept ca bradul. Îşi strânsese la spate părul lung și 
cenușiu, iar barba rară îi atârna peste piept. Se vedea după chi- 
pul lui că era un om aspru şi reţinut. Tashiro îi cunoştea prea 
bine caracterul. Auzise că nu vărsase nici o lacrimă şi nu-şi ex- 
primase deschis mâhnirea în fața nimănui nici măcar după ma- 
rele cutremur Kanto, din 1923, când îşi pierduse prima soţie şi 
o fiică de numai câteva luni. 

Toţi copiii săi îl divinizau. 

Când cei doi frați mai mari ai lui Tashiro fuseseră ucişi în 
timpul invaziei din Manciuria, nu-l văzuse pe bătrân plângând 
sau jeluindu-se. 

Era un adevărat samurai. În 1909, omorâse cinci ruşi cu 
sabia sa, în bătălia de pe râul Shain. Era o sabie Yamoto, făcută 
din cel mai fin oțel albastru. Atârna şi acum pe perete, deasupra 
Kamidana — altarul Shinto al familiei. Pe lamă, deasupra 
prăselelor, fusese încrustat numele său: //iroo Tashiro. 

Mai târziu, mama lui Tashiro le aduse sushi și ceai verde, 
iar tatăl său îi arătase marea hartă colorată a Pacificului, atârna- 
tă pe perete. Fiecare nouă cucerire militară era marcată de un 
mic steguleț al Soarelui Răsare. O studiară amândoi şi se minu- 
nară: Guam, Luzon, Borneo, insula Wake, Manila, Hong Kong, 
Rabaul, Java, Singapore... tânărul Tashiro era plin de pasiune şi 
fervoare. 

Generaţia lui va fi cea mai vestită dintre toți samuraii. 

A doua zi, când îşi luară rămas bun, surorile, verii şi 
câţiva prieteni ai tatălui său veniseră toți să-l conducă la gară. 
Mama îi dăruise un brâu cu o sută de broderii. Îi pusese înăun- 
tru o monedă de cinci sau zece yeni și o scurtă dedicație, ca să-i 
poarte noroc. 

Tatăl îşi luă ultimul la revedere de la el. Se întunecase la 
față şi părea pata să explodeze de furie. Tashiro își dădu seama 
că încerca să-şi ascundă o mare emoție. 

Îi înmână grav suportul din bambus pentru tămâie. Apoi 
înălță cu duioşie ambele braţe şi îi dădu sabia Yamoto, .care 
atârnase deasupra kamidanei căminului lor de când exista tână- 
rul Tashiro. 

O primi cu un sentiment de venerație, amestecat cu tea- 
mă. Când trenul porni din gară îi făcu cu mâna tatălui său pen- 
tru ultima oară și auzi din nou cântecul pe care el şi camarazii 
săi ofițeri îl învățaseră la colegiul militar. 


Credincios celor cinci Învăţături 
Căzând pe câmpul de luptă, 

Vechiul dicton al luptătorilor spune 
Că nimeni nu regretă că se jertfeşte pentru onoare 
Oricât de mare ar fi sacrificiul. 


Acum sabia stătea pe pat, alături de el. O scosese din tea- 
că şi o ținea dinaintea lui, astfel încât să reflecte lumina lumâ- 
nării. Se oglindea straniu în ochii lui, în camera aceea fierbinte 
şi întunecată. Şopti încă o dată jurământul rostit pentru prima 
oară la Tokio, cu multe luni în urmă, când își închinase viaţa 
Împăratului. 


În timp ce locotenentul Tashiro visa la glorie şi mărire, 
Ian Manning se gândea la noi mijloace de supravieţuire. Rezista 
de trei luni pe dealurile înălțate deasupra aşezării Vancoro, go- 
nit de o invazie care întârzia să apară. În cele din urmă, în dimi- 
neaţa aceea, văzuse intrând în port prima navă de război japo- 
neză şi se întrebase cât va mai dura până vor începe să-l caute. 

Deocamdată, Manning îşi vedea mai departe de însărci- 
nările de ofițer districtual, ca şi când nu se întâmplase nimic. 
Acum va înceta, bineînţeles. Continua să viziteze satele, să me- 
dieze disputele şi să impună legile guvernului de la Londra. De 
fiecare dată, îi prevenise pe localnici să se ferească de japonezi 
atunci când vor debarca pe Santa Maria. 

Dar timpul va spune cât de eficiente fuseseră sfaturile lui. 

În fiecare dimineaţă și seară raporta cu regularitate miş- 
cările japonezilor pe frecvenţa Pazei de Coastă, dar resimțea tot 
mai mult inutilitatea activităţii sale. Aliaţii nu-şi desfăşuraseră 
încă forțele, așa că informaţiile pe care le transmitea nu folo- 
seau la nimic. Japonezii măturau totul în jurul lor. Radioul lui 
Manning prinse buletinul de ştiri din Australia. Situaţia era ca- 
tastrofală. Deşi şaisprezece B25 americane desfăşuraseră un 
raid încununat de succes deasupra orașului Tokio, în rest lucru- 
rile evoluaseră cum nu se poate mai prost. Rabaul căzuse. Olan- 
dezii capitulaseră în Java şi cel mai trist era că japonezii cuceri- 
seră insula Corregidor, zdrobind astfel ultima rezistență din Fi- 
lipine. 

În ciuda acestor eşecuri uriaşe, Manning se hotărâse să 
rămână pe Santa Maria cât mai mult posibil. Într-o zi, cine ştie, 
s-ar putea să fie nevoie de el. 

Sergentul Lavella şi cei șase jandarmi ai săi îi rămăseseră 
loiali, la fel ca şi bucătarul Chomu. Construiseră trei colibe în 
luminiș, din iederă și stâlpi tăiați din junglă, cu iarbă kunai şi 
frunze de palmier în loc de pereți şi acoperiş. Una dintre colibe 
servea drept adăpost pentru Manning şi stația radio. Celelalte 
două erau folosite de oamenii lui Lavella ca dormitor și bucătă- 
rie. 

Aveau destule provizii, iar sergentul Lavella cobora din 
când în când pe țărm, revenind de fiecare dată încărcat cu pești. 
Se foloseau de mărfurile lor pentru troc în negoțul cu localnicii, 
ca să-şi procure legume şi fructe din grădinile acestora. Ocazio- 
nal, Manning mai vâna câte un porc mistreţ. 

Manning avusese de asemenea grijă să aducă cu el viste- 
ria insulei; deşi banii nu mai aveau nici o valoare acum, băști- 
naşii îi foloseau totuşi la negoţ, indiferent cine stăpânea insula. 

Manning ştia că ar putea supraviețui la nesfârșit dacă 
japonezii n-ar veni să-i caute. 

Însă cel mai periculos inamic era însăși jungla. Manning 
suferea în permanență de căldură. Dogoarea umedă a pădurii 
tropicale îi ataca spatele, încheieturile și pieptul. Acolo unde 
transpirația acidă îi săpase în piele, se formau zone roșii iritate. 
Când sudoarea se scurgea peste aceste plăgi deschise, Manning 
strângea din dinți și înjura pe înfundate. Avea o senzaţie groaz- 
nică, Ca și când cineva i-ar fi înfipt în piele ace ascuțite. 

După un timp, transpirația făcea să-i apară umiflături du- 
reroase pe tot corpul. Băştinaşii le numeau „mușcătura junglei“. 
Vintrele şi încheieturile braţelor erau năpădite de bășici care se 
spărgeau, lăsând în urmă răni permanente. 

Dar Manning se pregătise să îndure orice. În felul lui 
aparte, se sacrifica pentru regele său. Nu visa la glorie şi măre- 
ție. Dorea doar să supraviețuiască şi să-și dovedească sieşi şi 
tatălui său demult decedat că era un bărbat adevărat. 

— Este revoltător. Acești oameni sunt nişte barbari. Se 
poartă groaznic cu băștinașii. Câteva femei mi s-au plâns că au 
fost violate de soldaţii japonezi. Bărbaţii sunt folosiți ca vite de 
povară. Nu se mai poate în felul acesta! 

Părintele Goode se învârtea de colo până colo pe veran- 
dă. Se înfuriase de-a binelea. În timp ce se fâțâia agitat, se tră- 
gea de crucea de argint de pe piept. Devenise aproape isteric. 

Rachel îl privea din ce în ce mai îngrijorată. Se îngrozea 
să-l vadă în asemenea hal. Îl luă de braţ şi-l făcu să se așeze pe 
scaunul din trestie. 

— Stai jos, unchiule. Te rog! Dacă nu te potolești, o să 
faci un atac de malarie. 

Părintele Goode se lăsă în grija ei; peste câteva clipe însă, 
sări din nou în picioare, măsurând veranda de la un capăt la al- 
tul, contrariat. 

— Unchiule, n-avem încotro. Mai bine să mulțumim 
Domnului că ne-au lăsat în pace. Ar fi putut să ne împuște şi să 
dărâme biserica dacă ar fi vrut. 

Părintele Goode se întoarse către ea cu ochii sclipind de 
mânie. 

— Am închinat toți aceşti ani creştinării băștinașilor. Nu 
pot să stau deoparte acum și să-mi las turma în gura lupului. 

“Rachel îl luă din nou de braţ şi-l duse către scaun. Ulti- 
mele luni fuseseră o grea încercare pentru el. Deodată, japone- 
zii îi lăsaseră în pace. Ca misionari, erau considerați neutri, dar 
şi aşa nu se puteau baza prea mult pe această favoare. Rachel se 
aștepta din zi în zi la ce-i mai rău. 

— Dacă ne aruncă în închisoare, n-o să-i mai putem 
ajuta deloc — remarcă Rachel: 

— Este un test al voinţei şi credinței noastre. Nu avem că- 
derea să judecăm astfel de lucruri. Adu-ţi aminte de experiența 
Domnului nostru Isus Cristos din grădina Ghetsimani. Chiar şi 
El a şovăit atunci. A fost încercarea Lui finală. Mai bine să ne 
treacă prin sabie, decât să înşelăm credința lui Dumnezeu! 

Lui Rachel i se părea că Domnul este cam neînţelegător, 
dar prefera să tacă. Ştia că nu era înțelept să deschidă o dispută 
pe teme teologice când unchiul ei se afla într-o asemenea stare. 

— O să ne rugăm, îi sugeră ea. Dumnezeu o să ne îndru- 
me ce să facem! 

Rachel nu credea nici o clipă că se va întâmpla aşa ceva, 
dar spera să-l liniştească pe unchiul ei. Își dădea prea bine sea- 
ma ce se va întâmpla dacă își va prezenta protestul colonelului 
Nakamura. 

Părintele Goode își îngropă capul în palmă. 

— Chiar crezi că nu m-am rugat în toate aceste luni? Am 
bătut cu pumnii la porțile Cerului, implorându-L să-i scoată pe 
oameni din Purgatoriul suferințelor. Răspunsul a fost mereu 
acelaşi. 

Rachel îi puse mâna pe frunte. 

— Ai febră. O să te apuce altă criză de malarie. Mai bine 
să te întinzi pe pat! 

Preotul o împinse furios și sări în picioare. 

— Dă-mi pace, copilă! Ştiu prea bine ce am de făcut! 

În cele din urmă, Rachel izbucni enervată. 

— Bine, n-ai decât! Du-te la comandantul japonez şi ți- 
ne-i o predică. O să vezi că n-o să folosească la nimic. După 
ce-o să te lege și-o să te împuște ca pe-un câine, poţi să-ți ima- 
ginezi ce-o să se întâmple cu mine! 

Preotul o privi cu tristețe. Era atât de tânără, atât de nea- 
jutorată. Se gândi la ce i-ar putea face japonezii dacă n-ar mai fi 
lângă ea s-o protejeze şi închise ochii îngrozit. 

— Bine, bine, murmură el. 

Se rezemă de spătarul scaunului și amândoi căzură pe 
gânduri. Părintele Goode se cufundă în întunecate și lungi so- 
lilocvii împotriva păcatelor omeneşti, iar Rachel se întrebă cât 
timp va mai trece oare până când să se producă inevitabilul. 

— Vrea să fie un martir, îşi spuse cu amărăciune. Într-o 
Zi O să reuşească. 

Stătea pe scaunul de trestie de lângă ușă și contempla 
umbrele întinse pe pajiştea pustie și pe treptele verandei. Soa- 
rele se înălța pe cer. Urma încă o zi fierbinte. 

Unchiul ei se foi nervos. 

— Unde este afurisita aia de Leiei? Trebuia să aducă cea- 
iul. 

Rachel se ridică repede. 

— Îl aduc eu. 

Dar preotul i-o luă înainte. Sări în picioare și blocă intra- 
rea spre bucătărie. 

— De ce să-l aduci tu? Doar nu eşti servitoare! 

Se întoarse și-o porni către bucătărie, cu sutana neagră 
fâlfâindu-i peste sandalele maro din piele, roase de vreme. 

— Lelei! 

Apoi zbicră cât îl țineau plămânii: 

— Lelei! Unde este afurisita asta de fată? 

Suva, bucătarul, se grăbi să-i iasă în întâmpinare, şter- 
gându-şi mâinile de şort. 

— Ajut eu, stăpâne, zise băiatul făcând repede o plecă- 
ciune. Adus eu ceai! 

— Eu o vreau pe Lelei! Unde a dispărut? 

Suva o privi pe Rachel peste umărul Părintelui Goode, 
dând din cap supus. Preotul observă că-şi făcuseră semn. 

— Ce se petrece aici? întrebă el. | 

— Lelei plecat, răspunse Suva. 

— Plecat, unde? 

Suva se uită din nou la Rachel. Fata ridică din umeri re- 
semnată. Suva pironi ochii în pământ. 

— Ea plecat după şef japon, mormăi el. Şef japon spus 
că omoară pe ea de tot dacă stat cu dumneata. 

Pentru o clipă Rachel crezu că unchiul ei o să explodeze. 
Se făcuse stacojiu la față, sufocat de furie. Se întoarse lovind cu 
pumnul în palmă, mut de turbare. 

Rachel dădu din cap către Suva, care se retrase ușurat în 
casă. 

Părintele Goode se îndreptă către nepoata lui. 

— Tu ai ştiut toate astea, nu-i-aşa? 

Rachel își recunoscu vina. 

Preotul păru că se hotărăște brusc. Ridicându-și poalele 
sutanei, se năpusti în bungalow, trântind uşa în urma lui. Apăru 
după câtva timp, cu o pălărie mare de pai, îndesată pe cap. Sări 
pe bicicleta rezemată de treptele verandei. 

— Unde te duci? 

— Nu voi tolera ca un copil să fie forţat de monstrul ace- 
la să facă prostituție. 

Rachel bătu cu piciorul în podea. 

— La dracu”, nu fii atât de inconştient! 

De data aceasta, unchiul ei îi trecu cu vederea înjurătura. 
Clătinându-se puțin, începu să pedaleze în direcția Vancoro. Se 
hotărâse. Nimeni şi nimic nu puteau să-l mai oprească acum. 


Două garduri din sârmă ghimpată la o depărtare de cinci- 
zeci de yarzi unul de altul înconjurau acum Biroul Districtual 
transformat în Cartierul General al colonelului Nakamura. Că- 
rarea dinspre sat care ducea la bungalow trecea printre două 
garduri păzite de câte un soldat la fiecare intrare. 

Pe această cărare, pedala Părintele Goode în dimineaţa 
aceea pe bicicleta lui veche şi ruginită. Mergea încet şi hotărât, 
aşa cum făcuse de nenumărate ori pentru a solicita ofițerului 
districtual rezolvarea unor probleme legale referitoare la bunăs- 
tarea oamenilor de pe insulă, fie ele reale sau imaginare. 

Acum purtarea şi atitudinca lui erau exact ca atunci. 

Primul soldat, un băiat de nici optsprezece ani, fu proba- 
bil prea uluit de apariţia lui neașteptată ca să-l someze la timp. 
Se intimidase când preotul trecu pe lângă el fără să-l bage în 
seamă, de parcă nici n-ar fi. existat. Iar, după ce se îndepărtase, 
era deja prea târziu. 

Avea de ales: putea să-l lase să treacă sau să-l împuşte în 
spate. 

Tânărul soldat evită cu mâna pe puşcă şi rămase în pozi- 
ţia aceea, incapabil să se hotărască ce să facă. 

Între timp, Părintele Goode îşi vedea de drum spre coliba 
din stuf, convins că Dumnezeu era cu el şi-l va ajuta. 

— Domnul este stăpânul meu, nu voi... 

În momentul acela, ajunsese deja la cel de-al doilea sol- 
dat care privise amuzat și apoi îngrozit cum înainta. Camaradul 
lui îl lăsase să treacă fără să-l someze, de ce? 

Îşi ridică puşca şi o îndreptă nesigur în direcția preotului. 

— Dar, cu toate că pășesc în umbra morții... 

Părintele Goode nu-l învrednici nici măcar cu o privire. 
Mintea şi inima sa erau pline de răzbunare apostolică. Se sim- 
tea pătruns de Spiritul Sfânt, la fel ca Isus când intrase în tem- 
plu să-i alunge pe negustori. 

Dumnezeu însuși vibra înăuntrul fiinţei sale. Nimic nu-l 
putea opri. 

Din păcate, cel de-al doilea soldat nu ştia cu cine are de-a 
face. Îl privise pe compatriotul său şovăind şi apoi se holbase 
nedumerit la arătarea îmbrăcată în negru în arşița zilei, cu mon- 
struoasa pălărie de pai trasă peste faţa palidă. 

Se gândi că ceva nu era în regulă. Decât să înfrunte mânia 
locotenentului Tashiro, făcu un pas înapoi, pregătindu-şi pușca. 

Îi ordonă preotului să se oprească. 

Părintele Goode, nefamiliarizat cu limba japoneză, con- 
tinuă să meargă înainte. Chiar dacă ar fi posedat oarecare cu- 
noştințe în domeniul limbilor orientale, rezultatul ar fi fost ace- 
laşi. 

— Să fii alături de mine. Suferințele şi ajutorul Tău îmi 
aduc aminte... 

Părintele Goode recită mai departe din catehism şi, tră- 
gând de ghidon, ocoli soldatul şi pedală pe cărare. Își fixase pri- 
virile asupra colibei, compunând deja în minte discursul pe 
care-l va ţine colonelului Nakamura. 

— În calitate de conducător spiritual al acestor oameni, 
vă cer să luati măsuri imediate pentru... 

Soldatul fu uluit să constate că preotul îl ocolise, dar ui- 
mirea se transformase repede în panică. Ridică pușca şi ţinti 
atent. 

— Opreşte-te! Dacă nu, te împușc! 

— ... şi, în afară de asta, colonele Nakamura, permite-mi 
să-ți reamintesc că ești obligat nu numai de decenţă, dar şi de 
legile Convenţiei de la Geneva... 

Părintele Goode auzi un pocnet şi pământul păru deodată 
că se prăbuşeşte peste el. Cineva îl împinsese de pe bicicletă cu 
atâta forță încât căzu cu faţa în nisip, înainte să apuce să ridice 
mâinile. ÎI dureau nasul și gura, iar piciorul stâng parcă îi luase 
foc. 

Încercă să se mişte, dar simţea o greutate ca de plumb în 
întreg corpul. Ceva cald şi umed se scurgea prin sutană. 

Scoase un urlet, după care se cufundă în întuneric. 

Sunetul împuşcăturii îi făcu pe Nakamura şi pe Tashiro 
să apară alergând pe verandă. ÎI găsiră pe preot zăcând cu faţa-n 
jos pe pajiște cu bicicleta peste el. Una dintre roți se mai învâr- 
tea încă. 

Soldatul se grăbi să-i întâmpine. 

— N-a vrut să se oprească, Nakamura-san, zise soldatul. 
L-am somat de două ori, dar a continuat să meargă înainte. 

Tashiro cobori treptele. Se îndreptă spre locul unde zăcea 
preotul şi-l întoarse cu vârful cizmei. 

— Este preotul englez, spuse Tashiro disprețuitor. 

— A murit? 

Tashiro clătină din cap. 

— Nu! Este rănit la picior, răspunse el. 

— Ce căuta aici? Are vreo armă la el? 

Tashiro îl percheziționă rapid, cu dexteritate. 

— Nu. Absolut nimic. Ce vrei să fac cu el, Nakamura-san? 

— Aruncă-l în închisoare! O să-l interogăm mai târziu, 
spuse el intrând înăuntru. 


Patrick Corrigan cerceta .noaptea prin fundul unei sticle 
de spirt curat, toastând pentru un viitor nesigur. 

De când japonezii îl alungaseră de pe Shamrock începuse 
să bea numai băuturi tari. Ameţit de alcool şi disperare, se apu- 
că să înşire dezastrele prin care trecuse în viață. Se bălăbănea 
prin casă zbierând înjurături şi blesteme la adresa sorții care-l 
prinsese în capcană pe o insulă uitată de Dumnezeu, fără nici 
un mijloc de scăpare. Devenise prizonier într-un război care 
nu-l interesa absolut deloc. 

Indiferent cât de repede sau încet evoluau, necazurile se 
țineau scai de Patrick Corrigan. 

Sanei reprezenta singura lui alinare. Se năpustea asupra 
ei bălăcărind-o când îl apucau crizele de beție; apoi o izgonea 
din casă, aruncând cu sticle după ea. Dar se întorcea a doua zi 
de dimineață şi-i aducea micul dejun, format din cafea, orez, 
carne sărată de porc, ca şi când nu s-ar fi întâmplat nimic. Dra- 
gostea tandră a lui Sanei reușea să-l scoată pe Corrigan din în- 
tunecimea disperării sale, până când se înveselca, recâştigân- 
du-şi încrederea în sine. 

Deşi japonezii îi rechiziționaseră Shamrock, până în pre- 
zent nu se apropiaseră de şalupa lui Heydrich, Deutschland!. 
Poate fiindcă era austriac şi deci compatriot cu un aliat apropi- 
at. Sau, mai degrabă, din cauză că Heydrich îşi ținea barca bine 
ascunsă într-un şopron camuflat de pe plantaţia sa. Indiferent de 
motiv, reprezenta pentru Corrigan singurul mijloc de scăpare. 

Plantaţia lui Heydrich se afla la zece mile nord, pe coasta 
de vest a insulei. Ca să ajungi pe uscat, îţi trebuiau două zile de 
drum peste mlaștinile de mangalie, prin jungla deasă. Dar 
Corrigan era disperat şi trebuia să rişte. 

Ştia că nu păzea nimeni barca, mai mult ca sigur. De în- 
dată ce va ajunge pe plantație, va fi simplu să dezlege şalupa la 
adăpostul nopții şi să pornească pe ocean. Se va ţine aproape de 
țărm şi apoi se va îndrepta către vest, spre insulele Trobriand. 
De acolo, o va lua în jos spre Townsville, în Australia. 

Dacă îl oprea vreo barcă japoneză de patrulare, putea ori- 
când să arate pașaportul lui irlandez şi să facă uz de statutul său 

neutru. Cel mai mare risc ar fi fost să fie prins în plin ocean de 
aviația japoneză. L-ar fi scufundat mai mult ca sigur. Dar orice 
era de preferat decât să putrezească pe Santa Maria. 

Corrigan descoperi ultima sticlă de gin, plină pe sfert. O 
uitase după beţia de acum câteva săptămâni. O duse încântat la 
gură ca un toast final pentru apropiata sa plecare. 

În momentul acela, observă o siluetă familiară și aproape 
că urlă revoltat. 

— Ce dracu” mai vrea afurisita asta de femeie? 

Auzi o bătaie slabă la ușa din faţă. 

Corrigan trase încă o duşcă și se întinse pe scaunul de 
trestie. 

— Este deschis, mormăi el. 

Rachel Goode se strecută în cameră. Strâmbă din nas şi 
deschise ferestrele. 

— Vai ce pute! l 

Corrigan o privea fascinat. Trebuia să recunoască cel pu- 
țin că fata avea tupeu, nu glumă. 

Purta o rochie lungă albă din bumbac şi o pălărie cu bo- 
ruri late, legată cu o fundă sub bărbie. Desfăcu funda şi îşi scoa- 
se pălăria învârtind-o între degetele tremurânde. Avea ochii roșii 
şi umflaţi.: Plânsese. 

Corrigan făcu o mutră acră. 

— Dacă vrei să te duc cu şalupa să salvezi alt nenorocit, 
află că-ți pierzi vremea degeaba. Pe Shamrock flutură acum stea- 
gul Marinei Imperiale Japoneze. | 

— Nu acesta este motivul. 

Corrigan se foi stânjenit pe scaun. 

— În caz că tânjeşti după corpul meu, te anunţ că sunt 
deja angajat. 

Rachel se făcu stacojie la față şi Corrigan pufni în râs, 
chicotind cu nerușinare. Tetei i se părea că-l încânta s-o pună 
într-o situație proastă. 

— Este vorba de unchiul meu. A... fost împușcat și arun- 
cat în închisoare de japonezi. 

— Am aflat. 

— Asta-i tot ce poți să-mi spui? 

— Uite, ştii, toți avem problemele noastre. 

Rachel nu suporta să se roage, mai ales de Corrigan. 

Se ridică în picioare. 

— Nu știu ce să mă fac... Încotro să nă duc. Am sperat 
că poate o să mă ajuţi. 

Corrigan se holbă la ea cu gura căscată. 

— Cine, eu? 

— Da, de ce nu? Doar eşti un bărbat plin de idei. 

Rămase nemișcată în mijlocul camerei, privindu-l mân- 
dră, cu nasul în sus. Îşi subțiase buzele hotărâtă. 

Corrigan se ridică de pe scaun şi făcu doi paşi către eat Era 
cu un cap mai înalt decât fata şi de trei ori mai lat. Cu toate. 
acestea ea îl înfruntă fără să se clintească din loc. 

— Ce-mi pasă mie dacă-l schingiuiesc pe ticălosul ăla 
bătrân? 

Spre mirarea lui Corrigan, o lacrimă i se prelinse din col- 
țul ochiului pe obraz. Rămase suspendată acolo timp de câteva 
clipe, strălucind ca o piatră prețioasă, înainte să cadă pe gulerul 
rochiei. 

Îşi şterse fața cu batista. 

— Nu mă aşteptam să-ţi pese. Te rog doar să-mi faci o 
favoare. 

Bărbatul îi întoarse spatele. 

— Cred că ai înnebunit de-a binelea. 

— Te plătesc. 

— Cât? 

Rachel scormoni în portofel şi aruncă pe masă o pră- 
măjoară de bancnote. 

— Zece lire. Este tot ce am. 

— Banii nu-mi servesc la nimic aici. În plus, n-am de 
gând să-mi risc pielea doar pentru zece lire. 

Există şi alte metode de plată dacă dorești. 

Corrigan o fixă cu răceală. Ştia prea bine la ce se referea 
şi era şocat. Da, şocat pentru prima oară, după ani de zile. 

— Răspunsul este acelaşi, îi zise el pe un ton sec. 

Întinse mâna să ia sticla şi deşurubă capacul. Rachel. îl 
urmărea. Nici nu se mişcase din loc de când intrase în cameră. 

— La ce te uiţi? 

— Domnule Corrigan, nu plec de aici până nu-mi pro- 
miți că mă ajuţi. 

Corrigan oftă. Nu dorea decât să fie lăsat în pace, dar 
acum simțea cum soarta încearcă să-l tragă în jos. Știa că ar fi 
trebuit s-o dea afară din casă pe această fată afurisilă. 

— Şi ce dracu’ vrei să fac? 

— Sunt convinsă că un om ca dumneata va găsi o soluție 
până la urmă. 

Corrigan oftă din nou. Bun, o să-i facă încă o favoare 
acestei fete blestemate. De fapt, nu era cine ştie ce. Când ispră- 
vea, putea să-și pună în aplicare planul de evadare de pe insulă. 

Înşurubă la loc capacul şi puse sticla pe masă. Avea mul- 
te de făcut şi era mai bine să fie treaz. Patrick Corrigan trăise 
aproape cinci ani pe insula Santa Maria și chiar şi el se mira cât 
de puţin agonisise. Își pusese în sacul din pânză pașaportul, pu- 
tinii bani care-i mai rămăseseră, câteva haine și mâncare și-l 
aruncă pe umăr. Apoi se întoarse din drum, amintindu-și că ui- 
tase sticla cu gin. 

— În scopuri medicale, îi făcu cu ochiul lui Rachel. 

Fata îi spusese că unchiul ei era rănit la picior. Va trebui 
să-l târâm după noi pe ticălosul ăla bătrân — se gândi Corrigan 
cu amărăciune. Cu ranița pe umăr se afundă în jungla aflată la 
câţiva paşi de Punctul Comercial. Când se întoarse, ținea în 
mână două bețe» de bambus de înălțimea unui om. Scoase din 
magazie nişte saci de făină şi câțiva metri de funie şi alcătui în 
grabă o targă. Peste o jumătate de oră era gata. 

Sanei aştepta posomorâtă pe treptele din față, holbân- 
du-se cu răutate la Rachel. Se vedea cât de colo că nu-l aprobă 
pe Corrigan. Irlandezul ieşi din bungalow şi o mângâie pe cap 
de parcă ar fi fost câinele lui preferat. 

Apoi se întoarse către Rachel. 

— Să ştii că te urăște, îi spuse el vesel, şi trecu pe lângă 
ea, pierzându-se în întuneric. 

Era o noapte caldă. O briză blândă adia dinspre golf, 
aducând mirosul sărat de ocean. Cicadele susțineau o simfonie 
asurzitoare în jungla din apropiere. 

Pe cer sclipeau o puzderie de stele şi chiar deasupra ca- 
pului lor strălucea Steaua Sudului. Luna se ridica încet peste 
golf, lăsând o dâră argintie pe apele lagunei, ca o uriașă scară 
către Paradis. 

Rachel alergă să-l ajungă pe Corrigan care mărşăluia la 
cinci paşi înaintea ei, ducând targa sub braţul drept. 

— Încotro mergem? 

— Mai întrebi? Ne ducem să-l scoatem pe sfântul dumi- 
tale unchi din pușcărie, așa cum m-ai rugat. 

— Dar nu mi-ai spus cum ai de gând s-o faci! 

Corrigan rânji în întuneric. 

— Presupun că o să descui ușa, bineînţeles! 

— Să deschizi uşa, cum adică? 

— Adică am o cheie. 

Rachel se opri în drum cu gura căscată de uimire. O luă 
din nou la fugă să-l ajungă. 

— Deci, ai o cheie! 

— Dacă n-aş fi avut, nu m-aș fi băgat! 

— Bine, dar cum ai făcut rost de ea? 

Corrigan nu-i răspunse. Îi rânji în întuneric și-și văzu de 
drum. 

Ferindu-se de patrulele japoneze, merseră de-a lungul 
unei cărări prin junglă, ţinându-se aproape de sate. Era lună pli- 
nă; ca-n noaptea petrecută împreună pe insulă, se gândi Rachel. 
Le venea uşor să-şi găsească drumul care şerpuia pe coama 
dealului. 

În jurul lor străluceau licurici şi se auzea ciripitul ritmic 
al cicadelor. Felinarul răspândea lumina printre copaci în jos şi 
aromele grele de frangipani și motorină îmbălsămau aerul. | 

Lămpile bărcilor japoneze sclipeau ancorate la capătul 
cheiului. 

După un sfert de oră, cărarea urca abrupt către bungalow-ul 
Biroului Districtual şi apoi mai sus, spre clădirea veche a închi- 
sorii. 

Temniţa fusese ridicată pe promontoriu, cu o latură spre 
port şi una spre mare. Platoul fusese defrișat înainte să se încea- 
pă construcţia. Se opriră la marginea junglei, la câțiva yarzi de- 
părtare. Închisoarea se înălța în întuneric, cu pereţii ei de calcar 
strălucind în lumina lunii ca nişte oseminte străvechi. 

Corrigan se ghemui târându-se pe coate şi genunchi şi le 
făcu semn lui Rachel şi lui Sanei să-i urmeze exemplul. 

Era un singur soldat afară. Silueta lui se distingea clar la 
lumina felinarului care ardea sub arcada intrării principale. Se 
pare că japonezii nu se aşteptau să aibă necazuri. 

— Ce-ai de gând să faci? șopti Rachel în întuneric. 

— Am un plan, răspunse Corrigan. 

O bătu pe umăr pe Sanei. Fata dădu din cap, se ridică tă- 
cută în genunchi și începu să-şi desfacă nasturii bluzei subțiri 
de bumbac. 

Apoi, îmbrăcată numai în /ava-lava albastră strânsă pe 
şolduri, o porni către soldat. 


Soldatul japonez părea plictisit și nefericit. Ştia că face o 
muncă inutilă şi că trebuia să stea de pază mult timp de aici îna- 
inte. Ce plictiseală! Îndatorirea sa reprezenta o adevărată ruşi- 
ne; dezonoarea de a fi paznic de închisoare era depășită doar de 
condiţia prizonicrului însuși. 

Îşi sprijinise puşca de perete şi se rezemase de uşa masi- 
vă, fumând o țigară. Din când în când, ţigara aprinsă îi lumina 
fața. Rachel observă că era foarte, foarte tânăr. 

O simțise imediat pe Sanei. Strivi ţigara sub picior şi în- 
şfăcă arma, îndreptând-o spre jungla întunecoasă. Nici nu-i tre- 
cea prin minte să apese pe trăgaci. De fapt, se temea mai mult 
de o inspecţie din partea locotenentului Tashiro, decât de duş- 
man. 

Rachel îl urmărea nedumerită şi înspăimântată. Ce plănu- 
ia oare Corrigan? 

Soldatul strigă un ordin în japoneză. Sanei continua să se 
îndrepte spre el. 

Se mişca foarte încet, păşind cu picioarele ei goale pe pă- 
mânt şi unduindu-şi exagerat şoldurile. Deodată, umbra ei ieși 
din întuneric şi fu luminată de felinarul atârnat deasupra uşii. 
Soldatul se relaxă imediat când văzu corpul suplu, pe jumătate 
dezbrăcat, înaintând către el. 

Râse răguşit şi lăsă puşca jos. Crezuse c-o să aibă parte 
de-o noapte lungă şi întunecată în compania greierilor. Se pare 
însă că norocul îi surâdea. 

Auzise de la alți colegi mai în vârstă că femeile din Mări- 
le Sudului îşi ofereau cu dărnicie trupurile. La început nu cre- 
zuse şi primele săptămâni petrecute la Santa Maria nu făcuseră 
nimic să-i schimbe părerea. 

Acum era însă nerăbdător să-și revizuiască primele im- 
presii. 

Rachel îl urmărea pe japonez. Lăsase arma jos şi făcuse 
un pas către fata suplă care venea înspre el, în lumina lunii. 
Sanei îşi încolăci braţele în jurul gâtului tânărului soldat şi își 
lipi şoldurile de el. Arma se izbi zgomotos de perete, căzând pe 
podea, în timp ce tânărul samurai înșfăca lacom trupul fetei. 
Poate că era aţâţat de dorințe sau poate voia să se convingă pe 
sine că această apariţie era făcută din carne şi oase. 

Începuse deja să umble la cureaua pantalonilor. 

Rachel își întoarse privirile îmbujorată de ruşine. Se uită 
la Corrigan, aşteptându-se să-i vadă fluturând pe buze zâmbetul 
acela batjocoritor şi enervant. Dar pe irlandez îl preocupau cu 
totul alte lucruri în momentul acela. 

Cu o agilitate uimitoare, îşi scoase cuțitul cu mâner ma- 
siv, încrustat în fildeş din teaca de la brâu. Apoi începu să se tâ- 
rască în linişte prin iarbă către închisoare. 

Rachel de-abia mai îndrăznea să respire. 

În faţa ușii, răzbăteau tot mai intens sunetele neruşinate 
ale amorului. Soldatul o târâse pe Sanei pe un mic petic de iar- 
bă şi o rostogolise pe spate, smulgându-i bucata de cârpă din 

jurul taliei. Îi murmura șoapte de alint în limba sa maternă și râ- 
dea ațâţat şi nerăbdător. 

Între timp, Corrigan se oprise la numai treizeci de picioa- 
re depărtare, la limita întunericului. 

Trecură câteva secunde. 

Deodată, țâşni în picioare, alergând de-a lungul luminișu- 
lui. 

Rachel îşi ținu respirația. Soldatul trebuia să-și ridice ca- 
pul ca să-l vadă pe Corrigan. Puşca zăcea în iarbă, la numai 
câțiva paşi de el. Ar fi avut destul timp să pună mâna pe ea şi să 
tragă. 

Acum se întinsese peste Sanei. Șortul kaki îi căzuse în 
jurul gleznelor, expunându-i bucile încordate, în timp ce se for- 
ţa să pătrundă în ea. 

Sanei scoase un strigăt de durere. 

Apoi deschise ochii şi-l văzu pe Corrigan. Dându-și sea- 
ma de pericol, luă în mâini capul soldatului, prefăcându-se 
înnebunită de pasiune. 

Degeaba. Chiar în ultima clipă, zări umbra lui Corrigan. 
Zbieră înspăimântat şi încercă să pună mâna pe armă, dar Sanei 
îi prinse încheietura mâinii. Se agită și reuși să scape de ea până 
la urmă, dar prea târziu. 

Cu o agilitate uimitoare pentru statura lui masivă, Corri- 
gan ţâşni înainte şi-l izbi în cap pe soldat cu mânerul cuţitului. 

Japonezul căzu pe spate leşinat. 

În pielea goală, Sanei sări în picioare și-l lovi cu brutali- 
tate în piept. 

— Porcule! pufni ea. 

Corrigan o prinse de mână. 

— Nu-i frumos să te porți așa la prima întâlnire, zise el. 

Ridică de jos bucata de pânză și i-o aruncă în brațe. 

— Îmbracă-te. Ştii, înăuntru se află o față bisericească. 

— N-o să mai fac niciodată pusi-pusi cu japonezi. Nici mă- 
car pentru tine, Corrigan. 

— O să-ţi faci o reputaţie grozavă dacă ştii să săruți şi să 
vorbeşti în felul ăsta, zise Corrigan. 

Se întoarse spre pata de întuneric unde se ascundea Ra- 
chel. 

— Ce-i cu tine, fetițo? Adu ce trebuie şi vino încoace! 

Rachel ridică ranita şi bluza lui Sanei, alergând spre lu- 
miniş. 

Se uită la soldatul întins pe jos. 

— L-ai omorât? 

— Bineînțeles că nu! L-am lovit cu mânerul. Când se va 
trezi, o să creadă că a avut un vis erotic. 

— Dar când o să-şi vină în fire, va alerta toată garnizoa- 
na japoneză. 

— N-o s-o facă dacă îl legăm bine şi îl zvârlim într-una 
dintre celule. O să aibă destul timp până mâine dimineaţă să re- 
flecteze la ticăloşia sexului opus. 

Scormoni în sacul de pânză şi scoase două chei mari 
prinse de un lanț. În timp ce Sanei îşi îmbrăca bluza, el băgă 
una dintre chei în încuietoare şi deschise uga de la intrare. 

Felinarul atârna de un cui bătut în perete. Îl scoase, lumi- 
nând drumul înainte. 

Închisoarea fusese construită cu cincizeci de ani în urmă, 
în spiritul pragmatismului britanic. Se pare că arhitecţii nu se 
gândiseră deloc la confortul viitorilor locatari. Avea prea puține 
ferestre, iar grupurile sanitare erau mai mult decât spartane. Din 
celule răzbătea o mireasmă înăbușşitoare de mucegai şi fecale 
adunate de-a lungul anilor. 

Rachel se înecă. 

— Multe nopţi fericite am petrecut eu în acest locșor, 
zise Corrigan. Suficient ca să te vindece de băutură. Acum îţi 
dai. seama de ce l-am obligat pe micuțul soldat de ciocolată al 
lui Manning să-mi dea cheia? 

„Părintele Goode era unicul locatar al temniţei. Se afla în 
stare de inconştiență. 

Când deschiseră ușa celulei sale, un şobolan se foi în 
beznă. La lumina felinarelor se vedea rana deschisă de pe pi- 
ciorul preotului. 

Rachel îşi duse mâna la gură. 

— O, Doamne Sfinte! 

Japonezii nu se sinchisiseră să-l îngrijească. Partea de jos 
a sutanei era plină de sânge închegat. Brațele, picioarele şi fața 
se acoperiseră de umflături, acolo unde țânţarii se înfruptaseră 
din trupul lui. 

Rachel alergă şi îngenunche lângă el, luându-i capul în 
mâini. 

— Unchiule Matthew, murmură ea. Ce ti-au făcut! 

Corrigan îi lumină fața. 

— Mai trăieşte? 

Rachel îi controlă pulsul la gât. Dădu din cap. 

— A pierdut mult sânge. Are nevoie de îngrijire medi- 


cală. 
— Aici n-o s-o primească în nici un caz! zise Corrigan. 
Îi dădu felinarul lui Sanei şi-l săltă pe preot peste umăr. 
— Mai bine am şterge-o înainte să apară împielițaţii ăia 
galbeni. 


— Şi unde ne ducem? îl întrebă Rachel. 

— M-am gândit şi la asta, exclamă Corrigan. Sper că ţi-ai 
pus nişte pantofi comozi. O să-i facem o vizită vechiului prieten 
Heydrich. 


20 


În noaptea aceea nu făcură nici patru mile. 

Sanei mergea înainte, orientându-se după stele şi instinc- 
tele sale native, în timp ce Corrigan şi Rachel se luptau cu tar- 
ga, împiedicându-se și clătinându-se pe drum, prin hăţișurile de 
liane, sus pe coama dealului. 

Trebuiau să se oprească des din cauza lui Rachel. Îi ve- 
nea foarte greu să-l care pe unchiul ei. Gemea şi se răsucea tot 
timpul pe targă. Zvârcolelile lui o făcuseră să-și piardă echili- 
brul de câteva ori, căzând pe pământul moale. 

Înaintau cu greu pe cărarea abruptă, luminată de junglă. 
Alunecau în văile adânci, îmbrăcate într-o' mantie maronie. Îşi 

croiau drum peste stâncile acoperite de mușchi, în albiile râuri- 
lor. 

Apoi începeau din nou să urce pantele nesfârşite ale dea- 
lului. 

Puțin înainte de răsăritul soarelui, Sanei strigă în întune- 
ric. Corrigan lăsă jos targa și alergă spre ea. Fata se ghemuise 
sfâşiată de durere. 

— Ce s-a întâmplat? întrebă Rachel. 

— Nu ştiu. Spune că a mușcat-o ceva. Un gândac, proba- 
bil. Mă rog lui Dumnezeu să nu fi fost vreun şarpe. 

Corrigan o luă în brațe. N-avea cum s-o ajute. Rachel se 
ghemui lângă targă, epuizată fizic şi psihic. Aţipi de oboseală. 
Dar, peste o jumătate de oră, Sanei se ridică în picioare şi Cor- 
rigan o scutură fără menajamente pe Rachel. 

— Trebuie să plecăm, zise el. 

Scâncind de durere, Sanei atacă din nou jungla cu cuțitul 
lui Corrigan, tăindu-şi drum printre liane şi printre crengile de 
viță. Rachel începu s-o admire pe fată. Fără ea, nu ar fi reuşit să 
se orienteze pe întuneric în jungla impenetrabilă. 

În zori, erau toți prea epuizați să mai continue. 

Se odihniră în luminiş. Primele săgeți ale soarelui înce- 
puseră să răzbată prin bolta de nepătruns a copacilor. 

Dimineaţa transformase jungla într-un paradis de orhidee 
Şi ferigi. Fluturi galbeni şi purpurii dansau în jurul florilor sta- 
cojii. Un cârd de papagali albi fâlfâiră deasupra capetelor lor. 
Alcătuiau un frumos contrast cu verdele cețos al copacilor şi al- 
bastrul deschis al cerului. Păsări multicolore ciripeau într-un 
copac ailali din apropiere. 

Rachel se strădui să se ridice în picioare. Încercă să exa- 
mineze piciorul umflat al lui Sanei, dar fata o împinse, înjurân- 
d-o în limba ei. Rachel se îndepărtă enervată și îşi concentră 
atenţia asupra unchiului ei care zăcea pe targă gemând și tremu- 
rând, scăldat în propria-i sudoare. 

Corrigan se aplecă peste umărul ei. 

— Ce mai face? 

— Va trebui să-l operez, răspunse Rachel. 

Irlandezul mormăi. 

— Puțin îmi pasă, n-ai decât să-i tai şi piciorul din partea 
mea, îi zise fetei. Numai să nu mă obligi să asist. 

— Adevărul este, domnule Corrigan, că va trebui să-l ţii 
nemișcat, îi explică Rachel. 

Corrigan clătină din cap şi căpătase o paloare cadaverică. 
Singurele pete colorate pe piele erau urmele roșii lăsate de 
mușcăturile ţânţarilor. 

Rachel sfâşiase anteriul preotului, dezgolindu-i piciorul 
stâng. Era exasperant de alb şi într-un fel obscen. Rana se 
umflase, iar carnea din jur căpătase o nuanţă vânătă. Pe dea- 
supra se formase o pojghiță de coajă, dar puroiul supura pe sub 
ea. Corrigan întoarse capul plin de greață: 

— Doamne Sfinte, femeie! mormăi el. Mai bine l-am 
împușca să-l scutim de chinuri. Nu are nici o şansă. 

— Dacă reuşim să-i scoatem glonţul, i-am putea salva 
piciorul, zise Rachel. Nu a pătruns prea adânc. 

— Dar nu ai cu ce! protestă Corrigan. 

— O să mă folosesc de cuțitul tău, îi sugeră Rachel ară- 
tând spre podoaba cu mâner de fildeş de la brâul lui Corrigan. 

— Isuse, ce fel de femeie eşti? 

— Doar n-o să-l las să moară! 

Irlandezul îi întoarse spatele. Sanei se aşezase pe vine, cu 
braţele în jurul genunchilor, în poziția preferată a băștinașilor. 
Urmărea fără prea mare interes discuţia dintre cei doi. Sugea 
zgomotos un fruct de pâine, iar sucul purpuriu i se scurgea pe 
bărbie. 

Corrigan i-l smulse din gură şi-l aruncă în tufiş. 

— Pentru Dumnezeu, protestă Corrigan, găseşte-ți alt loc 
să mănânci porcăria asta! 

Sanei îl privi mirată. 

Rachel nu-şi dezlipi privirile de pe faţa lui. 

— Mă ajuţi? insistă ea. 

Corrigan oftă. 

— Păi ce să fac! zise el sfârșit. 

Corrigan își aşeză genunchii pe umerii preotului, proptin- 
du-şi mâinile sale uriaşe pe picioarele acestuia. Părintele Goode 
zăcea pe spate, ținut cu putere de irlandez. 

Rachel se aplecă lângă foc, pregătind cuțitul. Îl ascuţise 
de-o piatră şi-l înroşise în flacără. În dreapta ei se afla o jumă- 
tate de nucă de cocos, plină cu apă de mare fiartă. Înmuie fâşii 
lungi, rupte din propria ei rochie, ca să aibă cu ce bandaja rana. 

Corrigan privea cu un ochi la cuțit și cu altul la îmbrăcă- 
mintea fetei. Isuse, ce picioare frumoase se ascundeau sub fusta 
de pânză. Se holbase curios în timp ce-şi rupea rochia şi mira- 
rea se transformă în admirație. O parte din el ar fi dorit să-și 
smulgă și bluza. Simţi o furnicătură familiară în vintre. Îşi dădu 
sema şocat că Rachel Goode avea probabil un corp frumos sub 
hainele acelea fără formă. 

— Să-ţi fie ruşine, răsună o voce dintre picioarele sale. 

Era Părintele Goode. 

— Întoarce-ţi capul, omule! Chiar n-ai pic de bun simţ? 

— Nu, absolut deloc, spuse Corrigan. 

Rachel părea că uitase de prezenţa lui Corrigan. Se con- 
centrase în întregime asupra muncii ei. Curăţă cuțitul cu fibre 
de nucă de cocos şi apă de mare, apropiindu-se de targa pe care 
zăcea unchiul ei, pironit ridicol sub greutatea lui Corrigan. 

— Eşti gata, domnule Corrigan? şopti ea. 

— Hai, dă-i drumul! 

Rachel îngenunche, ținând marginea lamei deasupra ră- 
nii. Deodată tăie coaja, iar carnea se deschise ca un fruct copt. 
Puroiul gros țâșni afară. 

Corrigan înghiţi în sec şi închise ochii. 

Sub cl, preotul se zbătea ca un taur rănit. 

— Grăbeşte-te! strigă Corrigan. Nu pot să-l mai țin mult 
timp! 

Rachel își vâri degetul ei mic în rană, să caute glonţul. 
Părintele Goode urlă din nou. Corpul său se chircea şi se bâțâia 
ca o marionetă. 

Deodată, Rachel își răsuci mâna și, când își trase degetul 
afară, un obiect negru-argintiu căzu pe pământ urmat de un 
şuvoi de otravă verzuie. 

În acea clipă, Corrigan zbieră şi se rostogoli pe iarbă mu- 
gind și scuipând. 

Rachel privi în jur. Părintele Goode zăcea liniştit acum. 
Leşinase. Turnă repede apă de mare peste rană şi-l bandajă cu 
bucăţelele rupte din rochia sa. Ar fi avut mare nevoie de sul- 
famide de la spitalul misiunii. Dar acum era prea târziu. 

Corrigan nu se ridicase din nisip. 

— Domnule Corrigan! exclamă Rachel alarmată. Te simţi 
bine? 

— M-a muşcat, murmură Corrigan crispat de durere și 
indignare. M-a muşcat de testicule! 

Ajunseră la Balo Balo în jurul prânzului. 

Nu plouase de câteva zile, iar covorul de frunze foşnea 
sub picioarele lor. De-o parte a cărării cineva ucisese o lăcustă 
uriaşă. Când se apropiară, un roi de muşte se ridică de pe hoitul 
animalului. 

Sanei mergea înainte, în timp ce Rachel îl ajuta pe Corri- 
gan să ducă targa. Sudoarea îi ieşea prin toți porii, îmbibând ră- 
măşiţele fustei de muselină. 

La marginea satului se înălța un pâlc de arbori de pâine; 
dincolo de ei, cărarea se lățea într-un crâng de palmieri areca. 
Rachel zări acoperișurile de stuf ale colibelor şi albastrul ne- 
mărginit al oceanului. 

Corrigan dădu câteva şuturi unui câine costeliv care-i lă- 
tra furios în timp ce se îndreptau spre sat. 

Un fum albăstrui se ridica în atmosfera nemișcată de la 
un foc în aer liber şi peste tot plutea un miros proaspăt de peşte 
fript. Femei cu stâlpi lungi de lemn sâmgeriu în mână pisau boa- 
bele de grâu în vase de lemn. Un tânăr împletea niște bețe pen- 
tru o canoe şi lângă el un bătrân cu o pipă în gură repara o plasă 

de peşte. Copiii se jucau dezbrăcaţi în nisip, pe lângă colibe, 
holbându-se la noii veniţi. Unul dintre puşti alergă scâncind la 
mama lui. 

Corrigan se opri. Aşezară targa în faţa unei colibe. Părin- 
tele Goode era tot în stare de inconșştiență, dar în ultima jumă- 
tate de oră dăduse semne de viață. Mormăi ceva şi se răsuci pe 
targă. 

Corrigan se trânti pe marginea unei keda, la umbra unei 
canoe. O plasă de pește atârna pe o plută. Copiii în pielea goală 
se adunascră în jurul lor, privindu-i fix. 

În cele din urmă, Sanei se întorsese cu un bătrân de aproa- 
pe şaizeci de. ani, însoţit de un tânăr. Sanei îl prezentă. Se nu- 
mea Ngatu. 

Era un bărbat cu o înfăţişare ieșită din comun. Loburile 
urechilor de care îşi prinsese pipa şi tutunul atârnau până aproa- 
pe de umeri. Purta o bucată de cârpă roşie înfășurată strâns pe 
părul blonziu. În afară de /ava-lava nu mai avea mare lucru pe 
el, cu excepţia unui colier lung, făcut din dinți de vulpe zbură- 
toare. Turbanul roşu şi barba rară, încărunțită îl făceau să arate 
ca un pirat. 

Colţurile gurii erau crestate adânc şi mânjite cu suc de 
nucă și betel. 

— Vă place nuca de cocos verde? îi întrebă el. 

— Da, mulțumesc, răspunse Rachel. 

— Eu unul aş prefera un gin, zise Corrigan. 

Bătrânul spuse ceva tânărului de lângă el. Dispăru în- 
tr-una dintre colibe și apăru din nou cu o bucată de viţă împle- 
tită sub formă de buclă. Se duse la poalele unui palmier, o răsu- 
"ci şi îşi trecu picioarele prin ca. 

Apucă trunchiul cu mâinile și picioarele şi trase de viță. 
Ridică mâinile, săltându-şi în acelaşi timp şi tălpile, până ajun- 
se în vârful copacului. Aruncă două nuci verzi de cocos şi apoi 
cobori. 

Bătrânul tăie cu maceta unul dintre capetele nucii de co- 
cos şi i-o dădu lui Rachel. Fata înghiți lacomă lichidul călduț. 

Pe cealaltă i-o întinse lui Corrigan. 

— O să ne odihnim aici la noapte, o anunţă Corrigan. 

— În sat? 

— Da, în coliba bătrânului. 

— S-a purtat creştineşte cu noi. Dumnezeu să-l binecu- 
vânteze! 

Corrigan pufni în râs. 

— N-are nici o legătură cu creştinismul. El şi Sanei sunt 
din acelaşi tindadho. Au un totem comun: rechinul. Era de da- 
toria lui s-o ajute. Ar fi mare rușine să refuze pe cineva din cla- 
nul lui, chiar dacă este un străin. 

Rachel dădu din cap. Cunoştea obiceiurile tribale — un- 
chiul ei le numea adoraţii păgâne —, dar, cu toate acestea, nu le 
înțelegea importanţa în cadrul organizării sociale de pe insulă. 
Deşi unchiul ei le condamna, se pare că acum se dovediseră cât 
se poate de benefice. 

Corrigan se ridică în picioare și făcu semn cu capul către 
figura palidă, chircită, care zăcea pe targa de bambus. 

— Hai să-l tragem mai la umbră. Se pare că Frumoasa 
din Pădurea Adormită o să se trezească curând. 

— Refuz să plec de pe insulă. Tu n-ai decât să fugi dacă 
vrei, domnule Corrigan, locul meu este însă aici, în mijlocul 
acestor oameni. Au încredere în mine. N-o să dispar în noapte 
ca un laş. Este datoria mea să rămân și să înfrunt Diavolul, indi- 
ferent de forma în care se manifestă. 

Corrigan ascultă din ce în ce mai impacientat. Își strânse 
pumnii fierbând de furie ca lava unui vulcan. 

— Rahat! exclamă el. 

— Îţi atrag atenţia să nu foloseşti asemenea limbaj în fața 
doamnelor. 

Această ultimă observaţie i se păru atât de nepotrivită, 
încât irlandezul pufni în râs. 

— Consideri că este atât de amuzant să te comporţi ne- 
politicos? 

Corrigan izbi cu pumnul în stâlpii grei de lemn care se ri- 
dicau în centrul colibei, încercând să-și potolească mânia. Adă- 
postul se zgudui din temelii. 

Irlandezul se holbă la figura palidă şi epuizată de pe tar- 


— Nu, consider în schimb că tu eşti foarte amuzant. Ce 
crezi că o să poți face, rahat încrezut ce eşti? Probabil că japo- 
nezii răscolesc deja jungla! Iar, când or să te găsească, vei ve- 
dea ce-o să pățeşti! Te vor atârna de testicule şi-ţi vor folosi 
corpul drept țintă de instruire în mânuirea baionetei. Şi, dacă 
vrei să spui că asta este voința Domnului, atunci eu sunt Clark 
Gable. Și, apropo de bunele maniere, nu-mi amintesc să-mi fi 
mulțumit că ţi-am salvat fundul din închisoarea aia prăpădită! 

- — Nu consider necesar să mulțumesc unui om pentru că 
mi-a întrerupt adevăratul meu destin. Probabil că nu ţi-a trecut 
prin minte să-ți vezi de treabă şi să-i laşi pe cei curajoși să-şi 
înfrunte soarta! 

Corrigan râse din nou răguşit. Era prost dispus. Ridică 
bombănind o nucă de cocos golită de conținut şi o aruncă în 
kraal, cu toată puterea. O pasăre care ciugulea jos pe scări cârâi 
înspăimântată şi fâlfâi din aripi. 

Ngatu le dăduse o colibă goală, rezervată pentru străini. 
Era construită din bambus şi frunze de cocotier şi fusese ridi- 
cată la câteva picioare de pământ. Le adusese o mâncare de se- 
pie şi varză gătită în cremă de nucă de cocos şi avusese grijă de 
ei fără să pună nici o întrebare. 

La scurt timp după ce i se scosese glontele, preotul fu cu- 
prins de febră şi se trezi din letargie. O lăsase pe Rachel să-i 
dea niște banane şi băuse puţin lapte proaspăt de nucă de cocos. 
Corripan regreta deja că își revenise. 

Acum, după ce mâncase și se odihnise puţin, Corrigan își 
recăpătase puterile şi era nerăbdător să pornească la drum. Mai 
aveau încă cinci mile până la plantaţia lui Heydrich. Încă o zi 
de mers sau poate chiar două, ținând cont de greutatea pe care o 
cărau după ei. 

Dar Părintele Goode şi încăpăţânata lui nepoată refuzau 
să se urnească din loc. 

— Acum aș fi ajuns departe! înjură Corrigan pe înfun- 
date. Dacă n-ai fi fost tu şi afurisita ta de nepoată, aş fi şters-o 
deja de pe insula asta împuţită! 

— Nu-ţi cer decât să ne ajuţi să-l găsim pe lan Manning, 
zise Rachel deodată. Știu sigur că el şi oamenii lui se află unde- 
va pe Santa Maria. 

Corrigan îi răspunse ironic. 

— Serios, doar atât vrei. de la mine? Să-l găsesc pe Ian 
Manning? Și cât timp doreşti să-l caut? Un an? Doi? 

— Poate că Sanei va reuși să afle de la băștinași, îi suge- 
ră Părintele Goode. 

— Sigur, parcă băştinașii ar fi ghicitori! 

— În orice caz, aşa am hotărât! Eşti liber să faci ce vrei! 
Nu putem merge cu tine! Asta-i clar. 

— Şi nici eu nu pot să vă las aici, nu-i aşa? 

Părintele Goode schiță un zâmbet. 

— Doar nu vrei să spui că te-ar mustra conştiinţa? 

— Unchiule, ţi-a salvat viața! protestă Rachel. Nu-i fru- 
mos să-i vorbeşti așa! 

Preotul își lăsă capul pe targă și închise ochii. 

— Bine. „Îi vom cunoaşte după faptele lor.“! Acum sun- 
tem în mâinile domnului Corrigan. 

Corrigan îl privi dezgustat. Cuvintele pompoase ale preo- 
tului îi cădeau greu la stomac, chiar dacă erau îmbrăcate în 
haina credinței. Cu fața trasă de febră, cu ochii duși în fundul 
capului, Părintele Goode arăta de-a dreptul grotesc. Ce oribil 
era să asculți o predică din gura unui cadavru! 

Corrigan se aşeză cu spatele la el şi rămase așa, fără să 
scoată nici o vorbă, timp de câteva clipe, contemplând apele 
strălucitoare ale lagunei. Undeva, în imensitatea nemărginită a 
oceanului, se întindeau insulele Trobriand. Sanei îl privea, inca- 
pabilă să priceapă lupta care se dădea în sufletul lui. 


l Citat din Biblie. (n..) 

Îngrijorată, se ridică şi veni lângă el, încolăcindu-i umerii 
cu braţul subțire, cafeniu. 

În cele din urmă, Corrigan se întoarse către Rachel şi clă- 
tină din cap. 

— Nu-ţi dai seama ce-mi ceri! 

— Îmi pare rău, domnule Corrigan, murmură Rachel. 

— Serios? 

— Da, îmi pare rău că te-am băgat în încurcătura asta! 

— ŞI la ce-mi foloseşte? 

— În orice caz, voiam să ştii. Dar, dacă m-aş întoarce 
înapoi în timp, aş proceda la fel. Nu am de ales. 

— Sigur, cunosc sentimentul! 

Corrigan se ridică brusc. Părea că se hotărâse. 

— Crezi că zdreanța asta nenorocită îmbibată cu religie 
și trufie o să reziste? o întrebă el pe Rachel, arătând cu degetul 
în direcția preotului, de parcă ar fi fost o bucată de lemn. 

Rachel îi răspunse mândră: 

— Până acum n-am pierdut nici un pacient! 

— Şi câţi ai avut, mă rog? 

— Pe Kumasi, de la Capul Marmari. Unchiul Matthew 
este al doilea. 

Corrigan dădu din cap. Îi ura pe amândoi. Şi pe preotul 
ăsta îngrozitor cu ochi reci, răutăcioşi şi pe nepoata lui cu voin- 
tă de fier. Cu toate acestea, le admira curajul. Ar fi dorit să nu-i 
fi cunoscut niciodată. 

— Şi dacă moare? zise referindu-se la Părintele Goode. 
Ce-o să faci? Nici atunci n-o să pleci de aici? 

— Domnule Corrigan, consideri că moartea este o alter- 
nativă mai puțin dureroasă decât abandonul? îl întrebă Părintele 
Goode. 

Corrigan nu-l băgase în semă. O privi pe fată, așteptând 
să-i răspundă. 

— Nu ştiu ce-aş face, recunoscu Rachel sincer. 

— Deocamdată întrebarea ta rămâne pur teoretică, spuse 
Părintele Goode. Problema este ce ai tu de gând! 

— Poate că Manning nici nu mai este în viață. Avem unu 
la sută şansa să-l găsim. Oricum, n-o să reuşim cărând targa 
după noi. 

— Şi ce propui? 

Corrigan ezită. Frigurile pe care le resimţise în noaptea 
trecută la Vancoro îl cuprindeau din nou în ghearele lor, sor- 
bindu-i puterile. 

Dar nu exista nici o alternativă. 

— Ai dreptate, Sanei ne-ar putea ajuta. Este posibil ca 
localnicii din sat să ştie unde se ascunde. În plus, fata se des- 
curcă mai bine decât oricare dintre noi pe insula asta. O să ră- 
mânem aici în sat şi o s-o trimit în recunoaștere. 

— Aveai reputaţia unui jucător înrăit, domnule Corrigan, 
zise Părintele Goode. Ce şanse avem? 

— Ca să-l găsim pe Manning? Cam unu la sută. Dar, 
dacă vrei să pariem, garantez cu zece la unu că japonezii vor 
pune mâna pe noi înainte să dăm de Manning. 

Sanei plecase de trei zile. În cea de-a treia seară, Corri- 
gan devenise foarte agitat. Se fâţâia de colo până colo în colibă, 
ca un tigru în cușcă. 

— Problema este, spuse Părintele Goode, putem avea 
încredere că n-o să ne dea pe mâna japonezilor? 

Corrigan îl privi îmbufnat. 

— Văd că nu-i prea apreciezi pe băștinași. Cum rămâne 
atunci cu predicile tale despre iubirea pentru aproapele nostru? 

— Sunt realist, domnule Corrigan. 

Rachel se ridică în picioare înfuriată. 

— Şi-a riscat viaţa să te salveze, unchiule! Dacă ai fi vă- 
zut ce... 

Se opri. N-avea rost să-i povestească ce făcuse Sanei să-l 
elibereze. Le-ar fi ținut altă predică. 

— Bine, dacă spui tu, te cred pe cuvânt. 

Îşi lăsă capul pe targă şi închise ochii. Îşi luase mutra 
aceea de umilință studiată, pe care Rachel o observase de atâtea 
ori, când îi împărtăşea pe oameni. 

Corrigan se' aşeză pe jos, sprijinindu-se de un stâlp, cu 
ochii în tavan. Urmărea un gândac micuţ care rodea împletitura 
de bambus. 

— Şi dacă nu-l găseşte? 

— Mâna Domnului veghează asupra noastră, murmură 
Părintele Goode. 

— Mâna Domnului? Asta folosiţi voi, celibatarii? izbuc- 
ni Corrigan. 

Insinuarea sa obscenă nu avu nici un efect asupra preotu- 
lui. 

— Indiferent ce se întâmplă, vom rămâne aici. Nici gând 
să plecăm! 

— Mie unul îmi pare rău de Manning. Are şi aşa destule 
greutăți. Un infirm și o femeie erau tot ce-i mai lipsea. 

Corrigan auzi o respiraţie şuierătoare și se întoarse s-o 
vadă pe Rachel holbându-se la el înfuriată. Se înroșşise la față 
turbată de mânie. 

— Da, într-adevăr, sunt femeie, domnule Corrigan. Dar 
nu înțeleg de ce aș fi o povară. Nu-mi amintesc să fi izbucnit 
vreodată în lacrimi în timpul drumului. 

— Da, presupun că ai dreptate! recunoscu Corrigan, blând 
ca un mielușel. 

— Mulţumesc. 

— Oricum, n-ar fi trebuit să te pună în asemenea situație, 
spuse Corrigan, arătând cu degetul spre preot. 

— A fost voința Domnului, exclamă Părintele Goode. 

— Ba n-a fost! Aroganta și inconștiența ta blestemată 
ne-au adus în starea asta! Dacă ţi-ai fi văzut de treabă în loc să 
intri ca Winston Churchil în reşedinţa japonezilor, nu s-ar fi în- 
tâmplat nimic. Eu aș fi fost pe vapor spre Australia, iar tu ai fi 
cântat imnuri la slujba de duminică. 

— Domnule Corrigan, te studiez de mai multă vreme şi 
m-am întrebat adesea de ce fugi. Este o adevărată enigmă pen- 

tru mine faptul că uù om poate fi atât de obsedat de propria-i 
supraviețuire în timp ce, pe de altă parte, face tot ce poate să se 
distrugă. Singura concluzie la care am ajuns ar fi că ești laş și 
emotiv. 

Corrigan se ridică încet în picioare, strângând din pumni. 
Se întunecase la față de parcă i-ar fi trecut o umbră pe dinainte. 

Părintele Goode, cu ochii închişi în pioasă contemplare, 
nu-l băga în seamă. 

Corrigan îl privi timp de câteva clipe, după care păși 
afară din colibă, îndreptându-se către plajă. 

— Câteodată eşti îngrozitor, şopti Rachel în urechea un- 
chiului ei. 

Părintele deschise brusc ochii, surprins de tonul ei înve- 
ninat. Dar fata ieșise între timp, alergând după Corrigan pe că- 
rarea spre junglă. 

Peste o oră se reîntoarseră. Corrigan adunase niște bana- 
ne şi o nucă de cocos verde din grădina lui Ngatu. Împărți cu 
Rachel masa frugală şi mâncară în linişte, fără să pomenească 
de Părintele Goode. 


Punctul de observaţie al lui Manning, cocoţat sus între 
crengile bananierului, practic nu exista. 

Platforma şi scara fuseseră construite cu dexteritate, de 
sergentul Lavella şi oamenii săi. Apoi le camuflaseră cu viță şi 
liane. Acoperişul era făcut din ferigi, aşa că un avion care ar fi 
zburat la joasă înălțime nu ar fi zărit decât nesfârşita boltă a 
junglei. 

De la sol, copacul arăta însă cu totul altfel. Laţuri din 
trestie fuseseră bătute de trunchiul pomului, astfel încât cerce- 
taşii puteau urca sau cobori în mai puțin de un minut. Pe plat- 
formă, veghea o santinelă din zori şi până seara; cobora găleata 
pentru mâncare și apă sau ca să-şi refacă proviziile de nucă de co- 
cos. 

Santinela era înarmată cu o scoică. Manning se lămurise 
că băștinașii nu deosebeau între ele vasele de război — o remi- 

niscență colonială, bineînțeles — de aceea nu se putea baza 
prea mult pe informațiile lor. 

Iată de ce, în după-amiaza aceea, când auzise şuieratul 
scoicii, alergase din colibă şi începuse să escaladeze trunchiul 
nesfârșit al bananierului. 

Binoclul se sprijinea de un suport, fixat în platforma de 
bambus. Se opri pentru o clipă să-şi trapă sufletul, după care se 
aplecă şi-l orientă spre trecătoare — canalul cu ape adânci din- 
tre partea vestică şi cea estică a insulelor Solomon. 

Sudoarea i se prelingea în ochi, din umflăturile iritate de 
la rădăcina părului și de pe frunte. Se şterse cu mâneca bluzei 
sale kaki. 

Era a treia oară când se urca în bananier în ziua aceea. 
Simţi un ghimpe de emoție şi teamă. Războiul se apropia tot 
mai mult. În depărtare, spre Capul Tavu, zărea siluetele a trei 
distrugătoare şi o jumătate de duzină de transportoare, îndrep- 
tându-se către sud, spre Guadalcanal. 

Aflase de la buletinul de ştiri australian că Statele Unite 
începuseră să riposteze. Avuseseră loc mari lupte navale în 
Marea de Corali şi la Midway; deşi detaliile.erau destul de pre- 
care, iar rapoartele confuze, îi dădeau totuși speranță. Prima 
rază de bucurie după luni de zile pline de tristeţe și dezamăgire. 

Începuse deja să spună băştinaşilor că oamenii albi se vor 
întoarce; deşi nici lui nu-i prea venea să creadă. 

Furtunile şi norii musonului se retrăseseră, descoperind 
un cer albăstrui, senin, ideal pentru Paza de Coastă. De trei zile 
continua să raporteze mișcările navelor japoneze care se depla- 
sau prin trecătoare. Îi informa cu exactitate, de parcă s-ar fi 
aflat la conducerea Armatei Imperiale Japoneze. 

Nota în carnețelul său detaliile vaselor. Un tip capabil, 
din cadrul Biroului de Spionaj al Forţelor Aliate din Townsville, 
rupsese câteva pagini din Jane's Fighting Ships! şi i le dăduse 
în decembrie când îl vizitase o dată cu comisia Pazei de Coastă. 


l Catalog cu vasele de luptă. (n.t.) 

Se dovediseră de neprețuit în identificarea siluetelor cenușii care 
defilau în fiecare zi prin trecătoare. 

Cobori din bananier în camuflajul des al junglei. Când 
ajunse jos, aşteptă sprijinindu-se de trunchiul masiv până ce 
sunetul din urechi se domoli și îşi limpezi vederea. Efortul zil- 
nic al cățăratului în copaci îl epuiza, dar nici nu se gândea să 
renunțe. Activitatea sa de-abia începuse. 

În timp ce mergea înapoi spre coliba staţiei radio, sergen- 
tul Lavella se năpusti în luminiș, alergând ca o gazelă. 

Ținea în mâna dreaptă iubita lui puşcă Lee-Enfield, agi- 
tând-o sălbatic în aer, ca să atragă atenția. 

Manning se gândi imediat că japonezii îi dăduseră de 
urmă. Simţi un gol în stomac. 

— Lavella, ce s-a întâmplat? 

— Oameni albi! exclamă el. Tipul acela Corrigan şi dom- 
nişoara care aparţinut lui Isus Cristos. Venit pe aici. Cărat un 
om pe un pat. 

Manning rămase cu gura căscată. Corrigan? Rachel Goode? 
Ce dracu” căutau aici pe dealuri? Şi cum l-or fi descoperit oare? 

O luă la fugă după Lavella, pe potecă, spre luminiş. 

Sergentul și oamenii lui zăriseră mica procesiune înainte 
să ajungă la luminiș. Așa că, peste vreo jumătate de oră, Cor- 
rigan îşi făcu apariția cărând targa ajutat de Rachel, pe poteca 
abruptă. Sanei mergea înaintea lor. Îşi croia drum printre tufișu- 
rile de viță sălbatică şi liane cu cuțitul lui Corrigan. 

Manning îi aştepta în vârful cărării, cu mâinile vârâte în 
buzunarele şortului său kaki, zâmbind ciudat. 

— Ei, ei! exclamă el când dădu cu ochii de Corrigan. În- 
cântat să te revăd, Patrick! Ai venit cumva să dai o mână de 
ajutor în război? 

Corrigan se strâmbă. Nici măcar nu catadicsi să-i răspun- 
dă. 

— Cum ne-ai găsit, Patrick? 

— Băştinaşii. Un tip numit Kumasi i-a spus lui Sanei 
unde te afli. Ba chiar i-a dat un om s-o însoțească. 

— Kumasi... Da, îl ştiu. Este căpetenia de la Capul Mar- 
mari. 

Manning se încruntă. 

— Dacă tu mi-ai dat de urmă atât de uşor, înseamnă că 
nici japonezilor n-o să le fie prea greu s-o facă. 

— Haide, Manning. Doar îi cunoşti pe oamenii ăştia la 
fel de bine ca mine, poate chiar mai bine. Probabil că nu înțeleg 
ce se întâmplă, dar au rămas credincioşi afurisitului de Imperiu 
Britanic! Deşi să fiu al dracului dacă pricep de ce! Știu destule 
lucruri ca să-și dea seama că japonezii nu te caută să te întrebe 
de sănătate. 

— Un măr stricat este de ajuns, prietene. 

Corrigan ridică din umeri. 

— Oricum, eşti mai în siguranță decât ai fi avut dreptul 
să fii, dacă asta te consolează. 

Manning, se ridică şi se îndreptă către o cutie din colțul 
colibei. Deschise capacul, băgă mâna înăuntru şi scoase o sticlă 
de Johnny Walker. 

— Este timpul să te răcoreşti după o călătorie atât de 
lungă. 

— Eşti un adevărat gentleman. 

Manning aduse două căni smălțuite şi turnă câteva degete 
de licoare în fiecare. Apoi se aşeză pe ladă, faţă-n faţă cu Corrigan. 

— În sănătatea ta, bătrâne! 

Corripan goli cana şi i-o întinse din nou. 

— Pentru sănătatea ta trebuie să beau mai mult decât 
pentru a mea, zise el rânjind. 

— Nu credeam c-o să te mai văd, Patrick, spuse Manning 
turnând mai mult whisky în cana lui Corrigan. 

— Atunci uită-te bine la mine, pentru că n-o să mai ză- 
bovesc mult. O s-o şterg de pe insula asta afurisită de îndată ce 
mi se oferă ocazia. 

— Şi cum ai de gând să procedezi? 

Corrigan îi făcu cu ochiul. 

— O să împrumut şalupa lui Heydrich. Deocamdată nu 
ştie, bineînţeles. 

Manning privea fix în ceașcă. 

— Presupun că nu ţi-a trecut prin minte să pui umărul la 
efortul de război. 

— Nu, nu mi-a trecut. Și nici n-o să-mi treacă. Așa că 
nu-ți răci gura de pomană. 

— Credeam c-o să te răzpândeşti, atâta tot. 

— Zău, şi care ar fi fost motivul, mă rog? întrebă Corri- 
gan, întinzând din nou cana. 

Manning înălță din sprâncene. Când se apuca de băut, 
Corrigan semăna cu o cămilă la adăpat. Îi turnă încă o măsură 
de whisky. 

— Dar pe preot şi pe tânăra lui nepoată de ce i-ai ajutat? 
Japonezii te-ar fi împuşcat dacă ar fi pus mâna pe tine. 

— EI, uite că nu m-au prins! 

— Ţi-ai asumat un mare risc! 

— Da, din pricina firii mele generoase! 

-— Nu cumva din pricina fetei? 

Corrigan goli ceașca şi-o izbi de masa de lemn aşezată 
lângă staţia de radio. 

— Nu fi prost! 

Manning clătină din cap. 

— Nu cred c-o să te înțeleg vreodată, Patrick! Eşti atât 
de imprevizibil! 

— Vei avea destul timp să te gândești la asta după ce o să 
plec. Mă mai odihnesc aici vreo zi-două, dacă nu te deranjază și 
pc urmă o şterg. 

Se ridică în picioare. 

— Mulţumesc pentru băutură. Presupun că nu mai ai o 
sticlă în plus. 

Manning îi întinse tăcut un litru de Johnny Walker. 

— Mai sunt o mulţime. În caz că te hotărăşti să rămâi. 

— Frumoasă momeală, dar pariez că n-ai decât o ladă. 
Într-o săptămână le-am dat gata. Ceea ce nu este valabil și pen- 
tru Australia. 

Zicând acestea, se întoarse şi ieși din colibă. 

Ian McLaren Manning stătea ghemuit pe o cutie de am- 
balaj în colibă şi se holba la cărțile din mâna lui. Trei de cupă, 
trei de treflă şi as de cupă. Două perechi. 

Zâmbea ca pentru sine. 

— Bine, prietene! Îmi arăţi două și-ţi torn două măsuri. 

— Ba îţi arăt patru şi adaugi încă două, spuse Corrigan. 

Manning oftă. 

— Doamne Sfinte, Patrick! Asta înseamnă aproape ju- 
mătate de sticlă. 

— Nu juca, dacă n-ai cu ce să plăteşti, mormăi Corrigan. 

Manning fusese atras într-un joc prietenesc de cărți. Cum 
banii nu aveau nici o valoare, Corrigan îl convinsese să-și pună 
la bătaie rezerva de whisky. Îi datora deja lui Corrigan două sti- 
cle jumătate. 

— Bine, o să-ți arăt. 

Îşi întinse cărţile triumfător. 

— Două perechi. 

— Ghinion! exclamă Corrigan, aruncând trei regine şi 
doi valeţi. Ful! 

— Imposibil! 

Corrigan se făcu stacojiu la față. 

— Vrei să spui că trişez? 

— Da, Patrick, prietene. Exact asta vreau să spun. 

Corrigan rânji. 

— M-da, probabil că ai dreptate. Dar nu m-ai văzut, așa 
că nu-ți folosește la nimic! 

Se uită la foaia de hârtie de pe masă, sugându-şi creionul 
din mâna dreaptă. 

— Îmi datorezi trei sticle şi două măsuri. Hai, treacă de 
la mine, numai trei sticle. 

Manning oflă și se duse la stația radio. Se aşeză pe una 
dintre lăzi şi o acordă pe șapte megacicluri. Ascultă atent. Când 
roti butonul, coliba răsună de țăcănitul piloților de pe portavioa- 
nele şi navele SUA. 

— Doamne Sfinte! murmură Manning. 

Corrigan îl privi mirat. 

— Ce dracu’ mai e şi asta? 

— Nu ştiu, spuse Manning, dar se pare că ne aflăm chiar 
în mijlocul unei confruntări. 

La ora zece, şuieră scoica şi Manning o rupse la fugă. 
Privi ascunzătoarea din vârful uriaşului bananier. Sergentul 
Lavella se aplecase, agitându-și mâinile către nord-vest. 

— Japoni venit! strigă el. 

În momentul acela îi auziră. Zumzetul îndepărtat al mo- 
toarelor crescu în intensitate. Oamenii lui Lavella începură să 
se caţere în copacii din jur, să vadă mai bine. Peste câteva se- 
cunde se dovedi inutil. 

O mare escadrilă de avioane întunecă cerul, trecând la 
numai câteva sute de picioare de capetele lor. Manning zări cer- 
curile roșii pictate pe fuselaj. Lamele elicelor sclipeâu în soare. 
Încercă să le numere. 

Peste câteva minute, o a doua escadrilă urui deasupra lor. 

Se năpusti în colibă şi răsuci butonul radioului pe frec- 
vența Pazei de Coastă. 


Căpitanul crucișătorului australian Camberra, ancorat în 
Guadalcanal, îi recepționă mesajul peste puțin timp. 

— Acest vapor va fi atacat la prânz de douăzeci şi patru 
de bombardiere torpiloare. Pregătiți-vă să ripostați în jur de ora 
unsprezece. 

Când bombardierele ajunseră la Guadalcanal în diminea- 
ţa aceea, găsiseră vapoarele dispersate pe întinderea oceanului. 
Bateriile antiaeriene de pe navele de război erau pata de atac, 
iar avioanele de luptă din escortă îi aşteptau în aer. 

Puțin după ora două, unicul avion din cele douăzeci și 
patru care supraviețuise înfruntării ateriză la baza aeriană de la 
Kavieng. Manning obținuse prima victorie. 

Zorile aruncaseră o palidă tentă aurie peste marea ca de 
cerneală. Maiorul James Mitchell mergea pe lângă corturile 
kaki, către tranșeele de la marginea pistei. 

Baza aeriană Henderson fusese amenajată în iarba înaltă 
a Câmpiei Lunga. Era formată dintr-un teren noroios, cu o fâșie 
de pietriș, găurită deja de cratere de bombă. În multe locuri, 
fuseseră astupate în grabă cu folii de metal. Palmierii de pe 
margini, cu frunzele smulse de bombardamentele neîntrerupte, 
se înălțau zdrenţuiți şi golași. În capătul celălalt al pistei, capo- 
ralul Cates lucra cu un buldozer, săpând în grabă o groapă pen- 
tru cadavrele țintaşilor japonezi împușcați în timpul nopţii. 
După aceea, se va apuca să astupe craterele bombelor. 

Lumina murdară a zilei se reflecta pe scheletul turnului 
de control. Nu era altceva decât o platformă ridicată pe margi- 
nea pistei. Cartierul general semăna cu o pagodă şi fusese con- 
struit de japonezi. Prima Divizie Americană aterizase la Gua- 
dalcanal când inginerii colonelului Te: Monzon mai aveau puţin 
până să termine pista. Ironia făcuse să fie inaugurată de Wild- 
cat-urile americane din cscadronul lui Mitchell. 

Japonezii nu întârziară să riposteze. În cele două săptă- 
mâni de când debarcase flota SUA, japonezii aruncaseră toate 
resursele militare și umane în încleştarea de la Guadalcanal. 
Insula avea o importanță strategică deosebită; era printre puti- 
nele din arhipelag cu o câmpie suficient de lată pentru a per- 
mite amenajarea unei piste, atât de vitală pentru ambele părți. 
Iată însă că provocase japonezilor prima înfrângere importantă. 
Era prima oară când americanii reușiseră să le cauzeze pagube 
însemnate, după Pearl Harbour. De aceea, recucerirea ei deveni- 
se o problemă de onoare personală pentru ofițerii Înaltului Con- 
siliu de Război Imperial, în timp ce pentru americani se trans- 
formase într-un simbol al succesului. 

Cu o noapte înainte de aterizarea lui Mitchell la Guadal- 
canal atacaseră de-a lungul râului Ulu, la patru mile est de pis- 
tă. Forţele navale, superioare numeric, repurtaseră o victorie 
zdrobitoare. Însă fețele pământii ale răniților întorşi în tabără 
spuneau cu totul altă poveste. Marina americană rămăsese ui- 

mită de ferocitatea atacului japonez; din çei opt sute de niponi, 
se predaseră doar cincisprezece. Restul preferaseră moartea, 
secerați val după val de noile mitraliere americane Browning, în 
timpul sinucigaşelor atacuri banzai. 

Mitchell se întreba cât va mai rezista oare garnizoanu în 
fața unor asemenea asedii disperate. Japonezii debarcau trupe 
fără să se ferească, în partea de vest a insulei. Urmau să fie 
atacați de o forță superioară. 

Mitchell ajunsese în tranşeea săpată pentru staţia radio, 
mascat de șirurile de palmieri care mărgineau câmpia. Cortul 
japonez jerpelit din apropiere servea drept adăpost celor trei 
operatori radio ai Marinei care stăteau permanent de veghe. Se 
ridica zdrenţuit şi sinistru în semiîntunericul cenușiu, găurit în 
nenumărate locuri de schije. 

Șanțul nu era mai lat decât o tranșee obișnuită. Măsura 
cincizeci de picioare lungime și doar cinci lăţime. Nimeni nu 
reuşea să stea drept în el. Era acoperit cu bușteni de cocotieri și 
saci de nisip pe jumătate goi. Tranşeea era traversată de la un 
capăt la celălalt de o bordură săpată în pământul negru și moa- 
le. Staţia radio fusese asamblată chiar acolo. 

Pe una dintre laturi se afla un bloc-notes şi un telefon de 
companie; operatorul putea lua imediat legătura cu cartierul ge- 
neral din pagodă. 

În timpul unei furtuni, apa se infiltrase prin acoperiş şi se 
scursese de pe bușteni pe podea, formând un noroi cleios, care 
se lipea de haine. Când turna cu găleata, operatorii îşi acope- 
reau prețiosul echipament cu propriile lor impermeabile, ferin- 
du-l de torentele de apă, în timp ce ei înşişi erau udaţi până la 
piele. 

Din fericire, în dimineața aceea cerul era senin. O zi fru- 
moasă pentru avioanele de luptă. 

Când Mitchell pășşi în tranşee, un tânăr înalt, tuns scurt, 
cu o barbă blondă dichisită, stătea aplecat peste radio. Se auzea 
un ţârâit înăbuşit. 

Înăuntru era răcoare; mai târziu, sub razele dogoritoare 
ale soarelui, atmosfera va deveni de nerespirat. Pe soldat îl che- 

ma Shoup, caporalul Shoup. Se uită la Mitchell când intră în 
tranșee. 

— Nimic, domnule, spuse el. 

Mitchell se aşeză şi scoase un pachet de țigări. Se strâm- 
bă când trase fum în plămâni; Shikishima, marfă de proastă ca- 
litate. Nu se găseau țigări americane pe insulă. Nu aveau decât 
proviziile capturate de la japonezi. 

Era una dintre privaţiunile pe care piloții Marinei erau 
obligaţi să le îndure de când aterizaseră în Guadalcanal. Pe 
Long Island avuseseră parte de bunkere confortabile, cantine cu 
aer condiţionat și mâncare din belşug. 

În schimb, la Guadalcanal, trebuiau să lupte cu căldura, 
cu ploile torențiale şi cu hoardele vorace de țânțari. Ca să nu 
mai vorbim de rațiile reduse de hrană. 

— Dacă cineva ar vrea să se ducă în Iad, îl auzise el oda- 
tă murmurând pe unul dintre piloţi, ar trebui să vină până aici. 

Dormeau în corturi soioase, rupte, puse direct pe pământ. 
Culcușul lor se scufunda în noroiul lipicios, în timp ce încercau 
să prindă câteva ore de somn în răpăitul mitralierelor din 
junglă. 

Soldaţii învăţaseră să îndure totul cu stoicism și umor ne- 
gru. În fiecare după-amiază, la ora unu fix, bombardierele japo- 
neze vencau să distrugă ce ridicaseră inginerii lor de curând. 
Marinarii le spuneau „Ora Tojo“. Bombardierul care secera pis- 
ta în fiecare noapte fusese denumit „Louie Păduchele“. Cât des- 
pre distrugătoarele japoneze, care debarcaseră trupe în capătul 
vestic al insulei şi aruncau mortiere asupra lor din apele albas- 
tre ale golfului Iron Bottom Sound, înainte să se întoarcă ne- 
stingherite la Rabaul prin trecătoare, fuseseră botezate „Expre- 
sul Tokio“. 

Dar, pentru Mitchell şi restul escadronului, umorul negru 
nu reprezenta o destindere. Ei erau oameni care ştiau ce înseam- 
nă frica; oameni care înfruntaseră moartea de aproape în înaltul 
cerului în bătăliile de la Coral și Midway. 

Bombele reprezentau însă o experienţă nouă; în timpul 
bombardamentului, omul este neajutorat. În secundele acelea 

nesfârşite când aude pentru prima dată șuieratul ghiulelelor și 
așteaptă să cadă, nu știe unde vor ateriza şi nici cât de aproape 
de moarte se află. Acesta era un alt gen de frică, o spaimă in- 
tensă, care măcina nervii piloților. 

Cineva care l-ar fi urmărit de aproape ar fi remarcat că 
lui Mitchell îi tremura mâna când îşi aprinsese ţigara. 

De fapt, Guadalcanal se afla pur și simplu sub asediu. 
După douăzeci de ore de la debarcarea lor la Guadalcanal, sol- 
daţii fuseseră practic abandonați de Marină. Având proaspăt în 
minte dezastrul de la Pearl Harbour, amiralul James Fletcher 
preferase să se retragă din Iron Bottom Sound, luând cu el arti- 
leria grea şi jumătate din alimente. Marinarii de pe insulă fuse- 
seră părăsiţi, fără să fie protejați din aer sau de pe uscat. 

Toate acestea se întâmplaseră cu două săptămâni în urmă. 
Când Mitchell aterizase la baza aeriană Henderson, dăduse pes- 
te nişte oameni furioși, pe jumătate înfometați, adevărate fan- 
tome ale luptelor din Corregidor. 

Sosirea lui Mitchell şi a celorlalți piloţi de pe Long Island 
reprezentase prima lor rază de speranță. Cele nouăsprezece 
avioane de vânătoare şi douăsprezece bombardiere pe care le 
aduseseră cu ei marcau începutul unei legende din istoria Gua- 
dalcanalului — Forța Aeriană Cactus. 

Mitchell se rezemă de peretele adăpostului şi închise 
ochii. Era un om slăbuț, în jur de patruzeci de ani, unul dintre 
puţinii norocoși al cărui aer de autoritate impunea respect celor 
din jur. Avea păr grizonat și o față bronzată, care inspira încre- 
dere. Ar fi putut trece drept profesor de colegiu dacă n-ar fi fost 
ochii aceia. Erau reci şi cenuşii, ca de vânător. 

Părea nepotrivit acum cu caschcta albastră de baseball, 
cu tocul armei prins pe umăr, ieșind pe sub jacheta din piele. 
Dar chiar şi în această uniformă zdrențuită care urma să devină 
nota caracteristică a Forţei Aeriene Cactus, maiorul James Mit- 
chell degaja încredere. 

Peste zece minute se auzi un sunet înfundat în căști și 
fața impasivă a lui Mitchell se încordă. Sări în picioare, arun- 
când ţigara pe podeaua de pământ. 

O voce răsună în colibă. Avea un ton sigur, timbrat și 
foarte calm. Îi reamintea lui Mitchell de crainicii BBC pe care-i 
auzise la Londra. 

— Bună dimineaţa, aici este Meteorolopul. Transmit de 
pe Insulele Superioare Solomon. Cerul este senin deasupra 
Bougainville-ului, Choiseul-ului și Noii Georgii. Vreme bună 
pentru zbor. Sunt optzeci şi cinci de grade la umbră. 

Mitchell şi caporalul schimbară câteva priviri între ei. 
Caporalul scria repede pe bloc-notes-ul din fața lui. Vocea con- 
tinua imperturbabilă şi precisă. 

— Activitatea aeriană a fost foarte intensă în regiunea 
noastră. Ar trebui să vă pregătiți pentru scara asta. Am văzut 
navele: cinci distrugătoare şi un transportor de soldaţi, care se 
îndreaptă spre trecătoare. Au o viteză de aproximativ zece no- 
duri. După calculele mele, vor ajunge la Savo la noapte, între 
şase şi opt. 

Urmă o pauză. Mitchell se aplecă peste masă. Părea în- 
cordat. 

— Şi acum pentru piloți... un escadron de bombardiere 
torpiloare tocmai a decolat de-la Kavieng, îndreptându-se... că- 
tre... o clipă... 

Uruitul avioanelor se distingea clar în căşti. 

— Un alt escadron cu patru sau trei aeronave a trecut 
exact acum. Probabil că l-ați auzit. Fiți pregătiți să întâmpinați 
douăzeci şi patru de bombardiere torpiloare în două valuri, cam 
peste o oră şi jumătate. Asta-i tot deocamdată. Noroc. Am 
încheiat. 

Shoup notă mesajul și, de îndată ce se termină transmi- 
sia, ridică telefonul şi luă legătura cu Controlul Aerian din pa- 
godă. Pe urmă privi spre maior, dar acesta plecase deja. 

Caporalul Shoup scosese un chiot de bucurie și bătu cu 
pumnul în masă. În sfârșit aveau niște informaţii prețioase. Avi- 
oanele vor fi gata de luptă. 

— O să-i facă pe japonezi să culeagă ce-au semănat. 

Corrigan își ridicase o colibă din frunze de palmier și nucă 
de cocos la adăpostul unui bananier. Era doar un aranjament 
temporar. De-abia aştepta să plece. Dacă japonezii ar fi dat de 
ei, l-ar fi împușcat o dată cu ceilalți. 

Se trezi gândindu-se la Rachel. Doamne Sfinte, ce feme- 
ie! Îşi amintea cum stătuse lângă el în cabina şalupei când se 
întorceau de la Capul Marmari. Chiar dacă-i fusese frică, nu 
arătase nimic. Și felul în care scosese glonţul din piciorul preo- 
tului... avea mare curaj, trebuia să recunoască. 

Ce păcat. Nu-i de mirare că Părintele Goode o ținuse as- 
cunsă până atunci. Corrigan zâmbi sumbru în beznă. Îi părea 
rău că nu avusese ocazia s-u cunoască mai bine. 

O umbră îi acoperi fața. Era Sanei. Se strecurase în adă- 
post tăcută ca o fantomă. Auzi foşnetul pânzei când își scoase 
bluza şi bucata de pânză din jurul taliei şi se băgă goală sub 
pătura subțire. 

Se încolăci în jurul lui și începu să-i deschidă nasturii de 
la cămaşă. Îi simți respirația caldă pe obraz. 

— Iris! 

Așa îl almta ea. Era diminutivul de la Irişh!. Numai că nu 
reușea să-l pronunțe cum trebuie. Înainte îi plăcea cum suna. 
Acum însă îl deranja. Se mira că se gândea la Rachel. O împin- 
se cu mâna. 

— Hai, dormi! 

Fata nu-l asculta. Îi simți limba în ureche. 

— Doamne, parcă aş sta lângă o lăcustă. Încetează, pen- 
tru numele lui Dumnezeu, sunt obosit. | 

— Fă-mi pusi-pusi, şopti Sanei. 


1 Irlandez (engl.). (n.t.) 


140 COLIN FALCONER 


— N-am chef! 

Sanei începu să-i pipăie cu dexteritate coapsele. În cele 
din urmă găsi ce căuta. Acum nu mai avea încotro. 

— Fă pusi-pusi cu mine! şopti ea din nou. 

Corrigan oftă. Ce dracu! În fond de ce nu? Nu era nici 
locul, nici timpul să devină sentimental în alegerea femeilor. Se 
rostogoli peste corpul cafeniu de lângă el. 

În afară de asta, dacă făceau zgomot, îl vor deranja pe 
Părintele Goode. 


Wolfgang Heydrich îşi scoase pălăria jerpelită de paie și 
îşi tamponă fața şi părul cu o batistă albă uriaşă. Părul rar, albi- 
cios, era îmbibat de sudoare şi-i atârna în şuvițe. Fusese un ur- 
cuş lung şi anevoios. 

Plantatorul se născuse în ţinuturile mlăștinoase din Flens- 
burg și, cu toate că trăia în insulele Solomon de cincisprezece 
ani, se simţea un străin. Probabil că așa va fi întotdeauna. Tran- 
spira abundent și, după două zile de mers prin junglă, căldura 
umedă îi cuprinsese vintrele, spatele şi încheieturile braţului. 

| Marakon, plantaţia lui Heydrich, se afla lângă ocean, pe 
coasta de vest a insulei. Se aventura foarte rar dincolo de pro- 
prietatea sa. Nu se avânta în junglă decât pentru un motiv foarte 
solid. După părerea lui Heydrich, căutarea lui Ian Manning re- 
prezenta cel mai bun motiv posibil. 

Se zvonea că Manning nu părăsise insula la bordul Me- 
lindei, împreună cu ceilalți plantatori şi mineri. Japonezii îl 
căutau cu disperare, dar se izbeau de două lucruri. În primul rând 
localnicii erau în continuare loiali britanicilor, iar Nakamura 
primea ştiri confuze și contradictorii de la băştinaşi. În al doilea 
rând, japonezii îşi concentraseră forțele la Guadalcanal şi, prin 
urmare, soldaţii de pe Santa Mana erau recruți proaspeți, nean- 
trenați în luptele din junglă. 

Heydrich avea un atu: era alb. Dacă Manning se mai afla 
pe insulă şi localnicii ştiau unde se ascunde, poate că lui i-ar 
spune. Aşa că se hotărî să pornească într-o călătorie peste dea- 
luri, la vest de Marakon, unde japonezii nu se aventuraseră până 
atunci. 

Pornise cu trei zile în urmă. Dealurile se ridicau abrupt 
de pe țărmurile golfului Rolayo, umbrite de palmierii plantaţiei 
Marakon; după câteva mile, cărarea de pe coastă se pierdea 
printre copaci uriași, hățișuri de ferigi şi liane. La sfârşitul pri- 
mei zile, Heydrich se simţise epuizat, dar continuase să meargă 
mai departe. 

Era cea de-a treia dimineaţă a expediției lor. Gumu, ghi- 
dul său localnic, înainta ascultător ca un câine. Avea doar o 
lava-lava în jurul taliei, iar corpul lui maroniu strălucea în do- 
goarea umedă. Se născuse pe aceste meleaguri şi părea că se 
contopeşie cu ele ca o umbră. 

Ferigi uriaşe, copaci tineri și tufișuri de bambus se adu- 
nau la poalele pomilor impunători. Liane groase blocau cărarea 
şi Heydrich era nevoit adesea să sară peste trunchiurile căzute, 
putrezite de vreme, acoperite cu ciuperci albicioase. La fiecare 
sută de yarzi trebuia să se oprească şi să-şi smulgă pânza de 
păianjen de pe faţă și păr. 

Au continuat ascensiunea timp de o oră. Heydrich simțea 
cum inima îi bate să-i sară din piept. Se făcuse roşu la faţă. Plă- 
mânii parcă-i luaseră foc în piept. Bău lacom din sticla cu apă 
şi o porni mai departe. 

Se gândea la ziua când japonezii debarcaseră în portul 
Vancoro. Heydrich sărbătorise venirea lor cu o sticlă de schnapps!, 
păstrată pentru ocazii speciale. Doar erau aliaţii celui de-al 
Treilea Reich şi reușiseră săei pună cu botul pe labe pe englezi. 
Îi izgoniseră din-cuiburile şi casele lor frumoase și-i împușcase- 
ră în palatele lor semănate pe tot cuprinsul Asiei. 

A doua zi de dimineaţă, Heydrich se prezentase dinaintea 
colonelului japonez din Vancoro şi fusese revoltat de primirea 


! Băutură alcoolică tradițională austriacă. (n.t.) 

rece care i se făcuse. Îşi oferise serviciile, dar Nakamura îi exa- 
minase indiferent actele şi îi spusese să se întoarcă pe plantaţia 
sa şi să-şi vadă de treabă. 

Se pare că nu-și dădeau seama de importanța lui. Dar, în 
curând, lucrurile se vor schimba. 

Wolfgang Heydrich era angajat acum în propriul său răz- 
boi. 

Îi disprețuia pe englezi. Ura aroganţa, ceaiurile, jocurile 
lor de polo şi bridge; ura răceala superioară cu care-l accepta- 
seră în cluburile lor de tenis. Ura felul în care ei şi francezii îi 
umiliseră și-i subjugaseră țara în 1919. Îi ura pentru că tatăl său 
îşi pierduse picioarele la Verdun în 1916, rămânând infirm pen- 
tru tot restul vieţii, îi ura pentru că mama lui murise de tubercu- 
loză în 1923, înfometată şi săracă; cu asta se alesese în urma 
Tratatului de la Versailles. 

Îi trebuiseră mulți ani de:muncă și puțin noroc — şi de ce 
să nu recunoască, îi înșelase pe ceilalţi ori de câte ori avusese 
ocazia, ca să poată deveni egalul lor pe această insulă fierbinte 
şi împuţită. Cu toate acestea, chiar şi aici îl tratau ca pe un cer- 
şetor. 

Wolfgang Heydrich îi ura dinainte să apară Adolf Hitler. 
Acum, în sfârşit, sorții se întorseseră în favoarea sa. Se instaura- 
se o nouă ordine în lume. Și urma să se instaureze şi pe Santa 
Maria. 

La un moment dat, Gumu se opri în fața lui şi arătă cu 
degetul. 

— Acolo! 

Heydrich zări printre copaci satul cu colibe din stuf și 
frunze de palmier. Un fuior de fum plutea în amurgul liniştit al 
Junglei. Javrele localnicilor începuseră deja să latre, ațâțate de 
mirosul străinilor. 

Era un sat obişnuit prin părțile acelea, înconjurat de un 
gard înalt din bambus, legat cu liane. Înăuntru, în kraal, pămân- 
tul roșiatic fusese bătătorit cu grijă. Câinii, porcii şi copiii se 
zbenguiau și se târau pe sub stâlpii de lemn ai colibelor. 

Căpetenia așezării le ieși în întâmpinare. Gumu îi spuse 
lui Heydrich că îl chema Tashimboko. Purta un brâu gros din 
frunze de palmier, peste /ap-lap-ul frumos ţesut. Când mergea, 
semăna cu un cocoş. În jurul gâtului îşi atârnase o sfoară subți- 
re cu scoici şi îşi înnegrise dinţii cu betel. Păşi cu o demnitate 
solemnă când se prezentă dinaintea lor. 

Plantatorul german îl împinse în față pe Gumu. 

— Spune-le că-l caut pe kiap. Explică-le că trebuie să-i 
transmit un mesaj important. 

Gumu traduse rapid ce-i spusese Heydrich. Căpetenia 
schimbă câteva priviri îngrijorate cu ceilalți bătrâni ai satului, 
veniți să-şi satisfacă curiozitatea. 

Perspectiva lor asupra lumii era deosebit de limitată. De 
când se știau, fuseseră conduşi de kiap-ul alb şi nutreau o deo- 
sebită afecțiune pentru britanici. Dar războiul se abătuse pe ne- 
așteptate asupra insulelar.Splomon şi.le;venea greu să priceapă 
ce se întâmplă. 

Știau doar că albii părăsiseră insula și fuseseră înlocuiți 
de soldaţi galbeni. Cu toate acestea, erau nedumeriți pentru că 
Manning se afla undeva pe dealuri şi coborâse în satul lor să le 
spună că albii îi vor arunca în curând de pe insulă pe cei gal- 
beni. Îl crezuseră, bigeînțeles. Deja alți albi — dintre care unul 
rănit, întins pe targă — veniseră să se alăture kiap-ului. 

Dar trebuiau să fie prudenţi. Manning îi prevenise că 
ascunzătoarea lui era secretă. 

Tashimboko cugetă adânc. Alianţele internaționale depă- 
şeau puterea lui de înțelegere; pentru el era evident că un alt alb 
îl căuta pe Manning, fugind din calea japonilor. 

Așa că, după ce se gândi câteva clipe, arătă înspre dealu- 
rile îndepărtate şi-i spuse lui Gumu că tabăra kiap-ului se afla la 
jumătate de zi de mers. Dacă dorea, putea să-i însoțească. 

Heydrich fu cât pe ce să izbucnească în râs. De trei zile 
în şir asudase şi. pâfâise străbătând jungla infernală. Vizitase 
aproape toate satele pe o rază de cinci mile de Marakon. Dar 
meritase efortul. Avusese -dreptate. Manning era acolo pe dea- 
luri şi oamenii aceștia îl vor duce la el. 


144 COLIN FALCONER 


Colonelul japonez va fi recunoscător. Poate că-l va numi 
guvernator al insulei, cine știe? 

Heydrich se întoarse către ghidul său. 

— Spune-le că o să mă întorc peste câteva zile. Atunci 
voi merge cu ei să-l găsim pe kiap-ul englez. 

Heydrich uitase acum de durerile sale şi de focul din plă- 
mâni. Avea în sfârşit ocazia să se răzbune pe englezi. 

Şi va începe cu porcul de Manning. 

— Se ascunde undeva pe această insulă, spuse Naka- 
mura. 

— Nu putem fi siguri, Nakamura-san, zise Kurosawa. 

— Localnicii susțin că se află aici. 

— Cu tot respectul, Nakamura-san, există destui care afir- 
mă contrariul. Spun că a plecat cu ceilalți europeni, acum câte- 
va luni. S-ar putea să urmărim o fantomă. 

— Trebuie să ne convingem, îi zise Nakamura. Avioane- 
le noastre suferă pierderi grele la Guadalcanal. Ori de câte ori 
trimitem o misiune, americanii ne așteaptă pregătiți în aer. Co- 
mandamentul Superior al Armatei este de părere că primesc in- 
formaţii despre avioanele noastre. În Bougainville am capturat 
doi englezi cu o stație radio portabilă. S-ar putea să mai fie şi 
alţii la Choiseul, Santa Ysabel sau chiar şi aici, pe Santa Maria. 

Se întoarse cu faţa la harta atârnată de perete şi puse 
degetul arătător pe zona înverzită dinspre nord. | 

— Vom începe căutarea noastră aici, pe dealurile din 
nord-vest. 

Tashiro încuviință din cap. 

— De acolo are o perspectivă excelentă asupra trecătorii. 
Probabil că avioanele noastre dinspre Rabaul şi Kavieng trec 
peste capul lui. Pare logic! 

-~ — Atunci băştinașii din zonă trebuie să ştie unde se as- 
cunde., Ne vor duce direct la el. 

Kurosawa îşi scoase ochelarii şi începu să-i şteargă cu 
batista. Chiar şi colonelul învățase ce simboliza acest gest. În- 
semna că nu este de acord. 

— Eşti de altă părere, nu-i aşa, locotenente Kurosawa! 

Kurosawa îşi puse ochelarii pe nas şi inspiră adânc. 

Se temea de Nakamura. 

— Nu cred că ar trebui să ne bazăm pe ajutorul băştinaşi- 
lor, Nakamura-san. Până acum au refuzat să colaboreze cu noi. 

— Şi care ar fi cauza, locotenente? 

— Probabil că se tem încă de englezi. 

Colonelul se uită la Tashiro. 

— Atunci o să-i învăţăm să se teamă și mai mult de noi. 

Tashiro rânji nerăbdător. 

— Desigur, Nakamura-san. 

— Dacă este aici, trebuie să-l găsim. Consider că răs- 
punzi de îndeplinirea acestei misiuni. 

Tashiro făcu o plecăciune. 

—- O să-l găsesc, Nakamura-san. 

Kurosawa îl privi uimit. Tashiro “era mult prea încrezător. 
Puteau să-l vâneze zile în şir prin junglă! Dacă băștinașii erau 
împotriva lor, îl vor anunţa pe englez ori de câte ori se apropi- 
au. Aşa că, până la urmă, vor ajunge să se învârtească în jurul 
propriei lor cozi. Dacă-i speriau, nu făceau decât să înrăutățeas- 
că lucrurile. 

— Nakamura-san, îmi permiteți să sugerez, se bâlbâi Ku- 
rosawa. Poate ar trebui să luăm mai mulți soldați. O companie 
care să întreprindă o învăluire a zonei... 

— Cum, o companie de soldați? Pentru un singur en- 
glez? 

~ Kurosawa tăcu. Nakamura era un soldat bun, dar această 
hărțuială nu semăna a război. Intra mai degrabă în atribuţiile 
poliției. Aveau nevoie de o rețea de informatori. Dar, atâta timp 
cât vor continua să trateze băștinașii ca pe nişte kichibu, vor tre- 
bui să înfrunte doi dușmani. 

Oricum, ştia că este inutil să le explice. 

În momentul acela, se deschise uşa. Un soldat păși înă- 
untru, salutându-i regulamentar. 

Nakamura îl privi nervos. 

— Ce s-a întâmplat? 

— A venit germanul Heydrich, Nakamura-san! zise sol- 
datul. Doreşte să vă vorbească. Pretinde că este foarte urgent. 

Nakamura ezită. 

— Bine! lătră el. Adu-l aici! 

Heydrich intră în cameră răspândind o duhoare groaznică 
de transpiraţie. Nu-şi schimbase cămaşa de când se întorsese 
din junglă. Dar, dincolo de murdăria care-i acoperea fața, era 
roșu în obraji de agitație. 

— Colonele Nakamura, exclamă el gâfâind în timp ce 
mergea alături de soldat. Am nişte veşti excelente în legătură cu 
kiap-ul englez. 

Nakamura îl privi aspru, fără să scoată o vorbă. Se în- 
toarse spre Kurosawa. 

— Ce vrea? 

— Spune că ştie unele lucruri despre englez. 

Heydrich fu încântat să vadă cum expresia de pe chipul 
lui Nakamura se schimbă din dispreţ în mirare. Savura fiecare 
moment în timp ce ofițerii japonezi îl aşteptau să vorbească din 
nou. 


— Ei bine, zise Kurosawa în cele din urmă, ce-i cu el? 
— Știu unde se află! 

Rânji triumfător. 

— Vă duc în vizuina lui, ya!? 

Rachel îl privea pe Corrigan cum îşi îndesa în rucsac 
conservele de carne de vacă şi fasole, dăruite de Manning. Era 
devreme dimineață şi de-abia aștepta să plece. 

— Ne părăseşti, domnule Corrigan? 


1 Da (germ.) (n.t.) 

— Păi cred şi eu. Nici prin cap nu-mi trece să stau aici şi 
să-i aştept pe barbarii ăia galbeni şi micuți să vină să mă îm- 
puşte. 

— Am vrut să-ți mulțumesc înainte să pleci. I-ai salvat 
viaţa unchiului meu. 

— Dacă crezi asta, înseamnă că eşti la fel de nebună ca şi 
el. N-am făcut decât să-i prelungesc chinurile cu câteva zile. 
Până la urmă, japonezii vor pune mâna pe el și pe voi toți. 

— Presupun că ai dreptate, zise ea blând. 

Lui Corrigan i se făcu deodată milă de Rachel. De fapt, 
nu era decât o fetiță. Nici nu împlinise douăzeci de ani. Încer- 
case să-şi spele rochia zdrenţuită de bumbac și, până să se usu- 
ce, împrumutase de la Manning o cămaşă cu guler tare, mult 
prea mare pentru ea. Își completase costumaţia cu un sarong!. 
Părea în acelaşi timp apetisantă şi vulnerabilă. 

— Ştii, tu n-ai de ce să rămâi aici, mormăi Corrigan. 
Dacă Preasfântul vrea să moară ca un martir, tu nu trebuie să-i 
urmezi exemplul. Vino cu mine! Oricum ai mai multe şanse! 

Rachel îi zâmbi. 

— Mulţumesc, domnule Corrigan. Dar nu stau aici doar 
din cauza unchiului meu. Și cu îi iubesc pe oamenii aceştia. Nu 
vreau să-i văd subjugaţi de japonezi. 

-— M-da, preferi să-i vezi subjugaţi de englezi. 

— Domnule Corrigan, ştim cu toții să deosebim răul de 
bine. Unii dintre noi fug. Alţii rămân şi luptă împotriva lui. 
Depinde de idealul fiecăruia. 

Corrigan o privi uimit. 

— Nu ştiu cine ţi-a băgat în cap asemenea tâmpenii! 

Îşi săltă rucsacul pe umăr. 

— Nu-ţi iei la revedere de la unchiul meu? 

— Cred că glumeşti! 

Corrigan se îndreptă de spate și ezită pentru o clipă. 

Apoi îi întinse mâna. 


1 Portul popular al femeilor din Arhipelagul Melanezian. (n.t.) 

— La revedere, domnişoară Goode! Să ştii că ai curaj, nu 
glumă! 

— La revedere, domnule Corrigan, şi mult noroc! 

— Păstrează-l pentru tine, o să ai mai multă nevoie decât 
mine! 

Corrigan se întoarse şi o porni pe aceeaşi potecă pe care 
veniseră cu câteva zile în urmă. Sanei alerga pe lângă el să-i țină 
pasul. Apoi jungla îi înghiți în mantia ei verde de nepătruns. 


Ajunscră la Marakon pe înserate. De pe dealul din apro- 
pierea plantaţiei zărea bungalow-ul cu acoperiș roşu printre ŞI- 
rurile geometrice de cocotieri. Magazia se afla la aproape un 
sfert de milă de casă, construită pe scândurile unui ponton din 
lemn, care înainta în apele golfului. 

Corrigan spera să ajungă pe nesimţite lângă șalupă şi să se 
suie la bordul Deutschland. Plănuia să traverseze reciful până 
să-şi dea seama Heydrich ce se întâmplă. 

— Aproape am reușit, îi rânji ek lui Sanei. Mâine pe vre- 
mea asta vom fi la jumătatea drumului spre Australia. 

Uşa vechii construcţii din lemn se deschisese scârțâind 
când Corrigan o împinse cu cizma. Se strecură înăuntru. 

Duhoarea coprei era de nesuportat. Zăcea îngrămădită în 
saci puşi unul peste altul într-un colţ. În celălalt, Heydrich adu- 
nase vreo zece canistre cu benzen, o velă strânsă, nişte cutii cu 
kerosen și patru baterii noi. 

Dar Deutchland dispăruse. 

Corrigan mormăi enervat şi surprins. Se sprijini de pere- 
te. Valurile plescăiau, izbindu-se de parii din lemn. Sunetul se 
amplifica în magazia goală, de parcă ar fi vrut să-i facă în 


ciudă. 


BANZAI 149 


Irlandezul lovi furios cu pumnii în pereţi, crăpând lem- 
nul. Forţa impactului îi juli încheicturile degetelor de la mâna 
dreaptă, dezgolindu-i osul. 

— Barca nu aici, Iris, şopti Sanei. 

— Bineînţeles și fără ea nu putem pleca nicăieri, zise Cor- 
rigan. 

Îşi privi mâna. Încheieturile îi sângerau. Înjură prostia de 
care dăduse dovadă și o luă către bungalow. 

— Încotro dus barca? îl întrebă Sanei. 

— Habar n-am! 

— Acum întors la kiap? 

— Și de ce m-aş duce, mă rog? Vom aştepta aici, până se 
înapoiază Heydrich cu șalupa. 

O cărare bătătorită şerpuia printre palmierii şi hambarele 
cu copra. Dincolo de ele, se afla bungalow-ul. 

Printre copaci, strălucea o lumină palidă, reflectată de 
colibelc băştinașilor. Când dădu cu ochii de Corrigan, un copil 
dezbrăcat ţipă şi alergă după maică-sa, o arătare cu nas turtit, 
sâni lăsaţi și burtă moale, care-i atârna peste bucata de pânză 
din jurul taliei. Femeia măcina taro cu un băț de lemn. 

— Unde este Heydrich? o întrebă Corrigan. 

Negresa ridică din umeri. 

EI dus la Vancoro înainte de răsărit soare! zise ea. 

— Porcul ăsta face întotdeauna câte o boacănă, mormăi 
Corrigan şi o luă pe cărare către bungalow. 

Corrigan îşi revărsă furia pe servitori. Se adunaseră pe 
verandă și-l priveau cum se apropie de ei cu un amestec de ui- 
mire și neliniște. 

— Aduceţi-mi ceva de băut, ticăloșilor! strigă el unui bă- 
iat. Aveţi un oaspete pentru la noapte. | 


Wolfgang Heydrich trăia în cea mai opulentă splendoare 
pe care o putea oferi tropicele. Bungalow-ul avea trei dormi- 
toare, o sufragerie, o cameră de zi, un birou şi o bucătărie. Ve- 
randa era împodobită cu boungainville purpurii, iar grădinile 
răspândeau aromele ibiscuşilor, azaleelor şi frangipanilor. 

Podelele din lemn de tek lustruit străluceau de curăţenie, 
iar pe pereţi atârnau tablouri scumpe, importate din Europa. 
Cărţi masive, legate în piele, se înşirau pe peretele biroului, iar 
în camera de zi Corrigan găsi un radio și un patefon. Puse un 
disc. 

Era Lili Marlen!. Corrigan îl aruncă cât colo. 

În birou, descoperi o fotografie a lui Adolf Hitler. O 
copie alb-negru, înfățișându-l pe führer în timp ce se adresa 
Hitler Jugend-ului?. Lângă el flutura un steag cu inevitabila 
zvastică. 

Corrigan se apropie de masa de scris, găsi un toc şi-l în- 
muie în cerneală. Din câteva condeie, umplu palma fihrerului. 
Acum ţinea ceva în mână; ceva care făcea parte din Tratatul de 
Anatomie al lui Goebbel şi reprezenta un organ deosebit de in- 
tim. | 

Se dădu înapoi câţiva paşi să-şi admire capodopera. 
Râdea încântat. 

În cele din urmă, descoperi ce caută în cameră. O pușcă 
Mannlicher de calibrul 65, din 1930. Corrigan se gândi că i-ar 
putea fi de folos, dacă Heydrich avea de pând să facă nazuri. 

Apoi se instală pe verandă, într-un fotoliu de trestie, cu o 
sticlă de Steinlager nemţesc. I-o adusese menajera. Îşi aşeză 
pușca la îndemână. 

— Cum te cheamă? o întrebă el pe ființa cu ochi de că- 
prioară care-l servise cu bere. 

— Alice Melema'a, răspunse ea. 

Alice Melema'a era polineziancă ; o rasă mai înaltă şi 
mai zveltă decât melanczienele din insulele Solomon. Mergea 
desculță şi îşi prinsese un boboc portocaliu de ibiscus în părul 
lung şi drept. Purta o pânză cu model înflorat, strânsă în jurul 
taliei. 

Corrigan zâmbi. 

— Unde dormi, Alice? 


1 Cântecul preferat al hitleriştilor. (n..) 
2 Tineretul german — organizație nazistă din timpul celui de-al Treilea 
Reich (germ.). (n.t.) 

Fata îşi plecă ochii și făcu semn către capătul opus al ve- 
randei. Acolo se afla dormitorul lui Heydrich. 

— Ei bine, şi la noapte tot acolo o să dormi. Dar cu mine. 

Alice Melema'a se îmbujoră la față și rânji. 

Reputația lui Corrigan îl făcuse cunoscut în toată insula. 


În noaptea aceea, după ce dăduse gata zece sticle din 
gustoasa bere germană Steinlager a lui Heydrich, Corrigan dor- 
mi somnul lin al păcătoşilor, cu Alice Melema'a în braţe şi 
puşca proptită de pat, lângă el. 

Când se crăpă de ziuă, Sanei îl deşteptă, zgâlțâindu-l de 
umăr. 

— Trezeşte-te, Corrigan! Trezeşte-te! 

Corrigan mormăi şi deschise ochii. 

— Ce este? 

— Barcă venit, zise ea. 

Lui Corrigan îi trecu imediat somnul și sări din pat direct 
la fereastră. 

-— Doamne Isuse Cristoase! 

Se holbă cu gura căscată la cărarca care ducca la maga- 
zie. 

Heydrich se întorsese într-adevăr. Și adusese cu el jumă- 
tate din Armata Japoneză. 

Corrigan își feri ochii de lumina orbitoare a soarelui de 
dimineaţă. Inima îi bătea să-i sară din piept. 

Se sprijini de-un stâlp al verandei. Orgiile bahice ale 
nopții trecute începeau să se resimtă. 

Apoi, ca un om disperat de pe un vas care se scufundă 
rapid, se clătină înapoi în dormitor, înșfăcă pușca şi îşi îmbrăcă 
în grabă cămaşa şi pantalonii de pânză. 

Alice se trezise şi stătea în pat, urmărind cforturile dis- 
perate ale lui Corrigan, care încerca să-şi tragă cizmele. 

— Plecat? murmură ea. 

— Da, plec şi încă cum! Cu cât mai departe de aici, cu 
atât mai bine! 

Peste câteva clipe, se împletici pe verandă, cu puşca pe 
umăr. Nici acum nu reușise să-şi vâre complet piciorul stâng în. 
cizmă. Sanei îl aştepta cu rucsacul în spate. 

— S-o luăm spre dealuri, îi spuse Corrigan. 


Corrigan stătea în luminiş, cu mâinile în şold, gâfâind ca 
un ogar. 

— Heydrich? se minună Manning. Dar cum de-a aflat că 
suntem aici? 

— Presupun că la fel cum am aflat şi noi. De la băştinaşi. 

— Crezi că ne-au trădat? 

— Poate că da, poate că nu. Pentru ei, Heydrich este tot 
un alb. Şi-or fi închipuit că ține la noi. 

Manning se uită la stația radio şi la generator. Apoi îşi 
îndreptă privirile către Părintele Goode, care zăcea pe jumătate 
inconştient într-una dintre colibe. Nu va fi simplu să se deplase- 
ze prin junglă. A încercat să evite această situație cât a putut. 

— Eşti sigur că japonezii vin aici? 

— Ascultă, exclamă Corrigan enervat. Ce dorești de fapt? 
Un mandat de percheziţie semnat de însuși Împăratul? 

Manning se întoarse către sergentul Lavella, aflat la câți- 
va paşi mai în spate, nerăbdător să-și folosească în sfârşit ve- 
chea carabină Lee-Enfield. 

— Într-o oră trebuie să fim gata de plecare, ordonă el. 
Poate că ai salvat chiar mii de vieți. 

— Da, sunt un erou, ce mai! Și acum bănuiesc că vrei să 
te ajut să cari toate cutiile astea? 


Wolfgang îl împingca pe băiatul negru înainte, pe cărare. 
Păsări viu colorate zburau prin copaci, scăldându-se în razele 
strălucitoare ale soarelui. O ceață verzuie pătrundea prin imen- 
sa boltă de smarald de deasupra lor. În junglă cra întotdeauna 
întuneric. Heydrich de-abia zărea la câţiva paşi înaintea lui, prin 
tufişurile de liane şi orhidee. 

— Mein Gott!! Un om s-ar putea rătăci aici şi nu i s-ar 
găsi nici măcar oasele. 

Locul era deprimant şi apăsător. Heydrich înjură pe în- 
fundate; mai bine ar fi rămas la el pe plantație şi l-ar fi lăsat pe 
Tashiro să se ocupe de partea cea mai neplăcută. 

Dar şmecherul și ticălosul de japonez nu avusese încre- 
dere în el. Îl obligase să vină aici. 

Încă nu-și revenise din șoc, după ce găsise în dormitor 
cartea de vizită a lui Corrigan. Nesimțitul îi distrusese cele mai 
bune cearșafuri. Și fotografia lui Adolf Hitler, pe care i-o trimi- 
sese fratele său de la Niiremberg. Că să nu mai vorbim de lada 
de bere care dispăruse din pivniţă. 

Heydrich nu avusese cum să-şi macine supărarea. Tashi- 
ro insistase să pornească imediat în căutarea lui Manning. Hey- 
drich îl dusese direct în satul lui Tashimboko. 

Tashimboko se îngrozise când îl văzuse pe Heydrich ve- 
nind cu japonezii. Cum nu putea spune de faţă cu neamţul că nu 
cunoştea ascunzătoarea lui Manning, se văzuse obligat să-l ofe- 
re ca ghid chiar pe fiul său, Menazumi. Imediat după ce au ple- 
cat, satul răsună de tânguielile băştinaşilor. Toţi regretau ce fă- 
cuseră. 

Heydrich pufni în râs când îşi aduse aminte. Câtă loiali- 
tate! Acum, pe măsură ce urcau dealurile, căldura devenea tot 
mai apăsătoare. Aerul era din ce în mai rarefiat, iar plămânii se 
chinuiau să reziste. Doar Menuzumi, care lipăia înainte, părea 
imun la toate acestea. 

Cărarea se transformă într-un urcuș abrupt. Heydrich se 
opri epuizat, ştergându-și fruntea cu o batistă îmbibată de su- 
doare. Deodată simți în spate țeava unei arme. Se întoarse. Crå 
Tashiro. 

Porni din nou gâfâind. 

Transpiraţia îi ieşea prin toți porii, umezindu-i degetele. 
Se scurgea de pe bărbie pe cămașa albă, pătată. Părul lui încă- 
runțit şi rar i se lipise de cap în şuvițe slinoase. 


! Doamne Sfinte! (germ.) (n.t.) 

Menazumi se opri brusc. Ascultă atent și arătă cu mâna, 
semn că tabăra se afla aproape. Soldaţii japonezi îşi pregătiră 
armele. 

Heydrich se dădu înapoi să-i lase să treacă. //immel!, 
doar nu vroiau să şi lupte pentru ei! 

Kurosawa încheia coloana. Heydrich îi zâmbi mieros. 

— Este singurul om civilizat dintre toți! îşi spuse neam- 
țul cu amărăciune. 

Tânărul locotenent îşi scoase revolverul şi-l trase pe Hey- 
drich după el. 

Cărarea se îngusta. Menazumi arătă cu degetul înainte, 
după care se trânti în iarbă. Tashiro încercă să-l ridice, dar băia- 
tul refuză cu încăpățânare să meargă mai departe. Reuși să sca- 
pe şi o luă la fugă în jos pe potecă. 

Trecu în goană pe lângă Heydrich şi se făcu nevăzut în 
tufişuri. 

Tashiro dădu din umeri. Acum nu mai conta, oricum. Îşi 
scoase sabia şi îşi îndemnă oamenii să-l urmeze. 

În timp ce privea, Heydrich îşi dădu seama că apreciase 
greşit numărul soldaților japonezi. Se răspândiseră rapid prin 
junglă, mișcându-se pe tăcute ca nişte umbre. 

Se strecură mai aproape să-i urmărească. Spera să-l prin- 
dă pe Corrigan. Îşi dorea să-l vadă chinuindu-se în ghearele 
unei morți lente. Da, o să-i plătească pentru cearşafuri. 

Se linse pe buze încântat și nerăbdător. 

Ajunse la marginea unui luminiș. De unde stătea ghe- 
muit, zărea trei colibe de stuf; un fuior de fum se ridica pe cer 
dintr-un foc stins, dar în rest nu se mai vedea nici un semn de 
viață. Domnea o linişte desăvârşită, cu excepția țipetelor striden- 
te ale maimuțţelor din copaci. 

Deodată, Tashiro fluieră şi imediat izbucni răpăitul mitra- 
lierelor.. Maimuţele se agitară îngrozite. Gloanţele ciuruiră pri- 
mele două colibe, lăsând găuri uriașe în pereţii de stuf. 


1 Cerule (germ.). (n.t.) 

Tashiro fluieră încă o dată şi focul se opri la fel de brusc 
cum începuse. Era semnalul pentru oamenii lui să alerge în lu- 
miniş, cu baionetele trase. 

Se năpustiră în colibă, strigând Banzai. Unul dintre ei 
trăgea cu mitraliera prinsă de şold. Peste câteva secunde, apăru- 
ră unul câte unul, cu puștile atârnându-le în mâini. 

Mirosul acru de combustibil şi lemn ars se răspândi în 
aer. 

Heydrich se ridică în picioare. 

— Ce s-a întâmplat? îl întrebă el pe Kurosawa. 

— Englezii nu sunt aici. 

— Dar... trebuiau să fie. 

— Nu, nu sunt aici, zise Kurosawa blând. 

Tashiro străbătu luminişul cu sabia scoasă, în drum spre 
colibe. Intră să vadă dacă Manning nu lăsase ceva în urmă. 

Nimic. 

Turbat de furie, apăru în lumina soarelui şi își înfipse 
sabia în pământul moale. O lăsă acolo, vibrând. 

Se întoarse către Heydrich. 

— Te-ai înşelat! pufni el în Japoneză. 

Lui Heydrich îi picrise glasul. Se holba la el şi clătina din 
cap. 

— Probabil că i-a prevenit Corrigan! murmură el. 

Tashiro îşi înșfăcă sabia. 

Cât de departe ar fi putut să ajungă? Trebuie să pornim 
imediat după ei! exclamă el. 

— 'Tashiro-san, n-o să-i găsim niciodată în jungla asta 
fără ajutorul băștinașilor. 

Tashiro nu-i răspunse. Știa că locotenentul Kurosawa 
avea dreptate. Îşi încorda fălcile, încercând să se stăpânească. 

— Trimite-l înapoi la Marakon pe nenorocitul ăsta! zise 
el arătând spre Heydrich. 


Corrigan îl ajutase pe Manning s-o şteargă exact la timp. 
Englezul se pregătise de luni de zile pentru o astfel de 
evacuare. Alesese deja un loc de rezervă pentru tabăra sa, sub o 

albie secată, acoperită de junglă, pe povârnişurile muntelui Ta- 
hunga, în extremitatea nordică a insulei, spre Capul Marmari. 
Avea de mers o zi întreagă prin văi adânci, de-a lungul defileu- 
lui săpat de râul Ngulini. 

Când Corrigan își făcuse din nou apariţia cu o seară în 
urmă, Manning îl trimisese în grabă pe sergentul Lavella în cel 
mai apropiat sat, să aleagă câțiva oameni pentru căratul baga- 
jelor. Se găseau destui doritori; de când plecaseră europenii, 
tutunul răsucit, atât de îndrăgit de băștinași, dispăruse. 

În timp ce se lăsa întunericul, emițătorul și generatorul 
stației fuseseră împachetate în lăzi legate cu viță de stâlpii lungi 
din bambus. Fiecare povară era dusă de patru localnici. 

Alţii cărau proviziile de orez, carne conservată şi benzen. 
Încă doi îl transportau pe Părintele Goode, pe o targă improvi- 
zată din bambus. 

Când au terminat de împachetat, constelația Ursa Mare 
strălucea deasupra lor ca un pumn de diamante. Se pierduseră 
în noapte, sărind peste rădăcini, căzând în gropi cu noroi, alu- 
necând pe frunze ude şi iarbă. Trebuiau să se îndepărteze cât 
mai mult de japonezi. 

Pe măsură ce se afundau în junglă, îşi puseseră pe spate 
mici licurici sclipitori, ca să se orienteze în beznă. Sergentul 
Lavella mergea în frunte, pășind din când în când prin pâraie 
puţin adânci, să li se piardă urma. Luna coborâşe în spatele 
munţilor îndepărtați, când Manning le permise în sfârșit să facă 
un popas. Dormiră ghemuiţi, sprijiniți de trunchiurile arborilor 
uriași, obosiţi şi îmbibaţi de sudoare. Roiuri de țânțari bâzâiau 
în jurul lor. 

O dată cu primele raze de soare, Manning îl trezi, îndem- 
nându-l din nou la drum. 


Furtuna se dezlănțui deodată, puțin după răsăritul soare- 
lui, măturând insula de la sud la est. Umbrele se năpusteau că- 
tre ei dinspre mare. Îşi ridicară privirile şi văzură norii negri 
care astupaseră soarele. În câteva minute începu ploaia, trans- 


BANZAI 157 


formând pământul într-un noroi cleios. Alunecau la fiecare pas, 
epuizați de oboseală. 

Manning, îşi împrăştiase băieții printre băștinașii care du- 
ceau bagajele. Îi urmărea el însuşi pe cei cu stația radio. Părea 
atât de îngrijorat, de parcă ar fi fost vorba de un copil. 

Când se declanșase potopul, Manning îi pusese pe băști- 
nași să astupe bagajele cu frunze de palmier. Dar torentele de 
ploaie nu mai conteneau să se scurgă din cer şi oamenii se căz- 
neau să-şi mențină echilibrul pe pietrele alunecoase din albiile 
râurilor. 

Bărbaţii cărora Manning le încredințase transportul sta- 
ției radio erau cei mai solizi dintre băștinași; dacă vreunul din- 
tre ei aluneca, ţinea mâna în sus să nu încline povara, iar Man- 
ning se repezea să-l ajute, până își recăpăta din nou echilibrul. 

Înaintau foarte greu prin ploaia torențială. Dar Manning 
voia să ajunpă la noua tabără până la căderea nopții. 

Fiecare oră petrecută în junglă reprezenta un pericol. 

Acum pentru lan Manning conta un singur lucru. Gua- 
dalcanal. 

Ploaia se revărsa din cer în cascade cenușii, iar picioarele 
lor se afundau în noroiul lipicios. La prânz se opriră să se odih- 
nească la adăpostul unei creste de bazalt. Lipitori grase li se că- 
țăraseră pe picioare, vârându-se pe sub cămăși. Fuseseră nevoiți 
să le ardă cu țigările aprinse ca să scape de ele. 

Aşezaseră târga cu Părintele Goode sub un pinten de 
stâncă. Preotul își pierdea tot mai des cunoștința; drumul îl obo- 
sise mai mult decât se așteptaseră. Zdruncinăturile de pe poteca 
alunecoasă îl făcuseră adesea să urle de durere. 

Malaria îl prinsese din nou în gheare; din când în când 
delira din cauza febrei, peste câteva clipe tremura de frig. Scur- 
tele momente când reușea să adoarmă reprezentau o adevărată 
binecuvântare. 

Acum se odihnea, asudând în umezeala răcoroasă a peş- 
terii. Deschise ochii şi îl văzu pe Corrigan mergând pe cărare, 
învelit într-un poncho de piele. 

— Domnule Corrigan! 


158 COLIN FALCONER 


Aproape că nu-și mai recunoştea propria voce. 

— Domnule Corrigan! 

Irlandezul se opri, aplecându-se la gura peşterii. 

— Va să zică te-ai trezit, nu-i așa? 

— Vreau să-ţi vorbesc. 

— Grăbeşte-te, în curând va trebui să pornim! 

— Vino mai aproape, te rog! 

Corrigan bombăni, dar îi făcu pe plac. Își vâri capul înă- 
untru, așezându-se pe vine, lângă targă. 

Un timp, preotul tăcu, semn că medita adânc. Din ziua în 
care Rachel plecase cu Corrigan la Capul Marmari, nu încetase 
să se frământe. Acum, simțind că este pe patul de moarte, i se 
părea foarte important să afle adevărul. 

— Domnule Corrigan, trebuie să-mi spui sincer. Ai aten- 
tat cumva la pudoarea nepoatei mele? 

— Vorbeşte clar, pentru:numele: lut Dumnezeu. 

— Mă refeream'la hepoata: miea. Ai profitat cumva de ea? 

Corrigan pufni. 

— Nu-ţi stă gândul decât la sex, nu-i aşa? 

Părintele Goode se făcu că n-aude. 

— Aştept să-mi răspunzi, domnule Corrigan. O să-mi 
dau seama dacă mă minți. 

— Nu, n-am profitat, indiferent cât ţi se pare de incredi- 
bil. Dar cum de ţi-a venit asemenca idee? 

— Am observat cum fe priveşte. A păcătuit cu inima, dar 
nu cu trupul. 

Corrigan se uită într-o parte. 

— Nu-nţeleg ce vrei să spui. 

— Ba cred că înţelegi. 

— Uite, nu ştiu ce gândeşti despre mine, dar presupun că 
ai dreptate. Dacă aş fi putut, aş fi făcut-o. Dar n-am putut, şi cu 
asta basta. Şi acum, culcă-te! Mai avem mult de mers! 

— Las-o în pace, domnule Corrigan! Merită ceva mai 
bun de la viață! 

— Aş putea spune acelaşi lucru despre tine. 

Se întoarse și ieși din peşteră. 

În timpul drumului din după-amiaza aceea, se gândi la 
cuvintele preotului. Doamne Sfinte, ce-ţi era și cu femeile astea! 
Îţi aduceau numai necazuri. Cu băştinaşele însă nu avea proble- 
me. Cel puţin, ştiai cum stai. Nu încercau niciodată să complice 
lucrurile. Simţea că Sanei îl iubea foarte mult, deşi nu pretindea 
acelaşi lucru de la el! 

Ştia că avea şi alte amante şi nu protesta. Dar cu femeile 
albe era cu totul altceva. 

Încetă să-și mai frământe mintea. Trăia viața pe care și-o 
dorise şi, de îndată ce va scăpa de pe insula asta blestemată, o 
s-o ia de la început, 

Lua-i-ar dracu” pe toți! 

Seara se lăsă asupra; insulei:ca:un'vă] întunecat. Ploua 
torențial, iar cizmele se îmbibaseră.de: apă; Noroiul şi frunzele 
moarte, lipite de tălpi, le făceau grele ca plumbul. Chiar și băş- 
tinaşii, cu picioarele lor mici şi solide, începuseră să obosească 
tot urcând şi coborând peste văi şi creste alunecoase, acoperite 
de noroi roșu. 

Când ajunseră în cele din urmă la Ngulinni, amurgul se 
instalase deja deasupra munților. Locul ales de Manning se afla 
la-o oră de mers, pe o cărare îngustă, care șerpuia printr-o vale 
abruptă. La dreapta cobora o sută de picioare în şuvoiul maro- 
niu de ape al râului. 

Manning se opri să-şi tragă sufletul. Îl aşteptă pe Corri- 
gan să-l ajungă din urmă. 

— Nu mai avem mult, bătrâne! 

— Oricum nu contează pentru mine! Atâta timp cât sunt 
pe insula asta afurisită, nu-mi pasă. l 

— Trebuie să te conving într-un fel să mă ajuţi. Eşti un 
om foarte folositor. 

— Nu, mulțumesc. 

— Atunci, ce-ai de gând să faci? 

— Deocamdată mă gândesc. 

Înaintea lor, unul dintre cărăuși scoase un strigăt disperat. 
Alunecase pe noroi şi căzuse pe spate. Dădea din picioare în 
aer, încercând să-și recapete echilibrul. Privi în jur îngrozit şi 
văzu hăul înspăimântător. Îşi desprinse mâna de pe stâlpii de 
lemn şi își înfipse degetele în noroi. 

Celălalt cărăuș se lupta pe viață şi pe moarte să nu se 
prăbușească, zdrobit de greutatea poverii. În momentul în care 
camaradul său dăduse drumul capătului de bambus, bagajul se 
înclinase. 

Corrigan ştia ce-o să se întâmple. 

— Bateriile! murmură el. 

— Doamne Sfinte! strigă Manning. 

O luă la fugă spre ei, urmat de Corrigan. 

Manning alunecă şi căzu cu fața-n noroi. Privi neputin- 
cios cum cărăușul din față căzu de pe marginea prăpastiei, 
trăgând după el suportul de bambus cu baterii cu tot. 

Corrigan sări peste englez și făcu un efort disperat să-l 
salveze pe tânărul băştinaș. Întinse mâna să apuce brațul negru- 
lui. Pentru o fracțiune de secundă, degetele sale îi prinseră în- 
cheietura, în timp ce încerca să-și găsească un sprijin în noroi. 

Apoi brațul ud de ploaie şi îmbibat de sudoare alunecă 
din strânsoarea lui Corrigan. Irlandezul îi văzu faţa de aproape, 
cu ochii ieşiţi din cap, terorizat de umbra morţii. Deschise gura 
şi scoase un urlet jalnic în cădere. 

Se rostogoli în hău și se prăbuși în apele.repezi şi maro- 
nii ale râului Ngulinni. Dispăru în câteva secunde, purtat de cu- 
rent o dată cu suportul de bambus. 

Nu scoase nimeni nici un cuvânt. Nu se auzea decât mu- 
getul înăbușit al apelor din prăpastie. Ceilalţi cărăuşi se opriră 
să se uite după el. 

Manning zăcea pe burtă, uluit şi îngrozit. Își cufundă fața 
să se mai răcorească în noroiul umed şi řece. Încerca să se gân- 
dească la soarta crudă a băiatului, dar îi era imposibil. Nu-l pre- 
ocupau decât bateriile. Fără ele, stația radio era inutilă. 

Totul fusese în zadar. Mai bine s-ar fi lăsat împuşcaţi de 
japonezi! 

Se făcuse întuneric când au ajuns pe culme. Ploaia nu 
contenise nici-o clipă. Se îngrămădiseră toți sub un colț de stân- 
că, obosiţi, uzi şi întristaţi. Încercau să se încălzească. Cum nu 
puteau să aprindă focul, mâncară o cină frugală, alcătuită din 
carne de vită conservată şi fasole rece, la lumina unei lămpi de 
gaz. 

Poteca se umpluse de sute de lipitori. După ce terminară 
cu masa, Corrigan își aprinse ţigara şi arse oribilele gângănii 
negre prinse de picioarele lor. Nu se auzeau decât incantaţiile 
Părintelui Goode în timp ce se zbătea şi se răsucea în ghearele 
febrei. 

Rachel îngenunche lângă el, încercând să-i umezească 
buzele. 

— Cum se simte? o întrebă Corrigan. 

— Drumul l-a slăbit foarte mult. L-a apucat malaria. 

— Manning are nişte atabrină. 

— Acum e prea târziu. Mai bine s-ar odihni. 

— Nici nouă nu ne-ar strica! 

Rachel îşi coborî vocea. 

— Domnul Manning spune că radioul este inutil fără 
baterii. 

Corrigan încuviință din cap. 

— Da, e ca o barcă fără cârmă! 

— Deci toate eforturile noastre au fost în zadar. 

— Eu unul nu sunt de aceeași părere. Doar suntem în 
viață, nu? 

Rachel îi zâmbi. 

— Da. Să ştii că eşti un om cumsecade, domnule Corri- 
gan. 

— N-am avut de ales. Japonezii mișunau peste tot la Ma- 
rakon. 

— Zău, domnule Corrigan? Ai fi putut aştepta foarte 
bine până ar fi plecat. De ce n-ai făcut-o? 

— M-da, presupun că ai dreptate, zise Corrigan. Dar fie- 
care om mai greşeşte în viață. 

Băgă mâna în rucsac şi scoase o sticlă de whisky. Îi oferi 
Şi ei să bca. 

— Ia, o să te mai încălzeşti. 

Rachel ezită, apoi trase o dușcă. După aceea, i-o dădu 
înapoi cu o privire vinovată. Se strădui să nu tuşească. 

— Faci progrese. În curând o să devii o degenerată, rânji 
Corrigan. 

— Mulţumesc pentru băutură, domnule Corrigan. 

— Cu plăcere, domnişoară Goode. 

Sanei îi privea din partea cealaltă a peşterii, cu ochii stră- 
lucind în întuneric. Pupilele reflectau tăciunii portocalii ai mi- 
cului foc. Simţi pericolul pentru prima oară. O sorbea din pri- 
viri pe domnișoara albă. Bănuia ea de mai mult timp. Dar acum 
era sigură. 

Ştia, despre Corrigan că trăise cu alte băştinaşe, dar n-o 
deranja. Îl interesase numai sexul, bineînţeles, doar era un 
bărbat alb. Pentru Sanei nutrea cu totul alte sentimente. 

Îşi închinase întreaga viață lui Corrigan şi era convinsă 
că într-o zi se va căsători cu ea. Mai erau şi alți plantatori care se 
însuraseră cu localnice. Sigur, nu se putea compara cu o femeie 
albă, dar nu conta. Așa va fi mult mai respectată de ai ei. 

În adâncul sufletului simțea că irlandezul nu se deosebea 
prea mult de ea. Se potriveau de minune. Se obişnuise cu firea 
lui violentă şi cu blândeţea grosolariă. Îl văzuse în momentele 
cele mai rele, când se îmbăta sau când se retrăgea în carapacea 
lui îmbufnat. Ştia că aceste accese de tristețe aveau legătură cu 
anumite lucruri din trecut, pe care dorea să le ascundă. Sigur, îl 
văzuse și în clipele de bucurie, când se zguduia' de râs, plin de 
voie bună, molipsindu-i şi pe cei din jur. 

Câteodată se purta dur cu ea, dar uneori o alinta tandru, 
de parcă ar fi fost o mică pasăre în mâinile lui uriașc. 

Îl iubea pe Corrigan. Îi îndrăgea ochii sclipitori, nebunia 
lui, zâmbetul ștrengăresc şi corpul maroniu atât de masiv. De 
fapt, Sanei îl adora cu adevărat. Dacă ar [i ştiut, Corrigan poate 


BANZAI 163 


că s-ar fi speriat de forța sentimentelor ei. Simţea că l-ar uri la 
fel de mult pe cât îl iubea dacă ar părăsi-o. 

Și acum, în timp ce-l privea cum discuta cu femeia albă, 
se hotărî s-o omoare pe Rachel dacă va trebui. 


Patrick Corrigan era în toane bune. Tocmai terminase sti- 
cla de whisky câștigată de la Manning și reușise să-şi alunge 
gândurile negre din seara trecută. 

Îşi aranjară tabăra într-o albie, în inima junglei, departe 
de poteca folosită în mod obişnuit de băștinași. Din vârful unui 
tek înalt aveau o perspectivă perfectă asupra trecătorii şi a Ca- 
pului Marmari. 

Marşul chinuitor prin noroi, pe cărarea abruptă îi slăbise 
pe toți de puteri. Doar Manning rămăsese insensibil la ploaie şi 
oboseală. Când se lumină de ziuă, îl puse pe Lavella și pe 
oamenii săi să construiască o nouă colibă pentru stația radio şi 
un punct de observaţie în copac. 

Terminară toate pregătirile înainte de apusul soarelui. 
Trei colibe fuseseră ridicate sub pereţii abrupți ai văii, cu mate- 
rialele rudimentare găsite în junglă; una pentru Manning şi sta- 
ţia radio; una pentru Lavella şi oamenii lui și alta pentru Corri- 
gan, Rachel şi unchiul ei. | 

Furtuna se mai domolise în timpul zilei, dar la lăsarea 
nopții se deplasă dinspre sud încă o vijelie năpraznică. Corrigan 
se îngrămădi în colţul 'colibei, tremurând, în timp ce torentele 
de ploaie se revărsau peste acoperișul deschis, scurgându-se în 
pământ. 

Un felinar cu sticla fumurie atârna de un stâlp de bam- 
bus. 

Din partea cealaltă a colibei, Rachel încerca să-i vâre pe 
gât unchiului ei nişte supă conservată. În ciuda privaţiunilor în- 
durate pe drum, îşi revenise; febra îl lăsase și îşi recăpătase cu- 
noştința. 


Curat ghinion! gândi Corrigan. 
Irlandezul deschise cea de-a doua sticlă-de whisky, trase 
o dușcă şi se făcu că nu-i bagă în seamă. Contrar celor spuse lui 

Rachel, adevărul era că începea să regrete impulsul lui de mo- 
ment. Se întreba ce-l determinase oare să-l salveze pe Manning 
de japonezi: ura față de Heydrich sau vreun instinct ascuns? 

Indiferent ce ar fi fost, începea să-și dea seama că preși- 
se. 

Acum era prins în capcană; pe o insulă umedă, înţesată 
de țânțari, cu un martir și un preot, și n-avea nici o idee ce va 
urma. Se proteja instinctiv, consumând tot mai mult alcool. 
Hotări să-și petreacă timpul cât mai plăcut posibil. 

Manning intră înăuntru. Șuviţe subțiri de păr i se lipiseră 
de frunte. 

— Ce faci, eşti ocupat cu războiul? îl întrebă Corrigan. 

Manning se făcu că nu-l aude şi ridică sticla goală de 
Johnny Walker care zăcea la picioarele sale. 

— Doamne Sfinte, Patrick! Ai băut-o pe toată! 

— Să ştii că am început-o şi pe cealaltă, bătrâne, îi spuse 
Corrigan, sorbind cu nesaț din ea. 

Eu zic c-ar fi mai bine s-o iei mai încet. 

— Nu văd de ce. Doar n-am altceva de făcut. 

Manning se lăsă pe vine, ştergându-și picăturile de ploaie 
de pe față. 

— Am o problemă, prietene! 

— Știu. Nu funcționează radioul. Nici nu merită să-l mai 
despachetezi. Oricum nu-i treaba mea! 

Manning îşi coborî vocea, vorbind pe un ton conspirativ. 

— Trebuie să transmit din nou, Patrick. Doar o exista un 
loc pe insula asta de unde să iau niște baterii! 

— Păi de ce nu-i faci o vizită lui Heydrich? îi sugeră Cor- 
rigan înghițind încă o gură de whisky. 

— Heydrich? 

— Are patru baterii noi în magazia pentru bărci. Le-am 
văzut cu ochii mei. Presupun că le păstrează pentru yachtul lui. 

— Exact de ce avem nevoie. 

ÎI privi agitat pe Corrigan. 

— Ce zici, ne ajuţi? | 

Corrigan lăsă sticla jos şi se holbă la el. 

— La ce să vă ajut? 

— O să-l trimit pe Lavella şi oamenii lui să aducă bateri- 
ile. Vreau să-i însoțești. Ştii mai bine cum să te descurci decât 
oricare om de aici. 

Corrigan scutură din cap hotărât. 

— Nu, nici nu mă gândesc. Pe acolo este plin de japo- 
nezi. Dacă vrei să te joci de-a soldații, n-ai decât. Doar nu este 
războiul meu. Ține minte! 

Manning îl bătu blând pe umăr. Când îl privi, nu se 
simțea nici o umbră de reproș în glasul lui. 

— Bine, bătrâne. Te înțeleg. Doar ne-ai ajutat destul şi 
aşa! 

Corrigan clătină din cap dezgustat. Știa că Manning o să 
se ducă el însuşi după baterii. Omul era obsedat de afurisita aia 
de stație radio. Or să-l omoare, ce mai! 

Până la urmă, japonezii vor da de ei. Dacă n-ar fi fost 
Corgigan, ar fi murit cu toții. În cwând, vor trimite avioane să-i 
caute; sau unul dintre băștinași va trăda noua ascunzătoare, 
pentru bani sau de frică. Era inevitabil. 

Îşi imagina sfârșitul lui Manning. Aplecat deasupra sta- 
ţiei radio... Strigăte şi o rafală neaşteptată de mitralieră când 
soldaţii japonezi se vor năpusti din junglă. Lavella şi oamenii 
lui vor lupta eroic, dar în curând se va termina totul. Cel mai 
bun lucru la care se putea aştepta Manning era să fie ucis rapid 
de un glonte. 

Însă, dacă japonezii îl prindeau viu... 

Corrigan privi întristat coliba slab luminată. Rachel se 
aplecase peste targa unchiului ei. ÎI observă şi ridică ochii zâm- 
bindu-i. 

Irlandezul se încruntă şi se uită în altă parte. 

— Ştii, îmi pare rău, Manning. Aş vrea să te ajut, dar 
asta este! 

— N-are rost să te scuzi, bătrâne! zise Manning vesel, în- 
torcându-se să iasă din colibă. 

Apoi, ca și când şi-ar fi amintit de ceva, se întoarse şi 
spuse: 

— Păcat! Era probabil singura ocazie să scapi de pe aceas- 
tă insulă afurisită. 

— Ce vrei să spui? 

— Păi, de îndată ce pun staţia în funcţiune, voi aranja ca 
Părintele Goode şi nepoata lui să fie evacuaţi. 

— Şi cum dracu” o s-o faci? 

Manning se aşeză din nou pe vine. Corrigan recunoscu 
inocența prefăcută de pe chipul său. Acum regreta că-i fusese 
milă de el. 

Manning, era un ticălos afurisit. 

— Cu ajutorul unui submarin, spuse Manning. America- 
nii s-âu oferit să mă evacueze când doresc. Desigur, voi rămâne 
aici cât va fi nevoie. Dar Părintele Goode are nevoie urgentă de 
îngrijire medicală şi n-o pot obliga pe domnișoara Goode să 
rişte alături de noi. S-au orientat greşit de la început când s-au 
hotărât să vină aici. 

— Păi tocmai asta încercam să le explic şi eu: 

— Ai avut dreptate. 

— Hai, zi înainte, Manning! Care este târgul? 

— Urât cuvânt, Patrick, bătrâne! Nu este vorba de un 
târg, ci doar de o sugestie. Aş putea să mă duc chiar eu după 
baterii, dar nu sunt la fel de talentat ca tine. Şi este posibil să nu 
mă mai întorc. Fără mine, vei înțepeni aici, cu Părintele Goode 
şi nepoata lui. Iată de ce îți sugeram să aduci bateriile. 

— Şi dacă... dacă ţi Je aduc... poţi să ne scoţi de pe 
insula asta blestemată? 

— Aşa cred, zise Manning vesel. Deci, ce zici, bătrâne? 

Corrigan înşurubă la loc capacul sticlei de whisky. 

— Când plecăm? 


31 


Hotărâseră ca irlandezul, sergentul Lavella şi cet şase jan- 
darmi ai săi să se ducă pe plantația lui Heydrich, în timp ce 
japonezii răscoleau dealurile în căutarea lor. Trebuiau să ia ba- 
teriile și s-o şteargă în mare viteză de la Murakon. Dar, a doua 

zi de dimineață, când Corrigan şi Lavella se târau pe coate şi 
genunchi printre cocotieri, la două sute de yarzi de bungalow-ul 
lui Heydrich, îşi dădură seama că nu va fi atât de simplu. 

Heydrich şi japonezii se aflau deja acolo. 

Corrigan nu mai înţelegea nimic. Crezuse că Heydrich şi 
aliaţii săi măturau jungla în căutarea lor: n-avea de unde să știe 
că locotenentul Kurosawa îl convinsese din prima zi pe Tashiro 
să renunţe la o asemenea expediţie inutilă. 

Irlandezul se întreba cât timp vor mai zăbovi japonezii pe 
plantație. Doamne, dacă se hotărau s-o folosească drept bază 
temporară? 

Briza de seară îi aduse în nări mirosul unui japonez. Era 
foarte ciudat, semăna cu fânul umed. Nu se vedeau decât vreo 
zece, ceilalți luau probabil cina în bungalow. 

Din câte îi ştia pe japonezi, aceştia se instalaseră mai 
mult ca sigur în dormitorul lui Heydrich, se gândi el cu satis- 
facțte. 

— Lua-i-ar dracu”! zise Corrigan cu voce tare. 

— Vom omori japoni? îi şopti sergentul Lavella, plin de 
speranţe. 

— Sigur. Dacă am avea un regiment de paraşutişti în spa- 
te, îi răspunse Corrigan. 

Privi în jos. Oamenii lui Lavella stăteau întinşi pe iarbă, 
la câţiva paşi în spatele lui. 

Erau înarmați cu puşti vechi și ciudate care nu foloseau 
la nimic într-o eventuală confruntare cu Arikasele niponilor. 
Mannlicher-ul lui Corrigan era singura armă modernă pe care o 
aveau la dispoziţie. Corrigan intenționa să evite pe cât posibil 
deschiderea focului, în ciuda evidentei dezamăgiri a sergentului 
Lavella. 

— Noi mers casă baterii? îl întrebă sergentul Lavella. 

— Eşti tare nerăbdător, nu-i aşa? 

Corrigan încuviință din cap şi cei șapte oameni se târâră 
către magazie. 

Acolo se aflau doi soldați, care se aşezară pe chei, cu 
puştile între genunchi, fumând liniștiți. Briza le purta glasurile 

până departe. Nu le păsa. De fapt ei erau vânători, nu? Nu se 
aşteptau în nici un caz să fie atacați. 

Corrigan se gândi că va fi simplu să se ocupe de ei. Dar 
trebuiau să aştepte lăsarea nopții. 

Sergentul Lavella îşi scoase cuțitul și făcu nişte gesturi 
sugestive, arătând cum le va tăia gâtul. 

Corrigan îl aprobă. 

— Da, în ordine. O să aşteptăm până se înserează. Pe 
urmă, îți dau voie să sari pe ei. 

Irlandezul clătină din cap. Era fericit că Lavella nu tre- 
cuse de partea japonezilor. 

Și, ca norocul lor să fie desăvârşit, se ridicase pe cer o 
lună plină şi strălucitoare. Atârna deasupra oceanului, ca un 
uriaş clopot de marmură, scăldând într-o lumină argintie maga- 
zia şi cocotierii. De parcă ar fi suspendat un felinar pe chei, cu 
faţa spre golf. 

Corrigân merse tăcut în zig-zag, printre copaci, cu un cu- 
tit lung, strâns în mâna dreaptă. De partea cealaltă a crângului, 
auzea un zgomot îndepărtat, ca un țipăt de maimuţă. Era La- 
vella, care le semnala poziția sa. 

Cei doi soldaţi trăncăneau şi râdeau liniștiți. Știau că duş- 
manul se afla la zeci de mile depărtare, undeva în munţi. După 
o oră, unul dintre ei se duse după un copac să se ușureze. Toc- 
mai asta aştepta şi Corrigan; Lavella se instalase deja între pal- 
mieri, gata să pună mâna pe el. 

Camaradul său se aşeză în capătul digului, cu puşca pe ge- 
nunchi şi își aprinse o țigară. Corrigan se strecură la marginea 
luminişului, mascat de dig. Japonezul stătea cu spatele la el. 

Corrigan ezită. Nu-i stătea în fire să ucidă. Gândul că va 
trebui să înfigă cuțitul în gâtul cuiva nu-i făcea deloc plăcere. 
Prefera să-l izbească în cap cu prăselele. 

Irlandezul se ridică încet în picioare şi ajunse la câțiva 
metri de santinelă. În clipa aceea, îi îngheță sângele în vine. 
Prin umbra copacilor îl zărise pe sergentul Lavella înşfăcându-l 
de umeri pe celălalt japonez. Lama lată a cuțitului sclipi în lu- 
mina lunii. 

Soldatul de pe chei îl văzu și el. 

Corrigan alergă şi-i puse mâna uriașa la gura sa nu tipe. 
Apoi ridică cuțitul. 

Dar japonezul se dovedi mai rapid. Luă arma cu amân- 
două mâinile şi o aruncă peste cap, cu un gest reflex. 

Corrigan se lovi cu încheietura mâinii de țeava puștii şi 
scăpă cuțitul. Se roti în aer şi ateriză pe covorul de viţă de sub 
palmieri. 

Gemând de durere, îşi încleștă mâna stângă pe gura omu- 
lui care se zbătea din răsputeri, iar cu cealaltă încercă să-i smul- 
gă puşca. Deodată, japonezul dădu drumul armei, în acelaşi 
timp îşi înfipse coatele în spate şi-l lovi în coaste pe irlandez. 
Corrigan se îndoi de mijloc, scăpă puşca, izbit de încă două 
lovituri sub inimă. 

Santinela se sculă în picioare şi Corrigan căzu într-o par- 
te în iarbă. 

Când îşi ridică privirea, îl văzu pe soldat cu pușca pe 
umăr. Corrigan se trezi holbându-se în țeava Arikasei, în timp 
ce japonezul se pregătea să apese pe trăgaci. 


Corrigan simţi ceva tare sub mâna stângă. Era cuțitul! Îl 
apucă disperat şi-l aruncă cu toată forța, rostogolindu-se în 
acelaşi timp din bătaia puștii. l 

Cuţitul zbură peste capul soldatului. Acesta se trase 
instinctiv înapoi şi gloanţele ricoșară în copaci. Înainte să apuce 
să-și încarce arma, o mână întunecată îi astupă gura şi un cuțit 
sclipi în beznă. Se prăbuși cu fața la pământ, iar sergentul La- 
vella se aplecă peste el. 

Corrigan se ridică în genunchi și luă arma. Fu surprins să 
constate că-i tremurau mâinile. 

— Trebuia să mă aștepți să-l lichidez şi pe urmă să acţio- 
nezi, îl apostrofă el pe Lavella. 

— Te-ai mișcat prea încet! îi reproşă sergentul. Japonii 
terminat! Trebuie omorât pe toți. | 

Oamenii lui Lavella o luaseră la fugă spre magazie, tro- 
păind cu cizmele lor pe chei. 

— Ar fi bine să ne grăbim! zise Corrigan. 

Dar îndemnul său se dovedi inutil. 

Din bungalow răsunau strigăte, în timp ce soldații japo- 
nezi ieşeau din bucătărie. Corrigan văzu un bărbat gras în cos- 
tum alb alergând pe verandă şi arătând agitat spre magazie. 

— Şi când te gândeşti că nu voiam decât să fiu lăsat în 
pace, bombăni Corrigan şi îşi aruncă pușca de umăr. 

Acum era prea târziu să mai dea îndărăt. Vor trebui să gă- 
sească un mijloc de scăpare. 


Când ajunseră la magazie, Japonezii împânziseră deja 
cărarea. Gloanţele zburau în jurul lor. Unul dintre jandarmi 
scoase un strigăt şi căzu. 

Corrigan îl prinse de braţe şi-l trase înăuntru. Îi picura 
sânge pe scânduri. l 

Lavella şi ceilalţi se îngrămădiseră în magazie, de-o parte 
şi de alta a ușii, ripostând feroce. 

Irlandezul îi făcu semn lui Lavella. 

— Acum chiar c-am dat de dracu’! N-o să mai ieşim de 
aici în veci. 

— Ba, descurcat foarte bine! mormăi Lavella. 

Se aplecă să examineze rana jandarmului. O spumă ro- 
şiatică i se prelingea pe buze. 

— Foarte grav, zise Lavella. I-a atins plămânul. 

Omul deschise ochii. Lavella îi spuse cât se poate de pri- 
juliu: 

— Tu mort! 

Luna argintie, încadrată de uşile deschise ale magaziei, 
sclipea pe apele albastre ale golfului ca o picătură înrămată. 
Arunca o lumină ireală asupra micii clădiri din lemn și, pentru 
o clipă, lui Corrigan i se păru că are halucinaţii. Shamrock plu- 
tea liniștită pe ocean lângă Deutschland. 

— Probabil că japonezii au venit cu ea până aici, zise 
Corrigan cu voce tare. 

— Noi murit! îi strigă sergentul Lavella. Nu bine deloc! 

De parcă ar fi vrut să sublinieze previziunea sa sumbră, 
unul dintre oamenii săi strigă şi căzu într-o parte pe scânduri, 
cu sângele țâşnindu-i din umăr. Altul îi luă locul la ușă, în timp 
ce gloanțele continuau să ciuruiască pereții subțiri ai magaziei. 

— Pune-ţi oamenii să încarce bateriile pe Shamrock, îi 
strigă Corrigan lui Lavella. O să ne îmbarcăm imediat. 

Lavella împărți câteva ordine. Doi dintre oamenii săi să- 
riră în picioare şi târâră bateriile pe puntea șalupei Shamrock. 
Când terminară, Corrigan le spuse să urce la bord. 

Irlandezul îi dădu Mannlicher-ul lui Lavella. 

— "Ține-i departe cât poți mai mult! îi strigă el. | 

Intră în cabina Shamrock-ului și porni motoarele. Lavella 
se aruncă pe podea, lângă jandarmul rănit, şi îşi descărcă pușca 
în soldaţii care înaintau, oprindu-i în spatele primei linii de 
cocotieri. 

Corrigan desfăcu odgonul şi alergă în magazie să-l ia pe 
sergentul Lavella. 

— Ce-i cu el? întrebă irlandezul arătând spre bărbatul ră- 
nit la plămâni. . 

Bingiti zăcea pe spate cu gura scăldată în sânge. Își des- 
chisese ochii și întinsese mâna după Mannlicher. 

Lavella i-o încărcă, i-o puse în brațe și-l rostogoli pe bur- 
tă. 

Îi şopti ceva la ureche. Pe urmă se ridică în picioare şi 
sări cu Corrigan în șalupă. Irlandezul mări turaţia motorului și 
îndreptă barca spre ocean; avea ciudata senzaţie că naviga spre 
lună. 

De îndată ce micuța ambarcaţiune își croi drum în larg, 
țărmul fu scăldat de lumini. 

Răpăitul armelor devenise asurzitor. Corrigan se culcă pe 
burtă în cabină, în timp ce gloanțele zdrobiră geamurile, înfi- 
gându-se în lemn. 

Întinse o mână pe cârma vasului şi se uită înapoi. Soldaţii 
japonezi alergau pe chei, spre magazie. Nu se auzea nici un răs- 
puns din partea lui Bingiti. 

Bietul de el, o fi murit! se gândi Corrigan. 

Japonezii vor porni imediat motoarele Diesel de pe 
Deutschland şi vor veni după ei. Ce păcat că nu avuseseră timp 
să scufunde yacht-ul lui Heydrich... 

În clipa aceea, magazia explodă într-un vârtej portocaliu. 
O ciupercă de fum negru se răspândi pe cerul nopții. 

— Doamne Sfinte!murmură Corrigan. 

— Caporalul Bingiti, îi explică Lavella. I-am spus să 
tragă în canistrele cu benzen. Gata cu barca! Gata cu japonii! 

Acum răpăitul de pe țărm devenise sporadic. Se îndepăr- 
tau deja spre reciful care păzea golful. Peste câteva clipe vor 
ieşi din raza de acţiune a japonezilor. 

=- — Ei, am trecut peste ce era mai rău, zise Corrigan. Nu 
ne-a mai rămas decât să cărăm bateriile cinci mile prin junglă, 
cu japonezii pe urmele noastre. Grozav, n-am ce zice! 


Corrigan cunoștea apele din jurul insulei Santa Maria ca 
pe propriul lui buzunar, hărțile Amiralității i se întipăriseră foar- 
te clar în minte. Se îndreptă către nord, spre Capul Marmari. 
Putea să lase Shamrock-ul acolo, în apele puţin adânci ale golfu- 
lui, la est de sat. Muntele Tahunga se afla la cinci mile sud-vest. 

Când intrară în golf, Corrigan sesiză imediat că ceva nu 
era în regulă. Poate că îi şoptiseră valurile sau poate că era un al 
şaselea simţ. Se zgâi în beznă, încordat. 

Încetini turația motoarelor şi lăsă şalupa să plutească îna- 
inte peste recifuri. 

— Pe unde o luăm? îl întrebă sergentul Lavella, simțind 
și el că se întâmplase ceva. 

. — Nu ştiu, răspunse Corrigan. Ceva nu este în regulă. 

Lavella şi oamenii săi aşteptau la pupa, privind temători 
țărmul întunecat. Shamrock înainta cu motoarele uruind în 
apele lagunei. 

Apoi Corrigan zări ceva strălucind în valuri prin razele 
argintii ale lunii. 

— Un rechin? 

— Un peşte zburător? 

Încercă să străpungă întunericul și deodată își dădu sea- 
ma îngrozit. 

— O epavă! tresări el. 

Luna plină se reflecta pe resturile bombardierului japo- 
nez, strălucind în apele puțin adânci ca oasele unei balene. Cor- 
rigan roti Shamrock-ul, încercând să ocolească. 

Era un loc prea îngust pentru manevre. Auzi scrâşnetul 
îngrozitor al metalului și lemnului când cala navei se frecă de 
reciful de corali. Apoi se zgudui violent şi se clătină. 

Se opri brusc în cele din urmă, aruncându-i pe toți pe 
punte. Corrigan mări la maximum turația motoarelor și încercă 
să smulgă vasul de pe recif. Cala tremură și apele se învolbu- 
rară în jur, dar nu se clinti din loc. 

— Gata, terminat? 

— Se pare că da, zise Corrigan. Ne-am împotmolit! 

Se uită la ceas. Peste câteva ore se va lumina de ziuă şi 
avioanele japoneze îi vor repera imediat. 

— Pe unde o luăm? îl întrebă Lavella. 

— Nu există decât o singură solutie, îi spuse Corrigan. 
Se pare c-o să ne udăm cizmele. 


Rachel stătea în ușa colibei şi-l urmărea pe Manning. Se 
aşezase pe o cutie goală şi contempla stația radio tăcută şi nefo- 
lositoare. Îşi scoase binoclul din jurul gâtului și-l așeză pe masă, 
lângă el. 

Era devreme dimineața, dar cămașa kaki începuse deja să 
se păteze în spate. Se aplecă înainte, cu capul în mâini. 

— Te simţi bine? îl întrebă Rachel. 

Manning, se întoarse uimit. O văzu şi se strădui să zâm- 
bească. 

— Da, mă simt bine. Sunt doar obosit, atâta tot. 

— Am auzit bombardierele. 

Manning încuviință din cap. 

— Trei escadroane şi câteva Zero-uri. Mai sunt cinci 
transportoare care înaintează prin trecătoare. Lovi radioul cu 
pumnul. 

— Se pare că americanii trebuie să se descurce singuri 


— Nu putem să facem nimic? 

— Nu, fără baterii suntem terminaţi! 

Rachel veni şi se așeză pe una dintre lăzi, lângă masă. 
Făcu semn cu capul spre stație. 

— Cât de mult îi afecta pe japonezi? 

Manning zâmbi trist. 

— O, te asigur că le dădea destulă bătaie de cap! Se făcu 
linişte. Apoi Rachel inspiră adânc şi spuse : 

— Eu nu vreau să plec! 

Manning rămase uimit. 

— Nu înțeleg! 

— Nu vreau să plec de pe insulă. N-ai decât să-l trimiți 
pe unchiul meu cu submarinul. Și pe Corrigan la fel! Pe mine 
însă te rog să mă laşi aici, să te ajut! Nu mă tem! 

Manning se holbă uluit. Cine cra ea de fapt? O fată de 
nouăsprezece-douăzeci de ani? Nu putea să tolereze așa ceva. 
În plus, fusese educat în ideea că femeile nu aveau ce căuta în 
război. 

— Nici nu mă gândesc, zise el cât sc poate de simplu. 

— Pot să fac exact ce faci şi tu! 

Manning zâmbi sumbru. 

— Probabil că ai dreptate. Dar tot nu sunt de acord. În 
orice caz, îți admir curajul! 

— Unchiul meu m-a învăţat întotdeauna să nu fug din 
fața greutăților. 

— Mai bine l-ar fi învățat și pe Patrick! 

Rachel se încordă. 

— Domnul Corrigan nu este lipsit de curaj! 

— Da, bineînțeles! Ştiu asta! zise Manning, surprins că 
Rachel sărise imediat să-i ia apărarea irlandezului. 

— N-am vrut să spun asta! 

— Atunci ce-ai vrut să spui? 

— Poate că ar fi mai bine să-i pui această întrebare lui 
Patrick. 

Rachel îl studie cu atenţie pe Manning. 

— Se pare că ştii multe lucruri despre el! 

— Poate, dar asta nu înseamnă că îl şi înțeleg. Sunt de 
câtva timp pe această insulă şi am avut de multe ori ocazia să dis- 
cutăm. Mi-a povestit despre diavolii din capul lui. Și noi îi 
avem pe-ai noştri, bineînțeles! Dar nu se compară cu ai lui Patrick! 

Manning tăcu. Rachel ştia că nu trebuia să insiste. Man- 
ning era-un englez desăvârşit, care n-ar fi trădat încrederea altui 
om! 

Se duse la ușa colibei. 

— Crezi că i s-a întâmplat ceva? 

— A, nu trebuie să-ți faci griji în această privință. Se va 
întoarce cu baterii cu tot! Indiferent de alte lucruri, Patrick știe 
să se descurce. 


Ajunseseră în tabără a doua zi după-amiază. 

Merseseră toată ziua şi jumătate de noapte, cărând pe 
umeri prețioasele baterii; îşi jupuiseră pielea, iar doi dintre oa- 
menii lui Lavella aveau arsuri pe braţe şi mâini din cauza acidu- 
lui. 

Corrigan așteptase refluxul. Peste puțin timp, înotând prin 
apa până la brâu, porniseră spre țărm cu valoroasa lor încărcă- 
tură. Înveliseră bateriile într-un impermeabil vechi, recuperat de 
Corrigan din cabina şalupei. 

Când au ajuns în sfârşit în tabără, erau epuizați. Fuseseră 
nevoiţi să-l lase în urmă pe caporalul rănit. Pierduse mult sânge 
și leşinase. 

În momentul în care-și făcură apariția, Manning se afla 
în coliba staţiei radio. Nota mișcările vaselor observate în tre- 
cătoare în dimineaţa aceea, în carnețelul lui cu coperţi de piele. 
Când Corrigan păşi în luminiş, ieşi din colibă cu mâinile în 
șold, zâmbind satisfăcut. 

— Am adus bateriile, îl anunţă irlandezul. 

— Grozav! exclamă Manning. Ştiam că pot conta pe 
tine. 

Apoi, fără să mai scoată vreo vorbă, intră la loc în colibă. 

Wolfgang Heydrich privea ruinele fumegânde ale maga- 
ziei sale şi îi venea să plângă. Buza de jos îi tremura de furie, în 
timp ce se holba la pilonii carbonizaţi şi la scheletul şalupei 
Deutschland. Acum zăcea pe fundul oceanului în cele cinci- 
sprezece picioare de apă sclipitoare. 

Îl înjură pe Corrigan în limba sa natală. Apoi scuipă în 
apă amarul care-i venea pe gât. Cadavrele celor cinci soldați ja- 
ponezi fuseseră înșirate lângă chei. Începuseră deja să miroasă. 
Erau acoperite cu o prelată kaki plină de muște. 

Heydrich strâmbă din nas dezgustat şi o luă înapoi pe 
potecă, spre bungalow. Îl găsi pe Tashiro stând de vorbă cu Ku- 
rosawa pe verandă. Ofiţerul japonez se albise la față de furie, 
dar Heydrich era mult prea preocupat de propria sa nenorocire 
ca să-şi dea seama. 

Kurosawa îl zări primul pe plantatorul german. Se opri la 
jumătatea frazei şi îl privi fix. 

— Da, ce doreşti? 

— Întreabă-l ce are de gând cu yacht-ul meu! zise Hey- 
drich. 

Tashiro se întoarse spre el. Se holba ameninţător cu ochii 
lui negri, dar Heydrich hotărâse să nu se lase impresionat. Doar 
era un arian din rasa superioară a lui Hitler. N-o să le permită 
acestor barbari galbeni să-l trateze ca pe un băştinaș. 

— Tashiro-san nu vorbit acum! zise Kurosawa. 

Heydrich îl ignoră. 

— Întreabă-l ce are de gând cu yacht-ul meu. 

Kurosawa tăcu încăpățânat. Nu intenționa să-i traducă 
nimic lui Tashiro. Ştia cum ar reacționa colegul său. Nu-l înghi- 
tea pe plantatorul grăsan, dar se săturase de violențe. 

Din păcate pentru Heydrich, Tashiro pricepu despre ce 
era vorba. Pentru o clipă, zâmbi cinic. Apoi își trase brusc sabia 
din teaca de piele prinsă în jurul taliei. Heydrich zbieră când 
vârful ascuţit i se înfipse sub bărbie. 

Căzu pe scândurile de lemn. Tashiro îl țintui acolo, turbat 
de mânie. 

Vârful sabiei îi pătrunse în piele şi plantatorul simţi cum 
i se scurge sângele pe gât şi pe cămaşă. Nici nu îndrăznea să 
respire. Își aţintise privirile asupra lamei de oţel. Știa că Tashiro 
i-ar fi retezat arterele dacă şi-ar fi mişcat puţin mâna la dreapta 
sau la stânga. 

Trecură câteva secunde sau chiar minute. În cele din 
urmă, Heydrich se uită drept în ochii călăului său. Tashiro îl 
privea amuzat. Neamţul își dădu seama îngrozit că se gândea 
dacă să-l omoare sau nu. 

Heydrich nu mai trecuse niciodată prin asemenea spai- 
mă. Încercă să vorbească, dar nu reuşi; murmură niște vorbe 
fără şir ca un muribund. 

Apoi simți cum i se scurge ceva umed şi fierbinte pe cra- 
cul stâng al pantalonului. Făcuse pe el. 

Acest act involuntar îi salvase viaţa. Tashiro văzu pata 
din regiunea vintrelor şi pufni în râs. 

Încântat şi satisfăcut, îşi puse sabia la loc în teacă. Pe 
urmă, cu o mișcare bruscă, îl înșfăcă de guler pe Heydrich, 
aruncându-l pe treptele propriului său bungalow. 

Tremurând de frică, Heydrich se ridică cu greu în picioa- 
re şi o luă spre hambarele cu copra. Peste câteva minute, Kuro- 
sawa şi Tashiro auziră ţipetele unei fete undeva în colibele ser- 
vitorilor. Era Alice Melema'a. 

Heydrich găsise în sfârşit o ființă pe care să-și reverse 
supărarea și umilința. 

Era exact ora şase. 

Mitchell stătea lângă radio. Shoup își puse căştile pe urechi. 
De-abia aştepta să deschidă stația. Se adunaseră încă vreo zece 
piloți. Se îmbrăcaseră deja în costum de zbor, gata să plece în 
misiune. 

Mitchell sorbea nişte cafea dintr-o cană de tablă. Nu știa 
de ce, dar marginea de aluminiu era întotdeauna cu zece grade 
mai fierbinte decât conținutul. Îi făcea bine să bea lichidul cald; 
aşa resimțea mai puțin efectele zorilor reci de la tropice. 

În cameră domnea o atmosferă de neliniște. După aproape 
şase săptămâni de teroare, oamenii de la Guadalcanal întrezăriseră 
prima umbră de speranță. Trecuseră testul cel mai dur, imediat după 
apusul soarelui. Distrugătoarele japoneze din Canalul Skylark! 
declanșaseră un baraj de foc timp de douăzeci de minute, 
atacând pozițiile Marinei pe culmea de est a pistei de aterizare 
de la Henderson. Apoi se instalase o linişte ciudată. O flamă 
roşie învăluise coasta, scăldând jungla din jur într-un roşu 
sângeriu. La puțin timp după aceea, strigătele Banzai şi pârâitul 
petardelor despicară noaptea. Japonezii atacaseră Compania 
Baker? a lui Mike Edson Cel Roșu. 

Timp de două nopţi, Mike şi oamenii lui ascultaseră în 
corturile lor cum larma bătăliei se apropia tot mai mult. Soldaţii 
Marinei fuseseră aruncați de pe culme. Edson reuşise în cele 
din urmă să-i respingă pe japonezi, deschizând focul cu mitra- 
lierele Howitzer. Măcelărise inamicul cu artileria de la numai 
cincizeci de yarzi. Tunurile trăgeau cot la cot cu infanteriștii, 
aceeaşi tactică folosită cu optzeci de ani în urmă la Pittsburg, în 
bătălia de la Bull Run. 

A doua zi de dimineață, Mitchell îi văzuse pe supravic- 
țuitorii Companiei Baker, întorcându-se cu ochii îhroșiți, plini 
de viziuni apocaliptice. Sleiţi de puteri, renunțaseră să-și urmă- 
rească dușmanul înfrânt. Japonezii lăsaseră în urmă şase sute de 
morţi. Soldaţii marinei kotezaseră locul Culmea Sângeroasă. 

- În ziua următoare, Forţele Navale străpunseră încercui- 
rea. Amiralul Kelly Turner pierdu purtătorul de avioane Wasp,? 
dar ajunse în cele din urmă la Iron Bottom Sound cu A Șaptea 
Divizie de pușcași marini şi o mie tone de alimente. 


l Ciocârlia (engl.). (n.t.) 
2 Brutar (engl.). (n.t.) 
3.Viespe (engl.). (n..) 

Celălalt factor care contribuise la înclinarea balanței în 
favoarea americanilor fusese fără îndoială Meteorologul. 

Avioanele Wild Cats! Grumann din Forţa Aeriană Cactus 
erau inferioare Zero-urilor japoneze. Nu se comparau nici ca 
viteză, nici ca uşurinţă în manevrare. Dar avioanele japoneze 
ajungeau la Guadalcanal cu rezervoarele aproape goale. Veneau 
de departe, de la Kavieng sau Rabaul, încetinite de cantitatea 
suplimentară de combustibil pe care trebuiau s-o care. 

Conta însă foarte mult că Mitchell şi oamenii săi ştiau 
când sosesc. Singurul mod de a contracara performanţele supe- 
rioare ale Zero-urilor era să le ataci de deasupra; faptul că Me- 
teorologul îi anunţa cu două ore înainte, le dădea timp să sară în 
aparatele lor și să urce la altitudini de treizeci de mii de picioa- 
re. Când japonezii ajungeau în cele din urmă pe insulă, esca- 
dronul lui Mitchell îi aştepta în aer, gata de atac. În momentul 
acela, se lăsau asupra lor şi-i făceau bucăţi. 

Deși japonezii îşi dădeau seama ce se întâmplă, n-aveau 
ce face. Dacă ar fi încercat să zboare în jurul insulelor către nord, 
nu le-ar mai fi rămas suficient combustibil până la Guadalcanal; 
iar, dacă ar fi zburat prea sus, ar fi fost reperate de radarele 
americanilor. 

Atâta timp cât Meteorologul continua să transmită, îi se- 
cerau fără probleme pe piloții japonezi. 

Deodată, radioul începu să prindă viață. 

— Bună dimineaţa, aliați, aici este Meteorologul. S-au 
adunat câţiva nori deasupra Bougainville-ului și Noii Georgii, 
dar se pare că se înseninează spre nord-est. Acum o jumătate de 
oră, trei escadroane de bombardiere au trecut la est de acest 
punct. Cam la zece mii de picioare după aprecierea mea. Avioa- 
nele de vânătoare se deplasează dinspre Bougainville să le es- 
corteze. Le văd foarte bine. Astăzi o să aveţi multă treabă. Vă 
urez mult noroc, soldați americani! Am încheiat transmisia. 

Shoup notă mesajul în carnet şi întinse mâna să ridice 
telefonul. Când se întoarse, nu mai era nimeni în colibă. Proba- 


l Pisici sălbatice (engl.). (n.t.) 

bil că piloţii o luaseră deja la fugă spre pistă, cățărându-se pe 
fuselajele măslinii ale avioanelor de vânătoare. 
Îi aştepta o zi mare. 

Colonelul Nakamura se aplecă peste biroul din fața lui, 
sprijinindu-se cu mâinile de suprafața netedă din mahon. Vocea 
lui amenințătoare semăna cu șuieratul unui șarpe. 

— Cum a fost posibil? 

— Oamenii mei nu s-au aşteptat la un asemenea atac, 
zise Tashiro. Am fost luaţi prin surprindere. 

— Da, asta-i clar, îl întrerupse Nakamura. 

Se ridică în picioare şi începu să se fâțâie prin cameră, cu 
mâinile strânse la spate. În cele din urmă, se întoarse cu fața la 
harta care atârna pe perete. 

— Trebuie să fie aici, zise el, indicând zona haşurată cu 
verde din partea de nord a insulei. 

— Chiar în momentul acesta, oamenii mei cutreieră jun- 
gla în căutarea englezului. 

Nakamura rânji. 

— Dar băştinaşii ce zic? 

— Jură că nu l-au văzut pe englez. Au promis că n-or 
să-l ajute. Știu ce-i aşteaptă dacă-l prindem în satele lor. 

Nakamura plecă de lângă hartă şi se uită pe fereastră, 
contemplând pătratul de pajiște frumos întreținut şi valurile în- 
spumegate din golf. 

Rămase aşa câteva clipe, încruntat. Tashiro aşteptă res- 
pectuos. 

— Bătălia de la Guadalcanal nu merge bine pentru noi. 
Americanii ripostează din ce în ce mai puternic. Comandamen- 
tul Superior al Armatei este de părere că inamicul primeşte in- 
formaţii referitoare la mişcările noastre pe mare și pe uscat. Pa- 
gubele sunt incalculabile. Nu putem tolera așa ceva. 

— O să-l prindem, Nakamura-san, zise Tashiro. 

— Ne-a costat şi aşa destul de mult! pufni Nakamura. 
('Âţi oameni ați pierdut? 

— Cinci morţi, trei răniți, raportă Tashiro mecanic. 

Gustul amar al înfrângerii îi învenina sufletul. Sub cal- 
mul aparent, era măcinat de o arzătoare dorinţă de răzbunare. 

— Câţi v-au atacat? 

— Nu pot să apreciez exact. Era întuneric... 

— Englezul avea şapte poliţişti înarmaţi pe insulă. Să 
presupunem că'i-au rămas credincioşi. În plus, irlandezul și 
preotul au trecut de partea lui. Asta înseamnă cel mult zece oa- 
meni. Nu mi se pare o forță de temut. 

— Printre resturile magaziei am găsit corpul neînsuflețit 
al unui polițai local. 

— Grozav! Halal victorie, n-am ce zice! Deci au mai ră- 
mas nouă. Îți dau încă două plutoane. Fă tot ce poți să desco- 
peri ascunzătoarea englezului. Trebuie neapărat să-l prinzi! 

— Cum se simte? întrebă Manning. 

— Are nevoie de un medic. Eu una am făcut tot ce m-am 
priceput. 

Rachel se aplecă peste unchiul ei şi slăbi bandajul de la 
picior. Părintele Goode murmură şi mişcă din cap. Zăcea pe 
patul de bambus, scăldat în propria-i sudoare. Faţa ca de ceară 
semăna Gu o păpuşă de cârpă. 

Manning o urmări cum îl pansa şi se strâmbă. Piciorul se 
umflase, iar zona din jurul rănii căpătase o culoare vineție. 
Când fata îi scoase bandajele, simţi în nări duhoarea cărnii pu- 
trezite. 

Manning puse o mână pe umărul lui Rachel. 

— Americanii mi-au promis că vor trimite un submarin 
cât mai curând posibil. 

— Aşteptăm deja de-o lună. Din zi în zi este mai rău. 
Dacă mai stăm mult, s-ar putea să fie prea târziu. 

Manning se înfurie. 

— La Guadalcanal se dă o bătălie pe viaţă şi pe moarte. 
Doar n-o să trimită un submarin tocmai acum pentru... 

Se opri. 

— Pentru un preot prăpădit și nepoata lui tâmpită. 

— N-am vrut să spun asta. 

Rachel zâmbi împăciuitor. 

— Îmi pare rău. Doar nu ne-ai cerut să venim aici! 

Manning ridică din umeri. 

— Americanii vor veni cât se poate de repede, zău! 

— Ştiu, numai că nu suport să-l văd cum se stinge pe zi 
ce trece. Chiar dacă o să supraviețuiască, va fi infirm. 

Manning nu știa ce să-i spună. Își dăduse de mult seama 
c-o apreciase greşit. Deşi era atât de tânără, avea nervi de oţel. 
El unul tremura de frică în fiecare zi, în timp ce această fetiţă 
nu se gândea la altceva decât la sănătatea unchiului ei. 

Exemplul ei îl îmbărbăta. 

O să respire uşurat când o să-i vadă la bordul submarinu- 
lui. Prezenţa lor în tabără reprezenta o răspundere şi o povară 
suplimentare. Izbucnirile Părintelui Goode în timpul delirurilor 
sale prelungite cutremurau liniştea nopţii. Manning ştia că 
țipetele ascuţite ar putea atrage atenția patrulelor japoneze, în 
caz că s-ar nimeri vreuna prin apropiere. 

Pe urmă, mai era şi Corrigan, morocănos, imprevizibil şi 
beţiv. Ca să nu mai vorbim de Sanei, tăcută ca o umbră, cu 
ochii întunecați şi răutăcioşi. Fiecare amenința în felul său mi- 
siunea lui. Cea mai periculoasă părea să fie însă tensiunea din- 
tre Sanei şi Rachel. Nu se manifesta pe față, dar era cu atât mai 
primejdioasă. Ce se întâmplase oare? 

O privi pe Rachel şi-i spuse: 

— Ar fi trebuit să pleci cât mai exista o şansă. Eu unul 
am încercat să te avertizez. 

— Am rămas din aceleași motive ca şi tine. 

Manning  râse acru. 

— Zău, nu prea cred! 

— Nu toți îşi riscă viața doar pentru Rege şi Țară. Un- 
chiul meu consideră c-o face pentru. Dumnezeu. Eu cred totuşi 
că are şi un motiv personal. 

Manning se încruntă. 

— Acesta este un punct de vedere foarte cinic. 

— Unchiul Matthew ţine tot timpul să-și dovedească 
ceva. Găseşti că este cinic? 

— Presupun că nu. De fapt, cred că fiecare gândeşte la 
fel! 

O privi cum termină de bandajat rana, legând-o-cu ulti- 
mele fâșii de muselină rupte din rochie. Se ridică, netezindu-și 
pânza de tapa, de parcă ar fi purtat cele mai bune haine de 
duminică. 

— Spune-mi un lucru, o întrebă Manning. De ce te-a aju- 
tat Corrigan? 

— Îl subestimezi, domnule Manning. 

— Nu cred. Îl cunosc pe Patrick de când s-a stabilit pe 
această insulă. Tipul este o haimana şi un şarlatan. Crede-mă, 
ţi-o spun ca prieten al lui. Dumnezeu ştie ce-o fi la gura dușma- 
nilor. 

— Am ştiut să-i trezesc conştiinţa. 

— Nu are aşa ceva. 

— Atunci, cum îţi explici? îl întrebă Rachel. 

Manning, se uită în jos stânjenit. 

— Presupun că are un motiv personal. 

Rachel se făcu stacojie la față şi întoarse capul. 

— Chiar dacă ar avea, eu oricum nu ştiu nimic, zise ea. 

După aceea, se îndreptă spre ușă şi ieşi din colibă. 

Cam la patru sute de iarzi de tabără, unul dintre pârâurile 
montane care alimentează Râul Ngulinni săpase în malul dur de 
bazalt, formând o albie de partea argiloasă a dealului. De acolo 
se revărsa într-o cascadă, căzând de la aproximativ treizeci de 
picioare, într-un bazin lat şi întunecat. 

Aici apa era rece ca gheaţa, ascunsă în spatele unei per- 
dele dese de ferigi şi plante agățătoare. Rachel venea de multe 
ori acolo să-şi spele sudoarea junglei aburinde. 

În după-amiaza aceea auzise voci pe cărarea îngustă, în 
timp ce se îndrepta spre albia râului. Îi recunoscu imediat. Erau 
Corrigan şi Sanei. 

Ezită. Ştia că ar fi trebuit să se întoarcă. Probabil că fă- 
ceau baie împreună. În loc să asculte glasul raţiunii, se trezi 
mergând înainte. Parcă ar fi atras-o un magnet puternic. 

Cascada astupa zgomotul paşilor ei. Se afla la numai 
câțiva metri de marginea apei, când îi văzu. Corpurile lor suple 
şi maronii contrastau cu verdele undelor. Erau dezbrăcați 
amândoi, cufundaţi în apă până la brâu. 

Rachel se lăsă pe vine,cu răsuflarea tăiată. 

Corrigan stătea cu spatele la ea. Sanei îşi încolăcise bra- 
tele de gâtul lui. Îl stropea cu apă, fugea şi se bălăcea zveltă ca 
o gazelă. 

Corrigan o ajunse şi o trase în jos, în apă, cufundându-se 
apoi amândoi. Strigau şi râdeau veseli. Sanei încercă să se eli- 
bereze, dar Corrigan o apucă de încheietura mâinii şi-o luă în 
brațe. Deodată, îşi înclină capul şi începu s-o sărute pe gât. 
Chiotele lui Sanei se transformată în gemete de plăcere. Începu 
să gâfâie şi-l făcu pe Corrigan să-i cuprindă sânul cu gura. 

Rachel se înroși la față în timp ce-l privea pe irlandez 
plimbându-și mâinile lacom pe corpul fetei. Simți şi ea cum i se 
întăresc sfârcurile şi o cuprinde o senzaţie ciudată în zona întu- 
necată dintre picioare. Acest sentiment puternic o făcu să scoa- 
tă un strigăt înăbușit. 

Atunci înțelese cât se poate de limpede că îl dorea pe 
Corrigan. Da, îl dorea mai mult decât orice pe lume. Nu-i păsa 
de unchiul ei, de Dumnezeu, de nimic. Îl dorea şi gata. 

Ochii lui Sanei sclipeau de plăcere. Gura i se căscase și 
scoase țipătul animalic pe care Rachel îl auzise pentru prima 
oară în dimineaţa aceea lângă biserică. Deodată, își deschise 
ochii şi o privi drept în față, surprinsă şi surâzătoare. 

Rachel încremeni pentru o clipă. Apoi, se ridică şi o luă 
la goană. Alergă până simți că nu mai poate și în cele din urmă 
se prăbuși epuizată în genunchi, lângă un copac acoperit cu 
muşchi. De-abia mai răsufla. 

Gâfâitul se transformă în scâncete de disperare și izbucni 
în plâns; era ca o eliberare după toate aceste luni de chin şi 
teroare. Vărsa lacrimi amare, jelind cei douăzeci de ani pe. ca- 
re-i trăise fără să se cunoască pe sine însăși. 

Kumasi se chinuise toată noaptea, urmărit de gânduri, ca 
un câine îngrijorat pentru osul lui. Era nedumerit, trist şi înspăi- 
mântat. După-amiaza trecută, unul dintre tinerii satului se întor- 
sese de la pescuit. Venise să-l anunţe că-i văzuse pe japonezi în 
golf. Acest fapt nu putea avea decât o singură explicaţie. Îl 
vânau pe kiap. | 

Sătenii de la Capul Marmari ştiau că Manning îşi ridi- 
case tabăra pe dealurile din apropiere. De multe ori, mergeau 
acolo şi făceau troc, oferind fructe, peşte sau câte un pui sălba- 
tic. 

Dar soldaţii japoni veniseră şi-i amenințaseră. Le spuse- 
seră să nu-i ajute pe europeni şi să-i anunţe dacă dădeau de 
urma lor. 

Kumasi ridicase din umeri şi se prefăcuse că nu înțelege. 

Băștinașii nu ştiau cum să se comporte cu japonezii. 
Trăiseră timp de cincizeci de ani sub protecţia guvernului bri- 
tanic şi avuseseră parte numai de beneficii. Britanicii le aduse- 
seră medicamente, mărfuri, şi le impuseseră legile Gubernului, 
care puseseră capăt războaielor între triburi. 

De aceea le venea greu să se împace cu noii stăpâni. Ja- 
ponezii îitpuneau mereu să le care poverile, dar nu-i plăteau ni- 
ciodată așa cum făcuse Manning și ceilalți kiup-i englezi dina- 
intea lui. Dar, ceea ce-i deranja cel mai mult, era faptul că japo- 
nezii le jefuiau grădinile. 

În fiecare an, munceau luni de zile să-şi cultive pămân- 
tul. Smulgeau terenul arabil din ghearele junglei fiindcă tre- 
buiau să-şi hrănească familiile. De obicei, plantau cartofi dulci, 
taro, banane şi papaya. 

Japonezii luau mai mult decât aveau nevoie; distruseseră 
până şi cocotierii, cărora le trebuie cincisprezece ani. să crească. 
Îi doborâseră la pământ să culeagă doar câteva nuci. 

Un bătrân din satul lui Kumasi îi găsise pe soldaţi 
prădându-i grădina cultivată recent cu taro. Legumele erau atât 
de tinere, încât nu avuseseră timp să se formeze, aşa că nu se 
puteau mânca. Revoltat, bătrânul încercase să-i oprească. 

Îl împuşcaseră ca pe un câine. 

Un gest barbar, pe care băștinaşii nu putuseră să-l ierte 
sau să-l înțeleagă. 

Totuşi erau înspăimântați. Japonezii amenințaseră că-i 
vor executa pe cei care dădeau ajutor europenilor. Dacă soldații 
albi se aflau într-adevăr pe aproape — așa cum le spusese kiap-ul 
englez —, atunci de ce se mai ascundea în junglă ca un fugar? 

Poate că japonezii aveau dreptate — războiul se termina- 
se, iar Santa Maria făcea parte acum din Imperiul Nipon. Celă- 
lalt alb, Heydrich, colabora cu japonezii, așa că s-ar fi putut să 
fie adevărat. 

Băştinaşii fuseseră toți profund șocați de plecarea neaş- 
teptată a albilor. Până atunci, îi consideraseră de neînvins; şi, cu 
toate că nutreau o oarecare loialitate față de kiap-ul englez, do- 
reau în primul rând să fie lăsați în pace. 

Bătrânii satului se adunaseră să discute problema. Unii. 
dintre ei se întrebau dacă mai puteau avea încredere în kiap. 

În caz că japonii descopereau tabăra lui aflată atât'de 
aproape de Capul Marmari, ar fi fost mai înțelept să-l ucidă și 
să-l ducă în fața comandantului japonez. 

ÎI priveau pe Kumasi, așteptând confirmarea lui. 

Kumasi era Juluai, căpetenia satului, numit de Manning 
însuși. Îşi câștigase această poziţie în primul rând fiindcă ştia 
englezeşte. Învăţase când era tânăr, pe plantațiile de trestie de 
zahăr din Queensland. 

Dar acesta nu era adevăratul motiv al influenţei lui 
Kumasi. Deşi Manning nu ştia, Kumasi deținea de asemenea și 
titlul de Mare Om sau mumi. Pentru a obține această onoare, 
cheltuise o mare parte din averea sa dând prânzuri festive sau 

făcând sacrificii impresionante pentru spirite, după moartea fos- 
tului şef. De aceea, ceilalți membri ai tribului îi purtau respec- 
tul. Râdeau copios când făcea câte o glumă, îi respectau opini- 
ile și-l urmau orbeşte. Influența şi talentul său de conducător 
crau se pare nişte calități înnăscute. 

În afară de bogăţie, mumi se putea folosi şi de prestigiul 
său pentru a-și lăuda sau certa supușii. Prin urmare, oamenii 
din sat îl ascultau în calitate de mumi, şi nu de luluai al lui 
Manning. 

Kumasi hotărâse deja că nu trebuiau să-l trădeze pe kiap, 
în ciuda pericolului la care se expuneau. Pe lângă faptul că ja- 
ponezii nu prea făcuseră nimic să câştige încrederea băştina- 
şilor, Kumasi avea şi alte motive personale. Kiap-ul se ascun- 
dea împreună cu femeia albă, aceeaşi femeie albă care-i salvase 
viaţa lui Kumasi, când simțise focul în burtă. 

Kumasi enumeră motivele cu toată forța şi elocvența de 
care era capabil, încheindu-și cu următoarea explicaţie discur- 
sul: dacă-i trădau pe englezi, vor trebui să răspundă într-o zi în 
faţa regelui George. 

Ba chiar mai mult decât atât, kiap-ul îl avea de partea lui 
și pe Părintele Goode, așa că vor trebui să dea socoteală şi 
Fecioarei Maria. 

Cum ambele fiinţe îşi câştigaseră o importanță mistică, 
rivalizând chiar cu spiritele strămoşilor, oamenii din Marmari 
recunoscură că mumi al lor era un om deosebit de înţelept. Prin 
urmare, reuşi să-și impună punctul de vedere. În afară de asta, 
le reaminti că mai există și misterioasa problemă a mărfurilor 
pentru negoţ. 

Ian Manning putea dormi liniştit. Cel puţin pentru mo- 
ment. 

După această discuţie, Kumasi îl trimise pe fiul său Wesu 
în tabăra lui Manning, să-l prevină-că japonezii se aflau la 
Marmari. Wesu porni a doua zi, cu noaptea în cap, luând-o spre 
dealuri, pe potecile bine cunoscute din junglă. 

Un papagal viu colorat ţâșni dinaintea lui. Penele sale 
albastre şi galbene străluceau în razele de soare care străpunse- 
seră bolta verde a copacilor. Wesu mergea repede, croindu-şi 
drum printre liane şi plante agățătoare, cățărându-se prin trecă- 
torile înguste, spre buza albiei, unde se întindea tabăra lui Man- 
ning. 

Deodată, una dintre ferigi se ridică şi-i vârî o armă sub 
nas. Wesu scoase un strigăt şi căzu în genunchi. 

Feriga începu să înainteze spre el. Avea ochii albicioşi şi 
braţele maronii. Acum îi vorbea. 

— Care nume ai tu? îl întrebă feriga. 

Șocat, Wesu îşi dădu seama în cele din urmă că feriga nu cra 
altcineva decât sergentul Lavella, unul dintre poliţiştii kiap-ului. 
Îşi atârnase ramuri întregi pe tot corpul. Wesu rămase cu gura 
căscată. Nu mai văzuse aşa ceva până atunci. 

— Mă numesc Wesu. Vrut vorbit kiap, zise el. Venit ja- 
ponii. 

Sergentul Lavella lăsă pușca jos şi-l obligă să se ridice. 

— Hai, grăbeşte-te, zise el conducându-l în tabără. 


lan Manning simţi cum i se strânge stomacul de frică. 
Câteodată își permitea să uite că japonezii se aflau pe urmele 
lui. Își închipuia că totul nu era decât un joc fantastic pe această 
insulă frumoasă, acoperită de junglă. Da, uneori reușea să 
estompeze realitatea, ignorând coşmarul în ungherele propriei 
sale imaginații. 

Dar acum, în timp ce asculta îngrozitoarea relatare a băşti- 
nașului, frica punea din nou stăpânire pe el. Pentru o clipă îi fu im- 
posibil să vorbească. I se uscase gâtul şi i se părea că se sufocă. 

Auzi în schimb glasul lui Corrigan. 

— Nu mai avem nici o şansă. Ticăloșii ăştia sunt în stare 
să taie toți copacii de pe insulă ca să ne găsească. Spune-le 
americanilor să ne ia de aici la noapte. 

— Imposibil, prietene! îi spuse Manning, surprins de 
vocea sa calmă. 

În realitate, nu era deloc liniştit. 


BANZAI 189 


— Şi ce-o să facem, mă rog? 

— Să mutăm tabăra. 

— Isuse, de-abia am ajuns aici. 

— N-avem de ales. 

— Dar ce, ai înnebunit? Afurisitul ăla de vicar poate 
să-și piardă piciorul din clipă-n clipă. Dacă încerci să-l mişti 
din loc, s-a terminat cu el. 

— Ai vorbit frumos, Patrick. 

Se întoarse spre sergentul Lavella, care-i aştepta instruc- 
țiunile cu degetul pe trăgaciul puștii. 

— a-ţi oamenii şi supraveghează poteca spre satul lui 
Kumasi. Dar ai grijă să nu tragi. Doar dacă n-ai încotro! 

Sergentul Lavella dădu din cap. Înțelesese. Nu va trage 
decât dacă va fi obligat s-o facă. 

Adică în caz că se va isca o ambuscadă. 


38 


Locotenentul Kurosawa stătea sprijinit de marginea şalu- 
pei, urmărind zborul păsărilor bellama, fregatele Pacificului. Se 
învârteau la prora vasului, grațioase. Înaintea lor, uscatul se întin- 
dea ca un deget de smarald în apa verzuie, presărată de corali. Pe 
țărm, frunzele palmierilor impunători se înclinau în bătaia brizei. 

Vântul aducea pe aripile sale mirosul satului de la Capul 
Marmari. Simţea în nări fumul lemnului ars, aromele porcului 
pus la frigare, duhoarea vegetației putrede şi parfumul dulce şi 
ameţitor al florilor de nucă betel. 

Dar Kurosawa nu admira peisajul.. Era chinuit de o sen- 
zaţie de nelinişte iritantă, persistentă ca bâzâitul unui țânțar în- 
tr-o cameră întunecată. Se temea, pentru prima oară de când se 
înrolase; parcă şi-ar fi presimțit sfârşitul. 

Se trezi gândindy-se din nou la pelerinajul pe care-l făcu- 
se în capitala Narei, lângă Kido, înainte să plece la război. Nara 
era străvechiul oraş unde îşi avea originea budismul din Japo- 
nia. Se spunea că îţi aducea noroc dacă urcai în vârful templu- 
lui din lemn. Aici fuseseră cântate sutrele de călugări chinezi 

din secolul al optulea. Parcă se mai auzeau și acum răsunând în 
aer, printre munţi şi copacii de chiparos... 

... corpul omenesc este fragil şi muritor... 

.. nu are nici o putere, la fel ca şi pământul, 
.. este instabil la fel ca și vântul 

... este trecător şi sortit pieirii... 

— Ce solemn eşti, Kurosawa! 

Se întoarse uimit. Era Tashiro. 

— Mă gândeam. 

— Gândeşti prea mult. Ăsta este defectul tău. 

Kurosawa clătină din cap. 

— Probabil că ai dreptate, Tashiro-san, murmură el. 

Ştia că Tashiro îl disprețuiește. Deşi erau camarazi, pro- 
veneau din medii complet diferite. 

Tatăl lui Tashiro era samurai; tatăl lui Kurosawa era fer- 
mier înstărit din Nachioji, de partea cealaltă a orașului Tokio. 
Familia lui avea un cal de curse, iar el studiase la colegiul Keio, 
o instituţie cu influenţe vestice. Petrecuse câtva timp în Statele 
Unite la Universitatea din Michigan. 

Tashiro nu studiase la colegii. Se instruise la Rikugen 
yonen gakko — o şcoală guvernamentală pentru pregătire mili- 
tară — când avea doisprezece ani. Armata reprezenta pentru el 
însăşi viața. 

Tashiro se înrolase voluntar. Kurosawa fusese chemat 
sub arme. Tashiro dorea să lupte. Kurosawa nu ştia cum să evite 
violenţa. Şi, în timp ce Tashiro visa la glorie, Kurosawa dorea 
să supraviețuiască. 

Cu toate acestea, Tashiro disprețuia şi se temea în același 
timp de inteligența lui Kurosawa. Camaradul său îi amintea de 
propria sa slăbiciune. Îndoielile lui Kurosawa îl deranjau n mai 
mult decât voia să recunoască. 

— În curând o să punem mâna pe ei, zise Tashiro. De 
data asta nu ne mai scapă. 

— Trebuie să acționăm cu grijă, Tashiro-san! Avem ne- 
voie de ajutorul băştinaşilor. 

— Auzi, băştinaşii! Or să ne ajute fiindcă nu au încotro. 

Ca mulți din generaţia sa, Tashiro considera că cei care 
nu aparțineau poporului japonez erau kichibu — animale. Așa 
se explicau atrocitățile armatei japoneze din China. 

Kurosawa nu-i răspunse. Ştia că n-avea rost să discute în 
contradictoriu. Prefera să se cufunde în reflecțiile întunecate ale 
propriilor sale gânduri. 

Şalupa ajunsese la numai câțiva yarzi de plajă. Duduitul 
înfundat al motoarelor răsună în jurul lagunei și al colibelor cu 
acoperișul de stuf, presărate printre palmieri. Când intrară în 
apele nisipoase, puţin adânci, soldații săriră pe țărm. Tashiro se 
așeză în fruntea lor, cu sabia scoasă. 

Dar satul era pustiu. Rămăsese doar Kumasi. 


— N-are rost! îi spuse Sam Doo locotenentului Kurosa- 
wa, în timp ce Tashiro îl chestiona pe băștinaș. Spune că nu ştie 
nimic despre kiap-ul englez. 

— Întreabă-l unde au plecat sătenii! insistă Kurosawa. 

— Sunt înspăimântați. Au fugit. 

Acesta era de fapt jumătate de adevăr. Majoritatea tineri- 
lor băştinaşi îl ajutau pe Manning să care stația radio undeva în 
munți, la altitudine mai mare. Bătrânii, femeile şi copiii se as- 
cunseseră în junglă. Kumasi rămăsese pe loc, sperând să-i con- 
vingă pe japonezi să nu dea foc satului. Nu încăpea nici o îndo- 
ială că ar fi făcut-o dacă îl găseau pustiu ca acum. 

Tashiro trimise câţiva soldaţi să percheziţioneze colibele. 
Kumasi îl privea temător. Îşi clătina capul zbârcit şi îşi rosto- 
golea ochii în orbite. Cei doi ofițeri japonezi îşi concentrară din 
nou atenția asupra lui Sam Doo. Îl foloseau pe micuțul chinez 
ca interpret. Vorbea pidgi, puţină japoneză şi destul din fiecare 
dialect al insulei ca să se facă înțeles. Deprinsesc folosirea lim- 
bilor străine ca rezultat al meseriei sale. Ținea cârciuma deschi- 
să în Mările Sudului de ani de zile, iar clientela sa era cât se 
poate de cosmopolită. 

— Întreabă-l unde este kiap-ul, îi spuse Kurosawa lui 
Sam Doo. Trebuie să ştie! 

Micuţul chinez rânji, făcu o plecăciune, se întoarse către 
Kumaăsi şi i se adresă în dialectul local. 

— Vrea să afle unde se ascunde englezul. Trebuie să-i 
spui. Zi-i că nu ştii. 

Sam Doo nu-i înghițea pe japonezi. 

— Nu ştiu, zise Kumasi. 

— Spune că nu ştie, anunță Sam Doo. 

Kurosawa îi traduse lui Tashiro. Locotenentul se încrun- 
tă. 

Era convins că Manning se afla pe aproape. Dacă avea 
dreptate, omul acesta trebuia să știe. Nimeni nu se putea depla- 
sa prin munți fără să afle băștinașii, mai ales când cărau staţii 
radio şi provizii. 

Nu se poate așa, se gândi Tashiro posomorât. Trebuie să 
fac din tipul ăsta un exemplu pentru ceilalți. 

Se auzi un strigăt şi sergentul lui Tashiro ieşi din coliba 
lui Kumasi cu o eșarfă albă din muselină strânsă în mâna dreap- 
tă. I-o dădu lui Tashiro. 

Nepoata misionarului! 

Tashiro se întoarse spre bătrân și i-o vârî sub nas. 

— Întreabă-l de unde o are! 

— Vrea să ştie de unde o ai, îi traduse Sam Doo. Spu- 
ne-le să-i ia dracu”! 

— Este a nepoatei misionarului, răspunse Kumasi sincer. 
A lăsat-o cu mult timp în urmă. Mi-a salvat viața atunci! 

— Ei? întrebă Tashiro. 

Sam Doo se gândi repede. Observase că bătrânul şef nu 
ştia să mintă. 

— Zice că unul dintre săteni a cumpărat-o din Vancoro 
pe un dinte de rechin. | 

Tashiro se înroși la față. Ochii îi ardeau în cap ca doi tă- 
ciuni aprinşi. 

— Spune-i să îngenuncheze, zise el. 

Kurosawa ezită, apoi repetă ordinul. 

Sam Doo se holbă fără să înțeleagă. Se întoarse să-i tra- 
ducă lui Kumasi.. Bătrânul tremură. Privea fix în ochii ofițeru- 
lui, presimţind ce o să urmeze. 

Se pândi la fata care scosese spiritul rău din el în noaptea 
aceea, cu multe luni în urmă. Pipăi cu degetele mâinii drepte ci- 
catricea de deasupra vintrelor și își aminti. Viaţa nu-i mai apar- 
ţinea. Fata fusese cea care i-o dăruise. Acum își va plăti datoria. 

Se lăsă încet în genunchi. 

Tashiro lătră un ordin. Doi soldaţi prinseră braţele bătrâ- 
nului şi le suciră la spate. Se auzi scrâșnetul oțelului când Ta- 
shiro îşi scoase sabia din teacă. 

— Spune-i, îi zise Tashiro lui Kurosawa, spune-i că, dacă 
nu mărturiseşte unde se află englezul, o să moară. 

Kurosawa se întoarse spre colegul său. 

— Doar n-o să ne războim cu bătrânii! Pune la loc sabia, 
Tashiro-san. 

Sam Doo înțelegea destul ca să priceapă ce se întâmplă. 

— Nu ştie unde sunt!- exclamă el disperat. 

— Hai, spune-i! 

Bătrânul şef tremura. Fusese cuprins de convulsii. Mâini- 
le prinse la spate parcă-i ieşiseră din. încheieturi. Un fir de salivă 
i se prelinsese pe buzele pătate de betel. Începu să scrâşnească. 

— Ce spune? întrebă Tashiro. 

Sam Doo dădu din cap înspăimântat. 

— Se roagă strămoşilor, murmură el. Se pregăteşte să 
moară. 

— Foarte bine, zise Tashiro şi ridică sabia deasupra ca- 
pului. 

Lama de metal sclipi sângeriu în razele soarelui de după-a- 
miază, înainte să cadă asupra gâtului bătrânului, tăind tendoa- 
nele şi oasele. Corpul decapitat se zbătu și apoi cei doi soldați 
care-l ţineau de braţe pe Kumasi îi dădură drumul. Trunchiul se 
prăbuși la pământ, revărsând valuri de sânge. 

Sam Doo se întoarse şi vomită. 

Kurosawa își privi colegul împietrit. 

— Ăsta nu-i război! zise el: 

— Vorbeşti ca o femeie! îl apostrofă Tashiro. 

Şterse lama cu grijă pe frunza lată de palmier şi băgă 
sabia în teacă. 

— Îi vom învăţa pe aceşti oameni cum să coopereze cu noi. 
Vom pune mâna pe englez. Acum vor vedea ce-i așteaptă dacă 
nu ne ascultă. O să aflăm în sfârşit unde se ascunde kiap-ul! 


Sergentul Lavella se uită pe furiș prin frunzișul cocotie- 
rului şi-i privi cum înaintau. Erau în jur de douăzeci de soldați 
şi doi ofițeri, înșiraţi pe un singur rând, de-a lungul potecii. Trei 
soldați duceau o mitralieră Nambu și trepiedul ei. 

Manning insistase să nu tragă până când japonezii nu 
ajungeau în tabără. Lavella își luase libertatea să se abată puțin 
de la aceste instrucţiuni. Își postase oamenii la pândă, pe căra- 
rea care ducea în satul lui Kumasi. După părerea lui era mai 
bine să ataci duşmanul decât să te laşi atacat. Lavella descindea 
dintr-o faimoasă familie de luptători, iar conceptul de retragere 
tactică îi era complet străin. 

În plus, ceea ce vedea nu mai avea nevoie de explicaţii. 
Japonii îl uciseseră cu sânge rece pe mumi. Nu putea să-i lase 
nepedepsiţi. 

Lavella îşi dădea seama că el şi oamenii lui erau depăşiţi 
numeric cu cel puţin patru la unu. Dar avea avantajul atacului 
prin surprindere şi, așa cum se întâmplă de obicei în junglă, 
japonezii nu vor observa de la început că au de înfruntat doar 
şase inamici. 

Vor deschide focul, după care se vor topi în junglă. N-or 
să le lase timp japonilor să monteze mitraliera. Kiap-ul numea 
această tehnică „trage şi fugi“. 

Caporalul alesese cu grijă locul ambuscadei. 

La jumătatea albiei acoperite de junglă, deasupra Capului 
Marmari se întindea un luminiş. Acolo ocupaseră poziţii La- 
vella şi oamenii săi, în spatele ferigilor şi al copacilor. Bătrânul 

băştinaș ştia că cei care urcă pe o asemena căldură se opresc în- 
totdeauna în spaţii deschise să-și tragă sufletul. În momentul 
acela se vor strânge umăr la umăr și vor declanșa atacul. 

Lavella aştepta cu faţa lipită de țeava caldă a puștii. 
Poteca trecea la numai cincizeci de yarzi pe sub el. Ştia că un- 
deva, în masa verde de nepătruns, cei cinci oameni ai săi pân- 
deau la fel de încordați. Lavella trebuia să tragă primul. Acesta 
va fi semnalul. Japonezii nu se aşteaptă la așa ceva. Vânătorul 
se va transforma în vânat. 

Acum primul soldat al şirului ajunsese foarte aproape. 
Mergea cu capul în jos, oprindu-se pe poteca abruptă, cu pușca 
pe umăr, cu faţa strălucind de sudoare, îmbibat de transpirație 
din cap până-n picioare. 

Ajunse în luminiş şi se opri, sprijinindu-se de un copac. 
Întinse mâna după sticla de apă, gâfâind. 

Peste puţin timp, apăru şi restul plutonului; se răspândiră 
în luminiş, trântindu-se la poalele copacilor. Alţii își dăduseră 
jos ranițele, căutând sticlele cu apă. 

Lavella îi urmărea, alegându-și ţinta. În cele din urmă, îl 
găsi. Era ofițerul cu sabia. Lavella rânji nerăbdător. Acum japo- 
nul va plăti pentru viaţa bătrânului. 

Apăsă cu degetul pe trăgaciul puștii Enfield. 

Dar Lavella nu fusese niciodată un ţintaş prea grozav, așa 
cum își închipuia el. Când trase, smuci țeava cu mâna stângă, 
de parcă ar fi încercat să proiecteze glonțul cu mai mare viteză. 
Şi, în ciuda strădanilor lui Manning din lunile trecute, apăsă cu 
putere pe trăgaci, în loc să-l declanșeze încet, cu grijă. 

Aşa că glontele nu nimeri ținta; dar, cum soldaţii japo- 
nezi stăteau îngrămădiţi unii în alții, găsi totuși o victimă. Se 
înfipse în pieptul unuia dintre militari, omorându-l pe loc. 

La cea de-a doua încercare îl lovi pe Tashiro în braţ. Lo- 
cotenentul căzu pe spate. 

Deodată izbucni o larmă asurzitoare de împuşcături. Oa- 
menii lui Lavella deschiseseră și ei focul. Lavella văzu câţiva 
soldați secerați de ploaia de gloanţe. 

Ceilalți japonezi se aruncară în tufișuri, încercând dispe- 
rați să se adăpostească. În panica de nedescris care se crease, 
unii dintre ei îşi abandonară puștile. 

În luminiş zăceau șase oameni. Lavella auzi alt japonez 
urlând de durere, undeva în hăţișurile dese de sub el. Caporalul 
nu mai putea de bucurie. Acum era timpul să se întoarcă în 
tabără, până să se dezmeticească japonezii. 

Un glonte despică trunchiul deasupra capului său. Trebu- 
ia să se grăbească. Peste câteva secunde împușcăturile şuierau 
prin aer. Japonezii trăgeau orbește din junglă. 

Focul continuă câteva minute, după care își dădură seama 
că duşmanul dispăruse. Sergentul Lavella şi oamenii săi se 
topiră în jungla deasă. Se pregăteau să înfrunte mânia kiap-ului. 


Rachel intră în coliba lui Corrigan. Îşi scosese o sanda şi 
se uita la talpa piciorului stâng. Ţinea în mână cuțitul cu mâner 
de fildeş şi îl ştergea cu grijă de cracul şortului. 

— Ian spunea că te-ai rănit la picior. 

— Mi-a intrat un ghimpe. 

— Vrei să-l scoţi cu cuțitul? 

— L-am spălat mai întâi. 

— Cuţitul? 

— Nu, piciorul. 

— N-o să faci mare lucru. 

— Ai o idee mai bună? 

Rachel nu-i răspunse. Îi smulse cuțitul şi-l aruncă pe jos. 
Apoi se aplecă, luă piciorul în mână şi-l examină. Vedea foarte 
clar capul ghimpelui sub degetele mijlocii. 

— Dacă-ţi ciopârţești pielea cu cuțitul ăla, o să te infec- 
tezi! Lasă-mă să-l scot eu! 

Corrigan se sprijini pe coate şi rânji. 

— Şi cum intenţionezi s-o faci? 

— Cu dinţii. 

Corrigan se gândi câteva clipe. În cele din urmă exclamă. 

— Da, pare interesant. Cel puţin pentru mine ar fi o nouă 
experienţă. 

— Nu ți-au rămas prea multe lucruri pe care să nu le fi 
încercat, nu-i aşa? murmură Rachel. 

Îşi înfipse dinţii în camea din jurul ghimpelui, trăgând 
cât putea de tare. 

Corrigan încercă să-şi elibereze piciorul. 

— Isuse! 

Rachel se opri să-şi examineze opera. Urmele roşiatice 
ale dinţilor ei se înfipseseră pe suprafața albă a pielii. 

— Fără îndoială, practici o medicină barbară, mormăi 
Corrigan. 

— Nu întotdeauna. Depinde de pacient. 

Corrigan rânji. 

— Îi tratezi așa pe toți bărbaţii tăi? 

Rachel se mulțumi să studieze piciorul mai departe. 

— Cred că te-a bătut soarele în cap, Patrick Corrigan! 

— Mă rog, pe toți prietenii. Doar nu vrei să-mi spui că 
n-ai avut nici un pricten! 

— Am venit aici să-ţi scot ghimpele din picior. Nu să 
discut despre viaţa mea personală. 

Deodată, Corrigan se întinse şi o mângâie pe braţ. Atin- 
gerea lui era deosebit de blândă. Fata se simţi şocată; ce mult îi 
plăcea... Își ridică privirile. Se aplecase înainte şi îşi apropiase 
fața de a ei. Zâmbea, dar era cu totul altceva decât rânjetul ace- 
la ştrengăresc, pe care-l remarcase de atâtea ori. Tandreţea şi 
căldura lui o luară prin surprindere. 

Se trase înapoi, uimită de intimitatea momentului şi își 
înfundă dinții în piciorul irlandezului. 

Corrigan zbieră, dar de data aceasta protestele sale fură 
astupate de strigătele de afară. 

Se întorsese Lavella. 

Manning stătea pe lada de lemn din colibă şi își ştergea 
transpirația de pe față cu un prosop înfășurat în jurul gâtului. 
Slăbiciunea şi ameteala puneau tot mai des stăpânire pe el în 
ultimele zile. Se întreba cât o să mai reziste oare. 

Ascultă epuizat relatarea lui Lavella. Nu era la fel de en- 
tuziasmat ca sergentul. Deci ucisese nişte japonezi. Şi ce dacă? 
Vor trimite şi mai mulți. 

— Câţi au pierit? întrebă el din nou. 

— Șapte morţi, cincisprezece răniți, zise Lavella. 

Ca orice războinic îi plăcea să exagereze. 

Corrigan râse amuzat, sprijinit nepăsător de unul dintre 
stâlpii de bambus. 

— Împarte la jumătate şi tot cred că exagerează. Cine 
ştie, o fi lovit pe vreunul în braţ ş-atâta tot! 

Sergentul Lavella îl privi îmbufnat. Deşi se temea de 
statura impunătoare a irlandezului, nu-i plăcea să fie luat peste 
picior de fiecare dată. 

— Doar ţi-am spus să nu tragi decât dacă eşti pregătit s-o 
faci. 

Sergentul Lavella prefera să tacă. Nu înţelegea în ruptul 
capului de ce micuța cutie neagră în care vorbea Manning în 
fiecare zi era mai folositoare decât pușca lui. El unul cunoștea 
doar o singură posibilitate eficientă de a scăpa de duşman. 

— Ei, acum tot nu mai poți îndrepta lucrurile, zise Cor- 
rigan. S-au lămurit unde ne aflăm şi vor răscoli toată jungla 
până or să ne găsească. 

— Ai pierdut vreun om? îl întrebă Manning. 

— Un tip nou-venit, zise Lavella ruşinat. Caporalul Vo- 
lulu. 

— Doamne Sfinte! Dacă au pus mâna pe el! 

— Nu; avut grijă, nu vorbit, spuse Lavella. Bun băiat! 

Manning clătină din cap. 

— Nu putem risca. Vom schimba locul de tabără acum, 
la noapte. 

— Sunt pentru prima oară de acord cu tine, prietene! 

Manning privi dezgustat. 

— Mulţumesc, sergent Lavella. Nu mai am nimic de 
adăugat. 

Sergentul Lavella salută reglementar şi ieşi. 

După ce plecă, Patrick Corrigan trase una dintre cutiile 
de lemn şi se așeză lângă Manning. Englezul își pironise privi- 
rile în pământ. Ținea capul plecat, iar umerii i se încovoiaseră 
de oboseală. Începuse să se resimtă după atâta încordare. 

Corrigan îi puse o mână pe umăr. 

— Nu mai poți continua aşa. Nu arăţi prea bine. 

— Îţi faci griji pentru mine, Patrick? 

— Uită-te și tu, eşti cu un picior în groapă. Vreau doar 
să-ți dau un sfat. Ţi-ai făcut datoria. Este timpul să închei 
socotelile. Adu submarinul ăla și hai s-o pornim spre tărâmuri 
mai liniştite. 

— Nu pot să fac asta. 

— De ce nu, pentru numele lui Dumnezeu? 

— Pur şi simplu nu pot. Trebuie să rămân. Nu vreau să 


Corrigan clătină din cap. 

— Să fiu al dracului dacă pricep de ce. Totuşi... 

— Ştiu. Sunt cu un picior în groapă. 

Corrigan contemplă obrajii supți şi cenușii ai lui Man- 
ning şi ochii obosiţi, duşi în fundul capului. 

— Da. Și n-o s-o mai duci mult, zise el. 


În dimineața aceea, spiritele strămoşilor îl părăsiseră pe 
Volulu. Rănit la şold de un glonţ, în timpul ambuscadei, fusese 
lăsat în urmă de camarazii săi, care se topiseră în junglă înainte 
să-şi dea seama ce se întâmplase. 

Timp de aproape o oră zăcuse în agonie, incapabil să-și 
mişte piciorul. Glonţul îi perforase femurul. Încercase să-și 
oprească sângele vârându-şi degetul mare adânc în rană. Se ab- 
ținuse să nu urle de durere, de frică să nu-l audă ceilalți. 

Până la urmă leșină. Pierduse prea mult sânge. 

Când îşi recăpătă cunoştinţa, se trezi holbându-se la 
locotenentul Tashiro, care rânjea sălbatic. 

Braţul lui Tashiro era bandajat la piept. Mâneca tunicii 
atârna ruptă, îmbibată cu sânge. 

Tremura de furie. Pierduse cinci oameni. Încă trei fuse- 
seră grav răniți. 

Tashiro își scoase sabia. 

— Leagă-l de copac, şopti el. 

Doi soldați îl forțară pe Volulu să se ridice în picioare, în 
ciuda strigătelor sale sfâșşietoare. Îi traseră braţele la spate şi-l 
legară de trunchiul unui copac de calofilă. 

— Ei, şi acum o să-mi spui unde se află tabăra englezu- 
lui, zise Tashiro. 

Spunând acestea, îl apucă de cămaşă pe Sam Doo şi-l 
aruncă la picioarele lui Volulu. 

— Spune-i că poate muri repede sau încet. Are de ales. 

Volulu se uită la japonez prin pânza care-i împăienjenea 
ochii şi-l scuipă drept în față. 

Zdreanţa însângerată legată de copac nu mai semăna cu o 
ființă omenească. Spada lui Tashiro îl desfigurase. Dar Volulu 
nu scoase nici un sunet. Acum, când trăgea să moară, nu mai 
putea oricum să vorbească. 

Tashiro înfipse sabia cu atâta putere în pieptul băştina- 
şului, încât se înțepeni în trunchiul copacului. Ochii lui Volulu 
se holbau ciudat de albi în contrast cu masa de sânge în care se 
transformase fața lui. Corpul său mutilat atârna de frânghiile 
înfăşurate în jurul pomului. Scoase un oftat lung şi se cufundă 
în bezna veşnică. 

Răcorit, Tashiro fu nevoit să recunoască umilința înfrân- 
gerii. | 

ÎI va prinde pe englez. Nimic nu-l mai putea opri acum. 

Nimic. 

Absolut nimic. 

Bezna nopții tropicale se aşternu de îndată peste dumbra- 
va de palmieri. O lună uriașă, galbenă, se ridică încet ca un 
spectru din marea tăcută. Arunca o lumină ciudată peste câm- 
pul Henderson, reflectându-se prin frunzișul palmierilor. Copa- 
cii foşneau în bătaia brizei, iar turnul de control îşi proiecta 
umbrele scheletice pe plajă. 

O flacără despică cerul de catifea al nopţii. Când dispăru, 
se stârni un amalgam de claxoane, glasuri şi bubuituri. Mâini 
agitate băteau în canistrele goale de benzină. 

Luminile se stinseră în zona corturilor, de parcă ar fi fost 
spulberate de o mână nevăzută. Răsunară miorlăituri și fluieră- 
turi stridente. De şapte nopți la rând oamenii nu reuşeau să vadă 
sfârşitul filmului. 

Pe câmp, avioanele își încălzeau motoarele, aruncând 
trombe de fum negru, înecăcios. Grumann-urile se pregăteau să 
atace avioanele japoneze, în timp ce bombardierele americane 
Douglas Dauntless şi P400 erau şi ele gata de pornire. Trebuiau 
să se ferească până se termina totul. 

Mitchell ieşi din cort şi o rupse la fugă spre cea mai apro- 
piată tranșee. Propriul său avion fusese ciuruit de gloanţe în 
lupta de după-amiază şi nu se putea folosi de el deocamdată. Va 
trebui deci să îndure bombardamentul la sol, împreună cu cei- 
lalți. 

Apoi auzi uruitul clar al bombardierelor japoneze. Betty 
probabil, se gândi el, încercând să distingă siluetele avioanelor 
pe cerul nopții. 

— Vine! auzi pe cineva spunând de undeva de aproape. 
Maşina de spălat Charlie! 

Reflectoarele brăzdau cerul cu luminile lor albe, concen- 
trându-se din când în când asupra unui bombardier. De la mar- 
ginea pistei auzi bubuiturile constante ale brigăzii antiaeriene, 

Distinse țiuitul strident al bombelor şi se ghemui, încer- 
când să se strângă cât mai mult posibil. Își aminti să deschidă 
gura; așa evita riscul unui șoc, în caz că bomba cădea aproape. 
Pe urmă, nu-i rămase altceva de făcut decât să se roage. 

— Uite-o cum vine! auzi el strigându-se în jur. 

Un uruit asurzitor urmat de bum, bum, bum. Pământul se 
zgudui sub el şi ecourile detunăturilor se răspândiră în junglă şi 
munți., 

În timp ce bombele continuau să cadă, se ghemui şi mai 
mult în tranșeu. Schijele țiuiau deasupra lui, despicând aerul. 
Bubuiturile nu mai conteneau. 

Fu surprins să constate că, în ciuda groazei care-l cuprin- 
sese, nu se gândea la soarta lui, ci la Meteorolog. 

În dimineața aceea, vocea calmă și blândă anunţase ca de 
obicei vremea şi mișcările japonezilor, dar mai adăugase încă 
ceva. Îi înștiințase că fuseseră obligați. să-și mute din nou tabă- 
ra. Două avioane cercetau insula în căutarea lui. Mitchell dis- 
tinsese pentru prima oară un accent de disperare în glasul liniş- 
tit şi măsurat. 

Pentru Mitchell, Meteorologul devenise o problemă strict 
personală. Se întreba unde o fi acum. La Choiscul? Bougain- 
ville? Bănuia că la Bougainville. Sus, pe unul dintre vârfurile 
acelea din nordul insulei, cu faţa spre trecătoarea Buka. 

Japonezii îl căutau probabil înnebuniţi. În ultimele săptă- 
mâni, sorții bătăliei începuseră să se întoarcă împotriva lor. 
Acum două nopţi, flota americană le dăduse o primă lovitură 
însemnată. Întâlniseră Expresul din Tokio dincolo de Capul 
Speranţei şi scufundaseră două crucişătoare, avariindu-l pe-al 
treilea. Acum japonezii nu mai puteau afirma că stăpâneau tre- 
cătoarea. 

Nimitz le trimisese divizia americană. Erau doar nişte 
puşti; tăietori de lemne şi fermieri din Minnesota, care-şi petre- 
cuseră ultimele luni sub soarele Noii Caledonii. Curând, vor 
prinde gustul războiului, se gândi Mitchell cu amărăciune. Până 
atunci, Vandergriff avea încă trei sute de oameni rezervă. 

Fortăreaţa de la Guadalcanal se întărea. Și, în plus, exista 
Meteorologul, asul lor din mânecă. Până acum, japonezii mătu- 
raseră probabil toate insulele din jurul trecătorii, încercând să-l 
păsească. Ce fel de om era oare? Cum putea să trăiască într-o 
asemenea tensiune? se întreba Mitchell. Un profesionist, mai 

mult ca sigur. Probabil un om din Serviciul de Spionaj al Mari- 
nei, implantat în spatele liniilor japoneze. 

Oricum, n-ar fi avut nici o şansă fără el. Zero-urile i-ar fi 
măturat demult din aer. 

În după-amiaza aceea, le venise din nou în ajutor. Îi pre- 
venise că două escadroane de bombardiere escortate de Zero-uri 
se îndreaptă spre Baza de la Henderson. 

Mitchell îi așteptase cu escadronul său. Se năpustiseră 
peste ei ca niște pescăruşi lacomi într-un năvod plin de peşti. Îi 
loviseră o dată şi încă o dată, iar cei care reuşiseră să scape ni- 
meriseră în barajul de bombe aruncate de crucişătoarele şi dis- 
trugătoarele Marinei. din Golful Purvis. 

Timp de aproape o oră, acrul din Guadalcanal se trans- 
formase într-o căldare a morții. Avioane în flăcări şi bucăți 
fumegânde de fuselaje şi motoare se prăbuşiseră în ocean şi-n 
junglă. 

Mitchell se întreba câte nimeriseră oare. El personal dis- 
trusese trei. Avea nouăsprezece „chifteluțe“ — mici stegulete 
ale Soarelui Răsare — pictate pe fuselaj. Reprezentau numărul 
avioanelor doborâte. Alţi trei camarazi aveau deja peste două- 
zeci. Sigur, nici japonezii nu mai erau cei de la început. 

Din ce în ce mai mulți piloţi doreau acum să înfrunte 
Zero-urile. Aviatorii japonezi încercaţi pieriseră aproape toți, 
iar cei care le luaseră locul erau mai tineri şi mai puţin experi- 
mentați. Piloții Marinei americane îi secerau ca pe nişte muşte. 

Mitchell închise ochii, încercând să-şi şteargă din memo- 
rie aceste imagini de coşmar. Și el se temea de.moarte, la fel ca 
toți oamenii. Deşi trimisese destui pe lumea cealaltă, specta- 
colul nu-i făcea deloc plăcere. La fel ca mulţi alţi piloţi, nu 
chiuia de bucurie când dobora un avion japonez. 

După ce ateriza la încheierea unei misiuni, nu simţea 
altceva decât o imensă uşurare. Păcălise încă o dată moartea. 

Dar mai exista întotdeauna şi ziua de mâine. 

Bombardamentul se oprise. O flacără verzuie se răspândi 
pe cer. Părea aproape albă sub razele strălucitoare ale lunii. 
Luminile începură din nou să se aprindă în jurul pistei. Capora- 

lul Kates pornise deja cu buldozerul să astupe craterele proas- 
pete. 

Când se cățără afară din tranşee, Mitchell îşi dădu seama 
că Meteorologul devenise talismanul său personal. Atâta timp 
cât era în stare să supraviețuiască în junglă zi după zi, înconju- 
rat de dușmani, pândit din toate părţile, Mitchell ştia că avea 
Şanse să scape cu viață. 

Îşi scutură noroiul de pe jachetă. Capul lui Shoup apăru 
deodată lângă el. 

— A cam bubuit noaptea asta, nu-i aşa, maiorule? 

— Ce-i cu tine? Doar nu vrei să trăieşti o veşnicie?! 
exclamă Mitchell. 

— Ba sigur că vreau. 

— M-da. Şi eu la fel! răspunse Mitchell şi se îndepărtă 
rânjind. 

Părintele Goode zăcea pe micul pat din bambus. Se lupta 
cu fantomele care-i bântuiau coșmarurile, scăldat în sudoare şi 
clocotind de febră. | 

Drumul prin munţi îl distrusese complet. Mărşăluiseră 
două zile în şir, orientându-se după Steaua Sudului. Manning îi 
dusese către nord, spre ultima tabără, sub căldarea ascunsă a 
Muntelui Teatupa. 

Aici, spinările ascuţite ale munţilor coborau până în văile 
adânci; în afară de vârfurile înncgrite, totul era învăluit în man- 
tia verde a junglei. Copacii pluteau într-o ceață cenușie. 

Pe aceste platouri înalte ploua în fiecare după-amiază. În 
timp ce înaintau pe cărările abrupte și noroioase doar băștinașii 
cu tălpile lor late puteau să-şi păstreze echilibrul. Acesta era ți- 
nutul ţânţarilor anofeli și al gândacilor uriaşi. Muşcătura lor te 
lăsa paralizat în mâlul lipicios. | 

Jungla de nepătruns filtra razele soarelui. Jos, la poalele 
copacilor, nu ajungea decât o lumină verzuie, difuză. Liniştea 
desăvârşită era întreruptă doar de strigătul papagalilor albi. 

Fuseseră nevoiți să-înoate în noroi până la şold, croin- 
du-și drum printre liane încâlcite, ierburi uriașe, puternice și 
fine ca o plasă de pescuit. Păianjeni mari cât o farfurie mişunau 
peste tot. 

Locul ales de Manning se afla sus pe o creastă vulcanică, 
noroioasă şi ferită de țânțari; dar pentru preot nu mai avea nici 
o importanță. Fusese cuprins de mâna fierbinte a malariei şi 
septicemiei. Era un adevărat miracol că supraviețuise până 
acum. La un moment dat, piciorul păruse că se vindecă, dar că- 
lătoria prin munți îi deschisese rana. Infecția se instalase din 
nou. Rezistenţa în fața bolii scăzuse din cauza unui nou atac de 
malarie, iar starea lui generală se deteriorase cu o rapiditate 
înspăimântătoare. 

Acum Rachel se aşezase lângă el, pe o ladă de lemn. Îl 
ştergea pe frunte cu o cârpă umedă. Căuta să se întărească pen- 
tru ceea ce trebuia să facă. Nu avea de ales. Ţinea în mână o 
sticlă de whisky. Era ultima din provizia lui Manning. 

— Unchiule, hai bea puțin! 

Îi turnă câteva picături pe buze. Preotul se ridică tușind şi 
scuipând. 

— Fiertura diavolului! zbieră el. Ia-o de aici! 

Dădu din mâini vărsând o parte din conţinut pe pământ. 

— Trebuie să bei. Îţi va uşura durerile, zise ea şi încercă 
să-i înțepenească braţele, aplecându-se peste el. Îi turnă repede 
lichidul printre buzele întredeschise. Preotul scuipă încăpățânat. 

— Lumea o să jelească şi o să scrâşnească din dinţi! 
zbieră preotul. 

Reuşi să-şi elibereze brațul stâng şi o izbi pe Rachel în 
gură trântind-o jos. 

Rămase acolo, simțind cum îi dau lacrimile de durere. Îşi 
duse mâna la nas şi-şi șterse sângele cald. 

Părintele Goode îşi întoarse capul spre ea, înnebunit de 
febră şi otrava care-i umbla prin corp. Fata nu-şi dădea seama 
dacă era conștient sau nu, dar avea senzaţia că îi privea direct în 
suflet. 

— Desfrânare! murmură el. Păcat şi desfrânare! 

— Trebuie să bei whisky. Îţi va alina durerile. 

— Voi femeile sunteți toate nişte desfrânate! Dumnezeu 
va revărsa asupra voastră foc şi pucioasă! strigă el. 

— Dacă nu bei de bună voie, o să te forțez s-o faci! 

Dar Părintele Goode nu o auzea. Fantomele Satanei nu 
încetau să-l chinuiască. Pentru preot, lumea devenise un loc 
fierbinte şi infernal. 


Rachel distinse silueta lui Corrigan în soarele târziu de 
amiază. Se sprijinise de trunchiul unui copac și părea că ațipise. 

Fata se apropie în vârful picioarelor, cu sticla de whisky 
în mână. ÎI privi câteva clipe, urmărind mișcările lente ale piep- 
tului masiv şi trăsăturile sale distinse. Când dormea, semăna cu 
un înger. 

— Sticla asta este cumva pentru mine? o întrebă el deo- 
dată. 

Rachel tresări fără să vrea şi făcu un pas înapoi. Fusese 
treaz tot timpul. 

— T asă-l să sufere. Doar ştii că-i place. 

— Domnule Corrigan, mă pregătesc să-i tai piciorul cu o 
macetă. Cred că un om merită puţin ajutor într-o asemenea în- 
cercare. Ce zici? 

Corrigan se ridică privind-o uluit. 

— Isuse, Marie şi Sfinte Iosife, eşti cea mai afurisită 
femeie pe care am cunoscut-o vreodată. Uită-te la tinc! O fată 
de vârsta ta ar trebui să culeagă flori şi să cânte la pian. 

— Poate că într-o zi așa o să fac. Dar acum unchiul meu 
are nevoie de mine. 

Corrigan se sprijini de triunchiul copacului şi o privi atent. 
În ultimile luni, fusese obligat să-şi revizuiască părerile despre 
Rachel Goode. Nu numai că era foarte atrăgătoare, dar îi între- 
cea în tărie de caracter şi curaj pe mulți bărbați. 

Transformarea fusese uimitoare. Fata încrezută şi palidă 
pe care o dusese la Capul Marmari — oare trecuse mai puţin de 
un an? 

Soarele îi arsese pielea. Acum roșcala se schimbase în- 
-un bronz auriu. Nu-şi mai purta părul strâns în coc. Îl lăsa 
să-i cadă pe umeri în valuri negre-albăstrui. Era îmbrăcată în- 
tr-o cămaşă de-a lui Manning și îşi înfăşurase o pânză tapa în 
jurul taliei. Umbla desculță. 

Părea o ființă atrăgătoare şi vulnerabilă în același timp. 
Corrigan ştia că această combinaţie este groaznic de derutantă. 

Îşi fixă privirile pe gleznele ei maronii. 

— Ți-am mai spus vreodată că ai nişte picioare frumoa- 
sc? 

Rachel se îmbujoră şi îşi pipăi cu un gest reflex nasturii 
cămășii. Avea senzația c-o dezbracă din priviri. Bărbatul ăsta 
era incorigibil. 

Din după-amiaza aceea, când îl văzuse cu Sanei la cas- 
cadă, se străduise să nu rămână singură în compania lui. Totuşi, 
ori de câte ori îl privea alături de negresă, râzând, îmbrățișân- 
du-se sau şoptindu-şi vorbe de alint, o cuprindea gelozia. 

Câteodată îi zărea în luminişul de lângă tabără sau îna- 
poindu-se dela pârâu. O dezgusta că se purtau atât de neruşi- 
nat. Uneori, dispăreau toată dimineaţa. Odată Manning crezuse 
că fuseseră prinşi de japonezi. Tocmai se pregăteau să mute ta- 
băra, când își făcură apariția. 

Rachel se simţea dezgustată și atrasă în același timp de 
bărbatul ăsta imposibil care făcea paradă de sex şi instincte sub 
nasul tuturor. Se întreba dacă nu cumva apropierea morţii o 
făcea să-l găsească atrăgător. 

Deşi educaţia ei de catolică o obliga să se revolte, în 
adâncul sufletului ar fi dorit să la locul creaturii mititele din 
patul lui. Dar acum, când Corrigan flirta cu ea, nu ştia cum să 
se poarte. 

Încercă să se concentreze asupra treburilor sale. 

— Mă ajutaţi să-i torn whisky? 

Se mira cât de răguşit îi suna vocea. 

— Sigur că da. Ba chiar o să te ajut să-l şi operezi dacă 
aşa numești tu acest act de barbarie. Să ştii că am început să mă 

obișnuiesc. Dacă eşti în stare se reziști, atunci nici eu n-o să fiu 
mai prejos. 

Rachel îl privi cum se ridică în picioare, cu mâinile vârâ- 
te în buzunarele pantalonilor de bumbac. 

Îi zâmbi. 

— Mulţumesc, domnule Corrigan. 

Corrigan râse din toată inima. Rachel vibra din cap pâ- 
nă-n picioare. 

— Cu plăcere, domnişoară, îi răspunse el. 

Zicând acestea, o urmă în luminiş, unde Părintele Goode 
se lupta cu diavolii și duhurile Gomorei. 


— Va trebui să-i legăm mâinile la spate. 

Corrigan încuviință din cap. 

— Cum doreşti. Doar tu ești doctorul. 

— Dacă te propteşti pe umerii lui, va fi suficient. 

Se întoarse spre Manning şi sergentul Lavella. Stăteau 
amândoi în ușă, şovăind. 

— Dacă-l ţineţi de picioare, sunt gata să mă apuc de lu- 
cru. 

Fața lui Manning căpătase culoarea alabastrului. 

— Nu există altă posibilitate? 

— Uită-te la el! zise Rachel calmă. Otrava s-a răspândit 
în tot corpul. Dacă nu-i amputăm piciorul, moare în patruzeci şi 
opt de ore. 

Manning îl studie pe bietul preot. Dormea, respirând 
sacadat. Pielea căpătase o culoare cadaverică. Cearcăne adânci 
îi încercuiau ochii arşi de febră. 

— Ce şanse are? întrebă Manning. 

Corrigan răspunse în locul ei. 

— Hai să zicem că n-ar trebui să pariezi pe el, decât dacă 
ai avea bani de aruncat. 

— Fac şi eu ce pot! îl completă Rachel. Dar cste foarte 
slăbit. Dacă nu moare din cauza șocului peste câteva minute, va 
muri mâine de infecţie. Ar fi un miracol să supravieţuiască. 

— Și o binecuvântare dacă nu ar supraviețui, mormăi 
Corrigan. 

Rachel se întoarse spre el, cu ochii sclipind de mânie. 

— N-ai decât să crezi ce vrei despre el, domnule Corri- 
pan. Dar a avut grijă de mine zece ani, când eram singură pe 
lume. Nu pot să uit asta. 

— Bine, îmi pare rău, murmură Corrigan. Hai să-i dăm 
drumul odată! 

Rachel luă o bucată de sfoară, îl întoarse pe preot într-o 
parte şi-i legă mâinile la spate cât mai blând posibil. Apoi îl 
așeză din nou cu faţa în sus. 

Când termină, Corrigan îngenunche şi îşi aşeză mâinile 
sale uriașe pe umerii preotului. Manning şi sergentul Lavella se 
lăsară pe vine la picioarele Părintelui Goode, apăsându-se cu 
toată greutatea pe încheieturile sale. 

Rachel scoase sticla de băutură. 

— Trebuie să înghită câteva guri. 

Se aplecă peste Părintele Goode şi-i săltă capul. Îi strânse 
nasul între degete şi-i vâri sticla în gură. 

Preotul oftă cutremurându-se sub greutatea celor trei băr- 
baţi. Apoi întoarse capul într-o parte şi aruncă un jet de whisky 
cald în faţa lui Corrigan. 

— Isuse, exclamă Corrigan. Rezist la sânge, dar nu su- 
port să văd cum se iroseșşte băutura. E clar că nu vrea! 

— Nu contează! îi răspunse Rachel. 

Îi deschise din nou gura şi-i turnă whisky. 


După aproape treizeci de minute, Rachel reuşi să-i toarne 
pe gât aproape o jumătate de sticlă. Acum zăcea sforăind răsu- 
nător. 

— S-ar putea să moară de intoxicație alcoolică zise Cor- 
rigan — dar nu va simți nici o durere, ţi-o garantez! 

— Să dea Dumnezeu să ai dreptate, spuse Rachel. 

Se ridică în picioare şi ieşi să aducă maceta pusă la fiert. 

Tashiro se prezentase la ordin, în fața colonelului Naka- 
mura. 

— Ți s-au vindecat rănile? îl întrebă Nakamura. 

Îşi aşezase mâinile pe masă, impasibil. 

— Nu-i nici o problemă, Nakamura-san! zise Tashiro. 

Nu îndrăznea să privească în ochii colonelului. Se holba 
cu stoicism la peretele din spatele biroului. 

În realitate, Tashiro suferea foarte mult. Glontele se lo- 
calizase în umăr, zdrobind humerusul braţului stâng. Era banda- 
jat peste piept, pe sub tunica deschisă. Pierduse mult sânge și 
nu reușise încă să-și scoată glonţul. 

Japonezii instalaseră acum un post înaintat de observaţie 
la Capul Marmari. 

Tashiro fusese obligat să se întoarcă la Vancoro și să-i ra- 
porteze personal lui Nakamura despre ultima înfrângere suferită 
de soldaţii săi din cauza bandiților de englezi. 

Trecuse puţin pe la spital. Îi spusese chirurgului să-i pună 
un pansament şi atâta tot. Apoi, cu un suprem efort de voinţă, 
urcase pe poteca spre bungalow. În căldura insuportabilă, glon- 
tele îl frigea ca un foc viu. Durerea i se reflecta în privirile sti- 
cloase. 

— Inamicul te-a luat din nou prin surprindere, îi spuse 
Nakamura. 

Tashiro primi reproșul fără să clipească. Nakamura îl stu- 
die în liniște, timp de câteva clipe. 

— Câţi oameni ai pierdut? 

— Cinci morţi, trei răniți, Nakamura-san. Unul dintre ei 
a fost atins în piept. Nu va supraviețui. 

Nakamura inspiră adânc. Se stăpânea cu greu. 

— Ce-o să raportez eu Înaltului Comandament Imperial? 
exclamă el. Este. aproape sigur că enplezul acționează de luni. 
de zile în această zonă ca spion. Nu ne dăm seama exact de 
pagubele pe care le-a provocat. A informat în permanență 

inamicul în legătură cu mișcările noastre pe mare și în aer. lar 
acum, a început să ne atace și soldații. 

Glasul lui Nakamura se stinse într-un oftat prelung ca 
sâsâitul unui şarpe. 

Tashiro rămase tăcut. Alt val de durere îl izbi cu forța 
unui şoc electric. Își mușcă limba, simțind gustul sărat al pro- 
priului sânge. Se clătină ușor pe picioare. 

— Aţi căzut în capcană și v-au împuşcat ca pe nişte 
câini, continuă Nakamura fără milă. Cum a fost posibil aşa 
ceva? 

În cameră se lăsă o liniște adâncă. Picături de sudoare se 
scurgeau de pe fruntea lui Tashiro, prelingându-i-se în ochi. Se 
strădui să-şi înfrângă ameţeala. Era cât pe ce să se prăbușească. 

— Am cerut Înaltului Comandament să ne trimită câini 
poliţişti. Între timp, vei conduce operaţiunile de la Capul Mar- 
mari. Trebuie să te concentrezi asupra munților de nord. Peste 
puţin timp, va sosi aici altă companie de soldaţi, sub conduce- 
rea maiorului Harada. Se va ocupa el însuşi de această opera- 
țiune. 

— Am înțeles, Nakamura-san. 

— Şi acum, trebuie să aduc la cunoștința superiorilor re- 
zultatele tale. 

Nakamura își ridică privirile. 

— Eşti liber. Du-te să-ți îngrijeşti rănile şi apoi întoar- 
ce-te la îndatoririle tale. 

Tashiro simți cum i se umpleau ochii de lacrimi. Tremura 
de durere și umilință. Salută, se întoarse și ieși din cameră. 


Rachel o luă pe partea îngustă, care ducea în vârful cul- 
mii. De pe coama stâncii, către vest, Trecătoarea Kandava se 
desfăşura la orizont în toată splendoarea ei. Insuliţe de smarald 
punctau suprafața întinsă a oceanului. Era seară şi stele sclipeau 
pe cerul lăptos de culoarea perlei. 

Nuanţele de verde și albastru ale oceanului se schimbau 
într-un cenușiu metalic, iar strigătul papagalilor din copacii 
înalți ai junglei lăsa loc foşnetului insettelor de noapte. 

Rachel se aşeză pe:o stâncă tremurând. 

Bătea un vânt călduţ, dar fata simțea cum o cuprinde 
frigul din cap până-n picioare. Voia să-și şteargă din memorie 
ultima jumătate de oră. 

Unchiul ei murise. Făcuse tot posibilul, dar era prea slă- 
bit să reziste șocului. După ce-i tăiase piciorul, încercase să-i 
cauterizeze rana, dar murise în câteva minute, din fericire fără 
să-și recapete cunoștința. Fusese un sfârşit oribil după lupta 
îndelungată cu otrăvurile din corpul lui. Acum îi părea rău că-l 
chinuise. Mai bine l-ar fi lăsat să moară liniştit. 

— Ai făcut tot ce s-a putut. 

Se întoarse. Era Corrigan. 

— N-ar fi trebuit să mă bag. Ştiam că n-o să reziste! 

Vocea ei suna ciudat în lumina amurgului. 

— Oricum ar fi murit. N-ai de ce să te învinuieşti. 

Rachel dădu din cap. Nu mai îndrăznea să deschidă gura. 
Îşi dădu seama că tremura. Corrigan se aşeză lângă ea şi-i cu- 
prinse umerii cu braţele. Începu deodată să plângă cu sughițuri. 
Se agăţă cu brațele de gâtul lui. 

Nu ştia cât au stat aşa. Câteva minute sau poate câteva 
ore. Suportase groaznica operație, îndurase agonia morţii un- 
chiului ei. Acum, toată frica, toate emoţiile pe care le ținuse 
ascunse în ultimile luni izbucniseră din adâncul ființei ei. 

Când îşi reveni, își ridică privirile, cutremurată să vadă 
blândeţea întipărită pe chipul lui Corrigan. Irlandezul se aplecă 
deodată şi-o sărută. 

— Corrigan... 

— Nu, te rog să nu spui nimic! îi şopti el. 

— Nu se cade să fac asta. 

— Îţi trebuie un sprijin. Nu-i nimic rău! Toți avem nevoie 
din când în când de puțină tandrețe. Chiar şi tu, domnişoară 
Goode. | 

Dar o parte din ea rămăsese nepoata misionarului. Se 
revoltă la gândul că unchiul ei nici nu se răcise bine, iar ea se și 
aruncase în brațele omului pe care el îl disprețuise atât de mult. 

Îi era silă. Se comporta ca o târfă şi ca o trădătoare. Se smulse 
de lângă el şi fugi înapoi, spre tabără. 


44 


Mitchell şi Shoup stăteau în adăpost. Ascultau ploaia 
care pătrundea prin acoperiş şi se scurgea pe podeaua de pă- 
mânt, formând bălți întunecate. 

Puseseră două cutii de lemn între şiroaiele de apă şi se 
aşezară fumând. Undeva, pe culmea Edson, auziseră răpăitul 
unui Browning. Probabil că unul dintre americani n-avea ce face. 

— Ştii, se spune că este localnic! zise Shoup deodată. 

— Cine? 

— Meteorologul. Eu am crezut că face parte din serviciul 
de spionaj. Dar am aflat între timp că este un simplu funcționar 
guvernamental. S-a oferit să rămână în spatele liniilor. Nu a fost 
instruit special. De fapt, este o persoană obișnuită. 

— Pe care insulă o fi? 

— Nu se ştie precis. Poate Noua Georgie sau Choiseul. 
Tu ce crezi? 

Mitchell ridică din umeri şi îşi aprinse încă o țigară. 
Ploaia îl călca pe nervi. 

— Trebuie să fie un tip strașnic! zise Shoup. Mă întreb 
cum arată oare. 

— Nu m-am gândit niciodată la asta! minți Mitchell. 

— Nu-mi dau seama cum rezistă zi de zi, cu toţi japone- 
zii ăia pe urmele lui, fără să ştie ce intenţii au băştinaşii. Mă 
întreb cum își temperează frica. 

Mitchell rămase tăcut. Nu voia să vorbească despre Me- 
teorolog. Nu în seara aceasta. Câteodată avea impresia că dis- 
cutau despre un mort. Și își dorea tare mult ca Meteorologul să 
reușească. Dacă el era în stare să supraviețuiască în asemenea 
condiţii, atunci poate că şi lui îi rămăsese o şansă. 

— Te gândeşti mult la el? îl întrebă Shoup. 

— Nu prea mult, zise Mitchell. 

Apoi nu mai scoase nimeni nici un cuvânt. 

Părintele Goode fu îngropat într-un luminiş, chiar sub 
culmea muntelui. 

Îi înveliră corpul într-o husă de pânză şi-l coborâră cu 
frânghiile. Rachel citi câteva rugăciuni din Biblia groasă, legată 
în piele, a unchiului ei, şi aruncară fiecare câte o mână de pă- 
mânt negru și umed în mormânt. 

Rachel se întoarse singură în tabără. 

— Nu fi atât de amărât, îi zise Corrigan lui Manning. Ar 
fi putut fi mult mai rău. De exemplu, ce-ai fi zis să fim noi în 
Jocul lui? 

— Pentru numele lui Dumnezeu, Patrick! 

— Uite, ştii ce, eu nu sunt ipocrit și nu pot să mă prefac. 
Doar ştii bine că nu l-am putut înghiți niciodată pc nesuferitul 
ăla de bătrân! 

— Indiferent ce-ai spune despre el, Patrick, a fost un om 
foarte curajos. A făcut ceca ce a considerat că este mai bine. 

— Da. Şi uite unde a ajuns! 

— Fiecare trebuie să creadă în ceva. Altfel, eşti ca şi 
mort. 

Corrigan îşi frecă bărbia. 

— Oricum, el a murit. Şi nu s-a schimbat absolut nimic. 
Japonezii sunt tot aici şi băştinaşii se închină în continuare re- 
chinului. Mai bine ar fi plecat cu mine în şalupa lui Heydrich. 

— De ce? Toată viaţa lui se afla aici. 

— Pretutindeni este la fel. Nu contează unde stai. 

— Viata înseamnă mai mult decât femei şi băutură, Pa- 
trick. 

— Mi s-a mai spus. Și, mă rog, ce anume? 

Manning simţea că se înfurie. Câteodată, atitudinea ne- 
păsătoare a lui Corrigan îl amuza, dar altădată — ca acum de 
exemplu — îl umplea de nervi. 

— Îmi pare rău pentru tine, prietene! murmură el. 

Zicând acestea, se întoarse și o urmă pe Rachel sus pe 
deal. 

Corrigan îl privi cum se îndepărta, surprins de mânia 
bruscă întipărită pe faţa lui Manning. Apoi ridică din umeri. Îi 

studia pe sergentul Lavella și pe cei doi oameni ai săi care arun- 
cau pământul umed în groapă. 

Zgomotul ritmic al lopeţilor suna melancolic, iar pămân- 
tul greu care cădea peste cadavrul preotului îi dădea un senti- 
ment ciudat de neliniște. 

Privi în goană şi se închină. O reacție involuntară în fața 
morții; pe care n-o mai avusese de mult, din biserica înălțată în 
golful Dundrum. Fără să vrea, îi veniră în minte cuvintele care 
îi preocupau pe toți în dimineaţa aceea. 

— Cine oare va fi următorul? 


45 


Pe Manning îl apucase disperarea. 

Acum câteva zile, îl trimisese pe Chomu la Vancoro să 
lucreze pentru japonezi. Voia să afle ce se întâmplă. Băiatul le 
transmisese că japonezii construiseră o cupolă uriaşă de oţel 
deasupra bungalow-ului. Manning își dădu seama imediat des- 
pre ce era vorba. Instalaseră un echipament goniometric. 

De aici înainte, transmisiile sale vor fi cât se poate de 
scurte. 

Manning alesese bine locul de tabără. Colibele fuseseră 
ridicate la adăpostul unei albii secate de râu, invizibilă din aer, 
datorită stâncilor din jur şi vegetației luxuriante care creştea 
peste tot. 

Curenţii de aer se deplasau în sus, peste munte, așa încât, 
ori de câte ori trebuiau să încarce bateriile stației, zgomotul 
motorului diesel era împrăștiat de vânt. 

Singura potecă ducea la o fisură în stâncă, pe unde de-a- 
bia se putea strecura un om. Deasupra lor, albia râului ajungea 
până în spatele culmii protejate de ambele părți de copaci tek, 
înalți de opt picioare. Manning își construise postul de obser- 
vaţie între frunzele unui tek. De acolo, avea o perspectivă am- 
plă asupra Trecătorii Tangawa şi Strâmtorii dinspre vest. Japo- 
nezii i-ar fi văzut doar dacă ar fi venit de sus, din vârful munte- 
lui. În fiecare zi, în zori şi mai târziu după-amiaza, un Zero ja- 

ponez zbura la joasă altitudine, încercând să-i repereze. O dată, 
le trecuse chiar pe deasupra capetelor. 

Manning, se întreba cât va mai dura până o să-i prindă. 
După părerea lui, era o chestiune de săptămâni, poate chiar zile. 

Încercase încă de două ori să organizeze o evadare din 
Golful Jervoise; de fiecare dată, fusese amânată, pentru că sub- 
marinul care urma să-i ia de pe insulă era implicat în confrun- 
tări importante în altă parte. 

Aşa că nu le rămânea altceva de făcut decât să aștepte. 
Toţi deveniseră nervoși şi încordați. 

Japonezii nu reprezentau singurul motiv al tensiunii din 
tabără. Sanei era din ce în ce mai tăcută şi mai retrasă. O privea 
dușmănos pe Rachel cu ochii ei căprui. 

Sergentul Lavella n-o înghiţea nici el pe Rachel. O con- 
sidera un fel de blestem tabu. 

— Nu bine deloc, don'şoară, îi spuse el într-o zi. Sanei 
asta vrut omorât pe tine, don'şoară. 

Rachel se cutremură şi se rupă lui Dumnezeu să vină mai 
repede submarinul. Dar, în fiecare zi, avea de-a face cu o nouă 
grozăvie. De când se ştia, Rachel suferea de rău de înălțime. Ca 
toate fobiile, teama ei nu-și avea nici o explicație logică. Un 
pod de sfoară traversa defileul. Ducea la un bazin cu apă curată, 
între pereţii stâncoşi. Pentru ea, fiecare traversare reprezenta un 
coşmar de neîndurat. Cu toate acestea, Rachel făcea acest efort 
în fiecare dimineață. 

Nu era doar dorința de a se spăla de sudoarea lipicioasă a 
junglei. Se transformase într-un adevărat ritual. Un exercițiu 
prin care își scotea la suprafață toate spaimele sufletului. Și se 
forța zi de zi fără cruţare să le depăşească. Seara, se lăsau ră- 
coarea şi întunericul. Norii negri de deasupra munților, stră- 
punși de raze aurii, îmbibau verdele junglei într-o lumină blân- 
dă, care accentua umbrele văilor. 

Când Rachel ieși din bazin, se simți cuprinsă de un tre- 
mur uşor, în timp ce-și ştergea corpul și părul. Se bronzase în 
formă de V pe gât, iar picioarele maronii contrastau cu pielea 

albă ca laptele. Se îmbrăcă repede cu cămașa şi își strânse pân- 
za de tapa în jurul taliei. 

O luă înapoi pe cărare. Părul negru şi des îi cădea în va- 
luri pe umeri. Picături reci de apă i se scurgeau pe cap și obraz. 
Mergea repede. Era nerăbdătoare să traverseze podul. 

Îşi făcuse un obicei pe care-l respecta cu stricteţe; într-un 
anumit punct al drumului, începea să inspire adânc. După zece 
respirații ajungea la pod. După încă douăzeci, trecea de partea 
cealaltă. 

Dar, în momentul acela, văzu ceva care o opri în loc. 

O fiinţă stătea pe vine, sub un copac de mahon, în capă- 
tul celălalt al podului. O aștepta. 

Era Sanei. 

Rachel îşi aminti de vorbele sergentului Lavella. Sanei 
asta vrut omorât pe tine, don 'șoară. 

Ezită. Simţea cum i se strânge stomacul de frică. Îşi amin- 
ti de ziua când Corrigan venise la Misiunea Catolică. Sângele îi 
şiroia din umăr. 

Sanei se ridică în picioare şi începu să înainteze spre ea, 
pe pod. 

Sanei asta vrut omorât pe tine, don 'șoară. 

Rachel ținea capul sus şi continua să meargă. 

Doar n-o să mă las intimidată, își spuse ea. N-o să-i dau 
satisfacţie. 

Când ajunse în mijlocul podului, Rachel își dădu seama 
că Sanei n-o să-i dea voie să treacă. Ştia de asemenea că negre- 
sa avea și alte avantaje față de ea. Era o fată de la munte, 
obişnuită cu podurile de funie. Dacă Rachel ar încerca să înain- 
teze, i-ar fi foarte ușor s-o îmbrâncească în torentul sălbatic de 
ape care bolborosea la o sută de picioare sub ea. 

Rachel se opri. 

— Ce doreşti? 

Sanei nu-i răspunse. O privea doar. Deodată, îi zâmbi 
răutăcios. Se prinse cu mâinile de funiile podului şi începu să-l 
balanseze. Rachel îşi încleştă instinctiv degetele de funie şi 

încercă să-şi păstreze echilibrul. Apele înspumegate fierbeau și 
mugeau în defileu. 

Sanei balansa podul din:ce în ce mai repede acum. Îşi 
fixase picioarele pe scândurile de lemn şi se rotea, descriind 
arcuri ameţitoare. 

— Încetează! zbieră Rachel. 

— Corrigan este al meu! 

— Încetează. 

Pereţii defileului şi apa clocotitoare îi împăienjeniră ochii. 
Ştia că se va prăbuşi în hăul de sub ea dacă îi va aluneca picio- 
rul de pe scânduri. 

Rachel închise ochii, încercând să-şi învingă amorțeala 
care o copleşise. Prin ceața roşie a groazei şi a disperării distin- 
gea urletele lui Sanei. 

— Corrigan este al meu! Tu nu luat pe el! Este al meu! 

— ÎNCETEAZĂ! 

Rachel simțea c-o lăsau genunchii. Se agăța înnebunită 
de funii, îngropându-şi unghiile adânc, în palmă. 

— ÎNCETEAZĂ! 

— Corrigan este al meu! 

Sanei continua să răcnească. Rachel închise ochii şi se 
încordă. În cele din urmă, coşmarul luă sfârşit. 

Când deschise ochii, podul de sfoară se clătina uşor în 
bătaia vântului. Nu sc auzea decât pârâitul funiilor şi mugetul 
torentului. Suspină adânc. Tremura din cap până-n picioare. : 

Sanei stătea la câțiva paşi de ea, rânjind triumfătoare. 

— Frică de moarte, nu? 

— Pleacă de aici! murmură Rachel. 

— Tu nu murit, zise ea de parcă ar fi vorbit cu un copil. 
Podul bun. Tu nu murit. 

— Pleacă! 

Sanei întinse mâna şi începu să mângâie părul lui Rachel. 

— Corrigan este al meu. Priceput, don'șoară? 

Rachel ar fi vrut s-o împingă, dar nu îndrăznea să-şi des- 
prindă mâinile de pe funie. 

— Pleacă de lângă mine! repetă ea. 

Sanei râse. Apoi îi întoarse spatele. Călcă fără să şovăie 
pe scândurile umede de lemn. 

Timp de câteva minute, Rachel nu îndrăzni să se miște. 
Închise din nou ochii. Gâfâia, epuizată de spaimă. 

Îi răsunau în minte cuvintele lui Sanei: 

— Corrigan este al meu! 


Încordarea din ultimele luni afectase foarte mult sănăta- 
tea lui Ian Manning. 

Distrus de afecțiunea sa pulmonară, măcinat de frică şi 
umezeala nesănătoasă a junglei, ajunsese la capătul puterilor. 
Ochii i se înfundaseră în cap şi rămăsese numai piele şi os. 

— Nu mai poți rămâne mult timp pe insula asta, Man- 
ning! îi spuse Corrigan. Dacă nu faci ceva, o să murim cu toții. 

— M-am gândit şi la această posibilitate, prietene! 

— Atunci, hai să te întreb altceva. Când ai de gând să ne 
evacuczi? Poate că tu vrei să devii erou, dar eu unul n-am nici 
un chcf. 

— Fac tot ce pot, Patrick! I-am rugat de nu ştiu câte ori 
să ne evacueze. Gândeşte-te şi tu! 

— Puțin îmi pasă de război. Tu şi afurisitul ăla de preot 
m-ati băgat în încurcătura asta şi acum te poftesc să mă scoţi 
dracului de aici. 


46 


Trecuseră aproape trei săptămâni de la moartea Părintelui 
Goode când Corrigan primi veștile pe care le aştepta. 

Se lăsa înserarea. Manning era în coliba staţiei radio. 
Ceilalţi stăteau afară, aşezaţi pe lăzi, în jurul focului stins. Mân- 
caseră o cină frugală, compusă din orez şi peşte sărat, şi acum 
tremurau în vântul rece al nopții. 

Deodată, Manning se năpusti din colibă, agitând triumfă- 
tor în mână ò bucată de hârtie. 

Ei, se pare că o să scap în sfârşit de voi! zise el cu o 
veselie forțată. | | 

Rachel întrebă nerăbdătoare. 

— Americanii, nu-i aşa? 

Manning îi înmână mesajul. 

— Peste două nopți. Vor aştepta în golful Jervoise. Săp- 
tămâna viitoare pe vremea asta veţi fi în Australia. 

— Nu-i prima oară când ne promiţi, murmură Corrigan. 

— De data asta este sigur. 

— Nu cred, până au văd. 

— Venit barca? îl întrebă Sanei pe Corrigan. 

— El aşa zice. 

— Plecăm? 

— Eu unul n-am de gând să mai stau. 

Speranţele lor fuseseră înşelate de prea multe ori ca să-şi 
mai facă iluzii. Stânjenit, Manning intră în colibă şi liniştea se 
instală din nou. Se zpâiau la tăciunii încinși, cufundaţi în pro- 
priile gânduri. 

Rachel se trezi tremurând în toiul noptii şi îşi trase pătura 
peste cap. Nu mai putea să adoarmă. Frica şi tristețea o țincau 
trează în adăpostul cufundat în beznă. 

Prin ușă zărea cerul luminat de fulgere. Curioasă, se 
ridică să vadă despre ce era vorba. Sclipiri E albicioase vencau 
dinspre sud-vest. Atunci își dădu seama că nu erau fulgere, ci 
focuri de artilerie. 

Guadalcanal. 

Războiul şi groaznica înfruntare armată se desfăşurau 
foarte aproape de drama lor anonimă pe această insulă îndepăr- 
tată. Simţi cum se cufundă din ce în ce mai mult în bezna dis- 
perării. 


Căţăratul în vârful platformei de observație îi luă zece 
minute lui Manning. De-abia se mai ținea pe picioare. Ser- 
gentul Lavella îl privea încruntat şi îngrijorat. Tusea i se înrău- 
tățise. Iar când se uita în ciobul de oglindă, zărea o fantomă cu 
obrajii supți, holbându-se jalnic la el. 

Încercă să tragă aer în plămâni. Dealurile şi oceanul în- 
depărtat îi jucau în priviri şi corpul i se acoperise cu sudoarea 

rece a spaimei, în timp ce se străduia să se agaţe de ramurile 
bananierului. 

Închise ochii câteva clipe, luptându-se cu valul de ame- 
ţeală care-l cuprinsese. O parte din el îl îndemna să-și dea dru- 
mul. Ar fi așa de uşor să moară; mult mai simplu decât să re- 
ziste; își alungă gândurile negre. Nu, nu va renunţa. Nu putea. 
Nu acum. 

Încet, încet i se limpeziră ochii şi începu să respire mai 
uşor. Continuă să urce. 

Situaţia era disperată. Sergentul Lavella nu mai rămăsese 
decât cu trei oameni; îl pierduse pe jandarmul Anea. Fusese 
rănit la braț în timpul incursiunii la Marakon şi apoi se infec- 
tase. Manning intenționa să-l evacueze împreună cu Corrigan şi 
Rachel, dar murise acum câteva zile. 

Altă cruce de bambus fusese înălțată lângă mormântul 
Părintelui Goode, sub culme. 

Pentru prima oară, Manning se gândea să plece şi el îm- 
preună cu ceilalți. Știa prea bine că zilele pe insulă îi erau nu- 
mărate. Ce Dumnezeu, nimeni n-ar fi putut să-l condamne. Stă- 
tuse timp de nouă luni în spatele liniilor inamice şi era evident 
pentru toată lumea că nu mai avea cum să acționeze mult timp. 

Urcă cu grijă până la platformă şi se opri să-și tragă su- 
fletul. Apoi se aplecă peste binoclul de la trepied, cercetând 
oceanul spre vest. 

În trecătoare se aflau cinci distrugătoare japoneze, suple 
şi cenușii ca niște lupi. Înaintau rapid, aruncând valuri înspu- 
mate în prora. Se îndreptau spre sud, urmate de șase trans- 
portoare. Păreau nişte jucării pe lângă munții înalți şi norii albi- 
cioşi care pluteau peste insulă. | 

Manning notă cu grijă în carnetul său cu coperţi de piele 
şi apoi îl puse la loc în buzunarul de la piept. Pe urmă începu să 
coboare încet. 

Mai avea vreo zece picioare până jos când îşi dădu seama 
că n-o să reuşească. 

Se învârtea totul în jurul lui şi-i vâjâiau urechile. Scoase 
un strigăt, încercând să-și prindă mâinile în jurul trunchiului, 
dar nu reuşi. 

Se prăbuşi în gol. 

În clipa aceea îşi spuse: „Gata. S-a terminat.“ 

Apoi pământul se grăbi să-l întâmpine şi se făcu linişte. 

— Are trei coaste rupte şi o fractură la încheietura mâi- 
nii. S-a lovit şi la cap. Deocamdată nu se observă leziuni in- 
terne. 

Rachel termină de bandajat brațul lui Manning şi se în- 
dreptă de spate, dându-și la o parte o şuviţă de păr. 

Este un miracol că nu a murit. 

Corrigan şi sergentul Lavella veniseră lângă Rachel în 
coliba staţiei radio, unde Manning zăcea semiinconştient pe pa- 
tul său de bambus. Irlandezul mormăi şi se așeză într-un colţ, 
pe o cutie de metal. 

— Deci războiul s-a sfârşit pentru el. Ar fi mai bine să o 
ştergem de pe insulă cât mai există oameni care să transporte 
rănitul. 

— Nu ştiu dacă va suporta călătoria, zise Rachel. 

— Dar nici n-o să se însănătoşcască aici, în vârf de mun- 
te, nu-i aşa? Submarinul soseşte noaptea viitoare. Ar fi bine să 
ne ia pe toți. 

Rachel îi evită privirile. În timp ce-i trata rănile lui Man- 
ning îi venise altă idee. Un gând înprozitor şi irezistibil: în ace- 
laşi timp. Se întreba cum să-i spună lui Corrigan. Probabil că va 
încerca s-o oprească, dar nu exista altă soluție. Va trebui să-i 
explice. 

Manning deschise ochii și gemu. 

— Păcat că i-am dat vicarului ultimele picături de băutu- 
ră, zise Corrigan. Bietului Manning nu i-ar fi stricat puțin whisky 
acum. 

— Americanii... murmură Manning... trebuie să le spu- 
nem. 

— Ce vrea? 

— Venit nave japoneze, le explică sergentul Lavella, ară- 
tând spre ocean. Kiap vrut vorbit în cutie. 

— Staţia de radio! explică Rachel. Probabil că a văzut 
nave în trecătoare. 

— Oricum, pe noi nu ne mai priveşte. 

— Americanii... gemu Manning... Trebuie să afle... 
Trebuie să-i anunțăm... 

— Ce tot vorbeşte acolo? 

— Cred că vrea să-i înştiințăm pe americani în legătură 
cu mişcările flotei japoneze în trecătoare. 

— Înseamnă că nu mai este zdravăn la cap. Tu ţi-ai făcut 
datoria, ca să nu mai vorbesc de mine, un biet irlandez așa-zis 
neutru. Pentru un tip care n-are nici o treabă cu războiul, am 
spart destule capete de japonezi până acum. 

— Sunt de acord. 

— Bun. Atunci hai să ne pregătim de plecare. Avem de 
mers o zi întreagă până în golful Jervoise. 

Rachel rămase mult timp lângă patul lui Manning, studi- 
indu-i trăsăturile. Nu era genul de om pe care l-ai fi caracterizat 
drept curajos. Slăbit şi neputincios cum arăta acum, semăna cu 
un profesor de școală sau cu un preot. Rezistase până îl lăsaseră 
complet puterile. 

Acum propria ei spaimă ajunsese să conteze mai puțin 
decât conştiinţa. Cineva trebuia să ia locul lui Manning. Dacă 
irlandezul nu voia, atunci va fi nevoită să se sacrifice. 

De fapt, nu era așa de greu, îl văzuse de multe ori pe 
Manning manevrând stația radio. Oricine avea două mâini şi 
două picioare putea să urce pe platforma de observaţie. Mai 
erau şi foile de hârtie din Jane's Book of Ships care o vor ajuta 
să indentifice navele din trecătoare, precum și schiţele în creion 
ale avioanelor japoneze de luptă, desenate de Manning. 

Nu avea practic nici un motiv să şovăie. 

Cu toate acestea, i-ar fi fost atât de uşor să le lase pe 
toate baltă. O aștepta perspectiva unei mâncări gustoase, în loc 
de orez şi taro, şi un somn bun, între cearșafuri de bumbac. Mai 
mult decât orice, își dorea să petreacă o noapte fără să tresară la 
fiecare strigăt de maimuţă sau trosnet de crengi. 

l-ar fi fost uşor să se gândească doar la propria ei sigu- 
ranţă. 

Totuși, la numai câteva mile depărtare, oamenii mureau 
în junglă, pe apă şi în aer, luptându-se pe viață și pe moarte cu 
japonezii. Nu ştia cât de importantă era stația radio de pe Sfânta 
Maria, dar se hotărâse. 

Nu putea să fugă. 

După aproape o oră, Corrigan intră în colibă și o găsi pe 
Rachel exact unde o lăsase. Adică lângă patul lui Manning, hol- 
bându-se la stația radio. 

— Fi bine, eşti gata? 

— Nu vin cu voi! 

Lui Corrigan nu-i venea să creadă. 

— Ce? 

— Dumneata poți să pleci, bineînţeles, aon nule Corri- 
gan. Eu însă o să rămân aici. 

Irlandezul râse acru. 

— Sper că nu vorbeşti serios 

— Ba chiar foarte serios. 

— Ai înnebunit! 

— Poate! 

Corrigan privi drept în ochii ei verzi şi zări hotărârea ace- 
ea de neclintit pe care o observase din prima seară, când îi ce- 
ruse s-o ducă cu barca la Capul Marmari. 

Deci n-avea de gând să renunţe. 

— Doamne Sfinte. Văd că nu glumeşti deloc! 

— L-am urmărit săptămâni în şir pe domnul Manning. 
Cred că pot să mă descurc cu stația radio. Sergentul Lavella şi 
oamenii lui vor rămâne aici şi mă vor ajuta. 

— Îţi dai seama ce faci? Ştii ce-o să ţi se întâmple dacă... 
nu, când te vor găsi japonezii? 

— Toţi ne naştem pentru a muri. 

Corrigan simțea că explodează de furie. N-avea nici un 
rost. Oamenii din jurul lui păreau dispuşi să-şi irosească vieţile. 
O apucă pe Rachel de umeri şi o scutură cu putere. 

— Nu fi idioată! Aici nu-i de joacă! Dacă dau de tine şi 
de afurisita asta de staţie, or să te violeze pe rând. Or să te lege 
de copacul ăla şi or să te facă bucăți până n-or mai putea de 
oboseală. Pe urmă, te vor lăsa în seama furnicilor şi păsărilor. 
Uite, asta o să ţi se întâmple! N-o să te ridici la ceruri înconju- 
rată de îngeri pe un nor şi n-or să-ți cânte heruvimii Land of 
Hope şi Bloody Glory! Dacă ai noroc chior, poți spera să te îm- 
puşte din greşeală. Ei, ia zi, asta doreşti? 

Rachel era șocată de furia lui Corrigan şi mai ales de vor- 
bele sale. Încercă să se smulgă din braţele irlandezului, dar nu 
reuși. 

— Te rog dă-mi drumul! zise ea blând. 

Corrigan se holba negru de mânie. În cele din urmă, îşi 
luă mâinile de pe față. 

— O să vii cu noi. 

— Ba nu! 

Se uită fix în ochii celuilalt. Corrigan cedă primul. 

— De ce, pentru numele lui Dumnezeu? o întrebă el. 

— Din acelaşi motiv pentru care n-am putut să-l las să 
moară pe şeful de la Capul Marmari. Spre deosebire de tine, 
domnule Corrigan, nu pot să întorc spatele lumii. 

— Dar asta-i sinucidere curată! N-o să realizezi nimic. 

— Nu cred. | 

Corrigan oftă. 

— Te-aş putea obliga să vii cu noi, zise el. 

— Da, ai putea. Dacă m-ai lega de mâini şi de picioare şi 
m-ai căra în spate. Sau ai putea distruge staţia radio. Dar, în 
cazul ăsta, ar însemna că nu eşti neutru, nu-i aşa? 

— Atunci, să te ia dracul! Dacă vrei să te legi pe o cruce, 
n-ai decât! 

— Îmi pare rău. 

— N-ai de ce. Mie unul puţin îmi pasă. 

Zicând acestea, se năpusti afară. 


Încărcaseră destule provizii pentru marșul lor de-a doua 
zi spre portul Jervoise. Sergentul Lavella urma să fie ghidul lor. 
Beni, unul dintre jandarmi va pleca împreună cu ei. 

Ceilalți doi, vor rămâne cu Rachel. 

Manning, chinuit încă de dureri, îşi recăpătase cunoştin- 
ţa. Stătea la umbra unui bananier, pe o targă improvizată de ser- 
gentul Lavella din doi stâlpi de bambus şi pânză de cort. 
Corrigan îngenunche lângă el. 

— Cum te mai simți? 

— Nu-ţi pierde vremea cu mine, Patrick! îi şopti el. N-o 
să rezist la drum. 

— Nu vorbi prostii! O să te descurci tu. N-ai decât nişte 
zgârieturi, atâta tot. 

Manning clipi din ochi. Până şi acest gest reprezenta un 
efort pentru el. 

— Ce-i cu staţia radio? întrebă el. 

— Nu te supăra, dar mai bine se alegea praful de ea. 
Vreau-să vorbeşti cu fata. I-a intrat în cap să rămâ:.a pe insulă. 

— Slavă Domnului! 

— Ce tót spui? şuieră Corrigan. Asta-i sinucidere curată! 
Doamne Sfinte, afurisită femeie! 

Manning îşi întoarse capul. 

— Cineva trebuie s-o facă, prietene! 

Corrigan se îndepărtă dezgustat. O găsi pe Rachel în 
colibă, studiind însemnările lui Manning. Își ridică privirile 
când intră Corrigan. 

— Gata? 

Corrigan încuviință din cap. 

— Sergentul Lavella mi-a spus să-ți dau asta. 

Puse lângă ea, pe o ladă, prețioasa pușcă Lee Enfield. 

— Mulţumesc. 

Corrigan părea stânjenit. 

— Lavella şi Lavoro vor veni direct aici după ce se des- 
part de noi. Nu vor lipsi mai mult de câteva zile. 

Rachel îl aprobă, fără să scoată o vorbă. 

— Nu-i prea târziu să te răzgândeșşti! îi zise Corrigan. 

— Același lucru este valabil și pentru tine. 

Corrigan se încordă. 

— Cum adică? 

— Te-ai putea întoarce să mă ajuţi. 

— Da, sigur, aş putea la fel de bine să-mi zbor creierii. 
M-aş chinui mai puțin, în orice caz. 

Rachel ridică din umeri. 

— M-am suit pe platformă şi am supravegheat trecătoa- 
rea. Manning are dreptate. Sunt o mulțime de vase acolo. Dis- 
trugătoare, mai mult ca sigur. 

— Din partea mea, n-au decât să atace şi Polul Sud! 
exclamă Corrigan. Cristoase, ce păcat! 

Rachel îl privi nedumerită. 

— Ce vrei să spui? 

— Păcat de picioarele tale superbe și de Dumnezeu ştie 
ce mai ascunzi pe sub fustă. Poate că nu ţi-aş fi spus niciodată, 
dar află că eşti o femeie atrăgătoare. 

Rachel îi întoarse spatele. 

— Este mai bine să pleci, domnule Corrigan. Mult no- 
roc! 

— Domnişoară Goode... Rachel... 

— Te rog, pleacă! 

Corrigan stătea în uşă cu pumnii încleştați. Furia, ruşinea 
şi amărăciunea îi ardeau gâtul ca un foc. Îşi aminti de o situaţie 
asemănătoare, cu mult timp în urmă, când rugămințile sale se 
dovediră la fel de zadarnice. Dar, de data aceasta, îi venea mult 
mai greu să-și desprindă privirile de la această femeie subțirică 
şi încăpăţânată, postată lângă stația radio. Îl durea că trebuie să 
plece fără s-o audă spunându-i bun rămas. 

Locotenentul Mashita Tashiro sări din barca de cauciuc 
în apele nisipoase ale golfului Jervoise. Când ajunse pe plajă, 
îşi aşteptă oamenii să tragă barca la mial şi să se regrupeze. 

În spatele lor, altă plută cu locotenentul Kurosawa și 
restul plutonului se îndrepta către țărm. 

— Pe unde o luăm, Tashiro-san? îl întrebă Kurosawa. 

— Eu o iau spre sud, către pădurile de mangalieri, îi 
răspunse Tashiro. Tu şi oamenii tăi veți merge spre nord. Dacă 
găsiți vreun băştinaș, aduceţi-l aici să-l interoghez. 

Kurosawa încuvinţă din cap. De aproape două săptămâni 
patrulau coasta de vest a insulei Santa Maria. Peste tot era la 
fel. Băştinaşii se dovediră neprietenoşi şi nici nu le trecea prin 
cap să coopereze cu ei. Kurosawa se simțea trist şi deprimat. 

— Tashiro-san, n-o să-i găsim niciodată în felul ăsta, îi 
zise el încet camaradului său, ca să nu-l audă soldații. 

Tashiro nu-l luă în seamă. 

— Ne întâlnim aici la întoarcere. Lasă doi oameni să 
păzească bărcile. 

Kurosawa dădu din cap. 

— Aşa nu o să realizăm nimic, mormăi el. 

— Trebuie să respectăm ordinele, îi reaminu Tashiro. 

— Am înţeles, Tashiro-san, răspunse Kurosawa. 

Se întoarse pe plajă, să organizeze patrulele. 


Plutea în mijlocul lagunei. Părea chiar ciudat, în com- 
paraţie cu apele strălucitoare ale oceanului şi cocotierii de sma- 
rald de pe țărm. Golful era liniştit, cu excepţia vuietului valu- 
rilor sparte de recif şi oftatului brizei dinspre mare. Doar aceas- 
tă prezență rău-prevestitoare indica primejdia. 

— Doamne Sfinte, murmură Corrigan enervat. 

Spre ghinionul lor, șalupa japoneză se afla în acelaşi golf 
unde trebuia să apară submarinul în noaptea aceea. 

Corrigan îşi concentră binoclul asupra fâșiei albe de nisip 
din dreapta. Plaja era pustie. Doar un copac solitar de calofil se 

înălța dincolo de palmieri, întinzându-şi trunchiul peste apele 
strălucitoare, de parcă s-ar fi ferit de vreo primejdie fără nume, 
ascunsă în junglă. 

Corrigan luă binoclul de la ochi şi trânti o înjurătură. 

Îl lăsase pe sergentul Lavella și pe ceilalți în pădure, în 
timp ce el încerca să găsească o cărare prin mlaştina de man- 
palieri, care înconjura golful. Până acum, şalupa japoneză de 
paătrulare fusese ascunsă de valuri. 

N-aveau de ales. Trebuia să stea şi să aștepte. 

Corrigan se întreba ce se va face comandantul submari- 
nului când va vedea barca japonezilor ancorată în golf. Va 
risca? Sau va trage concluzia că fuseseră capturați şi se va în- 
toarce la Noumea? 

— Cnstoase, n-o să mai scap niciodată de pe insula asta 
blestemată, murmură Corrigan. 

Se ridică în picioare şi o luă către mlaștini să le spună 
bucuria şi celorlalți. 


Mlaştina de mangalieri era un loc întunecat şi periculos. 
Rădăcinile răsucite ale copacilor se întindeau pe malurile 
acoperite cu noroi ca nişte degete descărnate ale unei bătrâne 
zeripțuroaice. Desişul de crengi şi frunze oprea lumina soare- 
lui. l 

Corrigan îşi croi drum de-a lungul malului, bălăngănind 
Enfieldul pe umărul drept. Înota cu greu prin noroiul lipicios. 
Insecte negricioase săreau în jurul lui speriate, Mirosul fetid al 
mâlului împânzise atmosfera. 

Crabi cu carapace portocalie strălucitoare se târau hidos 
pe țărm. Din când în când, Corrigan zărea câte un gândac viu 
colorat în roșu, albastru şi galben furişându-se spre rădăcinile 
mangalierilor. Odată, auzi plescăitul unei victăți mai mari, care 
sărise în apele murdare. 

Tăcerea junglei era greu de interpretat, dar urechea lui 
Corrigan se obişnuise. Până şi clipocitul mlaștinilor conţinea 
câte un mic sunet: strigătul unui papagal uriaş sau orăcăitul 
broaștelor. 

Dar, când se mişcau oameni prin apropiere, îți dădeai 
seama imediat. 

Corrigan tresări deodată. Îşi ridică privirea şi văzu un 
cacadu alb sus pe ramurile unui cocotier gălbui ca fildeşul. Se 
uita în jos urmărind ceva cu mare atenție. 

Irlandezul se opri să asculte. Se auzeau voci, venind din-" 
spre mangalieri. 

Se lăsă în noroi şi stătu liniştit. Nici nu îndrăznea să 
respire. Simţi cum i se strânge stomacul de frică. 

Japonezii! 

Corrigan se târî la adăpostul unui buştean găunos, care 
zăcea pe mal, peste rădăcinile de mangalieri. Își ridică capul şi 
privi înainte. 

Erau cel puţin douăzeci. Veniseră mai mult ca sigur cu 
barca ancorată în golf. Se îndreptau direct spre el, de-a lungul 
malului. 

— Sfântă Fecioară şi Isuse Cristoase! murmură Corrigan. 

Acum îi zărea cât se poate de clar, cu uniformele lor 
kaki, mișcându-se prin vegetația luxuriantă a junglei. Peste 
câteva clipe, vor trece chiar peste el. Şocat şi îngrozit, Corrigan 
privi îndărăt şi îşi văzu urmele întipărite cât se poate de clar în 
noroiul moale; va fi propriul său Iuda. 

Îşi roti privirile în jur disperat. 

De-o parte se aflau apele întunecate ale golfului, iar de 
cealaltă jungla. Se gândi să înconjoare prin spate soldaţii care 
avansau prin mlaștină. Dar ştia că ar fi inutil. 

— Labele tale uriaşe, împrăștiate peste tot prin mâl îl vor 
duce direct la tine, Patrick băiete. 

Singura soluție era să se întoarcă, să-și acopere urmele şi 
apoi să traverseze pe celălalt mal. 

Se târî pe burtă prim mâlul lipicios şi începu să se scu- 
funde în apă. 

Apoi îl văzu. 

Era un crocodil. Plutea la suprafața mlaștinii, la mai pu- 
ţin de cincizeci de pași de el. Ochii săi răutăcioși îl priveau fără 
să clipească. 

Corrigan simţi că i se opreşte respiraţia. Nu mai avea 
scăpare. Căzuse în cursă. 

leşi din apă şi se târâ în spatele buşteanului. Își săltă 
capul câțiva inci şi zări primul sopldat japonez îndreptându-se 
către el, la cinzeci de yarzi de locul unde se afla. 

— Până aici ţi-a fost, Patrick, băiete! îşi zise Corrigan. 
Ai dat de dracu”, ce mai! 

Ochii reci şi rotunzi ca de porc continuau să-l privească 
neclintit. 

Îşi încreţi botul cald când începu să se miște, apropiin- 
du-se de mal. Spinarea îi strălucea în lumina soarelui; în cele 
din urmă, îşi scoase din apă corpul său masiv, acoperit cu 
platoşc. Era un exemplar uriaş; măsura în jur de optsprezece 
picioare. Labele sale scurte și îndoite se scufundară în mâlul 
negru, puturos. 

Când se ridică pe mal, îşi deschise fălcile o fracțiune de 
secundă și Corrigan zări şirurile de dinți galbeni, scurți. Duhnea 
îngrozitor a peşte putrezit. 

Soldaţii se apropiaseră şi mai mult. Corrigan îi auzea 
vorbind. Vocile lor sunau hârșâit și sacadat. 

Depdată, crocodilul începu să alerge spre el. Se mișca 
mai repede decât își închipuise Corrigan. Se lipi de buştean și 
ridică pușca. În clipa aceea, ştiu că avea de ales între groaznica 
moarte între fălcile animalului și un glonte în spate tras de 
soldaţi. 

— Prefer o moarte curată! se gândi Corrigan. 

Săltă arma, ţintind între ochii fiarei. Apăsă pe trăgaci. 
Nimic. 

Trase din nou. 

Nimic. 

Se blocase mecanismul. 

Doamne Sfinte, nu, își spuse Corrigan. Intrase apă pe 
țeavă. Era complet lipsit de apărare. 

Inţepeni în loc. 
Asta este. O să moară şi gata. 


Caporalul Hirro Haniguchi mergea nepăsător. Primise 
responsabilitatea să conducă patrula şi în momentul acela se 
concentra asupra drumului. Pășea greoi prin mâlul lipicios al 
mlaştinii, peste rădăcinile mangalierilor. 

Nu văzu crocodilul decât mult prea târziu. 

Auzi hârșâitul burţii animalului, în timp ce se târa prin 
noroi spre el. Ridică ochii şi observă capul alungit şi spatele lu- 
cios, sclipind sub razele soarelui. 

Încercă să ridice pușca, dar fiara se dovedi mai iute. Își 
căscă fălcile uriașe şi-i cuprinse şoldul. Scoase un urlet și trase 
în acelaşi timp. Glontele ricoşă în tufişurile de mangalieri. 

Camarazii lui reacționară cu întârziere. Crocodilul înce- 
pu să-și târască victima prin noroi, spre golf. Îl va scufunda în 
apele fetide ale mlaștinii şi apoi îşi va savura prânzul pe îndele- 
te în vizuina sa subacvatică. 

Dar se aventurase prea departe de sanctuarul său lacus- 
tru. Soldaţii japonezi își reveniră repede şi descărcară o ralală 
de împuşcături în corpul masiv, acoperit cu platoşe 2! zigantului 
animal. Dădu drumul omului şi se chirci sub impactul gloante- 
lor. 

Încercă să fugă în golf, dar se opri la jumătatea distanţei 
spre apă, răsturnându-se pe spate. Îşi expuse burta lui moale, al- 
bicioasă şi izbi de câteva ori cu coada în noroi, prins în ghearele 
morții. 

La câţiva pași de corpul animalului, caporalul Hanguchi 
se agăță îngrozit de ciotul piciorului său drept. Cealaltă ju- 
mătate fusese smulsă de fălcile crocodilului. Sângele de un roșu 
aprins gâlgâia pe jos în noroiul alunecos. 

Locotenentul Tashiro alergă desfăcându-și brâul. Îl imo- 
biliză cu genunchiul pe soldatul care se zbătea urlând şi-i înfă- 
șură bucata de pânză în jurul şoldului. 

— Du-l îndărăt pe plajă! strigă Tashiro. 

Pe şalupă era un medic. Haniguchi mai avea o şansă, 
dacă nu pierdea prea mult sânge. 

Doi dintre oamenii lui Tashiro îşi aruncară puştile pe 
umăr și îl ridicară pe camaradul rănit în brațe. Alți doi îi săltară 
picioarele; sau ce mai rămăsese din ele. O porniră prin mlaşti- 
nă, înapoi de unde veniseră. 

Tashiro o luă după el. Înjura în gând crocodilul. Acum 
nu-i mai putea convinge pe oamenii săi să străbată mlaştina. 


Când animalul ieşise din apă, îndreptându-şi spre el cor- 
pul său uriaș, susținut de patru picioare scurte şi puternice, 
Corrigan apucase pușca de țeavă, ca pe o bâtă. Abia în ultimul 
moment își dădu seama că nu-l vâna pe el. 

Soldatul japonez din fruntea plutonului reprezenta o țintă 
mult mai tentantă şi uşoară. Se afla mai aproape de golf şi 
stătea drept. Corrigan, ghemuit în spatele tufişurilor n-avea cum 
să-l vadă, dar auzi urletele şi scrâşnetul îngrozitor al fălcilor 
uriaşe, sfărâmând oasele. 

Stripătele disperate ale omului erau astupate de răpăitul 
puştilor şi țiuitul asurzitor al gloanţelor. Coada crocodilului 
şuicra prin aer, izbind noroiul în agonia morţii, la numai câțiva 
paşi de el. 

Corrigan îşi tinu respirația şi aşteptă. 

În cele din urmă, se lăsă liniştea, întreruptă doar de stri- 
gătele soldatului rănit. Apoi, japonezii începură toți să urle. 

Corrigan și-i imagina strânşi în jurul victimei, încercând 
să-l bandajeze. Zbieretele ncomenești ale rănitului îl îngrozeau 
pe Corrigan. Primul şoc trecuse și durerea sfâşietoare îi cuprin- 
se tot corpul. 

Corrigan se trase mai aproape de buştean. Nu ştia ce să 
facă. Să încerce să fugă acum, când erau preocupaţi de soarta 
camaradului or? Sau să riște şi să rămână pe loc? 

Nu, japonezii se aflau prea aproape. În clipa când se va. 
mișca, unul dintre soldați s-ar putea să se întoarcă şi să-l vadă. 

Se hotărî să rămână unde era. 

Omul urlă din nou, acoperind vocile soldaţilor care-l 
cărau; dar apoi, gemetele şi amestecul de glasuri se estompară. 
Corrigan își dădu seama că o luaseră în altă direcţie, spre barcă. 

Aşteptă câtva timp înainte să privească prudent peste 
buştean. Văzu japonezii împiedicându-se şi căzând în mâlul 
aburind al mlaștinii. Stăteau cu spatele la el, dar unul din sol- 
dați întoarse capul pentru o clipă şi Corrigan îl recunoscu spe- 
riat. 

— Tashiro! murmură el. Păcat că n-ai fost tu în locul ră- 
nitului. 

După câteva minute, zbieretele japonezului infirm se to- 
piră în junglă și Corrigan se trezi înconjurat de liniştea apăsă- 
toare a mangalierilor. 

Se ridică încet în picioare. Crocodilul mort zăcea pe spa- 
te, la câţiva pași depărtare, ciuruit de gloanţe. Mai încolo, pe 
noroiul negru lucios se înşirau urmele de sânge ale caporalului 
Haniguchi. 

Corrigan se așeză pe cadavrul reptilei şi clătină din cap. 
Ce norocos fusese! 

— Ei bine, Pat băiete, tatăl tău avea dreptate. Fereşte-te 
de femei şi o să trăieşti o sută de ani! 


În noaptea aceea, micul grup se strânse în junglă, privind 
focul de pe plajă. Acolo își aşezaseră tabăra japonezii. Din când 
în când, glasurile lor erau purtate de briză din partea cealaltă a 
golfului. 

Cum ei nu puteau să aprindă focul, de frică să nu fie vă- 
zuţi de niponi, mâncară câteva banane și pulpa unei papaya, iar 
apoi se îngrămădiră unul în altul la pământ, încercând să adoar- 
mă. 

Manning, stătea întins lângă Corrigan. Respira întretăiat. 
Carrigan se întreba dacă va supraviețui până la sosirea submari- 
nului, mirosea la fel ca preotul înainte să-şi dea duhul. Ce mai, 
duhnea a moarte. 

— Cum te simți? îi şopti Corrigan în beznă. 

ca. 

— Nu numai tu. 

— Trebuie să te întorci s-o aduci. Nu poţi s-o laşi sin- 
gură! 

— N-ai decât să te duci tu, dacă vrei. Nu te opreşte ni- 
meni. 


— Dacă ai fi fost un bărbat adevărat, n-ai fi permis ase- 
menea lucru. Eşti un monstru! 

— Dar n-am obligat-o eu să rămână. Dacă vrea să se si- 
nucidă, n-am chef să mă tragă şi pe mine după ea. 

Manning oftă. Gândul că nepoata Părintelui Goode se 
află singură în junglă îl umplea de disperare. Durerea din piept 
i se accentuase, în timp ce încerca să-l convingă pe Corrigan. 

— Nu-mi vine să cred că poți fi atât de laş încât s-o lași 
pradă destinului pe această fată curajoasă. 

Corrigan simți cum clocoteşte de furie. Oare ce voiau toți 
oamenii aştia-de la el? 

— Ştii ce, este numai vina ei. Eu unul nu răspund de 
viaţa domnișoarei Goode. Dumnezeu ştie că am făcut tot ce-am 
putut pentru nişte idioţi ca voi. Dacă vrea să se sinucidă, n-are 
decât. 

Manning întoarse capul să-şi ascundă lacrimile de ciudă 
şi neputinţă care-i ardeau obrajii. Era un gest lipsit de sens. În 
bezna absolută din jur, Corrigan n-avea cum să distingă nici 
măcar propria-i mână. 

— Trebuie să te întorci, prietene. Trebuie! îl imploră 
Manning. 

— Culcă-te! 

— Simt un foc în piept. Nu pot să dorm! 

— Da, dar eu pot. Aşa că taci din gură! 

Manning nu înțelegea astfel de oameni. Nu-şi vedeau 
decât propriile lor interese. Englezul ținea în primul rând să-și 
respecte obligaţiile, iar intransigențţa lui Corrigan îl uluia. 

— De cine fugi tu, Patrick? 

— De indivizi ca tine! 

— Nu poţi fugi veşnic. Odată şi odată va trebui să te 
opreşti şi să te dedici unui scop sau unei persoane. Altfel, viața 
va fi lipsită de sens. 

— Este oricum lipsită de sens. 

— Dacă aşa crezi, îmi pare rău pentru tine. 

— Ai mai spus-o. Şi află că şi mie îmi pare rău de mine. 
Îmi pare rău că m-am lăsat vârât în toată nebunia asta. Şi acum, 
pentru numele lui Dumnezeu, taci din gură şi lasă-mă-n pace. 

Sergentul Lavella făcu primul de pază în noaptea aceea. 
Corrigan se ghemuise sub o pătură cu Sanei și încerca să adoar- 
mă. Dar nu reuși. Stătea cu ochii deschişi, zeâindu-se la stele. 
Peste doar două ore, când îi luă locul sergentului era la fel de 
treaz și simțea o durere adâncă în suflet. Nu ştia de ce. 


50 


Rachel stătea întinsă în beznă, pe patul îngust de bambus 
al lui Manning, în coliba stației radio. Se ruga. 

Unchiul ei o învățase că rugăciunea reprezenta un mijloc 
de devoțiune care trebuia folosit pentru adorarea Creatorului şi 
atâta tot. Nu însemnase niciodată nimic pentru ea până atunci şi 
nici nu credea că o să însemne vreodată. 

Rachel nu era sigură că Dumnezeu exista într-adevăr. 
Dar acum, mânată de un instinct pe care nu-l pricepea, se rupă 
cum nu se rugase în viața ei; nu așa cur îi arătase Părintele 
Goode, ci pentru propria ei mântuire. 

Regreta deja hotărârea ei încăpățânată de a rămâne pe 
insulă. Cu o zi înainte fusese convinsă că făcea un lucru just; 
singurul posibil. Acum fiecare țipăt de bufniţă din junglă, 
fiecare trosnet de creangă, fiecare bufnitură şi orăcăit al broaş- 
telor o călcau pe nervi. Ajunsese să-şi blesteme impctuozitatea. 

Primele îndoieli îi încolțiseră în inimă atunci când îşi 
dăduse seama cu groază că cei doi japonezi localnici s-ar putea 
să nu-i fie atât dc loiali cum îi fuseseră lui Manning. Era vorba 
deSilas Tenpound!, băştinaşul solid din Rendelis, cu misterio- 


1 Zece lire (engl.). (n..) 


BANZAI 237 


sul tatuaj „10“, pe brațul stâng și caporalul Solomon, un ma- 
laezian indolent, posomorât şi tăcut. De când plecase Corrigan, 
nu-i vorbise nici unul. Ba chiar, îi surprinsese discutând între ei 
pe furiș. 

Înţelesese că cei doi oameni îi datorau supunere lui Man- 
ning, kiap-ul insulei, dar nu și ei. În ochii lor, nu era decât o fe- 
meie. Nu exista pici o garanţie că vor mai fi în tabără a doua zi 
de dimineață. O cuprinse frica. 

Corrigan avusese dreptate. Se legase de bunăvoie pe 
cruce. Fusese o aroganță din partea ei să-şi inchipuie că va su- 
pravieţui în junglă. 

Acum, Chomu trimise vorbă din Vancoro că japonezii 
debarcaseră câinii poliţişti. Plasa se strângea în jurul ei; într-o 
zi, cât de curând, vor da de ea. 

Cel mai rău era că nu ştia când va veni moartea. Se putea 
strecura noaptea, vestită doar de trosnetul inofensiv al unei 
crengi, sau putea veni în dogoarea amiezii, când stătea aplecată 
peste stația radio. Patrula japoneză ar fi putut nimeri oricând în 
luminiş din greşeală, ca să nu mai vorbim de avion. Zbura la 
joasă altitudine şi până la urmă va zări antena. Nu era exclus 
s-o trădeze chiar unul dintre băştinaşi. Fiecare față neagră întru- 
chipa un posibil Iuda. 

Încercă să-și alunge gândurile negre şi să adoarmă. 

Când deschise ochii, văzu un submarin scufundându-se 
în apele golfului; când valurile albastre acoperiră învelișul me- 
talic, Rachel se pomeni șoptind un cuvânt în noapte, ca o bine- 
cuvântare. 

— Corrigan. 


Patrick Corrigan puse binoclul la ochi şi privi dincolo de 
apele sclipitoare ale golfului, spre fâşia albă de plajă. Fusese 
acolo încă din zori, studiind împrejurările. 

Noaptea se dovedise de nesuportat. Țânţarii zburaseră în 
raiduri dese. Adulmecascră sânge cald şi se năpustiseră dinspre 
mlaștini. Aproape de miezul nopţii, Manning delirase din nou şi 
sc văzuseră nevoiţi să-l astupe cu pături. Se temeau să nu-i audă 

japonezii. Sunetele erau purtate de vânt peste golf, spre tabăra 
niponilor. 

Corrigan nu dormise. Nu-i ieşise din minte fata. De ce nu 
venise cu ei? l-ar fi scutit de necazuri inutile. 

Cum îl numise Manning seara trecută? Un monstru, Isu- 
se! Îşi riscase pielea pentru ei de nu ştiu câte ori. Iar acum vo- 
iau să rămână pe insulă şi să devină un martir pentru o cauză în 
care nu credea. 

Trebuie să te întorci, prietene. Trebuie. 

Corrigan era nervos, nedumerit şi dezgustat de toată 
povestea asta. Nedumerit de durerea adâncă din suflet, care nu-l 
părăsise; dezgustat de responsabilitatea care-l apăsa şi pe care 
nu şi-o dorise; nervos fiind că Manning avea prea multe preten- 
ţii de la el. 

Era o dimineaţă fierbinte şi aerul rarefiat purta mirosul 
mării și aroma greoaie a florilor. Vântul adunase norii deasupra 
insulei. Semănau cu niște macrouri poleite în alb. 

Un fuior subțire de fum se ridica din spatele primei linii 
de palmieri, acolo unde îşi întinseseră tabăra japonezii. Pe plajă 
şi în şalupa cenușie de patrulare care plutea în mijlocul lagunei 
albastre cra mare agitație. 

— Haideţi, cărați-vă odată, ticăloşilor! murmură Corri- 
gan în timp ce privea prin binoclu. 

Ştia că submarinul i-ar fi aşteptat încă o noapte. Dacă 
japonezii nu plecau azi, submarinul nu va risca să zăbovearcă 
mult timp în ape inamice. 

În timp ce privea, distinse uruitul îndepărtat al unui 
motor şi văzu o barcă de cauciuc desprinzându-se de șalupa de 
patrulare. Peste câteva minute, trase pe nisipul alb şi japonezii 
începură să încarce echipamentul la bord. Văzu doi soldaţi 
ducând o targă acoperită de-o pătură. 

Corrigan își aminti de atacul crocodilului din ziua prece- 
dentă. Deci, omul murise. 

— Bine că nu sunt eu în locul lui, îşi zise Corrigan. 

— Ce anume văzut? îi șopti Lavella. Japonii plecat? 

— Așa se pare, îi răspunse Corrigan. Mai avem o şansă. 

Corrigan şi Lavella se târâră înapoi prin hățişuri, până se 
îndepărtară de plajă. Apoi, se ridicară în picioare şi începură să 
meargă, împotmolindu-se printre rădăcinile de mangalieri. 

De îndată ce vor pleca japonezii Corrigan hotărî să-l 
transporte pe Manning la malul apei și să-și aşeze tabăra acolo. 
Vor trebui să aştepte până la lăsarea nopții. Atunci se vor con- 
vinge dacă bravul căpitan al submarinului înfruntase primejdia 
până la capăt. 

Dar, cu puţin noroc, se va sfârşi totul: sudoarea lipi- 
cioasă, frica, orezul apos şi apa infestată. Săptămâna viitoare pe 
vremea asta ar putea bea o bere rece ca gheaţa într-un bar din 
hotelul George. 

Ar fi trebuit să plutească de fericire. Spre surprinderea 
lui, constată însă că era deprimat. 


Mitchell zări din carlingă escadronul de Zero-uri aflat la 
multe mii de picioare sub el, strălucind în soarele amiezii. Silu- 
etele lor încadrate de nori albi care se profilau pe albastrul 
oceanului. Mitchell le urmări, conducându-şi escadronul său de 
avioane de vânătoare Grumann într-o formaţiune noroasă cenu- 
şie. Privi picăturile de ploaie care se prelingeau pe geamul inca- 
sabil, în timp ce zburau prin furtună. 

Peste câteva minute, ieşiră din desișul norilor. Mitchell se 
uită în jos, spre aripă. Nu le pierduse. 

Se întoarse la dreapta şi-l văzu pe comandantul său fă- 
cându-i semn cu degctul în sus. 

— Aici este comandantul Arrow!. Zero-urile în poziția 
ceasului de la ora șapte. Hai să-i lovim, băieţi! 

Mitchell începu să plonjeze, alegând Zerv-ul din fruntea 
formaţiei, plasat în vârful V-ului: Când Grumann-ul se înclină, 
Mitchell fu aruncat înainte. Noroc cu centura de siguranţă. Alt- 
fel, ar fi ieşit prin acoperișul carlingei. 

Uruitul motoarelor deveni asurzitor când avionul prinse 
viteză, apropiindu-se de țintă. 

Zero-urile îşi păstrau formaţia. Mitchell avea soarele în 
spate. Piloții japonezi îi vor repera când va fi deja prea târziu. 

Mitchell aşteptă până ajunseră la aproape trei sute de 
yarzi. Apoi trase. Tunurile lansară săgeți strălucitoare în aripile 
şi bordul Zero-ului. Bucăţi mari de metal zburară în aer, însoţite 
de trombe de fum negre; apoi, motorul explodă, pulverizând pe 
cer un fuior alb de glicol. 

Zero-ul îşi pierdu controlul rostogolindu-se către ocean. 
Mitchell îl urmări așteptând să zărească parașuta pilotului. Ni- 
mic. Probabil că fusese lovit. Zero-ul se prăbuşi în apă, într-un 
nor de fum negru, uleios. Pe urmă fu înghițit de valurile mării. 

— Atenţie, ai un Zeke în coadă. Plonjează, plonjează! 

Mitchell se întoarse. Zări gurile mitralierelor şi cercul 
roşu pictat pe argintul strălucitor al avionului de vânătoare. 
Grumann-ul se clătină când gloanțele îi perforară aripa şi fuse- 
lajul. 

Mitchell trase de manetă înainte şi se înclină cu o aripă 
spre mare, iar cu cealaltă direct către cer. Pilotul japonez îl urmă. 

Auzi din nou răpăitul mitralierelor. Disperat, răsuci Gru- 
mann-ul de trei ori şi apoi împinse flapsurile în sus. Plonjă spre 
stânga, rotindu-se vertical. Era o manevră care-i salvase viața 
de nu ştiu câte ori. 

Mitchell întoarse capul. Constată spre surprinderea sa că 
Zero-ul nu se dezlipise din coadă. Indiferent cine era, tipul avea 
talent. 

Continuă să se învârtească în spirală. Se afundase în scara, 
inima îi bătea nebunește în piept şi capul îi vibra de parcă l-ar fi 
izbit o mare greutate. O pânză cenuşie îi întuneca privirea. 

Mitchell remarcă acul vitezometrului, care indica patru 
sute de mile pe oră. Acum cele două avioane erau unite în 
îmbrățişarea morții, învârtindu-se către abisul albastru al ocea- 
nului. 

Plonjă de trei ori, de patru, de cinci ori. Degeaba, Zero-ul 
se afla tot în coada lui. Vânător şi vânat ştiau că cel care-şi va 
pierde primul cumpătul, cel care va coti în altă direcţie, era un 
om terminat. 

Numai dacă... 

În loc să se rotească în cea de-a șasea spirală, Mitchell 
împinse maneta înainte, viră la dreapta şi descrise o buclă. Pi- 
lotul japonez, sigur acum de victorie, se luă după el, prins în 
interiorul cercului. Reuşi în sfârşit să-l mişte din coada avionu- 
lui său. 

Mitchell continua să descrie looping-uri, încercând să 
micşoreze distanța fiecărui arc. Dar, de fiecare dată când urca, 
Zero-ul tăia arcul şi reducea distanța. Aparatul japonez putea 
depăşi orice alt avion, în acest tip de manevră. 

Mitchell privi peste umăr. Acum Zero-ul se pregătea din 
nou să tragă. Trasoare strălucitoare zburară peste aripă. 

Acum! 

Mitchell lăsă flapsurile în jos, mărind turația motorului. 
Simţi vibrația Grumann-ului. Zero-ul care se apropiase la nu- 
mai o sută de yarzi, îl depăşi. 

În clipa aceea, Mitchell tinti asupra aripei de la tribord şi 
trase o salvă răsunătoare. Nimeri în plin. Proiectanţii Zero-ului 
sporiseră gradul de manevrabilitate în dauna rezistenţei structu- 
rii metalice. Se dezintepră dinaintea ochilor lui. Epava în flăcări 
dispăru de pe cer în câteva clipe. 


Rachel Goode văzu şi ea lupta, de pe platforma înălțată 
în copac, la adăpostul muntelui Teatupa. Peste câteva minute, 
se aplecă asupra staţiei radio, vorbind grăbită în microfon. 

— Bună dimineaţa, aliați. Aici este Meteorologul. Din 
păcate, cel cu care v-aţi obișnuit până acum, s-a îmbolnăvit. În- 
tre timp, voi încerca să-i țin locul. 

— Mai întâi vremea. S-au adunat nori deasupra insulelor 
Comore şi Bougainville-ului. Va ploua până după-amiază. Sunt 
nouăzeci şi cinci de grade la umbră. 

— Şi acum, veşti bune. I-aţi lovit! Am văzut opt avioane 
japoneze prăbuşindu-se în mare, nu departe de aici. Am urmărit 
un avion american care a doborât un Zero chiar deasupra cape- 
telor noastre. 

— Dar n-aţi terminat încă. Trei distrugătoare și un cruci- 
şător înaintează prin Trecătoare. Probabil că vor încerca să 
debarce din nou la noapte! Fiţi pregătiți! Noroc, americani! Am 
încheiat transmisia! 


Mitchell ateriză şi îşi trase avionul la capătul pistei, spre 
pâlcul de corturi cafenii. Deschise carlinga, scoase casca, mă- 
nușile şi își trecu degetele prin părul năclăit de sudoare. Apoi, 
se desprinse încet de pe scaun. 

Tensiunea și frica din ultimele ore îl epuizară complet. 
Rămăsese înțepenit în loc mai mult timp, privind în gol. 

— Căpitane Mitchell! 

Se uită în jur. Era Shoup. Alergase din adăpost, de partea 
cealaltă a pistei. Se înroşi la față, agitat şi nerăbdător. 

Mitchell zâmbi fără să vrea. 

— Meteorologul? 

— Da, domnule! Transmit din nou. Deci nu l-au capturat 
japonezii. 

Se opri și apoi izbucni vesel. 

— De data aceasta este o femeie, domnule! Da, o afu- 
risită de femeie! 


Marginea neagră şi crestată a junglei din jurul golfului se 
proiecta pe cerul purpuriu al nopţii. O lună palidă strălucea dea- 
supra lor, prin frunzele unduitoare ale cocotierului. Valuri blân- 
de se spărgeau de țărm, iar coamele lor înspumate se răspâr : 
deau pe plajă. 

Cinci perechi de ochi pândeau şi aşteptau în spatele pri- 
mei liziere de copaci, zpâindu-se în beznă, dincolo de recif. 
Singurele sunete erau mugetele ritmice ale talazurilor, trosnetul 
lemnelor în foc şi strigătul singuratic al unui bâtlan de noapte, 
pescuind pe recif. 

Deodată, Corrigan observă sclipirea unei lanterne, unde- 
va dincolo de promontoriul lagunei. 

Americanii! Erau acolo! Îi așteptaseră! 

Privi în jur. Îl văzu pe Lavella. Ochii și dinții negrului 
păreau strălucitori şi uriași în lumina lunii. 

— Barcă pescuit venit! şopti Lavella. 

— Exact! exclamă Corrigan şi își îndreptă torta spre golf, 
agitând-o de două ori, conform semnalului stabilit. 

Cei de pe submarin îi răspunseră. O să trimită o barcă la 
țărm. Peste câteva minute vor pleca în sfârşit de pe insulă. 

Corrigan se întoarse să-i privească pe ceilalți. Poliţaiul 
Beni se uita nepăsător la ei. Sanei veni şi se aşeză lângă Corri- 
gan, apucându-l de braţ. 

— Eu aparțin ție, murmură ea în întuneric. 

— Nu te îngrijora, nu plec nicăieri fără tine, îi zise Corri- 
gan. Dacă asta te linişteşte. 

— Patrick! șopti Manning. 

De-abia vorbea, doborât de durere. 

— Războiul s-a terminat pentru tine, prietene, îi spuse 
Corrigan aşezându-se pe vine lângă targă. În câteva minute vei 
fi pe submarin. 

— Dar Rachel? 

— Pentru numele lui Dumnezeu! Nu începe din nou! 

— Du-te după ea, Patrick. 

— Mai taci din gură, lua-te-ar dracu”! Şuieră Corrigan. 

Plecă spre plajă să aştepte singur. 

Corrigan crezuse că se va simți ușurat și fericit în aceste 
clipe. Dar nu era deloc aşa. Dimpotrivă, avea senzația că suferi- 
se o mare pierdere. Pentru prima oară, se întreba ce-o să facă în 
Australia şi i se părea că priveşte în gol. Îşi dădu seama că din- 
colo de recif nu-l aștepta absolut nimic. 

Vântul sufla rece. Corrigan tremura în cămaşa albă, sub- 
tire şi zdrențuită. Sanei îl strânse mai tare de braţ, observând că 
ceva nu era în ordine. 

— Ce face, Corrigan? îl întrebă ea. 

Nu-i răspunse. 

Gândurile sale fură întrerupte de uruitul insistent al unui 
motor. Zări mica mustață albă a valului de la proră în timp ce 
barca de cauciuc despica talazurile în drum spre plajă. 

Erau doi matrozi şi un ofițer. 

Superiorul în haină albă sări în apa care-i ajungea la 
gleznă. Ținea un revolver în mâna dreaptă. 

— Manning, tu eşti? întrebă el. 

— Manning, este rănit, îi spuse Corrigan. Zace pe targă 
aici. 

— Bine, grăbiți-vă! N-avem timp de pierdut. Dacă se 
întoarce şalupa japonezilor, am încurcat-o. 

Sergentul Lavella şi jandarmul Beni îl transportară pe 
Manning pe plajă şi aşezară targa în barcă. 

Corrigan se întoarse către ofițer. 

— Gata, am isprăvit. 

— Tu nu vii cu noi? 

Corrigan clătină din cap. Înțelesese deodată foarte clar ce 
anume îl adusese la disperare. Un singur lucru îl putea scoate 
din starea asta. 

— M-am răzgândit, zise Corrigan. 

Sanei, care păşise deja în apă, încerca să-l tragă spre bar- 


— Nu, şuieră ea. Să mergem cu ei! 

Corrigan o împinse. 

— Eu zic să plecaţi, locotenente! îl îndemnă el. Este pe- 
riculos să zăboviţi pe aici. 

— Ţi-ai semnat condamnarea la moarte, îi răspunse n a- 
rioarul. 

Apoi, o luă la fugă şi sări în barcă. 

Peste câteva clipe, pluteau pe apele golfului, spre silueta 
îndepărtată a submarinului. Uruitul motorului de la bord fu 
acoperit de mugetul talazurilor. În curând se pierdură în imensi- 
tatea mării albastre. 

— Plecat, Iris! exclamă Sanei uimită şi nedumerită. Spus 
că plecăm! 

— M-am răzgândit! îi răspunse Corrigan. 

leşi din umbră şi o porni în sus pe plajă, spre sergentul 
Lavella și jandarmul Beni, care urmăriseră toată scena. 

— Pentru ce nu plecat în barcă? îl întrebă Lavella. 

— Nu suport submarinele, îi zise Corrigan. Sufăr de 
claustrofobie. 

Apoi, o luă către junglă. 


Corrigan stătea în uşa colibei lui Manning. Se uita la 
Rachel care răsucea butoanele stației radio. Își ridică privirile. 
Faţa ei se destinse într-un zâmbet. 

În timpul lungului drum prin junglă se întrebase de mii 
de ori de ce o făcea. Puțin îi păsa de războiul japonezilor, dar n- 
ar fi luptat nici de-al dracului să salveze afurisitul ăla de Impe- 
riu. 

Nu acesta era motivul care-l făcuse să se întoarcă, ci fata. 
Pur și simplu n-a avut inimă să o părăsească, fir-ar ca să fie! 

Continua să-l privească. Irlandezul se aşeză pe nişte lăzi 
într-un colţ. 

— Bună! rânji el. 

— Bună, domnule Corrigan, îi răspunse ea veselă. Ştiam 
că o să ne mai vedem. 


PARTEA A TREIA 

În timp ce bătălia de la Guadalcanal atinsese punctul cul- 
minant, locotenentul Mashita Tashiro își ducea propriul său 
război pe insula Santa Maria. Capturarea stației radio şi a ope- 
ratorilor săi devenise o obsesie, de care depindea nici mai mult 
nici mai puţin decât onoarea şi cariera sa viitoare. Pentru că 
Tashiro era conştient de acest lucru. Dacă nu reușea să-i prindă 
cât de curând, nu va fi capabil să îndure ruşinea eșecului. 

Deci, Tashiro ajunsese la disperare. În cele din urmă, ÎȘI 
dădu seama că avea prea puţini soldați pe insulă pentru o 
asemenea misiune; Kurosawa avusese întotdeauna dreptate. De 
teama luptelor de guerilă trebuiau să ia cu ei un număr mare de 
oameni, dar așa, își încetineau în mod inevitabil înaintarea prin 
junglă. 

Forţele suplimentare solicitate de Nakamura nu sosiseră 
încă. Înaltul Comandament nu aprecia probabil la justa valoare 
greutăţile cu care se confruntau și își dislocase oameni la Gua- 
dalcanal. Incredibil, în ciuda acestor eforturi, fuseseră înfrânți 
într-o noapte pe râul Matanikau. 

Dar acum, aveau în sfârşit câinii de vânătoare promiși. 

Tashiro stătea pe plajă și examina cușştile înşiruite pe chei, 
la capătul pontonului. Deşi se afla la douăzeci de yarzi depărta- 
re, își încreți nasul dezgustat de mirosul fetid al animalelor. 
Câinii se agitau în cușştile lor de oțel. Erau Pinscher-i dresați, 
care dădeau de urma dușmanului numai după miros. 

Câţiva băștinaşi se adunaseră în grupuri mici, privindu-i 
suspicioşi şi înspăimântați. Existau câini în fiecare sat, dar nu 
semănau nici pe departe cu ăştia. Erau nişte animale suple şi 
musculoase, cu colți mari, galbeni și ochi roşii. 

Tashiro se întoarse spre localnici. 

— Acum o să-l prindem pe kiup-ul vostru englez! zbieră 
el. O să-l vânăm ca pe o fiară! 

Se holbau la el îngroziți, fără să priceapă o vorbă. 

În momentul acela, Tashiro auzi zumzetul unor motoare 
deasupra capului şi ridică privirile. Câţiva săteni o rupseră la 
fupă să se adăpostească după copaci. 

Tashiro râse. 

— Nu, nu! le strigă el. Shikorki japan! Avioane japone- 
ze! 

Sătenii se uitară la el neîncrezători. Ştiau prea bine câte 
nenorociri Şi distrugeri aduceau păsările acelea mari de metal. 
Tashiro se lovi cu palma în piept să-i facă să priceapă. 

— Shikorki japan! 

Cercetă văzduhul cu mâna la ochi, ferindu-se de razele 
orbitoare ale soarelui de dimineaţă. Avionul se rotea deasupra 
insulei, îndreptându-se acum către ei, dinspre nord. 

În timp ce-l urmăreau, îl învălui o senzaţie ciudată de 
nelinişte. Silueta avionului de vânătoare îi părea complet ne- 
cunoscută. Abia atunci îi trecu prin cap că ar putea fi american. 

Imposibil. Doar nu se abătuse atât de mult la nord... 

Apoi, distinse dinţii de rechin pictați pe botul aparatului 
şi fuselajul măsliniu cu o stea albastră pe-o latură. O luă şi el la 
fupă. 

Peste câteva sect nde, Wildcat-ul zbură razant deasupra 
plajei. Gloanţele răvăşiră nisipul. Când plonjă spre golf, urle- 
tele Pinsher-ilor în agonia morții se pierdură în uruitul motoa- 
relor şi bubuitul tunurilor de la bordul avionului. 


Să ataci, să distrugi, să ataci din-nou — iată o obsesie 
care lasă puţin timp introspecţiei. Pericolul morţii era împins în 
străfundurile creierului. Doar așa îţi puteai păstra mințile. 

Acum, Mitchell avea douăzeci şi unu de cercuri roşii pic- 
tate pe fuselaj, sub carlingă. Fiecare reprezenta un avion dobo- 
rât. 

Mitchell pierduse numărul zilelor şi săptămânilor petre- 
cute pe stânca aceea noroioasă şi plină de malarie din Pacific. 
Pierduse ore întregi în monotonia şi plictiseala din tabără, între- 
ruptă de minute cumplite de concentrare și teroare când cea mai 
mică greşeală te trimitea pe lumea cealaltă. 

În fiecare dimineaţă, se trezeau cu o oră înainte să se 
lumineze şi încălzeau motoarele avioanelor Wildcat Grumann. 
Decolau imediat ce răsărea soarele. Urmăreau distrugătoarele și 
transportoarele Expresului Tokio al amiralului Raizo Tanaka, 
care își croiau drum prin Trecătoare; sau interceptau inevitabi- 
lele bombardiere şi escortele lor dinspre Kavieng. 

Decolarea şi aterizarea pe pista de la Henderson devenise 
un adevărat coșmar. După fiecare furtună, se transforma într-un 
porridge noroios şi lipicios. Peste câteva ore, apa se scurgea 
prin porii coralului negru, lăsând un praf întunecat, care îneca 
motoarele avioanelor. 

Nu aveau o sală de mese; doar un cort umed şi murdar, 
unde mâncau Spam!, cârnaţi sau cartofi indigeşti, deshidratați. 
Luau vitamine să reziste la boli, dar mâlaria şi dizenteria făceau 
ravagii în rândurile piloților tineri. Drept urmare, escadronul lui 
Mitchell nu se putea prezenta niciodată în formație completă. 

Oboseala devenise starea lor naturală; oxigenul inhalat zi 
după zi, oră de oră, la altitudini mari, le măcina forțele şi-i ame- 
tea. Nu se odihneau cât trebuia. Ceea ce-i lipsea lui Mitchell 
mai mult decât o mâncare bună sau compania unei femei era 
somnul. 

Dar bătălia de la Guadalcanal atingea apogeul, aşa că îşi 
petrecea tot mai multe ore pe zi în aer; noaptea îi era imposibil 
să se odihnească din cauza bombardamentului. Mai ațipea câte 
puţin în tranșee sau moțăia în sala de mese; odată adormise în 
carlingă, în timp ce-i alimenta avionul la sol. 


1 Marcă de conserve. (n.£.) 

Se temea tare mult de această oboseală permanentă; 
încetinea reacțiile și te făcea să visezi cu ochii deschişi sau să 
comiţi greşeli elementare, care te puteau costa viața. Cel mai 
dificil lucru era să trăieşti măcinat de nesiguranța zilei de mâi- 
ne; să nu ştii dacă răsăritul pe care-l contemplai va fi ultimul. 

Parcă te rodea ceva în suflet şi te făcea să te întrebi: oare 
mi-a sunat ceasul? 

Japonezii își aruncaseră toate resursele în luptă. Dar când 
se întâmplase asta? Acum câteva zile, sau săptămâni? Timpul 
începuse să se estompeze — botezaseră noii recruți americani 
în focul încleştărilor cumplite. Două nave japoneze din Iron 
Bottom Sound revărsaseră ore în şir proiectile de paisprezece 
inch asupra Bazei Aeriene de la Henderson. Mitchell îşi amin- 
tea şi acum sunetul bombardamentului. Parcă se adunaseră în 
aer sute de mașini de curse, incendiind pista în flăcări portocalii 
și trombe de praf. A doua zi dimineața, piloţii ieşiseră din 
tranşee. Peste tot zăceau împrăștiate bucăți carbonizate de me- 
tal și conserve Spam — nimeriseră depozitul de alimente. Pista 
principală şi cele secundare erau pline de cratere, iar Forța Ae- 
riană Cactus fusese decimată. Doar unsprezece din cele nouă- 
zeci de avioane rămăseseră întregi. 

Totuşi, în dimineaţa aceea reuşiseră să înalțe în văzduh 
restul escadronului, atacând Expresul Tokio în trecătoare. 

În noaptea următoare, japonezii veniră din junglă, tra- 
versând gropile de nisip de la Matanikau, unde pușcașii mari- 
nari îi măcinaseră mai întâi cu howitz-erele, apoi cu mitralierele 
şi în final cu mâinile goale. Până și brancardierii şi bucătarii se 
năpusteau prin noroi să-i înfrunte. 

În cealaltă noapte, veniseră din partea cealaltă a câmpu- 
lui. Browning-urile s bidaților îi seceraseră în iarba kumai, sti- 
vuindu-le cadavrele fa marginea brazdei. Mai târziu, supravie- 
țuitorii îi povestiseră lui Mitchell că fuseseră nevoiți să curețe 
câmpul de hoituri, aruncându-le în aer. Un tânăr tunar trăsese 
douăzeci şi șase de mii de salve în noaptea aceea. 

A doua zi se dezlănțuiseră bombardamentele. Mitchell se 
ghemuise murdar și transpirat într-o tranșee. Între timp, îi repa- 

rau avionul de vânătoare sub ploaia de bombe japoneze care se 
abăteau asupra pistei din zece în zece minute. Apoi, noaptea 
aceea, sus pe Culmea Sângeroasă, japonezii atacaseră din nou. 
Muriseră încă o mie. 

Indiferent câţi soldați japonezi ar fi pierit sau câte avioa- 
ne ar fi doborât, continuau să vină val după val. Ploaia, noroiul, 
bombardamentele, frica păreau că n-o să se termine niciodată. 

Dar acum, când se învârtea deasupra portului Vancoro, 
Mitchell nu se mai temea de nimic. Când se afla la maneta 
Wildcat-ului putea să riposteze din plin. 

Iar astăzi, clocotea de ură, aşa cum nu i se mai întâmpla- 
se niciodată până atunci. 

Se gândea la şirurile de cadavre înşirate pe plaja de la 
Capul Lunga. Majoritatea nu erau decât nişte copii. Îşi aminti 
de doi dintre piloţii săi pe care-i văzuse ciuruiți de rafale şi 
ucişi bestial în timp ce atârnau neputincioşi în sforile paraşute- 
lor, deasupra insulei Tavo. 

Îşi aminti şi de Meteorolog. 

Acum erau doi. O tânără și un irlandez. Auzise că Mari- 
na îl evacuase pe vechiul Meteorolog; nu se ştie cum, dar cei- 
lalți doi reușiseră să supraviețuiască. Unul dintre jandarmii lo- 
cali aflase de sosirea unui transport de câini de poliţişti și ceru- 
seră ajutor. 

Mitchell se oferise pentru această misiune. Zări o şalupă 
trasă la mal, adăpostită în cotul golfului și câteva siluete care 
alergau în direcția copacilor. Întoarse avionul și plonjă în golf. 
Aproape că atinsese cu vârful aripilor ramurile casuarianelor și 
cocotierilor. 

În timp ce zbura printre pomi, văzu pe dig trei cuști mari. 
Le prinse în bătaia tunurilor sale și ținti. Explodară una câte 
una, împroşcând în aer fragmente de metal și carne. 

Mitchell se îndreptă spre capătul celălalt al golfului, în- 
torcându-se apoi să mitralieze plaja pe toată lungimea ei. Rânji, 
văzându-i pe soldaţii japonezi alergând la adăpostul cocotic- 
rilor, în timp ce alţii se aruncau din bărci în apele golfului. 

Înainte să se întoarcă la Guadalcanal, Mitchell trimise 
trei șalupe pe fundul nisipos al golfului. Una din ele fu cuprinsă 
de trombe de fum negru şi limbi portocalii. Mitchell zâmbi sa- 
tisfăcut în spatele căştii sale de zbor. 

— Una pentru Meteorolog, zise el şi apoi se îndreptă 
spre casă. 

Din înălțimea platformei ridicate în copac sub muntele 
Teatupa, Rachel şi Corrigan priveau puzderia de avioane care 
zburau deasupra lor. 

— Isuse, Marie şi Sfinte Iosif! exclamă Corrigan uimit. 

Rachel făcu semnul crucii aproape fără să se gândească. 

— Asta este! 

Numărascră deja şaizeci şi una de nave japoneze îndrep- 
tându-se toate spre sud. 

Corrigan se zpâi în sus, cercetând cerul strălucitor al di- 
mineții. 

— N-am văzut în viața mea atâtca avioane! Câte crezi că 
sunt? 

Rachel scoase carnetul în piele al lui Manning şi începu 
să le numere. Nouă avioane de fiecare escadron. Zece, unspre- 
zece, douăsprezece escadroane. Şi încă mai vin. Dinspre vest, 
din direcţia insulelor Comore. 

După ce uruitul motoarelor începu să descrească la sud, 
priviră însemnările. Aproximativ o sută douăzeci de bom- 
bardiere şi optzeci de avioane de vânătoare. 

— La ce altitudine zboară după părerea ta? întrebă Ra- 
chel. 

Corrigan îşi frecă bărbia. Scoase un sunet hârşâit, de par- 
că ar fi trecut o pilă de fier pe o bucată de lemn. 

— Să spunem vreo cinci mii de picioare. Poate treizeci. 
Nu ştiu. Habar n-am. 

— Hai să zicem atunci cinsprezece mii, spuse Rachel. 
Oricum, este o medie. 

— Mai bine hai să ne întoarcem și să transmitem veştile. 
Precis că americanilor nici n-o să le vină să creadă. 


Corrigan privi Zero-ul în flăcări plonjând în apele golfu- 
lui Jervoise. Pilotul încercă să așeze aparatul cu burta pe apă, 
dar, în ultimul moment, se înclină cu nasul în jos şi explodă. 
Epava incandescentă fu înghițită în câteva clipe de valurile 
albastre ale lagunei. 

Pe cer, zărea avioanele întorcându-se la Kavieng și Ra- 
baul. Văzuse deja două bombardiere grele care pierdeau vapori 
de glicol pe la aripi, prăbușindu-se în mare, la vest. 

Două sute zburaseră către nord şi se înapoiaseră mai pu- 
ţin de cincizeci. 

Corrigan cobori cu agilitate din copac în aburul dogoritor 
al junglei. Rachel îl aştepta. Erau tăcuți. Știau cât de mult con- 
tribuiseră la această victorie. Rachel își încolăci brațele în jurul 
lui. 

Corrigan plutea de fericire de parcă ar fi participat efec- 
tiv la crâncena bătălie. Păcat că Manning nu era şi el acolo, să 
împartă cu ei bucuria momentului. 

Sanei îi privea de pe culme. Stătea singură, în spatele 
unei stânci acoperite de mușchi, cu genunchii strânşi la piept, 
legănându-se ca un copil părăsit. Lacrimile fierbinţi de furie îi 
brăzdau obrajii. 

În clipa aceea, îl ura pe Corrigan așa cum nu mai urâse 
pe nimeni niciodată. 

Îl ura chiar mai mult decât pe Rachel. 

Ştia de ce se întorsese, de ce nu plecaseră împreună cu 
barca atunci când avuseseră ocazia. Sigur, el nu recunoscuse, 
dar ea ştia de la bun început. 

Acum, nu-i rămânea decât să-l urmărească și să aştepte. 
Nu războiul era important pentru Corrigan, ci femeia asta. Îi va 
oferi tor ce ar trebui să-i ofere ei. Va purta în pântece copiii lui 
şi-i va construi o casă adevărată. Iar pe Sanei o va da de-o parte 
ca pe-o sticlă goală. 

Nu avea ce face. Nu putea concura cu o femeie albă. 

Văzu cum Corrigan luase în mâini capul lui Rachel şi o 
sărutase duios. Pe Sanei n-o alintase niciodată aşa. Și nici n-o 
va face vreodată. 

Nu rezista să mai privească. Se ridică şi-o luă la fugă în 
junglă, cu ochii în lacrimi. 


În ultimele săptămâni, Wolfgang Heydrich se comportase 
ca un nebun. Doi dintre servitori fugiseră înspăimântați. Cum 
nu mai avea pe cine să-şi reverse nervii, îşi îndreptă atenția asu- 
pra lui Alice Melama'a şi a bătrânei bucătărese Mary. 

Alice păcătuise că nu alesese bine orezul servit la prânz. 
Drept pedeapsă, îşi vârâse mâna în părul ei negru, o târâse pe 
verandă şi o aruncase pe trepte, zbierând din răsputeri: 

— Negresă nenorocită! 

— Eu avut grijă de tine, stăpâne! îl imploră Alice. Gătit 
kai-kai bun acum. 

Heydrich alerpă gâfâind pe trepte, bălăngănindu-şi burta 
sub cămașa albă, mototolită şi o lovi cu piciorul. Alice se feri 
plângând cu sughițuri. Se ridică în picioare și o luă la fugă pe 
cărare. 

Neamţul o privi cum se îndepărtează. Parcă se mai ușura- 
se. Afurisiţii aștia de băștinași. Nu valorează doi bani. 

Îşi roti privirile prin grădină. De când plecaseră servi- 
torii, se sălbăticise de tot. O năpădiseră buruienile, iar jungla îşi 
întinsese tot mai mult tentaculele spre proprietatea lui. Doi 
porci sălbatici scurmau în voie, la rădăcina unor copaci frangi- 
pani. 

Heydrich se strâmbă. Puțin îi păsa. Oricum se alesese 
praful de toate. 

Deutschla'„d fusese distrusă, iar japonezii îi dăduseră o 
nimica toată. petru copra pulverizată de explozie. Colonelul îi 
sugerase să fie mulțumit şi cu atât că altfel nu se ştie... 

— Cooperarea între aliaţi în prospera Asie de Sud-Vest, 
pufni el. Rahat! 

Îi mâncaseră proviziile, îi măcelăriseră puii și porcii, îi 
furaseră gramofonul și radioul. Îi venea să plângă când se 
gândea. 

Erau nişte animale, ce mai! Acum căzuse în capcană pe 
insula asta blestemată, obligat să le îndure umilinţele și hoțiile. 
Gott in Himmel!! Fără şalupă devenise practic prizonierul lor. 

Dar Wolfgang Heydrich nu-și spusese încă ultimul cu- 
vânt. 

Va găsi el ceva până la urmă. 


Sanei se cățără pe cărarea nisipoasă care ducea la coliba 
tabu-ului de la marginea satului. Câteva femei care se întorceau 
de la grădini cu igname o priveau curioase. 

Vele stătea lânpă colibă, sub acoperişul de stuf; era foarte 
bătrân. Ochiul stâng fusese acoperit de pielita fină a cataracte. 
Colţurile gurii se pătaseră de sucul stacojiu al nucilor betel. 

— Tu ești Lobo? îl întrebă Sanei. 

Ochii încețoșaţi se zpâiră la ea lipsiţi de interes. 

— Vreau ajutat pe mine. Vreau vorbit cu rechinul. Vreau 
aranjat acest bărbat alb. 

Lobo murmură ceva şi întoarse capul. 

Sanei băgă mâna în geanta de trestie pe care o purta pe 
umăr şi scoase un mănunchi de tutun răsucit. Îl luase din provi- 
ziile lui Manning. Se aplecă şi-l vâri sub nasul bătrânului. 

Când simţi mirosul, tresări şi zâmbi palid. Se repezi să i-l 
smulgă din mână cu degetele lui lungi şi osoase. 

Dădu din cap. 

— Tu trăit mult cu acest bărbat alb? 

Sanei făcu semn că da. Băgă din nou mâna în geantă şi 
scoase o buclă din părul lui Corrigan, legată cu un fir de iarbă. 
O tăiase când dormea. 

Lobo rânji. 

— Acum, venit cu mine. 


1 Dumnezeule din ceruri (perm.). (n.t) 

Sanei ezită o clipă, apoi dădu la o parte frunzele de pal- 
micr atârnate în prag şi-l urmă înăuntru. 

În colibă duhnea îngrozitor. Mirosul venea de la o piatră 
plată şi mare care trona în mijlocul camerei. Când ochii ei se 
obişnuiră cu lumina difuză, zări forma unui craniu uman aşezat 
pe o mică platformă de bețe împletite, în vârful unei pietre. 

Era padagi tidatho al omului vele. Altarul spiritului său 
protector. 

Oasele craniului fuseseră unse cu o pastă de nucă titi. 
Acum se întărise și urmele de cărbune şi calcar îți dădeau 
impresia că avea piele şi carne. 

Stătea fixat într-un cadru din trestie. În partea de sus avea 
un mic orificiu decupat. Înăuntru erau bucăţi de nucă areca, taro 
şi cartofi dulci. 

Lânpă el se aflau două pietre, una mai mare decât cealal- 
tă. Piatra cea mare fusese însemnată pe suprafața ei turtită. 

Lobo luă bucla de păr și-i dădu drumul înăuntrul craniu- 
lui. 

— O să ţi-l aranjez foare bine, chicoti el. Da, da, o să ţi-l 
aranjez. O să vezi! 


54 


Scroafa era legată cu funia de un par, în apropierea coli- 
bei. Părea un animal uriaş. Pielea obscen de palidă fusese aco- 
perită de un strat gros de noroi, iar țâțele mari îi atârnau în jos, 
măturând pământul când mergea. 

Stătea foarte liniştită, privindu-l suspicios cu ochii ei 
mici, roz. Parcă ar fi presimțit intenția bătrânului. Ajunsese la 
câteva picioare de ea când scoase un guițat înspăimântător și 
încercă să fugă. Dar funia din jurul gâtului o trase înapoi. 

Lobo se mișcă cu o agilitate surprinzătoare. Apucă funia 
şi prinse corpul contorsionat al animalului între picioarele sale 
subțiri. Înfipse maceta și sângele țișni din gâtlejul scroafei. 

Se zbătu violent dărâmându-l pe Lobo. În timp ce încerca 
să se ridice în picioare din noroi, scroafa se năpusti spre el în 
disperarea morţii. Dar Lobo reuşi să se ferească. 

Timp de câteva minute, porcul se zbătu în convulsii. 
Sângele care-i țâşnea din rană înroşise noroiul. Căzu de două 
ori în genunchi și Sanei crezu că a murit. Dar îşi reveni de fie- 
care dată, aruncându-se asupra călăului ei care se ținea de-o 
parte. 

În cele din urmă, se prăbuși într-o parte, grohăind și zbă- 
tându-se în convulsii. Un ultim spasm îi anunţă sfârşitul. 

Lobo sări şi despică burta moale cu maceta, tăind pielea 
groasă şi membranele. Intestinele aburinde căzură în noroi. 
Lobo băgă mâna înăuntru şi smulse restul măruntaielor din pe- 
reții abdominali. 

Apoi, se ocupă de capul animalului şi începu să secțio- 
neze gâtul. 

Sanei îl privea dezgustată. Văzuse de nenumărate ori sce- 
ne asemănătoare. Ceea ce o revolta însă era graba bătrânului. 

Lobo sări şi despică burta moale cu maceta, tăind, ridică 
de urechi capul animalului şi-l aruncă lui Sanei. 

— Luat, repede! 

Sanei îl ascultă. Ținca dezgustătorul cap departe de ea. 
Sângele se scurgea în noroi. 

Între timp, Lobo se aplecă şi adună grămada aburindă de 
măruntaic. Porni către plajă cu intestinele atârnând în urma lui 
prin mâl. Cu o mişcare a capului o îndemnă pe Sanei să-l 
urmeze. 

Când ajunseră pe plajă, Lobo intră în apă până la ge- 
nunchi. Apoi, aruncă în ocean povara unsuroasă şi băgă mâna 
într-o pungă prinsă de talie. Scoase cele două pietre mici pe 
care Sanei le văzuse lângă altarul spiritului. 

O ridică pe cea mare în mâna dreaptă şi o lovi cu cealal- 
tă. Sunetul era hipnotic, ascuțit ca un clopoțel. Lobo începu să 
intoneze o incantaţie în ritmul frecării pietrelor. 

Deodată, Sanei zări o formă mișcându-se lângă ei, prin 
apele verzi ale lagunei. O înotătoare despică suprafața oceanu- 

lui. Era un rechin. Corpul său alb murdar se distingea foarte 
clar în apa puțin adâncă. Părea un exemplar mare, în jur de 
douăsprezece sau cincisprezece picioare lungime, un Tigru. Se 
aşeză pe fundul nisipos, la numai câțiva paşi de locul unde 
stătea bătrânul. 

Chicotind încântat, Lobo se aplecă în apă şi întinse. 
măruntaiele porcului cu ambele mâini. Le aruncă în botul rechi- 
nului, de parcă şi-ar fi hrănit câinele favorit. Sanei îl urmărea 
uluită. 

În cele din urmă, bătrânul se întoarse și-i arătă cu degetul 
să-i dea capul. Îngrozită, Sanei veni spre el şi-i înmână oribilul 
trofeu, fără să-şi desprindă privirile de pe rechin. 

Lobo luă capul din mâna ei şi-l lăsă să cadă la picioarele 
lui. Rechinul căscă fălcile sale uriaşe şi-l înghiți dintr-odată. 
Scoase un sunet disgrațios în timp ce se căznea să-l facă să 
alunece pe gâtlej. Apoi, plesni din coada lui puternică şi își 
întoarse capul uriaș, împroșcând în aer stropi săraţi. Despică 
valurile, înotând înapoi, către apele adânci ale lagunei. 

Bătrânul se întoarse şi el, îndreptându-se spre plajă. Bra- 
tele îi erau pline de sânge închegat, amestecat cu sarea mării. 

— Terminat totul, zise el cu glasul lui ciudat, sâsâit. Tu 
făcut pe el bun vele. Bărbatul alb aparținut ție acum. Aparținut 
până la moarte. 

În seara aceea, Corrigan se duse până la bazin să aducă 
apă pentru cină. O găsi pe Sanei stând pe marginea stâncii, 
holbându:se în adâncurile răcoroase şi limpezi. Avea ochii um- 
flați şi roşii, iar când îl văzu pe Corrigan, începu să rânjească 
răutăcios. 

— Ai făcut pusi-pusi cu Mary cea albă? îl întrebă ea 
furioasă. 

Corrigan o fixă cu ochii lui celtici întunecaţi şi-i întoarse 
spatele. Începu să umple bidoanele. 

Sanei se ridică şi veni lângă el. 

— Tu aparținut mie, zise ea. 

— Eu nu aparțin nimănui. 

— Mai bine plecat amândoi. Plecat cu barca acum. 

— Barca s-a dus, îi spuse Corrigan răbdător. Şi nu mai 
vine înapoi. 

— O vrei pe Mary cea albă? 

— Asta nu-i treaba ta. 

— Tu aparținut mie, Iris. 

Corrigan nu ştia ce să-i spună. 

Trăia cu ea de câţiva ani, dar avusese între timp şi alte 
aventuri: băştinașe, femei albe. Credea că înțelesese. De fapt, ce 
să înțeleagă? Prostul de el! Bineînţeles că fata își făcuse spe- 
rante. 

— Doar nu ţi-ai imaginat c-o să rămân cu tine pentru tot 
restul vieţii, nu-i aşa? o întrebă Corrigan. Credeam că am fost 
foarte clar în această privință. 

— Îmi aparții, repetă Sanei. 

— Întoarce-te în satul tău. Ar [i mult mai bine pentru 
amândoi. Mai devreme sau mai târziu, japonezii vor pune mâna 
pe noi. Du-te în satul tău şi ai grijă de tine. Eu unul sunt ca şi 
mort. 

Sanei se aruncă deodată înainte și încercă să-şi înfingă 
unghiile în obrajii lui. Corrigan o prinse imediat de braţe. Voia 
să-l lovească. Scuipa şi şuiera ca o pisică sălbatică. Reuşi până 
la urmă să-i tragă un picior în vintre. 

Gemând de durere, Corrigan îi răsuci încheietura mâinii 
Şi o aruncă pe pământ. 

Sanei căzu pe spate şi rămase acolo privindu-l. 

— Tu aparținut mine, Corrigan. Venit să am grijă de tine. 

— Căţea nenorocită, murmură Corrigan. 

Gemu și se îndoi de spate, cu răsuflarea tăiată de durere. 

— Isuse, cred că mi le-ai înnodat în jurul rinichilor. 

— Eu stat cu tine. 

— Ba nu. O să te întorci în satul tău, da? Poate nu-ţi dai 
seama, dar îţi fac o mare favoare. Nu va fi prea frumos pe aici, 
când or să dea de noi păgânii ăia micuţi şi galbeni. 

Sanei își încleștă mâna pe o piatră netedă de bazalt. Sări 
brusc în picioare şi încercă să-l lovească în cap pe Corrigan. 
Dacă ar fi reacționat cu o fracțiune de secundă mai târziu, ar fi 
reuşit. 

Dar era pregătit. Înaintă spre ea și-i trase un pumn în 
antebraţ, aruncându-i piatra cât colo. Apoi, o apucă de umeri şi 
începu s-o zguduie. 

— Pentru numele lui Dumnezeu, ascultă-mă! Nu mai e 
mult până o să ne găsească japonezii. Întoarce-te în satul tău! 

— Tu aparținut mie, Iris! repetă ea încet. 

— Nu aparțin nimănui și nici n-am aparținut vreodată. 
Îmi pare rău... 

Simţi cum i se înmoaie glasul. 

— N-am vrut să te lovesc, mormăi el. 

Sanei era desfigurată la față de ruşine și furie. 

Eu stat cu tine. Te rog, stat cu mine. 

— Nu, întoarce-te în satul tău! 

Termină de umplut butoaiele şi-o luă îndărăt spre tabără. 
— O să te omor, Iris, zise Sanei. 

Corrigan nu-i răspunse; iar Sanei nu încercă să-l urmeze. 


Luna plină se ridică din junglă. Era uriaşă, sângerie. Pă- 
rea atât de aproape de pământ încât ai fi putut s-o atingi cu 
mâna. Sc strecura tăcută pe după crestele muntelui Teatupa. 
Rachel şi Corrigan stăteau lângă tăciunii aprinși ai focului. 

— Povesteşte-mi despre tine, Patrick, îl îndemnă Rachel. 

O privi surprins. Era pentru prima oară când îi spusese pe 
nume. 

— Ce vrei să ştii? 

— Doresc să aflu totul despre tine. 

— De ce? 

— Fiindcă mă uimeşti. 

Izbucni în râs. 

— Nu zău! 

Agită jarul cu un băț. Rachel îl privea tăcută. În cele din 
urmă, Corrigan vorbi din nou. 

— M-am născut în ținutul Down, într-un mic sat din gol- 
ful Dundrum. De acolo se văd munții Mourne. 

— Probabil că este foarte frumos. 

— Da, pentru cine nu trebuie să trăiască acolo. Iată de ce 
irlandezii îşi cântă întotdeauna meleagurile natale după ce emi- 
grează. 

— Când ai plecat? 

— Ne-am mutat la Dublin în iarna lui 1913. Taică-meu 
cumpărase o căsuţă igrasioasă în Dun Laoghaire. Puțin după 
aceea, s-a băgat cu oamenii lui Valera. A început să trăncăne 
despre o Irlandă unită. Şi bineînţeles că a păţit-o. În limpul re- 
voluţiei de Paște, englezii l-au pus la zid și l-au împușcat. 

— De ce? 

— Unul din camarazii lui din Sinn Finn l-a trădat să-și 
salveze pielea, fir-al el al dracului să fie. Nume, adrese, absolut 
totul. Grozavă Irlandă Unită, n-am ce zice! 

Se opri din nou, zeâindu-se în beznă. 

— Eram acasă când s-a întâmplat. M-am uitat pe fereas- 
tră şi am văzut soldați în stradă. Tata a alergat să-şi ia arma şi 
m-a trântit pe podea. Și ştii ce mi-a spus? M-a obligat să-i 
promit că voi continua lupta, după moartea lui. Care luptă? 
Adică, de ce mă rog ar fi meritat să mor pentru asta? Isuse... în 
viața mea n-am fost mai îngrozit ca atunci. A scos ţeava puștii 
pe geam şi a început să tragă în soldați. Când a terminat gloan- 
tele a încercat s-o şteargă. L-au împuşcat în picior şi l-au băgat 
în duba poliţiei. De atunci nu l-am mai văzut. Unchii mei vor- 
besc şi acum despre el ca de un erou. 

Rachel îi puse mâna pe braţ. Nu ştia ce să spună. 

Corrigan își drese glasul. 

— A fost ultima oară când am plâns. Era totuși tatăl 
meu, chiar dacă nu-mi plăcea ce face. Cred că unchiul tău l-ar fi 
apreciat. Se purta ca un bun catolic. Se ducea la biserică în 
fiecare duminică, iar în celelalte șase zile ale săptămânii ne 
bătea măr. 

— Ai intrat şi tu în organizație, ca tatăl tău? 

— Am intrat pe dracu’! La ce bun? Irlanda nu s-a unit 
nici până-n ziua de azi şi au trecut douăzeci şi şase de ani de la 
moartea bătrânului. Spune-mi şi mie ce-aş fi realizat. 

— Aşa că ai fugit pe mare. 

— Da, deşi nu era singurul motiv. Adevărul era că rămă- 
sescm fără nici un ban. Nu prea ai de ales în asemenea situații, 
chiar dacă nu împlinisem decât treisprezece ani. După cum ai 
spus, Irlanda este o țară frumoasă, dar nu găseşti de lucru. Toată 
viața am trăit pe mare și am ajuns s-o îndrăgesc. Aşa că m-am 
îmbarcat pe primul vapor care m-a primit. Era un vas de 
mărfuri, pe ruta Dublin-America. 

— Sună romantic. 

— Da, sună, dar nu este. Tot timpul eşti ud şi tremuri de 
frig şi frică. 

— Dar Santa Maria se află la capătul celălalt al lumii față 
de Dun Laoghaire. 

— Într-adevăr. 

— Deci, ce te-a făcut să te stabileşti aici? 

— Va să zică vrei să afli toată povestea, nu-i aşa? 

Rachel îl aştepta cu bărbia sprijinită în palme. 

Corrigan ridică din umeri. 

— De fapt, nu este chiar atât de departe dacă fugi. Iar eu am 
fugit toată viaţa. Ai rămâne uimită să auzi câte țări am colindat. 

— Dar nu mi-ai spus nimic despre femeile din viaţa ta, 
Patrick! Doar eşti un bărbat chipeș... şi... 

Irlandezul rânji dezgolindu-şi dinții. 

— Aceasta este oare o declaraţie, domnişoară Goode? 

Fata se înroşi. Slavă Domnului că nu putea s-o vadă. 
Fir-ar el să fie. Intuia mereu ce gândeşte. 

— Nu, se bâlbâi ea. Voiam să spun doar că mi se pare 
ciudat... mă rog... 

— Mi s-a rezervat un loc special în iad din cauza lor. O 
să mă lege în lanțuri într-o cameră cu toate femeile pe care 
le-am cunoscut şi o să mă lase acolo. Pot să spun că multe din 
ele vor considera că eternitatea nu este suficient de lungă să-mi 
plătească pentru toate suferințele. 

— Unchiul meu susținea că orice om se poate mântui. 

— Da, mi-a spus-o și mie de nu ştiu câte ori. Corrigan 
aruncă băţul în foc şi-l privi cum se înroşeşte şi arde. 

— Ai dreptate, domnişoară Goode. A existat o dată o 
femeie. La Dublin. A avut perversa plăcere să se considere so- 
ţia mea şi mi-a turnat câteva fete. 

Rachel îl întrebă cu sufletul la gură. 

— Şi ce s-a întâmplat? 

— Ei bine, ca să fiu sincer, domnişoară Goode, am pără- 
sit-o. Am plecat pe mare şi m-am întors abia după cinci ani. În- 
tre timp, murise de pneumonie — mi se pare — iar fratele ei 
avusese grijă de copii. Când a dat cu ochii de mine, a luat pușca 
şi mi-a spus că-mi zboară creierii dacă mai calc pe acolo. L-am 
respectat întotdeauna pentru asta. Cât despre nevastă, sunt sigur 
că se află pe undeva în Purgatoriu şi mă aşteaptă să-mi ardă 
pielea cu fierul înroşit. 

Corrigan tăcu. Niciunul din ei nu mai scoase o vorbă 
câtva timp. În cele din urmă, Corrigan se ridică în picioare. 

— Vezi, domnişoară Goode, acest diamant neşlefuit al 
dumitale nu este altceva decât o grămadă de gunoi. Unchiul tău 
avea dreptate. Sunt un laş şi un sentimental, indiferent ce-aș 
face. N-o să-mi iert niciodată trecutul şi cred că-mi dai dreptate. 
Presupun că trebuie să ne mulțumim cu realitatea. 

— Şi atunci de ce n-ai fugit de aici când ai avut ocazia? 

— Dumnezeu ştie! Probabil că am înnebunit. 

— Poate că fiecare îşi are momentele sale de curaj. 

— Cam greu să ai curaj când eşti mort. 

Se întunecase. Tunete puternice răsunau dincolo de vul- 
can, iar norii negri acoperiseră faţa lunii. Aerul înțepenise în loc 
şi zgomotele junglei amuțiseră. 

Corrigan se uita pe cer. 

— Vine furtuna! remarcă el. 

Rachel se ridică. Îi bătea inima să-i sară din piept. Un 
gând nu voia să-i dea pace de când se întorsese irlandezul. Ştia 
că în seara asta trebuia să pună capăt dilemei. 

— O să murim, Patrick? 

— Toți oamenii mor. Este doar o chestiune de timp. 

— N-o să scăpăm de pe insulă, nu-i aşa? 

— Unchiul tău credea în minuni. Eu nu. 

Ezită. 

— Atunci, vrei să faci ceva pentru mine? îl întrebă ea în 
cele din urmă. 

— Ce anume? 

Rachel îşi plecă privirile. Cum ar fi trebuit oare să-i spu- 
nă? dar acum nu mai conta. Vor muri; sentimentul acesta o eli- 
bera de toate prejudecățile. 

— Domnişoară Goode, aştept! 

Inspiră adânc. 

— Ştii, nu vreau să mor virgină. Nu cred că aş fi spus aşa 
ceva unui bărbat, dar în situația asta, nu pot să înfrunt moartea 
fără... mă rog, fără să ştiu cum este... Îmi dau seama cât de 
mult păcătuiesc dar sper că Dumnezeu o să mă ierte. 

Corrigan se holbă la ea. Nu reușea să-i distingă expresia 
feţei în întuneric. 

— Te-am şocat? îi şopti ea. 

Vocea bărbatului avea un timbru ciudat când îi răspunse. 

— Fără îndoială, ai un talent deosebit să laşi omul cu 
pura căscată. 

— Ei, ce zici? 

Îi luă mâna într-a lui. 

— Domnişoară Goode... Rachel... 

Fata îi puse un deget pe buze. 

— Te rog să nu spui nimic. În noaptea asta, o să lăsăm 
Diavolul să-şi facă de cap. 

Rachel se trezi sub razele lunii pline care pătrundeau 
printr-o gaură în acoperişul de stuf al colibei. Deschise ochii, 
minunându-se de strălucirea ei ciudată — un cerc perfect de lu- 
mină albă, pură. Furtuna trecuse repede peste junglă, dar tune- 
tele ei îndepărtate răsunau încă în munți. 

Corrigan se odihnea cu capul pe pieptul ei. Îşi trecu de- 
getele prin buclele lui negre și dese. Acum, chipul dur căpătase 
inocența unui copilaş, în timp ce dormea cu buzele între- 
deschise. Observa pentru prima oară genele lungi şi întunecate 
care-i umbreau ochii. Îi mângâie muşchii de la umăr, încântată 
de atingere şi de mirosul cald al corpului său. 

Bietul unchi Matthew. Probabil că se răsucea în mor- 
mânt. Dar nu regreta. Cel puţin în clipa asta. Corrigan se pur- 
tase gentil cu ea, nu ca atunci în dimineaţa aceca, lângă biseri- 
că. Nu pricepea de ce unchiul ei fusese atât de revoltat. Dragos- 
tea o făcuse să simtă că trăieşte mai intens şi puţin îi păsa ce-o 
să se întâmple de aici înainte. 

Sesiză prezenţa lui Sanei înainte să o audă. Trecu uşor, 
ca o boare, dar lui Rachel îi fu de ajuns. Întoarse capul şi tresări 
când umbra fetei se lăsă peste pat. 

Sanci îi privea din uşa colibei. Chipul ei luminat de scli- 
pirea fosforescentă a lunei pline părea palid şi macabru. 

O cuprinse frica. 

— Sanei! exclamă Rachel. 

Propria ei voce suna răguşit şi ciudat. 

În clipa aceea, ceva sclipi în mâna negresei. Rachel scoa- 
se un strigăt. 

Dacă şi-ar fi atins ţinta, cuțitul cu mâner de fildeș i-ar fi 
străpuns pieptul exact sub inimă. Rachel, trează doar pe jumă- 
tate, reacționă prea încet. Bratul ci drept era prins sub cotul lui 
Corrigan. 

Dar atunci, Corrigan se ridică şi lama cuțitului se intipse 
în umărul său stâng. Pentru câteva secunde, lui Rachel i se păru 
că siluetele lui Corrigan şi Sanei se înlănțuiseră pe viaţă şi pe 
moarte. Corrigan gemu de durere şi apoi îşi ridică braţul drept. 
Rachel auzi un zgomot înfundat când cuțitul atinse podeaua de 
pământ a colibei. 

Sanei scânci când Corrigan îi trase un pumn în mână şi 
apoi dispăru. Umbra ei neagră se strecură afară din colibă și se 
pierdu în noapte. 

Paşii fetei răsunau în junglă şi peste puțin timp fură aco- 
periți de ciripitul cicadelor. 

— Corrigan? 

Rachel se ridică şi-l cuprinse în braţe. 

— M-a împuns cu cuțitul, murmură el. 

Nu era nici urmă de durere sau furie în glasul lui. Doar 
indignare, atâta tot. 

— Afurisită femeie! 

Rachel simți ceva umed şi cald pe mână. 

— Sângerezi. 

— De ce o fi făcut-o? 

— Te-a nimerit din greşeală. Eu am fost ținta. 

Ameţit încă de somn, Corrigan nu pricepu imediat ce-i 
spusese. 

— Este a doua oară când încearcă să vâre un cuțit în 
mine, mormăi el. Când o să pun mâna pe ea, o s-o învăţ minte. 

Dar Corrigan n-a reuşit niciodată să-şi pună în practică 
amenințarea. A doua zi de dimineaţă, desaga lui Sanei dispă- 
ruse, iar negresa era de negăsit. 

Cuţitul pătrunsesc în corpul lui Corrigan între umărul 
stâng și porțiunea lată de pectoral. de pe piept. Lăsase o rană de 
doi inch lungime, chiar sub osul gâtului. Rachel o spălă cu 
alcool şi o bandajă cât putu mai bine, fără anestezie. Corrigan 
nu scoase nici un sunet în timp ce-i cususe marginile rănii. 

— Nu-mi vine să cred c-a fost capabilă de așa ceva. 

— De ce, doar nu-i pentru prima oară, nu? 

— Atunci era cu totul altceva. Se înfuriase. O reacţie de 
moment. Dar acum, își plănuise cu grijă lovitura. Cred că mă 
urăște cu adevărat. 

— Sau te iubește. 

— De fapt este cam acelaşi lucru, nu-i așa? 

— Oricum, ţi-am mai spus că pe mine voia să mă omoa- 
re de fapt. 

— De unde ştii? 

Rachel ridică din umeri. 

— Uite aşa, pur şi simplu. 

Corrigan aşteptă până când Rachel începu să-i coasă 
rana. Îl văzu cum își încleștează pumnii în poală când înfipse 
acul în piept. . 

— Aproape am terminat. 

— Bine, puțină durere nu strică. 

Îi zâmbi ştrengărește. 

— Doar n-o să faci din nou pe fata mare cu mine. 

Rachel îl ignoră. Sentimentele din noaptea trecută se eva- 
poraseră-n zori. Acum era stânjenită de prezenţa lui. De fapt, 
era și normal. Îşi golise sufletul și își dăruise sufletul unui om 
complet nepotrivit pentru ea. Se simţea murdărită şi terfelită şi 
nu-i plăcea s-o tachineze. 

Rachel termină de cusut şi trase de fir. Zâmbi satisfăcută 
când Corrigan scoase un strigăt de durere. 

— Nu-i mare lucru, îi spuse Rachel. Încă o cicatrice adău- 
gată colecţiei tale. 

Corrigan îşi puse cămaşa. 

— Ce s-a întâmplat, domnişoară Goode? 

Fata îşi feri privirile. 

— Ce să se întâmple, domnule Corrigan? 

Irlandezul rânji cu subînțeles. 

— Te-ai dat pe mâna Diavolului şi-ţi pare rău. Te-ai pur- 
tat ca o ființă omenească şi acum te căiești. 

— N-are nici o legătură cu asta, spuse ea arțăgoasă. 

O clipă, Corrigan crezu că o să bată cu piciorul în podea. În 
schimb, se mulțumi să închidă cu o bufnitură capacul trusei me- 
dicale. 

— Să te ia dracu”! şuicră ea şi ieşi din colibă. 

Wolfgang Heydrich era un om distrus. 

Se tolănise în scaunul de trestie de pe veranda proprie- 
tăţii sale de la Marakon, gândindu-se la soarta sa. Rămășițele 
şalupei Deutschland putrezeau pe chei, iar japonezii refuzaseră 
să-i plătească pentru copra. Bănuia că afurisitul de colonel ja- 
ponez şi locotenentul său îl învinuiau de atacul lui Corrigan. 

Era prins în cursă pe insula asta împuţită, printre barbari. 

Servitorii îl părăsiseră. Terorizaţi de bătăi şi scandaluri, 
se întorseseră în satele lor. Rămăsese doar cu Alice Melama'a. 

Privi în jur nefericit. Bungalow-ul şi clădirile din jur tre- 
buiau zugrăvite. Puii care ciuguleau prin nisip şi o scroafă 
bătrână tolănită lângă trepte îi aduceau sentimentul de dezolare. 

Se scărpină nervos în regiunea viritrelor. Sudoare. Și iar 
sudoare. Singurul lucru care se găsea din abundență la Marakon 
acum. Se scurgea din fiecare por, îmbibându-i cămaşa pătată de 
bumbac, îhtinsă peste corpul voluminos şi îl făcea să tresară 
când îi atingea băşicile umflate de la încheieturile brațelor şi 
dintre picioare. 

Ştia că bubele se vor infecta și vor coace. Totul putrezea 
aici. 

Sunetul paşilor pe verandă îl trezi din această contem- 
plare pesimistă. Își ridică privirile. 

Era Alice. Părea tare nefericită. 

— Ce vrei? pufni el. 

— Mary venit să te vadă stăpâne. 

— Care Mary? Ce pofteşte, mă rog? 

Alice clătină din cap. 

— Dacă ştie să gătească, să treacă în bucătărie şi să se 
apuce imediat de treabă. Nimic nu poate fi mai rău decât lătu- 
rile pe care mi le serveşti. 

— Mary spus că vrut vorbit cu tine. 

— Bine. Să vină. 

Heydrich se întreba despre ce era vorba oare. Dacă-şi 
închipuia cumva că o să fie bine plătită fiindcă îl găsise la anan- 

ghie, se înşela amarnic. O să-i ardă câteva palme și o s-o trimită 
la ea în sat, să afle şi ceilalți cine era stăpânul plantaţii. 

Dar negresa care păși pe veranda de la Marakon peste câ- 
teva minute, nu venise să cerşească de lucru. Avea ambiţii mai 
mari. 

Wolfgang Heydrich se aştepta la orice, numai la asta nu. 
Când văzu cine era, rămase cu gura căscată. 

— Mein Gott!! murmură el, ridicându-se în picioare. Un 
adevărat miracol. 


Colonelul Nakamura stătea la birou, studiind ultimele ra- 
poarte ale locotenentului Tashiro. Americanii reuşiseră să afle, 
nu se ştie cum, de câinii poliţişti. Mai gravă decât pierderea 
animalelor era implicaţia incidentului; dovedea cât de impor- 
tantă devenise pentru ei staţia radio de pe Santa Maria. 

Auzi un tropot de copite şi strâmbă din nas fără să vrea. 
Venise plantatorul german. Ori de câte ori îşi făcea apariţia, că- 
lărea un cal oribil, numai piele şi oase; calul, la rândul lui, cra 
însoţit de o legiune de muşte. Putea groaznic. 

Ușa biroului său se deschise și una din gărzi păşi înăun- 
tru. 

— Plantatorul gras este afară, Nakamura-san. Doreşte 
să-ți vorbească. 

Nakamura se lăsă pe spătarul scaunului de trestie care 
trosni sub greutatea sa. 

— Adu-l pe Kurosawa, pufni el. 

Peste câteva minute, soldatul se întoarse cu tânărul ofițer. 

— Bine, mormăi Nakamura. Acum trimite-l încoace pe 
german. 

Când intră Heydrich, Nakamura nu.se deranjă să-l pri- 
vească. Timp de câteva clipe, savură încântat şovăiala gennanu- 
lui. Se uita când la uşă când la biroul colonelului. 

— Colonele Nakamura, zise Heydrich în cele din urmă. 


l Doamne Sfinte (germ.). (n.t.) 

Nakamura nu încerca deloc să-și ascundă antipatia față 
de interlocutorul său. Îl dispreţuia pe omul acesta care-şi vedea 
mai departe de afaceri când ţara lui era în război. După părerea 
lui Nakamura, Heydrich ar fi trebuit să părăsească plantația şi 
să se înroleze în wehrmacht! din 1939. 

— Întreabă-l ce vrea! îi ordonă Nakamura lui Kurosawa. 

Heydrich zâmbi îndatoritor. 

— Am venit să vă ajut. 

Kurosawa îi traduse colonelului. 

— Spune-i că mă îndoiesc de acest lucru. 

— Doreşti să-l prinzi pe englez, nu-i aşa? 

— Ne întreabă dacă-i mai căutăm pe bandiții de englezi, 
repetă Kurosawa. 

Nakamura se ridică încet în picioare şi se postă în fața 
germanului, privindu-l drept în ochi. 

— Alte bârfe de-ale băștinașilor? 

Heydrich sesiză tonul colonelului şi pricepu ce spusese 
deși nu înțelegea nici o vorbă. 

— Ştii, ce s-a întâmplat data trecută, n-a fost vina mea, îi 
explică el lui Nakamura. M-a costat şi pe mine destul de mult. 
Șalupa, magazia s-au făcut scrum. Ca să nu mai pomenesc de 
proviziile luate de soldații tăi. 

Tânărul japonez îşi imagina cum ar reacționa Nakamura 
la asemenea impertinență. Totuşi se afla acolo ca translator, aşa 
că-i redă exact colonelului ce spusese austriacul. 

Ochii lui Nakamura sclipiră mânios. 

— Se pare că oamenii mei n-au avut timp să te înveţe ce 
înseamnă respectul. O să fie o plăcere pentru mine să repar 
această greșeală. 

— Nu puteţi să vă purtaţi în halul ăsta cu mine. Dețin 
niște informaţii precise. Mă bucur de mare trecere printre băşti- 
naşi. 

— Trebuie să-i spui ce ştii lui Nakamura-san! se răsti 
Kurosawa. 


1 Armata germană (germ.). (n.t.) 

— Mai întâi, trebuie să aflu cum vor fi răsplătite infor- 
maţiile mele. 

— Deci, vrei bani! 

— O să vă duc la bandiții englezi. În schimb, voi primi o 
şalupă şi-mi veţi plăti tot ce-au furat soldaţii voştri. Pe urmă, 
doresc un preț bun pentru copra mea. 

— Intenţionează să se târguiască, zise Kurosawa. O şalu- 
pă nouă, compensaţii materiale şi stabilirea unei sume de bani 
pentru copra lui. 

Nakamura rânji, dezeolindu-şi dintele de aur de pe maxi- 
larul superior. 

— A devenit brusc foarte curajos. 

— Suntem de acord? exclamă Heydrich nerăbdător. 

— Cum putem fi siguri că nu ne pierdem timpul din nou? 
îl întrebă Kurosawa. 

Heydrich se apropie de tânărul ofițer, coborându-şi vocea 
ca să facă pe grozavul. Nakamura pufni dezgustat de duhoarca 
trupului lui Heydrich. 

— Acum este cu totul altceva. Vă aşteaptă o mare sur- 
priză. Veniţi afară şi o să vă convingeți. 

— Spune că vrea să ne arate ceva în curte. 


Cei doi japonezi păşiră încet către ușă şi Nakamura o 
trânti de perete. Colonelul își strânse mâinile la spate. 

Calul lui Heydrich pășştea liber, mestecând fericit mica 
bucată de iarbă din jurul catargului. Din când în când, agita 
coada să gonească roiurile de muşte care se năpusteau lacome 
asupra lui. 

Apoi, Nakamura observă fata. Stătea pe vine, la umbră, 
sub treptele bungalow-ului, cu brațele strânse în jurul genun- 
chilor, poziția preferată a băştinaşilor. 

Era drăguță, cu o față ovală şi un corp suplu, cafeniu. Na- 
kamura se întreba de ce n-o mai văzuse până atunci. l-ar fi 
plăcut s-o adauge colecției sale. 

— Cum o cheamă? se interesă Nakamura. 

— Sanei, răspunse Heydrich. Noaptea trecută a venit la 
Marakon. M-a rugat s-o aduc aici. Până acum două zile a stat 
cu englezii pe Muntele Teatupa. 

Kurosawa rămase perplex. 

— Ce-a spus? întrebă Nakamura. 

— Că a fost în tabăra bandiţilor englezi, Nakamura-san. 

Heydrich confirmă nerăbdător. 

— Ya, ya!, exclamă el. O să vă ducă direct în tabăra lor. 

Înclină capul într-o parte și-i zâmbi cu viclenie lui 
Kurosawa. 

— Ei, ce zici, acum îl întrebi pe bunul colonel dacă face 
târgul? 

Mitchell studie grupul de tineri adunaţi în cameră. Nişte 
copii, ce mai, dar dimineaţa aceasta păreau bătrâni. Ei erau pi- 
loţii Brigăzii Douăzeci și Trei a Marinei, Forţa Aeriană Cactus 
din Guadalcanal, care reuşise să supraviețuiască. Acum stăteau 
pe lăzi de lemn şi se sprijineau de pereții din pământ, așteptând 
în căldura sufocantă a colibei. 

Tuturor li se părea acum că bătălia de la Guadalcanal se 
încheiase. Acum o săptămână, Unchiul Dan — Contraamiralul 
Daniel Callaghan şi contraamiralul Norman Scott pieriseră la 
bordul crucişătoarelor lor din largul insulei Suvo, încercând să 
oprească bombardamentul naval al japonezilor asupra Bazei 
Aeriene de la Henderson. Mica lor forță fusese zdrobită de tu- 
nurile uriașe ale navelor de luptă japoneze Hiei şi Kivrishina. 
Flota Lui Callaghan se apropiase atât de mult de vasele inami- 
ce, încât, adesea, japonezii nu puteau să-şi orienteze tunurile. 

Totuşi, în ciuda pierderilor imense suferite, americanii au 
reușit să învingă. Dar au plătit foarte mult pentru curajul lor. În 
noaptea aceea fierbinte şi liniştită, muriseră în numai o jumătate 
de oră doi amirali şi o mie de marinari americani. 


! Da,da (gcrm.). (n.t.) 

În zori, Mitchell şi oamenii săi decolaseră de la Hender- 
son să se răzbune. Prinseseră în trecătoare nava Miei, schilodită 
deja şi se năpustiseră ca nişte păsări de pradă asupra unui ani- 
mal bolnav şi rănit. Mitchell şi băieții lui mitraliaseră puntea, în 
timp ce Douglus Dauntless de pe Enterprise atacaseră cu tor- 
pile şi bombe. La ora patru, în după-amiaza aceea, uriașul vas 
de luptă japonez se scufundase. 

Apoi, se luaseră după Expresul de Tokio, care naviga 
spre Tassafaronga, la vest de Guadalcanal. Atacaseră, se întor- 
seseră la Henderson să se alimenteze cu combustibil şi apoi ata- 
caseră din nou. În continuu, toată ziua. Parcă vedea și acum 
trombele de fum negru care împânzeau cerul, flăcările răspân- 
dite pe punte când bombardicrele plonjau asupra vasului şi sol- 
dații japonezi alergând disperaţi pe vapoarele lor pe jumătate 
scufundate și aruncându-se în marea incandescentă. 

A doua zi, îi prinsescră pe plaja de la Tassafaronga şi o 
luaseră de la capăt. Wi/dcat-urile seceraseră soldaţii cu mitralie- 
rele şi tunurile în timp ce atârnau de odgoane pata să sară în 
ocean. Plaja se transformase în cimitirul diviziei Hiroshima. 
Mitchell și oamenii săi urmăriseră fără milă bărcile pline cu 
soldaţi japonezi lipsiţi de apărare. Știau că toți cei care scăpau 
de acolo vor ataca tinerii din trupele de Marină din jurul Hen- 
derson-ului. Spre amiază, marea căpătase o nuanţă stacojie. 

Unul câte unul, transportoarele ancorate pe plajă cu pre- 
țioasele lor încărcături şi echipamente fură cuprinse de flăcări 
portocalii. Mitchell se întoarse la Henderson cu escadronul său, 
lăsând în urmă un fum negru şi gros, marcând sfârșitul mărețu- 
lui Expres Tokio. În zilele acelea, oamenii lui Mitchell şi o mâ- 
nă de piloţi de pe Enterprise distruseseră o întreagă divizie ja- 
poneză. 

Tensiunea acelor clipe de coşmar se întipărise pe fețele 
tinerilor din cameră. Moartea cu care se confruntaseră clipă de 
clipă, ura și veninul încleştărilor, imaginea camarazilor de luptă 
măcinaţi de bombe şi arşi de glicol îi transformaseră pe toți în 
adevărate cadavre vii. Cu timpul, peste câteva zile sau săptă- 

mâni ei vor rămâne marcați pe viață. În orice escadron existau 
pierderi care nu se puteau trece în rapoarte. 

Dar astăzi se anunţa linişte. Japonezii crau tot acolo, dar 
fluxul constant de nave de luptă şi bombardiere care se scur- 
geau prin Trecătoare se redusese considerabil. Oamenii de la 
Henderson aveau sentimentul că trecuseră peste ce era mai greu. 
Învinseseră. 

Acum așteptau veştile de la un camarad de-ai lor, un tip 
pe care nu-l văzuseră niciodată, dar care trecuse alături de ei 
prin cumplitul coşmar al ultimelor trei luni. Așteptau tăcuți, în 
timp ce minutele se transformau în ore. Încet, încet, începură să 
plece. 

În cele din urmă, nu mai rămăseseră decât Mitchell și 
Shoup. 

— Este a cincea zi de când n-au mai transmis, zise Shoup. 

Mitchell nu-i răspunse. 

Muţenia stației radio îi întristase pe toţi. Nu mai aflaseră 
nimic de Meteorolog, aşa cum îi spunea în continuare tinerei 
femei care-i luase locul englezului, de aproape o săptămână. 

Toţi auziseră ultimele noutăţi. Cartierul General al Pazei 
de Coastă din Townsville ceruse flotei SUA să-i evacueze ur- 
gent pe cei care transmiteau. Serviciul de spionaj raportase că 
băștinașii din insulele de nord, temându-se de represalii şi dezi- 
luzionaţi de zvonul că kiap-ul englez îi părăsise, se întorseseră 
împotriva Meteorologului. Acum totul era o chestiune de timp. 

— Poate că se feresc să nu-i depisteze japonezii, zise 
Shoup. 

— M-da, mormăi Mitchell. Poate. 

Biroul de spionaj al Pazei de Coastă din zona Pacificului 
de nord-est se afla într-o cameră dosnică a Cartierului General, 
în oraşul Townsville. Chiar în încăperea aceea fu introdus la 
sfârşitul lui noiembrie 1942 un bărbat palid, îmbrăcat într-o 
uniformă de ofițer naval care-i venea prost. 

Când intră în birou, Sio se ridică în picioare. Îi întinse 
mâna. 

— Ian. Îmi pare bine că te văd. Cum te simţi? 

— Mai bine. Mulţumesc, domnule. 

— Bun. Sunt încântat că ești din nou în formă. Ne-ai 
cam speriat. Stai jos, te rog. 

Manning se aşeză vizavi de bărbatul înalt şi grizonat, îm- 
brăcat în haine de comandant de navă. Afară, ploile musonului 
se revărsau peste bananierii şi ferigile care împânzeau coasta 
Queensland a continentului australian. 

— Deci, doctorii au reuşit să te repare, nu-i aşa? 

— Mai am o jumătate de milă de plasture în jurul coaste- 
lor. Brațul se vindecă frumos și mi-au spus că nu există leziuni 
interne, slavă Domnului. 

— Ai avut noroc. 

— Cred că aşa este, domnule. 

Aerul jovial al lui Sio se risipi după aceste replici politi- 
coase. Ştia de ce venise Manning. 

— Presupun c-ai auzit veştile. 

Manning încuviință din cap. 

— Nici o transmisie de opt zile. 

Sio își plecă privirile. 

— Asta nu înseamnă neapărat că i-au prins japonezii. 
Există şi alte motive. 

— Ştiu, domnule. 

— Cine sunt de fapt, Ian? Corrigan ăsta e plantator? 

Manning îi făcu semn că nu. 

— Negustor. Din când în când, dacă avea chef, se plimba 
în jurul coastei și transporta alimente sau vizitatori ocazionali. 
Era proprietarul punctului comercial din Vancoro, dar nu ţinea 
deschis decât când se trezea din beţie, ceea ce nu se întâmpla 
prea des. Cât despre fată, se află pe insulă doar de patru-cinci 
ani. Unchiul ei a murit acum câteva luni din cauza unei răni de 
glonţ, înainte să mă luaţi la bordul submarinului. 

Sio clătină din cap. 

— Grozav! 

— Într-adevăr! 

Bărbatul mai în vârstă deschise cutia încrustată în argint 
de pe birou. 

— Fumezi? 

— Nu, mulţumesc, domnule. 

Manning făcu semn spre pieptul său. 

— Nu-mi dau voie doctorii. 

Sio oftă. 

— Dacă am fi ştiut, lan. Am fi trimis alt om, la timpul 
potrivit. Cineva cu experiență. 

— Dar n-am vrut să plec, domnule. Credeam c-o să 
rezist. 

Manning se foi nerăbdător pe scaun. 

— N-am putea trimite totuși pe cineva? 

— Nici gând. lar acum avem alți oameni la Rendelis, 
Choiseul şi Bougainville. În afară de asta, nici nu ştim dacă mai 
trăiesc. N-au mai dat nici un semn de viaţă de-o săptămână. 

— Lăsaţi-mă pe mine să mă duc după ei. 

— Ce-ai spus? Îmi pare rău, lan. Am citit raportul medi- 
cal. Ţi-ai făcut datoria. Războiul s-a terminat pentru tine. 

— Poate pentru mine da, nu însă şi pentru ci. Știu exact 
unde se ascund şi mă descurc pe munți şi cu ochii închiși. 
Trebuie să mă trimiteţi. 

— Şi dacă au murit? 

— Atunci o să aflăm. Și dacă nu... o să-i scoatem de 
acolo. Nu-i putem abandona tocmai acum. Nu după ce au făcut 
atâtea pentru noi. 

Se lăsă o linişte grea, întreruptă numai de șuieratul ritmic 
al ventilatorului care agita aerul fierbinte şi umed. 

Sio oftă. 

— Nu ştiu, Ian, zise el în cele din urmă. Americanii n-au 
nici măcar o lingură disponibilă, iar bătrânul va urla ca din pură 
de șarpe dacă încercăm să-i luăm unul din prețioasele lui sub- 
marine. Consideră că acțiunea noastră este greu de justificat. 

— Credeţi atunci că am justifica mai ușor abandonarea 
unui bărbat și a unei femei care ne-au ajutat atât de mult să 
păstrăm Guadalcanalul? 

Comandantul ridică din sprâncene, surprins de tonul ridi- 
cat al lui Manning. În general, nu ţinea la etichetă, dar îi plăcea 
să fie respectat. 

Cu toate acestea, nu-i spuse nimic lui Manning. La urma 
urmelor, afurisitul avea dreptate. 

— O să fac tot ce pot, Ian, promise el. Între timp, ar fi 
bine să te odihneşti. Trebuie să te refaci dacă ai de gând să te 
întorci acolo. 

Heydrich ştia că nu va uita niciodată mutra lui Nakamura 
când aflase cine era fata. De data asta, n-o să mai facă discuţii 
în privinţa coprei. Va primi altă barcă în locul şalupei sale 
Deutschland. Soarta îl răsplătise pentru toate suferințele îndu- 
rate. 

Acum, în timp ce stătea pe veranda de la Marakon, îşi 
permitea să zâmbească satisfăcut. Puteai spune într-adevăr că 
este o zi norocoasă când ţi se oferea în același timp o afacere 
rentabilă şi ocazia unei răzbunări de mult visate. 

Îi privea pe soldaţii japonezi care descărcau echipamen- 
tele la capătul cheiului. Gott in Himmel, erau aproape o sută 
pentru un amărât de englez și o fată. 

Cât de curând va începe să mișune din nou pe plantația 
lui. Se consola la gândul că vor sta doar o noapte. 

Și merita să-i suporte. 

Auzi paşi pe podeaua din lemn de tek din spatele lui şi se 
întoarse. Era Sanei. 

— Vreau banii! 

Heydrich îşi înfipse mâinile în șold şi se uită la ea. Îm- 
bufnarea îi strica farmecul ei de negresă. Păcat. Va trebui să-i 
tragă o bătaie bună. 

— Ai obţinut ce-ai dorit, mormăi el. Ai vrut capul lui 
Corrigan. Gata, am aranjat. Clipele lui sunt numărate. 

— Mi-ai promis bani. 

Heydrich făcu un pas spre ea şi-i trase o palmă peste faţă. 
Sanei se dădu îndărăt, uluită. 

— Corrigan s-a purtat prea blând cu tine. 

Sanei îl scuipă. 

Heydrich rânji. Pentru prima oară, după ani de zile, sim- 
tea o fumnicătură în vintre. Se plictisise de blândeţea şi slugărni- 
cia lui Alice Melama'a și a celorlalte. Această pisică sălbatică 
va fi cu totul altfel. 

Dar, va face mai întâi o ultimă favoare colonelului 
japonez. Auzise că lui Nakamura îi plăceau în mod deosebit 
fetele de pe insulă. 

Un asemenea dar va cimenta înțelegerea lor. 


Corrigan și Rachel stăteau pe două cutii de carton în 
colibă şi se holbau posomorâţi la stația radio. Panoul negru 
zăcea de zece zile pe masă. Una din valve se defectase şi nu 
mai aveau alta de rezervă. Fără ea, nu puteau transmite. 

Rachel îşi cufundă capul în palme. 

— Ce-o să ne facem? 

— Nu prea avem de ales. 

— Nu putem sta aşa la nesfârșit. 

Corrigan nu-i răspunse. 

— Poate vor trimite pe cineva să ne caute. 

— N-are rost să te încrezi în englezi. Ascultă-mă pe 
mine. Doar sunt irlandez şi știu mai bine. 

— Vrei să spui c-o să ne lase aici? 

— Şi de ce nu? 

— Poate îşi închipuie că am murit. 

— Nu uita că ne aflăm în plin război. Oamenii mor pre- 
tutindeni. Ce mai contează încă doi în plus? 

— Nu fi atât de pesimist. Dacă americanii cuceresc Gua- 
dalcanalul, vor fi aici peste câteva săptămâni. 

— Poate, dar eu n-aş conta pe asta. 

— Vom supraviețui aşa cum am reuşit până acum. 

Rachel se ridică în picioare şi se îndreptă spre el. Atinse 
bandajul gros de pe piept. 

— Cum merge? 

— Nu-i nici o problemă. 

Se aplecă să-i examineze rana. 

— Mai bine schimb tifonul. 

Bărbatul îi împinse mâna. 

— N-o să se vindece dacă o zpândări mereu. 

În noaptea aceea, în timp ce bufnițele cântau lugubru și 
musonul urla şi izbea pereții întunecaţi ai vulcanului, fata stătea 
singură în coliba ei şi se întreba cât timp va mai fi norocul de 
partea lor. 


Doi membri ai submarinului deschiseră bocaportul și 
Manning îi urmă la prora submarinului USS Grampus. Luna 
dispăruse în spatele unui nor întunecat. Singura pată de culoare 
în bezna nopţii era dată de spuma valurilor sparte de reciful 
îndepărtat. 

Manning întoarse capul spre talazurile agitate. Undeva, 
dincolo de ele, se întindea plaja golfului Jervoise, acecaşi plajă 
de unde-l luaseră acum șase săptămâni într-o barcă de cauciuc. 

Trase adânc în piept aerul sărat, fericit că scăpase de sen- 
zaţia de claustrofobie din submarin, de mirosul de transpiraţie, 
de fumul înecăcios al motoarelor, de căldura nesuferită și de 
îngheţata pe care marinarii o devorau cu tonele. Când se scu- 
fundau în adâncuri, nu putea respira niciodată în voie. Uneori, 
avea impresia că se sufoca de-a binelea. 

Plecaseră de o săptămână din Townsville; ziua mergeau 
pe sub apă. Doar pe înserate ieşeau la suprafață să-și reîncarce 
bateriile în relativa siguranță a întunericului. Atunci, profitau de 
ocazie şi sorbeau cu nesaț aerul sărat. 

Cu o noapte în urmă, reperaseră un distrugător japonez și 
Manning, asistase la un bombardament submarin. Așteptau li- 
niștiți în lumea de coșmar a adâncurilor, ascultând bubuitul în- 
fundat al proiectilelor. Apoi, se cufundau în beznă când lumini- 

le clipeau şi pereţii metalici ai submarinului se zguduiau sub 
impactul exploziei. Spera să nu mai aibă.parte de o asemenea 
experienţă. 

Submarinul cel mare se clătina uşor, purtat de un val ule- 
jos care se sparse de reciful întunecat. Între timp, echipajul 
aduse încă două bărci de cauciuc de sub punte, le umflă și le 
lăsă la apă. 

Înainte să plece, Manning alese patru marinari australieni 
care să-l acompanieze ca pușcași. leşiră tăcuţi din cabină şi să- 
riră în bărci. Manning îi urmă. Începură să vâslească în liniște 
spre țărm. 

În timp ce silueta lui Grampus se pierdea în noapte, 
Manning se întrebă din nou dacă misiunea sa nu era cumva 
inutilă, probabil că muriseră cu toții. Dar n-aveai de unde ști cu 
siguranță. Și, atâta timp cât mai exista o speranţă, trebuia să 
facă tot ce poate pentru Rachel şi Corrigan. 

Masa întunecată care se întindea la orizont semăna cu 
niște nori, dar când se apropiară de recif, Manning distinse con- 
tururile palmierilor. O nucă de cocos trecu pe lângă ei dusă de 
apă. Manning se simți deodată trist și înspăimântat. 

Se gândea ce-l va aştepta oare în zorii zilei. Oare Cor- 
rigan, Rachel şi Lavella pieriseră într-adevăr? Oare fuseseră 
capturați de japonezi? Poate că băştinaşii se întorseseră împo- 
triva lor, gata să trădeze orice alb care punea piciorul pe insulă. 
Poate că japonezii îi aşteptau chiar acum pe țărm. 

Undeva, pe plajă, dincolo de vuietul valurilor, auzea ci- 
cadele bătând nesfârşitul cod Morse; din păcate, nu ştia să-l 
descifreze. 

Când ajunseră pe plajă, soarele care se ridica în zare în- 
roşise orizontul la est. Era liniștea dinainte de zori. Până și vu- 
ietul talazurilor părea că amuţise. Umbrele întunecate ale pal- 
mierilor străjuiau țărmul într-o tăcere desăvârșită. 

Trebuia să fie departe, în inima junglei, când se va lumi- 
na; nu puteau risca să-i prindă pe plajă sau să-i repereze vreun 
avion japonez pornit în recunoaştere. De îndată ce se apropiară 

de mal, Manning sări din barca de cauciuc şi ajută marinarii s-o 
tragă pe plajă. 

Unul din ei, un ofițer scund şi îndesat cu o barbă roșcată, 
tunsă scurt, păşi pe nisip, alături de el, cu puşca bălăgănindu-i 
pe umăr. Îl chema Hogan. Era un australian tăcut şi avea tatuat 
pe antebraţul drept cuvântul „Mamă“. 

— Vom înainta pe uscat o jumătate de milă şi vom depo- 
zita uneltele astea marinărești, îi spuse Manning. Apoi, vom 
porni spre tabără. 

Hogan încuviință din cap. În spatele lui, unul dintre ma- 
trozi se împiedică exact când se pregătea să sară din cealaltă 
barcă. Căzu cu capul în apă, stârnind un plescăit răsunător. 

— Tu ești Foster? şuieră Hogan. 

— Îmi pare rău, şefule! 

— Dumnezeule, ce împiedicat eşti! 

Manning gemu. Nu era un început promițător. 


Noaptea trecută, Alice Melama'a auzise strigătele fetei în 
bungalow, din ascunzătoarea ei din pădurea de lângă plantație. 
Se pitise acolo imediat ce apăruseră japonezii la Marakon. Ştia 
că Heydrich n-ar ezita s-o ofere soldaţilor. 

Aşteptase toată dimineața până când compania japoneză 
şi micuța malaeziană porniseră pe dealuri, spre Teatupa. Era 
aproape de prânz când îndrăzni să se aventureze pe treptele de 
la Marakon. 

Heydrich nu se dăduse jos din pat. Traversă balconul în 
vârful picioarelor şi începu să prepare micul dejun. Când ter- 
mină, aşteptă puţin şi apoi merse în capătul verandei şi privi pe 
fereastră în dormitorul lui Heydrich. 

Era tot în pat. Se strecură în cameră, uimită, şi dădu la o 
parte plasa care-l apăra de țânțari. 

Heydrich zăcea pe spate, cu ochii larg deschişi, pironiți 
în tavan. Pe fața înghețată i se întipărise o groază profundă. Un 
cuțit cu mâner de fildeş i se înfipsese în piept, iar rana era aco- 
perită de sânge închegat. Petele roșii de pe cearșafurile albe de 

bumbac străluceau în contrast cu paloarea marmoreală a cărnii 
lui Heydrich. 

Alice zâmbi malefic. Deci micuța malaeziană se răzbu- 
nase! 

Ridică din umeri şi se întoarse în bucătărie să termine 

dejun. 


Mărșăluiseră aproape o zi întreagă, dar acum locotenen- 
tul Tashiro ardea de nerăbdare, mai ales de când văzuse fuiorul 
subțire de fum ridicându-se deasupra copacilor. 

În sfârşit, pusese mâna pe el. 

Pe drum, se amuzase gândindu-se ce-o să facă cu ei. Îşi 
instruise oamenii să-l prindă viu — dacă se poate — pe cel 
numit Corrigan. Mândria rănită a lui Tashiro nu va fi satisfăcută 
de un glonte. 

Femeia nu conta. O s-o dea oamenilor lui, în timp ce se 
va ocupa de englez. Va muri încet, încet. O să se îngrijească 
personal de asta. Doar îşi ascuţise cu grijă lama sabiei. 

Zâmbi, imaginându-și scena. 

După aceea, le va atârna capetele în vârful unor stâlpi de 
bambus şi lc va lăsa în junglă, spre desfătarea păsărilor şi furni- 
cilor. Vor servi drept exemplu băştinaşilor. Aşa vor vedea ce pă- 
tesc duşmanii împăratului. 

Se opri, întorcându-se către negresa care mergea în spa- 
tele lui, alături de Kurosawa. 

— Pe unde o luăm? 

— Pe acolo, zise ea, indicând o vale îngustă, care cobora 
în albia acoperită de junglă. Drum foarte îngust. Doar doi 
soldați. 

Tashiro scoase din buzunar planul schițat de negresă la 
Marakon şi puse degetul pe porțiunea din spatele culmii. 

— Întreab-o cum putem ajunge aici, zise el. Trebuie să le 
tăiem orice posibilitate de scăpare. 

Tashiro așteptase prea mult ca să-şi permită vreun risc. 

— O să vă arăt, zise Sanei, după ce Kurosawa o lămuri 
ce doreau. 

Tashiro se întoarse către camaradul său. 

— a-ţi plutonul și du-te după fată. Vreau ca mitraliera să 
acopere coama muntelui. O să-i scoatem noi din bârlog. Dar, 
ține minte, pe alb îl vreau viu. 

Kurosawa salută şi se întoarse pe potecă să-şi adune sol- 
dații. Se răspândiseră printre copaci, sorbind cu nesaț din sti- 
clele lor de apă, cu puștile așezate pe genunchi. Transmise ordi- 
nele lui Tashiro, dar nu le preciză să-l prindă viu pe englez. Se 
săturase de cruzimea și brutalitatea colegului său. 

Tashiro îl urmărea pe Kurosawa. Îşi conducea plutonul 
pe urmele fetei, prin hăţişul de liane şi ferigi, de la baza defileu- 
lui. Peste puţin timp, dispăruseră înghiţiți de imensitatea verde 
a junglei. 

Întoarse capul şi-l văzu pe Nakamura opintindu-se pe 
poteca abruptă, în spatele lui, cu fața scăldată de sudoare. Ta- 
shiro rânji. Ticălosul, îşi pierduse condiția fizică! Dar, îi părea 
bine că va asista la acțiunea din această dimineaţă. Avea ocazia 
să-şi dovedească vitejia. 

Tashiro se uită la ceas. Îi dăduse o oră lui Kurosawa să-și 
instaleze oamenii. Apoi, va ataca. 

Se aşeză să aştepte, plin de nerăbdare. 


Rachel şi Corrigan stăteau spate-n spate, pe o cutie de 
ambalaj, în fața colibei. 

Deasupra lor, pe albastrul cerului, se adunaseră nori de 
furtună, mânaţi de suflarea musonului. În dimineaţa aceea, 
păsările cântau în voie, fără să fie bruiate de uruitul avioanelor. 
Iar pe apele azurii ale Trecătorii nu se vedea nici un vapor. 

— Japonezii n-au mai trimis nimic, de săptămâni în şir. 
Probabil că s-a terminat totul. 

Corrigan se ridică. Își dădu la o parte bucla lungă dintre 
ochi şi rânji. 

— Ca să vezi! A fost nevoie de o femeie şi-un irlandez să 
salveze afurisitul ăsta de Imperiu. 

Rachel nu-i răspunse. Se mulțumi să-și îngroape capul în 
palme, trăgându-se de marginile cămăşii zdrenţuite. Avea 
cearcăne negre sub ochi. De când se stricase radioul, parcă îşi 
pierduse voința. 

— Doar n-o să te dai bătută tocmai acum, nu? o întiebă 
el. 

— Suntem înțepeniţi pe insula asta, Corrigan. Au uitat de 
noi! 

— O să găsesc eu o soluție! 

— Eşti un om bun, Corrigan! Indiferent de ce ai făcut 
până acum eu o să-mi amintesc mereu de tine ca de cel mai cu- 
rajos bărbat pe care l-am cunoscut vreodată. 

— Să ştii că n-am auzit aşa ceva. Te pomeneşti că regele 
Angliei o să-mi dea o medalie că i-am salvat afurisitul de Impe- 
riu, când vom scăpa de aici. Poţi să-ți închipui ce-o să se bucure 
irlandezii mei! 

Fata îl privi îngrijorată. 

— Ce-ţi mai face umărul? 

— O simplă zpârietură, ţi-am mai spus doar. 

Rachel observă pentru prima oară că obrajii i se îmbujo- 
raseră de febră şi ochii îi luceau sticloși. O cuprinse panica. 

— Ce-i cu tine, Corrigan? 

Se ridică și-i smulse bandajul murdar de pe piept. Simţi 
imediat mirosul infecţiei. Pielea era umflată și fierbinte, iar rana 
supura puroi. 

— Nu merge deloc bine, zise ea, încercând să-și păstreze 
calmul. 

— Nu mă mir. Cu cuțitul ăla îmi curățasecm cizmele. 

“Rana nu dădea semne de vindecare. La fel ca și piciorul 
unchiului ei, se gândi Rachel. Aici nu te însănătoşeai fără 
medicamente. 

— Trebuie să primim ajutor. 

— Aş vrea să ştiu şi eu cum? 

Întrebarea rămase fără răspuns. 

Unda de şoc a exploziei zgudui pământul sub picioarele 
lor, făcând să răsune pereții defileului. 

— Lasă-te în jos! strigă Corrigan. 

O trase pe Rachel Şi se aruncă la pământ peste ea, pro- 
tejând-o cu corpul lui. Se auzi o rafală de împuşcături şi Rachel 
distinse un strigăt. Parcă fusese Silas. 

Un glonț ricoşă în pereţii abrupți şi se înfipse în staţia 
radio din colibă. Valvele plesniră şi explodară în mii de bucăți. 

Corrigan o duse la adăpostul unor stânci, la câţiva yarzi 
depărtare. 

Serpentul Lavella alergă dinspre gura albiei. 

— Venit japonii! zbieră el. Plecat! Plecat! 

Se aşteptaseră la această situaţie şi repetaseră retragerea 
de nu ştiu câte ori. Știau că, în caz de atac, puteau apăra porţiu- 
nea îngustă din capul albiei, până când ceilalți reuşcau să se 
salveze. 

Silas Tenpounds şi caporalul Solomon aveau destulă mu- 
niție să-i țină în loc pe japonezi. Hai să zicem zece minute. Din 
gura albiei, Rachel auzea pârâitul puştilor japoneze Arisaka şi 
bubuitul Enfield-urilor. 

Corrigan îl trase pe Lavella spre el. 

— Du fata de aici! 

— Nu vreau să te părăsesc! zbicră Rachel. 

Lavella ezită, uitându-se când la Rachel, când la Corri- 
gan. 

— Hai, ia-o odată, fir-ai al dracului! 

Lavella se hotărî. Cu Patrick Corrigan nu era de glumit. 
Atârnându-și puşca de umăr, o ridică pe Rachel în picioare şi o 
târî după el. 

— Corrigan, ce-ai de gând să faci? strigă Rachel. 

Dar Corrigan nu-i răspunse. Înşfăcă puşca din colibă şi 
alergă în Jos, către locul unde se auzeau împușcăturile. 

Expediția lui Manning din dimineața aceea fu întârziată 
din cauza lui Abe Simon Foster. Nici nu începuse bine marșul 
când se împiedică de un buştean și își răni călcâiul într-un 
ghimpe. Sângerase mult şi Hogan fusese nevoit să-i bandajeze 
piciorul. Trecuse deja aproape un sfert de oră când termină 
treaba. Pe moment, Manning nu dădu importanță incidentului. 
Mai târziu însă, înțelese că acele câteva minute le salvaseră vie- 
tile. 


Traversară podul de funie din spatele defileului şi se în- 
dreptară pe cărarea abruptă, către culmea muntoasă. Manning 
se aşezase în frunte, aşa că văzu primul binecunoscutele uni- 
forme galbene în vegetația luxuriantă de sub ei. 

Ridică mâna şi se culcă pe burtă. Ceilalţi îi urmară exem- 
plul. 

Hogan se târî lângă el. 

— Ce s-a întâmplat? 

Manning făcu semn spre dealul de sub ei, unde soldaţii 
ocupaseră poziţii între palmieri şi ferigi, la poalele muntelui. 

— Japonezii, şopti Hogan. 

Manning, avea o senzaţie de uşurare şi spaimă în acelaşi 
timp. Deci Corrigan şi Rachel erau în viață... 

— Ştiu că se ascund în albia secată, zise Manning. I-au 
prins în cursă. Uite, acum fixează o mitralieră. 

Un ofiţer japonez îşi aranja oamenii de-o parte şi de alta 
a defileului. 

Manning distinse prin binoclu silucta jandarmului Beni, 
sus pe coama muntelui. Stătea pe vine, cu pușca pe genunchi. 
Dacă nu-i observase pe japonezi? 

— Câţi sunt? întrebă Hogan. 

— În jur de douăzeci. 

— Ce ne facem? 

— Eu nu sunt militar, ofițeraşule șef! 

— Nici eu, omule. Sunt un amărât de marinar. Dacă aș fi 
pe apă, le-aș trage o torpilă. Apropo, să ştii că la Academia na- 
vală n-am învăţat să ne descurcăm în astfel de cazuri. 

Manning privi peste umăr şi văzu cele trei perechi de 
ochi care îl fixau nerăbdători. Se schimbaseră la faţă de frică. Îi 
aşteptau cu toții să preia comanda. 

— Bine, îi şopti Manning lui Hogan. Deocamdată sun- 
tem avantajați. Deşi ne depăşesc numeric, nu ştiu că ne aflăm în 
spatele lor şi mai ales, nu se aşteaptă să fie atacați. Lasă doi 
oameni aici! la-l pe celălalt şi hai după mine. Dacă punem 
mâna pe mitralieră, îi secerăm înainte să-şi dea seama ce se 
întâmplă. 

Hogan încuviinţă din cap. Se întoarse spre ceilalți. 

— În ordine; Kennedy, McFaul, staţi aici. Foster este 
timpul să faci şi tu ceva util. Hai cu noi! Ține-te aproape şi, 
pentru numele lui Dumnezeu, ai grijă să nu te împuşti singur în 
picior. 


Corrigan alerga de-a lungul văii, printre rafale, aplecân- 
du-se cât de mult putea. Îl găsi pe Silas Tenpunds zăcând cu 
fața-n jos, în mijlocul potecii. 

Irlandezul înşfăcă puşca mortului şi încercă să găsească 
un refugiu. 

Caporalul Solomon se întinsese pe burtă la câteva picioa- 
re depărtare, pe stânca din gura defileului. Avea o cutie de car- 
tuşe lângă el. 

— Prea mulţi japoni! gemu el. Mai bine plecat, repede! 

Corrigan se trânti la pământ, lângă caporal. Gloanţele şu- 
ierau pe lângă el. 

— Pleacă, îi strigă Corrigan. Am eu grijă de ei. Lasă-mi 
muniția. 

Caporalul Solomon ezită o clipă, după care o porni pe 
cărare. N-avea chef să moară. 

Împuşcăturile se opriră brusc. Corrigan ridică prudent 
capul. Doi soldaţi japonezi ieşiseră dintre copaci. Ochi, reîn- 
cărcă arma şi trase din nou. 

Unul din ei se prăbuși, urlând de durere. Celălalt încercă 
să se ascundă. 

— Așa n-o să-i ţinem prea mult în loc pe ticăloșşii ăştia, 
murmură Corrigan în timp ce arma Enfield-ul. 

Dar ştia că fiecare secundă era deosebit de prețioasă pen- 
tru Rachel şi ceilalți. Poate aveau timp să treacă de culme şi să 
ajungă în junglă. O să facă tot ce poate. 

Gemu, săgetat de o durere ascuțită în piept. Atinse ban- 
dajul murdar. Ce mai conta acum? Oricum, era ca şi mort. 

— Cine ar fi crezut? Afurisitul de Corrigan să se jert- 
fească pentru o cauză? | 

Apoi, auzi răpăitul mitralierei chiar în spatele lui. 

— Cristoase! exclamă el. Rachei! 

O luă la fugă înapoi pe potecă. 


Când Rachel şi sergentul Lavella ajunseră pe panta abrup- 
tă a muntelui, îl văzură pe jandarmul Beni care îi aștepta îngri- 
jorat. 

— Plecăm! îi strigă sergentul Lavella. Repede! 

— Nu! ţipă Rachel. Aşteaptă! 

Lavella clătină din cap. 

— Vino, don'şoară. Nu bine stat aici, acum. O să murim. 

— Nu! 

Se uită în spate. Nu era nici urmă de japonezi. Solomon 
şi Silas Tenpund reușşiră probabil să-i oprească. Împușcăturile 
răsunau între pereții văii. 

— Corrigan! zbicră ea. 

Sergentul Lavella încercă s-o tragă înapoi, dar Rachel se 
lupta cu el ca o tigroaică. Își înfipse unghiile în braţul lui La- 
vella şi dădea din picioare. 

— Nu, don'şoară! Plecat! Plecat! 

Dar Lavella era prea puternic pentru ea. O târî în jos, pe 
culme, după jandarmul Beni. 

Deodată, o ploaie de gloanţe se înfipse în pământ, în ju- 
rul lor. 

Prima rafală de mitralieră îl lovi în piept pe jandarmul 
Beni, proiectându-l în aer ca pe-o marionetă. Își dădu sufletul 
fără să scoată un sunet. 

Cea de-a doua nu-şi atinse ținta. Sergentul Lavella ţipă. 
Unul din gloanţe îi sfărâmase șoldul. Fusese doborât la pământ 
şi dădea din mâini disperat. 

Rachel îl apucă de braţ și-l trase în sus pe potecă. 

Când ajunseră la adăpostul dealurilor, Lavella se trânti pe 
jos, gemând de durere. Își încleştă amândouă mâinile în jurul 
rănii. Sângele i se prelingea printre degete. 

Îşi arcui spatele şi scoase un urlet sfâşietor. 


Manning se afla la numai câțiva paşi de mitraliera Nam- 
bu, când soldatul deschise focul. Zgomotul era înspăimântător. 
Stătea pentru prima oară atât de aproape de o asemenea armă şi 
răpăitul ci îl paraliză pentru o clipă. 

Apoi, îşi ridică privirile şi văzu două siluete care se po- 
ticneau pe poteca abruptă. Recunoscu părul lung al lui Rachel 
şi figura familiară a lui Lavella. 

N-or să reuşească. 

Dacă nu amuţeau mitraliera, n-aveau nici o şansă. 

Trei oameni se postascră lângă Nambu, cu spatele la el. 
Manning ridică revolverul și trase. Soldatul care manevra arma 
căzu înainte, dezechilibrând-o. Cartuşele de calibru greu se răs- 
pândiră. Manning, observă cum se schimbaseră la față îngruziți. 

Urmă încă două împuşcături şi cei doi japonezi se prăbu- 
şiră pe spate, rostogolindu-se pe potecă, în tufişurile dese ale 
junglei. Manning privi peste umăr. Hogan se ridică rânjind. Din 
țeava puștii sale de calibru treizeci şi trei ieşea un fum subțire, 
albăstrui. 

— Când eram puşti, îmi plăcea să împuşc rațe pe Dia- 
mantina. Văd că nu mi-am pierdut deprinderea. 

Manning se năpusti spre mitralieră. Hogan îi strigă să sc 
ferească. | 

Mitraliorul. cu tunica îmbibată de sânge, acolo unde glon- 
tele îi străpunsese plămânul, scoase calm o grenadă din buzu- 
nar. Era gata să-i tragă cuiul cu dinții. 

Manning știa că n-o să-l nimerească la timp, mai ales că 
stătea între rănit şi Hogan. 

Deci, n-avea ce face. 

Deodată, fața omului se transformă într-o masă de carne 
sângerie. Căzu pe spate, iar grenada se rostogoli inofensivă în 
tufiş. Nu apucase s-o detoneze. 

În clipa aceea, Foster alergă în luminiș, părând la fel de 
şocat ca şi Manning. 

— Bravo, băiete! îi strigă Hogan. Bine că ai făcut şi tu o 
dată ceva ca lumea. 


Rachel se târî în jos pe potecă, spre pușca lui Lavella. Îi 
vedea pe soldaţii japonezi, care înaintau către ei. Apucă arma şi 
trase la adăpostul stâncilor. 

Când prima rafală îi dobori trei oameni, Kurosawa fu 
prea uluit să riposteze. Dar, când se declanşă şi cea de-a doua, 
îşi reveni din uimire şi se ascunse după trunchiul unui palmier. 
Peste câteva clipe, gloanţele se înfipseră în lemn, la câţiva metri 
de capul său. 

Se târî printre liane, alături de caporalul său. 

— Probabil că au capturat mitraliera! 

— Imposibil! se bâlbâi caporalul. Cum au reușit să iasă 
din albia râului? 

— Nu știu! Oricum,.nu mai contează acum! Hai s-o re- 
cuperăm! la douăzeci de oameni şi încercuieşte-i! Grăbeșşte-te!: 

Kurosawa își croi drum prin tufişuri, către culme. Ce se 
întâmplase oare? Își postaseră oameni pe pod, în loc să-i pună 
să păzească porțiunea adăpostită de creastă? 

Sau îi minţise fata? 

Își dădu seama că n-o mai văzuse pe negresă de când 
ajunseseră pe colină. Nu cumva li se întinsese o cursă? 

Era perfect conștient că deocamdată n-avea cum să răs- 
pundă la aceste întrebări. Se târî pe burtă prin tufişuri, înapoi pe 

creastă, în timp ce gloanţele șuierau prin aer, deasupra capului 
său. 


— Eu terminat acum. 

Sergentul strânse din dinţi de durere. Rachel improvizase 
un bandaj din mâneca uniformei lui Lavella, încercând să opreas- 
că sângele. Dar glontele îi zdrobise femurul şi nu mai putea să 
meargă. 

Rachel se uita în jos, pe cărarea care ducea la pod. Mitra- 
liera secera ambele părți ale potecii. Trei soldați japonezi ză- 
ceau cu fața-n jos, răpușşi de propria lor armă. 

Nu pricepea ce se întâmplă de fapt. Ştia doar că se ivise o 
cale de scăpare. 

— Încearcă să te ţii pe picioare. O să te car în spate, 
spuse Rachel. 

Lavella clătină din cap. 

— Nu, don'şoară. Pleacă! Fugi! Eu .murit, gata! Eu mu- 
rit, gata! 

— Ba nu! strigă fata. Ridică-te! 

Lavella ţâşni brusc în picioare arătând cu degetul. 

— Don'şoară! l 

Rachel se întoarse. ÎI văzu pe ofiţerul japonez venind pe 
potecă, spre ea. Rachel se întinse să ia pușca, dar era prea 
târziu. 

Se afla la numai câțiva yarzi de fată. Ridică arma și-o 
îndreptă spre pieptul ei. 


65 


Rachel îl recunoscu pe locotenentul Kurosawa. Ştia că-l 
întâlnise în ziua aceea, la Misiune, când ea și unchiul ei îl 
serviseră cu plăcintă și ceai. Kurosawa îşi aminti şi el. Șocul îl 
făcu să ezite. De fapt, nu-i stătea în caracter să ucidă femei. 
Slăbi strânsoarea pe trăgaciul revolverului. 

Exact atunci, Corrigan ajunse la marginea culmei. Îl în- 
trecuse pe caporalul Solomon, care se poticnea pe cărare, în 

spatele lui. Corrigan avea două puști și o cutie de muniții în 
mâna dreaptă. Kurosawa îşi îndreptă instinctiv arma spre el. 
Corrigan se opri paralizat în drum, cu ochii holbați de spaimă. 

Irlandezul era convins că locotenentul Kurosawa n-ar fi 
tras nici măcar atunci. Dar amenințarea momentului îl copleşi- 
se. Rachel ridică foarte calmă puşca sergentului Lavella şi-l 
nimeri direct în inimă. 

Deodată, Kurosawa își înălță ochii spre cer. Norii albi se 
transformară într-o ceață roșiatică. 

Auzi din nou cântatul călugărilor pe muntele Nara... 

Corpul omenesc este fragil și muritor... 

...nu are nici o putere, la fel ca și pământul 

„„.este instabil la fel ca şi vântul 

„..este trecător și sortit pieirii. 


Matrozii lan Kennedy şi Joseph McFaul văzuseră plu- 
tonul de soldaţi japonezi care încercuiseră mitraliera pe baza 
crestei, în timp ce Hogan, Foster şi Manning își concentrau 
eforturile asupra potecii. 

Cei doi pușcași se strecurară în linişte prin tufiş, să le 
vină în ajutor. 

Vita şi lianele răsucite le blocau înaintarea. Când McFaul 
îl zări, caporalul japonez se afla la numai câțiva yarzi de armă. 
Hogan nu-l observase, atent la ofițerul japonez care alerga în 
zig-zag, spre porţiunea acoperită de culme. 

Caporalul se întinsese pe-o parte, ascunzându-se în desi- 
şul junglei. Kennedy ridică pușca sa de calibrul 33 şi trase. Glon- 
tele se înfipse în ceafa japonezului. 

Restul plutonului intră în panică. Şocaţi de acest atac 
neaşteptat, se ridicaseră în picioare şi o luaseră la fugă. McFaul 
trase de două ori şi-l văzu căzând pe unul dintre ei. Hogan, care 
sesizase în sfârşit primejdia, întoarse Nambu şi lansă două 
rafale scurte. Mai căzură trei, iar ceilalți dispărură în junglă. 

Kennedy, cu degetul fixat pe trăgaciul puştii, avansă încet 
pe cărare, spre cadavrul caporalului japonez şi-l întoarse cu 
piciorul. Descoperi o grenadă. 

Se aplecă s-o ridice şi-o îndesă în buzunarul tunicii. 
— O amintire, îi zise el lui McFaul rânjind. De fapt, 
mi-aș fi dorit o sabie. 


Manning îl văzuse pe ofițerul japonez şi se temea că-i li- 
chidase deja pe Rachel şi Lavella. Îi lăsă pe Foster și Hogan 
lângă mitralieră şi alergă în jos pe deal, prin iarba înaltă de pe 
potecă. 

Auzi pe cineva care-și croia drum printre ferigi, către el. 
Se lăsă pe un genunchi şi ridică revolverul. 

— Corrigan! 

— Manning! Doamne, ce bine îmi pare că te văd! 

Corrigan îl căra în spate pe sergentul Lavella, iar umărul 
stâng al cămăçşii era îmbibat de sânge. Rachel apăru și ea din 
junglă. Caporalul Solomon încheia şirul, ducând puştile şi 
muniţia salvate din tabără. 

Manning rânji. 

— Slavă Domnului că sunteţi teferi! 

— Eu n-aş fi atât de sigur. Avem pe urmele noastre 
jumătate din armata japoneză. 

— Anglia este mândră de tine, Patrick. Ai făcut o treabă 
bună. 

— S-o ia dracu” de Anglie. Mai bine scoate-ne odată de 
aici! 

— Voi plecat, spuse Lavella. Eu făcut pe eroul acum. 

— Nu, n-o să te părăsim! protestă Manning. 

— Ba da, ba da, japonii prins pe voi. Sergentul Lavella 
prea greu. Lăsaţi-mă cu tipul ăla pac-pac. 

— Ce tot vorbeşti acolo? întrebă Corrigan. 

— Vrea să rămână în spate cu mitraliera. Zice c-o să ne 
acopere până traversăm podul. 

— Cineva tot trebuie s-o facă! 

Hogan apăru alergând după copaci, urmat de Foster. 

— Haideţi s-o ştergem mai repede! 

Sergentul Lavella se întoarse către caporalul Solomon. 

— Tu oferit voluntar. Luat pe mine repede şi dus la pac- 
pac! 

Caporalul Solomon oftă. 1 se spulberaseră toate șansele 
de supraviețuire. Dar chiar și acum nu îndrăznea să-l contrazică 
pe redutabilul sergent Lavella. 

— Am înțeles, sergent! mormăi el. 

Solomon își puse un braţ în jurul lui Lavella şi-l ridică în 
picioare. Sprijinindu-l de umăr, îl târî sus pe deal, către 
mitralieră. 

Manning îl privea șovăind. Lavella fusese omul lui de 
încredere. N-ar fi vrut să-l părăsească. 

Răpăitul armei îl făcu să se hotărască. Corrigan îi dădu 
un brânci pe cărare şi o luă la fugă spre pod. 


Când locotenentul Tashiro ajunse la marginea culmii, 
rămase mut de uimire. Kurosawa zăcea la câțiva pași, împușcat 
în piept. Era mort. Jumătate din plutonul său presăra poteca 
abruptă, care ducea spre vale. 

— Nu, şopti el. Nu se poate. 

Ce se întâmplase oare? 

Zări nişte siluete alergând prin junglă, la poalele munte- 
lui. Deci, reușiseră să scape. 

Tashiro fusese ținut în loc aproape zece minute de cei doi 
băştinaşi de la gura defileului. Le venise greu să înainteze fără 
nici o acoperire. Îşi croiseră drum cu grenade. 

Când Tashiro îşi trase în sfârşit sabia şi lansă un disperat 
atac banzai în fruntea oamenilor săi, nu întâmpină nici o rezis- 
tență. Îi găsiră doar pe cei doi jandarmi morți. Englezul şi 
ceilalți dispăruseră. 

Chiar şi atunci, Tashiro fusese sigur că vor nimeri în 
bătaia puştilor plutonului lui Kurosawa, adică ce mai rămăsese 
din el. 

Ce se întâmplase oare! 

Ridică binoclul la ochi. Acum îi vedea foarte clar pe ban- 
diții de englezi, cam la jumătate de milă, îndreptându-se spre 
podul de funie care ducea de partea cealaltă a defileului. Le 

striga oamenilor săi să se grăbească. De îndată ce vor traversa 
podul, îl vor tăia în urma lor şi-i va pierde în junglă. Tashiro 
porni după ei, în jos, pe cărare. Deodată, copacii şi tufişurile 
din jurul lui fură secerate de gloanțe. Sergentul deschisese focul 
cu mitraliera capturată. 


Lavella nu mai trăsese cu o mitralieră până atunci. Era 
cea mai mare realizare a vieţii sale închinate mânuirii armelor. 
Şi dacă acesta avea să-i fie sfârşitul, murea fericit. 

Din păcate, nu se pricepea deloc s-o mânuiască şi Man- 
ning nu avusese timp să-l învețe. Oricum ar fi fost inutil, pentru 
că sergentul Lavella nu l-ar fi băgat în seamă. Aşa că luă linia 
de ochire şi nu-i mai dădu drumul. 

Nu ştia că o armă automată zvâcneşte în sus şi că ar fi 
trebuit deci să țintească mai jos. Remarcă doar că făcea un zgo- 
mot minunat şi continuă să împrăștie muniția fără să-şi dezli- 
pească degetul de pe trăgaci. 

Dar eforturile sale se dovediră suficiente să-i ţină pe loc 
câteva minute prețioase. Între timp, gloanţele zburau peste tot, 
doborând copacii tineri și împrăștiind prin junglă crengi, frunze 
şi păsări moarte. 

În jos, pe pod, Manning auzi răpăitul neîntrerupt şi se 
întoarse îngrijorat spre Corrigan. 

— O s-o blocheze, zise el. 

Exact atunci, mitraliera amuţi. 

— Hai să traversăm odată! îi strigă Corrigan lui Man- 
ning. Grăbeşte-te! 

Corrigan îi împinse pe Manning şi pe Rachel înaintea lui, 
dar Rachel înțepeni pe loc. 

— Nu pot! zbieră ea. 

Se uită în jos. Apele vârtejului bolboroseau la o sută de 
picioare sub ea. 

— Isuse, nu acum! o imploră Corrigan. Hai, traversează 
odată! 

Manning o luă de mână şi incepu s-o tragă după el. Ra- 
chel închise ochii şi se lăsă. dusă. Groaza o mâna de la spate. 
Auzi paşi în urma ei, pe şipcile de lemn. 

Când ajunse în celălalt capăt, se lăsă în genunchi, tremu- 
rând din tot corpul. Privi în jur. Soldaţii japonezi mişunau pe 
potecă, în capătul opus al podului. Văzu fumul puștilor Arisaka 
şi, peste o fracțiune de secundă auzi ecoul lor în.munți. 

Hogan şi Foster erau la câţiva pași de ei, dar Corrigan și 
ceilalți doi marinari nu traversaseră încă podul. 

Acum nu mai aveau nici o şansă. Nu putea să-i ajute. Nu-i 
rămăsese decât să stea și să privească. 

Hogan şi Foster se aruncară la pământ și începură să tra- 
gă peste defileu. Între timp, McFaul ajunsese și el în capătul 
podului. Corrigan şi Kennedy mai aveau încă zece yarzi. 

— Scoate cuțitul! îi strigă Corrigan lui McFaul. Taie fu- 
nia! 

McFaul trase cuțitul de la brâu şi exact în secunda aceea 
fu străpuns de un glonte. Se prăbușşi pe spate, cu cuțitul încleş- 
tat între degete. 

Manning se târî spre el să i-l smulgă din mână. Trebuiau 
să taie-podul. Era ultima lor șansă. 

Kennedy scoase un strigăt şi se prăbuşi pe burtă, întin- 
zându-se pe şipcile podului. Corrigan îl văzu poticnindu-se şi 
se grăbi să-l ajute. 

Kennedy se uită la el. Un firicel de sânge i se prelingea 
pe buze. Glonţul îi străpunsese plămânul stâng. Se întoarse pe-o 
parte, băgă mâna în buzunar şi scoase grenada de la caporalul 
japonez. I-o arătă lui Corrigan şi strânse cuiul cu cealaltă mână. 

— Du-te! gemu el. 

Corrigan pricepu ce avea de gând să facă. 

— Isuse! murmură el. 

Se târî până în capul podului și se aruncă înainte. În 
momentul acela, răsună explozia grenadei. 

Când privi în urmă, văzu podul spulberat în torentul 
sălbatic cu Kennedy cu tot. 

Manning se întoarse către Corrigan. Ținea cuțitul în mâ- 
na dreaptă, palid la față ca o fantomă. 

— Doamne Sfinte! S-a aruncat singur în aer! 

— Ne-a salvat pielea, asta a făcut, mormăi Corrigan. Și 
acum, hai să plecăm de aici! 


La două sute de yarzi depărtare, în jurul cotului defileu- 
lui, nevăzut de japonezi sau de grupul lui Manning, caporalul 
Solomon îl căra pe umeri spre marginea culmii pe însângeratul 
sergent Lavella. Ezită doar pentru o clipă dinaintea hăului în- 
spăimântător, apoi sări şi cei doi oameni dispărură în apele în- 
spumate ale torentului. 

— Nu mai vine, zise Hogan, dând glas temerilor fiecăru- 
ia dintre ei. 

Se făcuse întuneric când au ajuns pe plajă. Aşteptară ore 
în şir, în beznă, sub bolta înstelată, cu ochii ațintiți spre orizont. 
Scrutau cerul să descopere sclipirea lanternei salvatoare. 

Nu venise. 

După crunta bătălie de pe Muntele Teatupa, aveau nervii 
încordați la maximum. Se îngrămădiseră unul în altul pe nisip. 
Toţi speraseră că groaznicul lor calvar luase sfârșit. Dar acum, 
fără ajutor, fără mâncare, cu câteva muniții, le pierise orice 
speranţă. 

— Poate că l-au reperat japonezii! zise Manning. 

Hogan încuviință din cap. 

— De asta poţi să fii sigur. Comandantul submarinului. 
era un tip pe cinste. Nu ne-ar fi părăsit aşa, fără motiv. 

Se lăsă o linişte apăsătoare. 

— Şi acum ce facem, domnilor? întrebă Foster. 

— Ar trebui să-ți ţii gura şi să aştepţi ordinele superiori- 
lor tăi, îl apostrofă Hogan. 

— Cu alte cuvinte băiete, nu are nici cea mai mică idce, 
la fel ca noi toți, spuse Corrigan. 

— O să fie bine până la urmă, încercă Manning să-i 
liniștească. Se vor întoarce. Va trebui să-i aşteptăm. 

— Uite, asta-mi place la tine, Ian. Eşti un optimist incu- 
rabil, explică Corrigan. 

Reuşise să-şi secătuiască resursele sale inepuizabile, așa 
că se întinse în nisip să se odihnească. 

În noaptea aceea, cu Rachel cuibărită la pieptul lui, 
dormi iepureşte. Rana de la umăr îl ardea ca un foc înroşit. Ştia 
ce înseamnă asta. 

Totul i se părea atât de ireal. Moartea trecuse de multe 
ori pe lângă el, dar reușise întotdeauna să se elibereze din 
îmbrăţişarea ei îngheţată. Dar, în ultima vreme, îşi pusese cam 
mult la încercare norocul. Se întreba dacă nu cumva exagerase. 

Wesu găsi micul grup strâns sub un copac de calofil, la o 
sută de yarzi pe plajă. Doi săteni plecaţi să vâneze mistreți îi 
zăriseră mai devreme, în dimineaţa aceea. Ascuns după o 
feripă, Wesu îi examină de aproape. Erau cinci, patru bărbați și 
o fecioară. Doi dintre indivizi aveau haine albe, puşti şi stăteau 
de pază la liziera crângului de cocotieri. Își dădu seama deza- 
măgit că o duceau prost cu vederea, la fel ca şi japonezii. Se 
afla la câţiva paşi de ei, aproape că-l putea atinge pe cel mai 
tânăr, dar nu-l observaseră. 

Îi studie pe ceilalţi şi-l recunoscu imediat pe kiap-ul alb. 
În schimb, fu cât pe ce să n-o recunoască pe domnișoara albă 
care salvase viața tatălui său acum un an. Pe atunci era o crea- 
tură firavă şi palidă ca o fantomă; nici nu-ți venea să te uiţi la 
ea. Și-o amintea îmbrăcată în rochia ei albă și lungă de pânză, 
cu pălăria enormă pe cap. Nu semăna deloc cu fiinţa bronzată, 
îmbrăcată într-o bluză albă zdrențuită şi o pânză strânsă în jurul 
taliei. Dormea rezemată de trunchiul copacului, cu părul negru 
revărsându-i-se pe umeri. 

ÎI ştia şi pe celălalt alb. Era bărbatul cel uriaş din Vanco- 
TO, care o adusese la Capul Marmari, cu misterioasa șalupă 
comercială. 

Wesu se ridică satisfăcut. 

Foster, care stătea de pază la câteva picioare depărtare, 
scoase un strigăt şi ridică pușca. Wesu rânji, dând din cap. 

— Aparţii regelui George şi Fecioarei Maria? întrebă 
Wesu. 

— Fir-ar al dracului, un negrotei. Te-am confundat c-un 
japonez! exclamă Foster. 

Îi tremurau mâinile. Puse pușca jos şi urină grăbit sub un 
copac din apropiere. 


— Wesu bucuros mult, începu el, radiind de fericire. Ja- 
ponii spus că omorât pe voi. 

— Nu încă, zise Rachel. 

Îi întinse mâna în semn de salut. 

— Vor trebui să se străduiască mai mult. 

— O, japonii străduit mult, don'şoară, zise Wesu. 

Se uită râzând la feţele palide şi obosite, strânse acum în 
jurul lui. 

— Cine mai e şi ăsta? întrebă Corrigan. 

— Wesu. Nu-ţi mai aduci aminte de el? îi răspunse 
Rachel. 

Corrigan părea nedumerit. 

— Atunci când m-ai dus la Capul Marmari... Operația 
de apendicită din sat? Pacientul era tatăl său. 

Corrigan ridică din sprâncene. 

— EI, şi ce mai face bătrânul? Presupun c-a murit. 

Wesu clătină din cap. 

— N-a murit din cauza bolii. Venit japonii. Ei omorât pe 
el. | 

— L-au ucis? 

— T-au tăiat capul cu sabia. Noi temut de japoni aici. 

— Dar ce-au avut cu el? 

— ÎI căutau pe kiap. 

Wesu făcu semn spre Manning. 

Englezul îşi plecă privirile. 

— Tatăl tău a fost un om bun. Un mare erou. 

Wesu se uită la Rachel şi apoi la Corrigan. 

— Tu vrut şalupa? 

— Care șalupă? îl întrebă Corrigan. 

— Şalupa ta. Zeii au adus-o pentru tine. Are multă 
marfă. Noi avut grijă. 

— Nu înțeleg, zise Rachel. 

Wesu sări în picioare. 

— Venit cu mine! Satul nu departe. Vă arăt! îi îndemnă 
el. 


Palmierii de la punctul Marmari se reflectau în apele al- 
bastre, care scăldau plaja albă. Liziera copacilor era întreruptă 
pe alături, acolo unde adăposturile pentru bărci icşeau din jun- 
gla verde. Din locul în care stăteau, Corrigan zărea fuioarele de 
fum ridicându-se leneş în aer și micile grădini de zarzavaturi de 
pe dealuri. Îşi amintea de noaptea când sosise prima oară aici, 
aproape cu un an în urmă, pe o ploaie torențială; îşi amintea de 
asemenea de altă noapte întunecată, acum câteva luni, când el şi 
Lavella scăpaseră de la Marakon. Trecuse prin momente grele 
şi acum nu mai era pregătit să facă faţă bucuriei care-l inunda la 
revederea satului. Îi oferea, în sfârșit, iluzia unui loc liniștit, ca 
un sanctuar. 

Magazia apăru pe neaşteptate din junglă, în timp ce-l ur- 
mau pe Wesu de-a lungul potecii. Fusese ridicată în spatele pri- 
mei linii de palmieri, din frunze de sago și stâlpi masivi de tek. 
Nu se vedea dinspre plajă sau golf. Dar Corrigan îşi dădu 
scama că nu cra o magazie obișnuită. De ce se afla atât de de- 
parte de sat? Și de ce o înconjuraseră cu patru pereți? 

Wesu se opri şi arătă mândru spre ea. Corrigan găsi o 
crăpătură îngustă în spatele colibei, se înclină şi păşi înăuntru. 

— Isuse, Marie şi Sfinte Iosife și toţi sfinţii preamăriţi! 
murmură irlandezul. 

Era Shamrock. 

— Vezi cum suntem răsplătiți pentru faptele noastre bune? 
zise Rachel. 

Corrigan se întoarse s-o privească. Îşi luase mutra aia ener- 
vantă de martiră. Se pare că-l moştenise pe unchiul ei. 

— Nu înţeleg, răspunse el. 

Wesu spune că a găsit-o plutind pe apele lagunei. Proba- 
bil în dimineaţa aceea, după raidul de la Marakon. Au recunos- 
cut-o imediat, dar nu pricepeau de ce o abandonascră. Crezu- 
seră că fusese un semn din partea zeilor să nu-l trădeze pe kiap. 
Dar se temeau foarte rău de japonezi, așa că o ascunseseră aici, 
în magazia asta special construită. Ştiau că niponilor n-o să le 
treacă prin cap să le perchiziționeze casele. 

— Dar de ce au făcut-o, pentru numele lui Dumnezeu? 

— Fiindcă sunt superstițioşi. Au văzut-o plutind într-o 
dimineaţă, ca un vas fantomă. Imaginează-ţi ce-a fost în mintea 
lor! În plus, găsiseră provizii. Japonezii luaseră o mulţime de 
bunuri la bord — saci cu orez, conserve de carne, țigări. Shamrok 
se transformase într-un adevărat altar sfânt. Când fratele lui 
Wesu se îmbolnăvisc, îl aduseseră pe punte. A doua zi de 
dimineaţă se sculase sănătos. 

Corrigan clătină din cap uimit. 

Wesu intră rânjind. 

— Poţi s-o lansezi la apă? îl întrebă Rachel. 

— Da, don'şoară. Dar, mai întâi, o să luaţi Kai-Kui. Apoi 
Wesu vă ajută. Fac orice pentru tine, don'şoară. 


Mai târziu, după-amiaza, Wesu îi adusese pe tincrii din 
sat să împingă Shamrock-ul. Luaseră funii puternice, făcute din 
liane, ca să tragă barca pe plajă. Pe înserate, pluteau în apa pu- 
țin adâncă a lagunei. 

Corrigan şi Rachel stăteau unul lângă altul pe mal și-i 
priveau pe oamenii lui Wesu. Corpurile lor maronii străluceau 
de sudoare. 

Rachel îl studie pe irlandez. Se aştepta să-i vadă zâmbe- 
tul ştrengăresc. Constată însă cu surprindere că se schimbase la 

față. Se clătină pe picioare și întinse mâna să se sprijine de 
umărul ei. 

— Corrigan...? 

— Rana asta afurisită, murmură el printre dinți. 

În dimineaţa aceea, Hogan adusese trusa medicală ascun- 
să în junglă împreună cu celelalte provizii, atunci când debar- 
caseră. Îi schimbă bandajele lui Corrigan şi-i puse sulfamidă. 
Cu toate acestea, irlandezul se simțea din ce în ce mai rău. 

Acum îşi mai revenise puțin, aşa că încercă să se ţină sin- 
gur pe picioare. 

— Sprijină-te de mine, îi şopti fata. Reușim noi până la 
urmă. 

— Aşteptăm până se întunecă, zise el, prefăcându-se că 
n-o aude. Apoi, vom naviga spre sud-vest, către Moresby. 

Sc desprinse de Rachel, prăbit să suie la bordul vasului. 
În timp ce-l privea poticnindu-se prin apă, simți o tristeţe pro- 
fundă, care n-avea nici o legătură cu periculoasa lor călătorie. 

Locotenentul Mashita Tashiro scoase încet din teacă sa- 
bia tatălui său şi o ridică dinaintea ochilor. Fața lui se reflecta în 
otelul lustruit, distorsionată de lama bombată. Stătu aşa mult 
timp, înainte s-o pună la loc, în suportul lăcuit şi s-o aşeze cu 
pioșenie pe covoraşul de tatami. Apoi, puse lângă ea altă sabie, 
mai scurtă. 

Se dezbrăcă încet, scoțându-şi mai întâi cizmele, apoi 
tunica şi pantalonii. Pe urmă, îşi împături cu grijă uniforma. 
Desfășură brâul cu o mie de broderii, îl răsuci pe mâna stângă 
şi-l aşeză pe masă. După aceea, luă suportul de ceremonie, 
deschise capacul negru din lemn de santal şi puse înăuntru un 
băț de tămâie pe care-l aprinsese respectuos. 

Apoi, îmbrăcat doar în chiloţi, îngenunche pe tatami de 
bambus şi privi fotografia înrămată a împăratului. 

Îşi înclină capul, rostind o rugăciune. 

Cuvintele lui Nakamura îi răsunau şi acum în minte, ca 
împușcăturile din defileu din după-amiaza aceea. 

— Te-ai făcut de râs, Tashiro. Nu ţi-ai îndeplinit misi- 
unea. Ţi-ai pierdut jumătate din oameni, încercând să capturezi 
o mână de englezi şi i-ai lăsat din nou să-ți scape. M-ai făcut de 
ruşine și ţi-ai dezonorat regimentul! 

Tashiro clipi din nou. Fiecare cuvânt îi sfâşia creierul ca 
o lovitură de bici. Nu-i mai rămăsese decât o singură soluție 
onorabilă. 

Ridică sabia scurtă de pe covor. Inspiră adânc și, strân- 
gând între degete mânerul înfăşurat în funie, îndreptă vârful 
ascuţit către stomac. 

Se făcuse groaznic de cald în cameră. 

Sudoarea îi ieşi prin toți porii, prelingându-i-se ve corp. Îl 
năpădiră amintirile. Se gândea la dimineţile reci de vară de la 
munte, când cl şi frații supravegheau cuptorul de mangal. 

Era perioada festivalului Bon. 

Bărbaţii păşeau țanţoși pe scena de lemn, îmbrăcaţi în 
kimonouri, în bubuitul constant al tobei. Apoi apăreau femeile 
şi dansau în cerc, în timp ce tobele țineau ritmul lor greoi şi 
tainic. 

Ca prin vis, cu o voce picrdută, începu să murmure cu- 
vintele unui cântec învăţat în copilărie. 

Singurii care nu dansează în noaptea asta 

Sunt vechiul Buda de piatră şi cu mine. 

Inspiră încet, la intervale mari de timp. Simţi cum vârful 
ascuțit al sabiei îi despica pielea abdomenului. Un firicel subți- 
re de sânge i se prelinse în jos, pătându-i chiloţii. 

Îşi contractă mușchii brațelor, încleștându-și bărbia. Cor- 
pul său începu să vibreze imperceptibil, ca un fir de telegraf pe 
furtună. Apoi, își împunse brațele brusc spre interior. 

Ochii îi ieşiră din orbite. Își înăbuși strigătul, umflân- 
du-și obrajii ca două baloane mici roz. 

Încet, foarte încet, îşi trase mâna stângă spre pumnul 
drept, despicându-şi abdomenul. Intestinele cenușii, alunecoa- 
se, ieșiră prin despicătura stacojie. Un abur aproape impercepti- 

bil se ridică din măruntaie când se împrăştiară pe covor, în fața 
lui. 

Dar Tashiro nu privea în jos. Îşi fixase ochii asupra unei 
viziuni îndepărtate, care îl ajuta să îndure calvarul morții. 

Un şuvoi de sânge țâșni din rană, desăvârșind acest act 
criminal. Tashiro slăbi strânsoarea pe mânerul sabiei. 

Acum, nu-şi mai putea controla tremurul picioarelor. Ur- 
letul îi erupse din gât printre dinţii încleştați. Scoase un sunet 
ascuțit, nepământesc. 

Mashita Tashiro, fiu de Samurai, căzu într-o parte, cu 
genunchii la piept. Se zbătu de două ori, împrăştiindu-și propri- 
ile măruntaie și apoi se lăsă în voia dansului fluid și molcom al 
morții, așteptând venirea nopții. 


Se făcuse dimineață. O parte roșiatică se răspândea pe 
albastrul metalic al orizontului. Munţii Santa Ysabel îşi înălțau 
siluetele lor întunecate în depărtare, pe fundalul norilor alburii. 

Corrigan stătea la cârmă, privind către est. 

Manning veni lângă el. 

— Te simţi bine? îl întrebă Corrigan. 

— Da, slavă Domnului. S-au mai domolit valurile. 

Noaptea trecută, marea fusese foarte agitată şi-i afectase 
pe toţi, inclusiv pe Hogan și Foster. Rachel suportase cel mai 
greu vuictul tălazurilor iar acum dormea epuizată în cabină. 

— Unde suntem? întrebă Manning. 

—- În Trecătoare, la vest de Santa Ysabel. Cam la o sută 
de mile de Guadalcanal. 

— Ce şanse avem, Patrick? 

— N-au fost niciodată prea grozave, dar nici nu o ducem 
mai rău ca-nainte. 

Rachel deschise ochii și gemu. Manning se aşeză lângă 
ca. 

— Cum te simți? 

— Groaznic! 

— Steward-ul o să-ți aducă imediat nişte supă şi ouă, glu- 
mi irlandezul. 

— Zău, Corrigan, mă mir că-ţi arde de râs! 

Manning o ajută să se ridice în picioare. Se întoarse, 
apucându-se cu mâinile de bara șalupei. 

— Unde am ajuns? 

— După cum îi spuneam şi lui Manning, curentul ne-a 
purtat spre sud. Dacă nu întâlnim nici un vas inamic, mâine 
seară vom trece la vest de Guadalcanal. Dar tot o să ne zărească 
cineva până la urmă. Probabil peste câteva ore. Ne îndreptăm 
spre centrul celei mai mari bătălii din istoria Pacificului de Sud. 

— Să sperăm că vom fi reperaţi mai întâi de americani, 
zise Manning. j 

Rachel se întoarse către Corrigan. Îşi dădu seama că fă- 
cea un mare efort de voinţă să se țină pe picioare. Arăta groaz- 
nic. Era tras la faţă şi galben ca ceara. Îşi încleştase degetele pe 
cârmă, să nu se prăbuşească. 

— Corrigan! exclamă fata. 

Îi atinse obrajii. Ardeau ca focul. 

— Trebuie să te internezi neapărat. 

— N-aş vrea să vă stric cheful, dar cred că nu mai am 
NICI O şansă. 

Rachel îşi lipi obrazul de umărul lui Corrigan. 

— Nu trebuie să mori, fiindcă te iubesc, Patrick! 

Corrigan îi răspunse fără s-o privească. 

— Ăsta-i cel mai aiurit lucru pe care l-am auzit vreodată. 
Probabil că te-a bătut soarele în cap. 

— Să ştii că vorbesc serios. 

— Habar n-ai ce spui. Lupul îşi schimbă părul, dar năra- 
vul ba, fetițo. După un an cu mine, mi-ai înfige şi tu cuțitul în 
umăr. Mă rog, dacă am mai fi împreună. 

— Nu mă refeream la viitor ci la momentul de faţă. 

— Foarte bine. Pentru că, să fiu sincer, viitorul nu se pre- 
zintă în culori prea îmbucurătoare. 

— Nu-i aşa că savurezi situația, Corrigan? Ah, cât de 
mult îți place să te lamentezi! 

Corrigan oftă. 

— Doamne, femeie, dar ce vrei de fapt de la mine? 

— Îmi pare rău, zise ea şi-i puse o mână pe umăr. Dacă 
n-aş fi fost eu, nu s-ar fi întâmplat toate astea. Ai fi scăpat de- 
mult de pe insulă. 

— Bine că ţi-ai dat seama până la urmă. Ar trebui să-mi 
gravezi cuvintele astea pe piatra de mormânt. 

— Regreti? 

Corrigan se strâmbă. 

— Da! 

— Nu te cred. 

Deodată, îl apucă de păr, îi trase capul spre ea şi-l sărută 
cu pasiune pe buze. Ceilalți trei bărbați priviră discreți în altă 
parte. Le venise brusc cheful să contemple albastrul monoton al 
oceanului. 

— Văd că te pricepi la oameni, n-am ce zice, şopti 
Corrigan. 

Manning îl auzi primul. 

— Un avion! exclamă el. 

Corrigan îngheță de frică. Se desprinse din îmbrăţişarea 
lui Rachel şi opri motorul. 

Părea un punct mic şi negru, încadrat de norii albi, care 
străjuiau deasupra insulei Santa Ysabel. Când se apropie, dis- 
tinseră silucta familiară a unui hidroavion. 

— O Betty japoneză, şopti Manning. 

— Eşti sigur? 

— Mă tem că da, prietene. Timp de șase luni am urmărit 
zi de zi afurisitele astea de aparate. 

— Se pare că ne-au reperat şi ei, mormăi Hogan. 

Comandantul de divizie James Mitchell era gata să se în- 
toarcă acasă când zări hidroavionul la vest. Zbura la joasă alti- 
tudine. Fusese cât pe ce să-l piardă din cauza oboselii. Decolase 
de pe Aeroportul Henderson la prima oră a dimineţii. Primise 
Tnisiunea să patruleze deasupra oceanului, în căutarea navelor 

japoneze care se aventuraseră prea mult către sud. Până atunci, 
nu descoperise nimic. 

Deci acesta va fi premiul său de consolare. 

Mitchell înclină aripa frontală şi începu să plonjeze către 
Betty. Va avea soarele în spate. 

Avionul reprezenta o victimă sigură. 


Hidroavionul zbură razant deasupra Shamrock-ului. Lui 
Rachel i se păru că i-ar fi putut atinge aripile cu mâna. Văzu 
soldatul cu mitraliera în carlingă. Observă cum îşi îndrepta 
arma spre ei, în timp ce baierele căştii de zbor îi fluturau pe ja- 
cheta de piele. 

Apoi, umbra lui Betty trecu pe deasupra lor şi se îndreptă 
spre vest. Pentru o fracțiune de secundă, crezu că o să-i lase în 
pace. Poate că erdu prea neînsemnați. 

Dar tocmai atunci, uriaşul avion începu să se întoarcă, 
înclinându-se spre dreapta. Descrise un cerc larg în direcţia lor. 
Soarele roșu pictat pe fuselaj sclipea pe aripile cenușii. 

Rachel îl privea cum vine. Acum nu-i mai era frică. 
Simţea doar o adâncă dezamăgire. 

Ne-am luptat prea mult ca să murim în felul ăsta. 

— Repede, în apă! strigă Corrigan. Săriți în apă! 

Corrigan o înșfăcă de braţ, o trase spre rama punţii şi o 
aruncă peste bord. Când căzu în mare, îl văzu pe Manning și 
Nogan sărind de pe punte. Corrigan se lupta încă să-l convingă 
pe Foster. Băiatul ridicase puşca și trăgea în avion. 

Corrigan îi striga ceva. Fata îl vedea cum deschide gura, 
dar uruitul motoarelor acoperea orice sunet. Irlandezul smulse 
arma din mâna băiatului și-l trase spre marginea şalupei. 

Deodată, se auzi alt sunet, dur și sacadat; era mitraliera din 
hidroavion. Corrigan îl împinse pe Foster şi se aruncară amân- 
doi în apă, în timp ce gloanţele secerau puntea Shamrock-ului. 

O altă rafală trasă din botul lui Betty nimeri în carena 
șalupei şi aprinse rezervorul de benzină. Nava explodă răspân- 
dind căldură şi bucăţi de cherestea. În câteva clipe, fu mistuită 
de-o minge portocalie de foc. 

O trombă de fum negru înecăcios se răspândi pe cer. Când 
Rachel privi din nou, Shamrock dispăruse. 


Corrigan înotă către Rachel. 

— Eşti teafără? gâfâi el. 

— Da, răspunse fata. Unde sunt ceilalți? 

Corrigan se uită în jur. Foster plutea la cincizeci de yarzi 
depărtare. Manning dădea din mâini fără succes, în timp ce 
Hogan făcea eforturi disperate să-şi țină capul afară din apă. 

— Nu ştiu să înot! strigă el. 

Corrigan încercă să-l ajute. Dar Rachel îl atinse pe umăr, 
arătând spre est. 

Japonezii se întorceau. 

Mitchell se afla la o milă depărtare de Betty când zări 
epava șalupei în apă. Văzu apoi cum avionul japonez întoarce, 
iar Shamrock explodează în flăcări. 

— Ce dracu mai e și asta? se întrebă Mitchell. 

Betty cotise către vest, pregătindu-se pentru un nou atac. 
Bănuia el de ce. Probabil că erau supraviețuitori în apă. 

— N-o să reuşeşti, ticălosule! 

Împinse maneta Wildcat-ului şi începu să plonjeze. 

Se înşelase în privința pilotului. Crezuse că n-o să-l 
observe ieşind după soare. Dar, când Mitchell ajunse la un sfert 
de milă de el, îl zări pesticulând disperat, spre avionul ameri- 
can. 

Rotise hidroavionul la stânga, încercând să se ferească. 

Când coada aripei lui Betty intră în bătaia armei, Mitchell 
îşi încordă mâna dreaptă pe manetă. Simţi Grumunn-ul 
tremurând când trase prima salvă din tunurile de opt milimetri. 


— Pregăteşte-te să ne scufundăm! strigă Corrigan. 

Rachel trase aer în piept. Ştia că vor trebui să coboare 
mai adânc, să se ferească de gloanțe. 

Dar, în ultima clipă, pilotul japonez îşi schimbă direcția, 
virând atât de brusc la stânga, încât îți făcea impresia că o să se 
dezechilibreze. 

— Ce are de gând? strigă fata. 

Corrigan arătă cu degetul spre soare. Atunci zări şi ea 
sclipirea argintie prin perdeaua neagră de fum care se ridica din 
epava aproape scufundată a Shamrock-ului. 

— Un âvion de vânătoare! 

Soldatul din carlinga lui Betty trase o salvă scurtă, înainte 
să fie doborât de tunurile Grumann-ului. Bucăţi de carcasă și 
oțel zburară din aripa stângă. Rachel îl văzu pe mitralior aple- 
cându-se înainte ca o marionetă. Geamul din fața lui fu împroş- 
cat cu sânge. 

Tot mai multe proiectile se înfigeau în fuselaj şi în cabina 
pilotului. Apoi, unul din ele explodă în rezervorul lui Betty. 
Deşi se afla la patru sute de yarzi depărtare, Rachel simţi do- 
goarea exploziei când avionul se pulveriză în aer. 

Fâşii de metale se prăbuşeau în apă în jurul lor. Valuri 
uriaşe se ridicară amenințător,. când unul din motoarele Kasei 
căzu în ocean la numai cincizeci de yarzi. 

Apoi, Grumann-ul zbură razant deasupra lor, atingând 
talazurile înspumegate cu vârful aripii. Rachel îl urmări cum se 
înalță în cer şi se întoarce spre ei. 

Ridică o mână din apă şi-i făcu semn. 


James Mitchell privi pe geamul cabinei şi se încruntă. La 
început, crezuse că japonezii atacaseră un torpilor PBY. De 
aceea, fu surprins să vadă silueta unei ambarcaţiuni civile plu- 
tind în plină zonă de luptă. Când plonjă a doua oară, distinse 
cele patru feţe albe în apă. Îşi aminti de echipa de salvare care 
dispăruse pe Santa Maria acum câteva zile. 

— Isuse, nu se poate! murmură el. 

Îşi puse căştile şi începu să transmită coordonatele sale 
Bazei Aeriene de la Henderson. 

— Trimiteţi un PBY cât mai repede posibil, zise el. Se 
pare că trebuie să pescuim nişte tipi de la Paza de Coastă. 


Când PBY apăru la orizont, Mitchell calculă că-i mai 
rămăsese combustibil doar pentru treizeci de minute de zbor. 

De-abia îi ajungea să se întoarcă la Henderson, aşa că îşi 
îndreptă avionul spre Guadalcanal, cu părere de rău. 

Se mai învârti câteva clipe, deasupra celor patru oameni 
din apă, privind cu furie şi disperare cum prima siluetă întune- 
cată şi subțire despica apele verzi ale oceanului. 

Curând, i se alăturară încă două. Acum se strânseseră 
aproape douăzeci de rechini în jurul lor. 

Privi către mustața albă de la prora PBY-ului şi-i imploră 
în gând să se grăbească. 

Apoi, înclirându-şi aripile, se întoarse către sud-est și în 
câteva minute, dispăru la orizont. 

Corrigan nu putea să vadă rechinii la fel de bine ca 
Mitchell, dar ştia că se aflau acolo. Le zărise umbrele negre în 
apă. Pc urmă, o aripioară dorsală despicase valurile chiar lângă 
el. Apăru încă una, la cincizeci de yarzi, spre drcapta. Aceşti 
ucigași ai mărilor acționau imprevizibil. Dădeau târcoale câteva 
minute sau câteva ore, dar până la urmă, tot îi atacau. 

Pe Hogan îl lăsaseră puterile de când se chinuia să-l 
menţină pe Manning la suprafața apei. Nici Corrigan nu mai 
avea mult. Braţul stâng îi înțepenise de durere. 

Rana din umăr îl ardea ca un fier încins, înfipt în mug- 
chiul pieptului. Făcea eforturi supraomeneşti să nu leşine. Se 
simţea epuizat. De două ori îi căzuse capul sub valuri şi fu cât 
pe ce să se abandoneze în îmbrățișarea sărată a mării. 

Noroc cu Rachel, care îl scosese la suprafață de fiecare 
dată, trăpându-l cu toată puterea de păr. 

— N-o să te las să mori! zbieră ea. 

În clipa aceea, zări PBY-ul, o formă întunecată pe su- 
prafaţa întunecată a oceanului. Năucit de febră, îl confundase la 
început cu un rechin, dar acum distingea foarte clar prora şi 
puntea sa înaltă. 

Deodată, ceva îl izbi foarte tare de șoldul drept. O rază 
de soare străluci pentru o clipă pe înotătoarea dorsală a rechinu- 
lui. leşise la suprafață și apoi plonjase din nou în adâncul mării. 

De data aceasta, făcuse numai o încercare. A doua oară 
însă, va veni cu fălcile deschise și nu va mai exista nici o 
scăpare. 


Foster ajunse primul la PBY Mâini grăbite se întinseră 
să-l trapă pe punte. Apoi, comandantul american îşi îndreptă 
ambarcaţiunea spre Hogan şi Manning. Marinarul, deşi sleit de 
puteri, îl împinse în sus pe Manning. Câţiva membri ai echipa- 
jului îi săltară corpul inert. 

Hogan înota câineşte în apă, așteptând să-l ridice. 

Întârziară însă mai mult decât ar fi trebuit. 

Nici măcar nu apucaseră să-l vadă; un exemplar uriaş se 
năpusti din valuri. Țâşni la suprafaţă, căscând fălcile şi-l înşfă- 
că de piept. 

Apoi, dispăru în adâncuri cu pradă cu tot. 

Peste câteva clipe, Hogan — sau ce mai rămăsese din el, 
adică trunchiul şi un ciot de braţ cu tatuajul „mamă” — ieşi din 
apă, plutind pe ocean la o sută de yarzi depărtare. Ceilalţi re- 
chini se repeziră să devoreze resturile împrăștiate peste tot. Apa 
se transformă într-un vârtej însângerat, în timp ce criminalii 
adâncurilor smulgeau cu frenezie bucăți de carne. 

Între timp, Corrigan şi Rachel ajunseseră şi ei la PBY 

Irlandezul o săltă deasupra valurilor cu ultimele puteri. 
Mâini nerăbdătoare și agitate o ridicară pe punte. 

Rachel strigă, întinzându-se după Corrigan. Echipajul 
zbiera înnebunit. Doi marinari americani înșfăcară mitraliera de 
la prora PBY, încercând fără succes să alunge rechinii. 

— Corrigan! urlă Rachel. 

Unul dintre matrozi se aplecă peste bord şi-l apucă pe 
Corrigan de braţul sănătos. Începu să-l tragă afară, dar, în clipa 
aceea un corp cenușiu şi uriaş învolbură apa, țâşnind la babord. 
Se aruncă asupra lui Corrigan, cu gura deschisă. Fălcile cu dinţi 
ascuțiți se închiseră ca o capcană de oțel. 


EPILOG 


Septembrie 1944 


Cormoranii zburau şi plonjau în apele oceanului, apu- 
când peştii cu ciocurile lor ascuţite. Valuri înspumate se spăr- 
geau de recif, iar azurul cerului se topea în marea de safir. 

Mitchell închise ochii. Era atâta linişte acum, fără bubui- 
tul tunurilor. 

Cum să-ţi imaginezi că pe această insulă muriseră peste 
două mii de japonezi; parcă nu-ți venea să crezi că în laguna 
aceea liniștită debarcaseră într-o dimineață americanii, revăr- 
sându-se pe plaja albă prin ploaia de gloanțe şi schije. 

Peste câteva minute, feribotul trase la țărm şi pilotul păşi 
pe scândurile de lemn către sat. Mergea încet, protejându-și 
cele trei coaste rupte. Fusese rănit atunci când sărise deasupra 
insulei Rabaul, din avionul său în flăcări. Stătuse două zile pe o 
plută de cauciuc, chinuit de același soare care acum i se părea 
cald şi binefăcător. 

Spre deosebire de alți camarazi de-ai săi, nu ceruse să fie 
trimis din nou în toiul luptei. Acum câștigau şi se săturase de 
atâta moarte. 

Cimitirul fusese aşezat în capătul golfului, nu departe de 
vechiul bungalow rezidenţial. Talazurile Pacificului, sparte de 
recif, bubuiau ca un tun îndepărtat. 

Era înconjurat de un gard alb din lemn. Steagul american 
flutura într-un colț, pe un catarg cenușiu de oţel. Aici, în mires- 
mele îmbătătoare ale frangipanilor se înălțau şiruri de cruci 

albe. Numără aproape trei sute. Fiecare mormânt ascundea 
tragedia, acum anonimă, a unui suflet omenesc. 

Colonei, căpitani şi sergenţi, soți, fraţi şi iubiți stăteau ca 
pentru inspecţie înainte de parada lor finală. 

Pilotul se opri la poartă şi își aprinse o ţigară. Ştia că se 
aflau undeva pe insulă. Îi spusese Shoup. 

Abia atunci observă un polițai localnic, care înainta greoi 
către el. Era îmbrăcat în Java-lava. O curea lată de piele, prinsă 
cu o cataramă grea de metal îi strângea pânza în jurul şolduri- 
lor. Pe umărul stâng îi atârna o veche puşcă Enfield. 

Din şoldul drept îi lipsea o bucată de mușchi şi avea o 
cicatrice urâtă deasupra genunchiului, bombată şi rotundă ca o 
monedă de cinci cenți. Șchiopăta rău din cauza ranei. Cu toate 
acestea, îşi păstra un aer demn, impunător. 

Băștinaşul se opri să-l privească. Îşi înclinase capul într-o 
parte. 

— Cum chemat pe tine? îl întrebă el în cele din urmă. 

— Mă numesc Mitchell. Fac parte din Forţele Aeriene 
ale SUA. Caut pe cineva. O femeie. Rachel Goode. 

Omul dădu din cap. 

— Da, o cunosc. 

— Poate eşti atât de amabil să mă duci la ea. 

— Poate, zise negrul. 

Părea neîncrezător. 

— De unde cunoşti don'şoară albă? 

— De fapt, n-o cunosc...ştii, nu ne-am întâlnit niciodată. 
Am luptat la Guadalcanal. Ne-a ajutat foarte mult. Aş dori să-i 
mulțumesc. 

Un zâmbet lumină fața zbârcită a negrului, dezvelindu-i 
dinții mari, ca nişte pietre funerare. 

— Bun! exclamă el. Venit cu mine! Vă arăt eu pe unde. 

Mitchell îl urmă pe o cărare şerpuind printre ferigi şi ba- 
nanieri. Mirosul pătrunzător al frangipanilor îmbălsăma aerul. 

Îşi şterse picăturile de transpirație de pe frunte. 

— Cum te numești? îl întrebă Mitchell. 

— Nume al meu este sergent Lavella, răspunse el. 

— Ce-aţi păţit la picior? 

— Japonii omorât pe mine, îi explică negrul, dar nu omo- 
rât de tot. Sergentul Lavella om prea mare pentru japoni. 

— Eşti unul din oamenii lui Manning? 

Lavella dădu viguros din cap. 

— Al dracului de bun kiap acela, zise el, folosind cel mai 
puternic jurământ de credință pe care-l cunoștea. Al dracului de 
bun! 

Ajunseră la marea clădire a Misiunii, în vârful dealului. 
Glasuri de copii răsunau din interiorul unei colibe mari de stuf, 
care domina așezământul. Cântau un imn: 

„Înainte, soldaţi ai creştinătăţii.” 

De partea cealaltă, se afla un bungalow cu veranda plină 
de bougainville purpurii înflorite. Afară se înălța o grămăjoară 
de pietre albe cu o cruce în mijloc. Mitchell se aplecă să citeas- 
că inscripția: 


PATRICK CORRIGAN 
1907-1942 
Dacă n-aş fi fost eu, 
ar fi reuşit să scape. 


Mitchell se îndreptă de spate, încruntându-se. Se întoarse 
spre sergentul Lavella. 

— Nu înţeleg. Credeam că... 

Cântecul se opri în colibă. Copii dezbrăcaţi, cu pielea 
maronie ieşiră râzând şi strigând. În mijlocul lor era un alb. Îi 
domina cu statura lui impunătoare, iar buclele negre îi luceau 
de transpirație. O şuviţă îi căzu în ochi și o dădu la o parte, cu 
un gest bine cunoscut. 

Sergentul Lavella îi spuse ceva la ureche. Omul se uită la 
Mitchell. Faţa lui oacheşă şi frumoasă se distinse într-un zâm- 
bet larg. 

— Patrick Corrigan! se prezentă el, întinzându-i mâna 
uriașă. Bine aţi venit la Santa Maria! 

— Căpitan James Mitchell, zise americanul. 

Apoi, arătă nedumerit spre cruce. 

— Bine, dar... 

— Ah, n-o băga în seamă. Ea a pus-o acolo, Să zicem că 
eşte un simbol. Poate mai târziu, dacă o să ai timp, o să-ți spun 
toată povestea. Deci, eşti unul din piloţii yankei. 

Mitchell îi strânse mâna. 

— Şi tu trebuie să-fii Meteorologul. 

— Nu, nu eu. Cea pe care o căutaţi este în biserică. Strân- 
ge cărțile de rugăciune. 

Apoi, îşi cobori vocea, șoptindu-i la ureche. 

— Eu unul nu mă prea omor cu religia, dar Rachel spune 
că le prinde bine copiilor. Oricum, tuturor le place să cânte, nu? 

Îl conduse către biserica Misiunii. Mitchell observă că 
şchiopătează. 

— Te-a nimerit acelaşi japonez ca şi pe sergentul de aco- 
lo? 

Corrigan clătină din cap. 

— Nu, a fost un rechin. Aproape mă înşfăcase, dar unul 
din marinarii voştri a reuşit să mă tragă din apă exact la timp. 
Totuși, și-a păstrat jumătate din piciorul meu ca amintire. 

Făcu semn spre cracul stâng. 

— Nu mi-a rămas prea multă carne. Acum nu mai zburd 
ca înainte, dar Rachel spune că era timpul să mă potolesc. Dar 
uite că vorbim de lup şi Meteorologul tău a şi apărut. 

Nu mai văzuse niciodată o femeie atât de frumoasă. 
Purta o rochie albă de şifon. Braţele goale şi picioarele ei deli- 
cate cu glezne fine prinseseră un bronz auriu. Părul negru îi că- 
dea în valuri, încadrându-i ovalul perfect al feței. Se mișca un- 
duios, cu o graţie felină. 

Îl apucă pe Corrigan de talie cu un aer de stăpână și, înăl- 
țându-se în vârful picioarelor, îl sărută ușor pe obraz. Mitchell 
simţi fără să vrea un ghimpe de gelozie. 

— El este Jim, exclamă Corrigan de parcă l-ar fi cunos- 
cut pe pilot de când lumea. Jim, ţi-l prezint pe Meteorolog. 

Mitchell îi întinse mâna. 

— Încântat de cunoștință. Mă bucur că ați scăpat. 

Palma lui Rachel era moale și caldă. Fata îi zâmbi încân- 
tător. 

— Nu chiar. Am lăsat în urmă părți din noi. Oricum, îmi 
pare bine că ai venit. Pofteşte înăuntru! Nu ştiu ce părere ai, dar 
mie mi-ar prinde bine o băutură tare! Tu nu vrei, Patrick? 

— Nu, nu! o refuză Corrigan. Eu unul m-am reformat. 

Zicând acestea, îi făcu semn cu ochiul americanului, lă- 
sându-l să se întrebe ce-o fi vrut oare să spună. 


— SFÂRŞIT — 


T.L. în valoare de 2% se adaugă la prețul de vânzare 
şi se varsă de către difuzor la fondurile literare, conform legii. 

„— Acum poti să pleci, îi zise blind 
Kurosawa. 

Corrigan se uită la el uluit. 

— Cum adică să plec? . 

— De aici înainte șalupa aparţine Armatei 
Imperiale japoneze. Pleacă! Nu vei păți 
nimic dacă vei coopera cu soldații 
japonezi ! | 


Mai întîi s-a zvonit că vine războiul. 

Dar pe sudica și însorita insulă Santa Maria viața 
continuă să curgă neschimbată. O existenţă care, 
conform severului părinte Goode era însă plină 
de păcate lumești și necredinţă în Dumnezeu. 
Între timp, nepoata sa, Rachel, încearcă din 
răsputeri să se opună atracției irezistibile și de-a 
dreptul obsesive pe care io provoacă Patrick 
Corrigan, beţivan, cartofor și scandalagiu notoriu 
al micii comunități de pe insulă. 

Apoi războiul deveni brusc real. 

Singapore, simbol al Imperiului Britanic, căzu, iar 
japonezii debarcară și pe Santa Maria. 

Astfel, dintr-o dată, insula deveni un vulcan de 
violenţă, trădare și eroism neașteptat. 


Un best-seller al celebrului autor 
Colin Falconer. 

